
SUPERCATEGORIILE AUTOLOGICE ALE SUBSISTENTEI 


ALEXANDRU SURDU! 


Abstract: The paper deals with the philosophical category of Subsistence (lat. 
subsistentia>sub+sisto, sistere, stiti, statum), both from a historical and a systematic perspective. 
From a historical point of view, Subsistence has different meanings for pre-classic and classic greek 
philosophers, for christian philosophy and theology, and for modern and contemporary post-christian 
and post-modern thinkers. On the other hand, in this paper, the meanings of Subsistence (sometimes 
identified with Transcendence) are uncovered by means of a comprehensive analysis of its five 
autologies: the One, the Whole, the Infinite, the Eternity and the Absolute. 

Keywords: Subsistence, autology, Transcendence, the One, the Whole, the Infinite, the 
Eternity, the Absolute. 


Problema Transcendentei, precedată de Introducerea la filosofia pentadica 
din Filosofia pentadică P, este doar un preludiu al Subsistentei. Un preludiu 
necesar însă datorită faptului că fiecare dintre categoriile fundamentale ale 
filosofiei are un trecut, uneori milenar, care trebuie scos din adâncurile uitării. Să 
ne amintim de grija cu care filosofii de talia lui Immanuel Kant evitau, chiar cu 
riscul de a produce neînţelegeri, introducerea unor cuvinte noi pentru concepte 
care, într-un fel sau altul, au mai fost utilizate cândva în istoria filosofiei. De altfel, 
caracterul fundamental al categoriilor filosofice rezidă şi în perenitatea lor. 
Trecerea de la o etapă la alta nu s-a făcut în filosofie cu schimbarea terminologiei, 
ci doar cu aprofundarea şi întregirea ei, indiferent de limbile în care s-a vorbit. 

Mirarea unor neinstruiti întru cele filosoficeşti, transformată uneori in repros, 
este legată şi de faptul că în filosofie s-ar vorbi de peste două milenii despre 
aceleaşi lucruri. Se vorbeşte într-adevăr, însă mereu altfel, căci se şi gândeşte altfel. 
Dar, uneori, mai ales în cuprinsul sistemelor filosofice, interesează tocmai această 
„vorbire” şi modul în care s-a făcut. Şi astronomii au vorbit mereu despre acelaşi 
Pământ şi despre acelaşi Soare şi nu sunt semne că se vor opri. 

Problema Transcendentei, cum a fost expusă, cu aspectele sale istorice, ne 
oferă materialul de construcție al sistemului. Categoriile subordonate ale 
Transcendentei, completate şi selectate, erodate, am putea spune, prin caracterul lor 
autologic, ne oferă osatura Subsistenţei, căci la aceasta s-a ajuns, tot trecându-se 
dincolo de limitele Existentei. Faptul că ele sunt cinci şi numai cinci (Unul, Totul, 

Infinitul, Eternitatea şi Absolutul) deschide perspectiva pentadică a Subsistenţei şi 
circumscrie cadrul acesteia. Ceva asemănător se va petrece şi în legătură cu 
celelalte categorii filosofice ale sistemului (cu Existenţa, Fiinţa, Realitatea şi 
Existenţa reală). Căci nici acestea nu sunt de dată recentă şi fiecare îşi are propria 
sa istorie. Adică propria sa desfăşurare în timp, care nu este altceva decât 
modalitatea prin care şi-a „arătat”, ca să zicem aşa, diferitele aspecte ,,vizibile” la 
momente prielnice şi din locuri potrivite. Cum o fac şi astrele rătăcitoare care nu 
pot fi văzute decât rareori la distanţe convenabile şi nu de către oricine şi nu 
oricum. N-ar fi însă corect să nu amintim şi relatările înaintaşilor noştri, mai ales că 
unii au „văzut” ceea ce nouă nu ni se mai arată. 

Din relatările despre categoriile subordonate Transcendentei reiese şi 
modalitatea diferită a raportării acestora faţă de categoriile obişnuite, semnificația 
dialectico-speculativă a enunturilor despre ele, care a şi condus adesea la contestarea 
lor din perspectiva logicii intelectului şi a raţiunii. Este vorba despre aspecte ontice, 
gnoseologice, logice, dar şi lingvistice care merită o atenţie specială şi care marchează 
caracterul particular al domeniului de referință al Speculatiunii, prin care se va urmări 
drumul invers transcenderii, nu de /a Existenţă, ci spre Existenţă. 

Tot în raport cu Existenţa se conturează clar distincția dintre Transcendenta şi 
Transcendentalitate, dintre ceea ce este dincolo şi ceea ce este dincoace de Existenţă, 
ambele fiind probleme importante şi în filosofia modernă şi contemporană şi 
constituind chiar puncte de plecare în cadrul unor sisteme filosofice categoriale. 

Interesul pentru problema Transcendentei se face vădit şi în ştiinţele 
contemporane, chiar mai mult decât în filosofia propriu-zisă. Aceasta şi din cauza 
despărțirii de filosofie a cosmologiei şi a cosmogoniei, revendicate astăzi mai mult de 
astronomie şi astrofizică, dar şi de apropierea fizicii şi a microfizicii de filosofie, cu 
ilustrații exemplare ale caracterului dialectico-speculativ al Transcendentei. 

S-ar putea spune că, urmându-l pe Constantin Noica, n-am făcut decât să 
căutăm ceea ce găsisem deja, adică exemple ilustrative ale unor idei preconcepute. 
Faptul că ele au apărut însă, cel puţin unele, cu mult înainte de a ne fi gândit noi la 
ele, dovedeşte că există un mers al lucrurilor şi, dacă acesta corespunde într-o 
anumită măsură cu „mersul” pentadic al dreptei filosofări, nu poate decât să ne 
bucure. Putea să fie şi altfel, s-ar putea zice. Să fi fost pierdută, de exemplu, una 
dintre cele cinci cărţi ale lui Moise sau Mahomed să fi uitat unul dintre cei cinci 
stâlpi ai Islamului. Oricum însă, Jahve sau Allah ar fi însemnat Divinitatea 
transcendentă, cu semnificaţia de Supersistenté, de Alpha şi Omega, însemnând 
şi acestea Protosistenta şi Episistenta care, adăugate Transcendentei şi 
Transcendentalitatii, alcătuiesc cele cinci ipostaze ale Subsistentei. 

Religia în genere, de la religo, religare, reprezintă legătura Transcendentei şi 
Transcendentalitatii cu Existența nemijlocită şi trecerea de la una la cealaltă, care 
presupune o discontinuitate, un salt (raptus mentis) pentru persoana umană, cu 
profunde implicații psihice, logice şi lingvistice — o altă modalitate de a gândi şi de 
a vorbi sau de a nu mai spune nimic. Meditatia şi revelaţia (mistice), transcendente 

sau transcendentale, obiective (de la Divinitate către om) sau subiective (de la om 
către Divinitate), sunt mijloace de reproducere speculativă (de oglindire, 
speculum=oglinda) a Subsistentei, cu ipostazele sale. Faptul că ele nu se produc la 
comandă (experimental) oricând, oriunde şi pentru oricine nu înseamnă că sunt 
contestabile. Există meditații şi revelații ştiinţifice şi artistice cu aceleaşi 
caracteristici ca şi cele mistice, concretizate în descoperiri, invenţii şi creaţii, pe 
care de asemenea nu le are oricine. De ce să le contestăm atunci numai pe motivul 
că nouă, aici şi acum, nu ne-a fost dat să le avem, nu suntem în stare să le avem, 
sau nici nu merităm aşa ceva? 

Există multe persoane care stau linistite, cât nu se găsesc în situaţii dificile, 
fără să mediteze la cele mai presus de Existenţa nemijlocită, înainte şi după aceasta, 
pe tărâmul Subsistentei, dar unui filosof, indiferent dacă le-a trăit sau nu, stiindu-le 
totuşi, nu-i este îngăduit să le ignore. Şi, în măsura în care practică o filosofie 
sistematică, trebuie să le găsească locul potrivit. Să-i ofere, în primul rând lui 
Dumnezeu, ceea ce I se cuvine, adică Totul. 


Consideratiuni generale 


Abordarea Subsistentei se poate face in mai multe feluri, care nu sunt 
întotdeauna convergente. Principial, despre Subsistenté nu ştim astăzi nimic 
altceva şi nici altfel decât ştim despre Transcendenţă. Dar ştim în schimb, 
mitologic şi teologico-religios, că sensul trecerii şi al petrecerii autentice nu este de 
la Existenţa noastră spre ceea ce a precedat-o. Adică transcenderea şi rezultatul ei, 
Transcendenta reprezintă, din perspectiva cunoaşterii, calea îndepărtării de noi 
înşine. Un drum care ne conduce spre ceva nesigur şi nu prea îndepărtat în timp, 
fata de „istoria” pământului să zicem. 

Din această cauză, nu poate fi vorba despre o simplă parcurgere inversă a 
„drumului”, adică, aşa cum s-a ajuns de la Existenţă la Transcendenta, să se ajungă 
şi de la Transcendenta la Existenţă. 

Unul dintre motive îl constituie faptul că transcenderea s-a realizat pe căi 
diferite: metafizice, ştiinţifice, psihologice, parapsihologice şi teologico-religioase, 
rezultatele fiind şi ele diferite, chiar în cadrul marilor religii, care au totuşi un 
obiectiv fundamental comun, realizarea legăturii cu Supersistenta. Dacă am porni 
numai de la una dintre aceste perspective, atunci am ajunge, cum este şi firesc, la 
confirmarea acesteia şi la infirmarea celorlalte, ceea ce nu este corect. Un fel de 
conciliere a lor nu se poate face, căci rezultatele au fost obţinute cu mijloace 
diferite: demonstrative, tehnice, intuitive, prin percepţie, meditaţie şi revelaţie. 

Încercările de „împăcare” între ştiinţă şi religie n-au condus la nimic pozitiv, 
căci s-a constatat că între acestea nici nu era ceva incompatibil. Există astăzi o 
„ştiinţă a religiei”, numită religiologie, tot aşa cum există o ştiinţă a societății, 
numită sociologie. Religiologia este deosebită de teologie, căci prima este unică, 
referitoare la toate religiile, la religiozitate ca stare de fapt sau fenomen, cum îi 
spunea Nae Ionescu, prefigurând prin „fenomenologia religiei”, şi Mircea Eliade 

prin „morfologia religiei”, tocmai ştiinţa religiei, în timp ce teologia, despărțită pe 
dogme, este implicit apologetică, exclusivistă etc. Religiologia studiază 
fenomenele religioase ca stări de fapt, la fel cum face şi sociologia cu fenomenele 
sociale sau istoria cu evenimentele istorice. Ce-i drept, au existat şi în ultimele două 
cazuri încercări de „împăcare” cu ştiinţele, mai ales cu cele exacte: matematizarea 
sociologiei şi a istoriei, ultimei, în forma ei tradiţională, fiindu-i uneori contestată 
calitatea de ştiinţă. 

Dar şi în aceste cazuri, având în vedere semnificaţia traditional-filosofica, 
aristotelică a ştiinţei, de logică aplicată, li se atribuie logici diferite. Se vorbeşte 
despre „logica ştiinţelor sociale”, cum o face Karl R. Popper (Die Logik der 
Sozialwissenschaften), despre „logica istoriei”, cum a făcut-o în mod exemplar şi 
A.D. Xenopol (Zur Logik der Geschichte), dar se vorbeşte şi despre „logica religiei”, 
cum o face J.M. Bochenski (The logic of religion). Ceea ce înseamnă că acestora le 
vor corespunde şi ştiinţe diferite, fără nicio tentativă de „împăcare”. 

În plus, pare lipsită de şanse, cel putin până în prezent, mişcarea ecumenistă 
şi, mai general, New Age-istă de unificare a tuturor religiilor, în ciuda oricăror 
deosebiri dintre acestea. 

Cum s-a spus însă, Transcendenta, în oricare dintre acceptiunile menționate, 
este cuprinsă in Subsistenta, care este Totul. Mai mult, a fost adesea identificată cu 
Subsistenta, căreia i s-au revelat în felul acesta şi principalele aspecte 
supercategoriale cu determinatiile lor dialectico-speculative. 

Ceea ce s-a obţinut prin diferitele tipuri de transcendere a Existentei nu sunt 
însă numai aspecte sau componente ale Subsistentei, pe care am putea să le numim 
„coordonatele” acesteia, ci este Subsistenta însăşi, atotcuprinzătoare, care poate fi 
gândită supercategorial, în manieră dialectico-speculativă, ca fiind altceva decât 
aceste „coordonate”, dar identificându-se, în acelaşi timp, cu fiecare dintre ele, ca 
nefiind totuşi altceva decât toate acestea. 

Dacă Transcendenta este o categorie târzie a filosofiei, Subsistenta, cum era 
şi firesc, a fost abordată chiar de la începutul filosofiei greceşti, ceea ce nu 
înseamnă însă prea mult în timp, căci religiile în genere, ca suporturi ale 
Transcendentei, sunt mult mai vechi. Cert este că ele au influenţat la început in 
mod hotărâtor preocupările filosofice greceşti. Aşa se explică şi faptul că până şi 
Aristotel, pe vremea căruia nu mai stăruiau acele influenţe, considera, referitor la 
începuturile filosofiei greceşti, că şi iubitorul de mituri (ho philomythos) este un fel 
de filosof. Poate aşa se şi explică faptul că primii filosofi au fost interesați mai mult 
de Subsistenta, ca început al Universului, decât de Existenţă. 

Începutul filosofiei, sistematică sau nu, nu trebuie să fie însă şi începutul 
Universului, despre care vorbesc religiile, dar Subsistenta a fost şi trebuie să 
rămână începutul filosofiei, în măsura în care corespunde „coordonatelor” sale 
pentadice, identificându-se cu fiecare în parte. 

Dacă la începutul filosofiei greceşti influențele religioase au fost hotărâtoare 
şi i-au determinat pe filosofi să conceapă variante paralele ale creaţiei divine, 
situaţia a durat până la întărirea creştinismului, pe care, uneori, l-a şi influenţat la 

rândul ei, dar primatul Subsistentei a fost înlocuit cu Transcendenta, ceea ce a şi 
rămas ilustrativ pentru acțiunea necruțătoare a principiului pars pro toto: 
caracteristicile Subsistentei, care cuprinde Transcendenta, adică ale întregului, se 
regăsesc în propria lui parte. Apoi, după despărţirea treptată şi uneori totală a 
filosofiei de creştinism, a rămas totuşi statornică tendinţa transcenderii, care nu este 
numai creştină, ci umană în genere şi tot mai pregnantă cu trecerea timpului şi 
progresul civilizației. Atât de importantă, încât a pus în umbră preocuparea firească 
a filosofiei, cel putin a celei categorial-sistematice, pentru Subsistenta, recunoscând 
uneori, dar tot mai rar, datorită unor scenarii stiintifico-fantastice şi influenței 
programate a religiilor orientale, creaţia în accepţia Vechiului Testament. 

Din această cauză, oricât de preţioase au fost primele consideraţii despre 
Subsistenté, până la ultimii reprezentanți ai neoplatonismului, ele au dispărut 
aproape cu desăvârşire sau, uneori, au răzbătut cu greu, în forma transcendentaliilor, 
supraviețuind în marile religii ale lumii şi revenind în forță odată cu progresele 
gândirii teoretice contemporane. 


Acceptiunea originar-filosofică a Subsistentei 


„Subsistenţa” este un termen de origine latină, subsistentia>sub+sisto, 
sistere, stiti, statum, care înseamnă a sta sub, a persista, rezista, dura etc. sub ceva, 
a sta la bază. Sisto provine din sto, stare, steti, statum, cu aceleaşi semnificaţii ca şi 
grecescul histemi (histamai şi histanai)>stasis şi hypostasis (hypo+histemi = a sta 
sub), traductibil prin subsistare, dacă vrem să-l distingem de Subsistenta, ca şi de 
modernul hypostază (ipostază) şi ipostas, care înseamnă stare sub care se găseşte 
ceva sau cineva. Toate acestea provin din rădăcina indoeuropeana —sta-—, ca şi 
românescul a sta, stare sau germanul stehen, stand, gestanden şi sistieren (a sista). 
Este interesant faptul că verbul grecesc keimai, prin care se formează ceea ce s-ar 
putea numi subsistentul (pentru a-l distinge de Subsistenté şi de subsistare), 
respectiv to hypokeimenon = cel care stă, se găseşte, este plasat sau ascuns sub, 
adică stă la bază, deşi provine din rădăcina indoeuropeană —kei-, are infinitivul 
compus din kei+sta—, în forma keisthai, ceea ce înseamnă etimologic o dublare a 
semnificației de statornicie, cum i-am putea zice pe româneşte. 

La începutul fillosofiei greceşti, Subsistenta, respectiv subsistentul, avea 
semnificație de substrat natural (physikon hypokeimenon), determinat sau 
nedeterminat (aoriston), uneori unic şi infinit (hen kai apeiron), alteori multiplu; 
substratul având acelaşi înțeles cu element (stoicheion) sau principiu (arche), care 
însemna şi început. Ulterior, elementele au fost numite şi esențe (essentia), clasică 
fiind concepția despre cele cinci esențe: focul, pământul, aerul, apa şi a cincea 
esență (quinta essentia) sau eterul, considerat ca cel mai subtil element (spiritus 
mundi). Din acestea provenea şi la acestea se întorcea orice corp. 

Indiferent de acceptie, substratul natural era infinit şi etern, unic sau 
multiplu, având semnificaţie clară de Protosistenta şi Episistenta. Chiar dacă avea 
corespondențe perceptibil-senzoriale (apa sau focul, să zicem) nu se confunda cu 

acestea, fata de care era început şi cauză pură (esenţă de apă etc). Adevărata natura 
a corpurilor era ascunsă (he physis kryptesthai philei, cum zicea Heraclit), ceea ce 
îi conferă caracteristici transcendente fata de corpurile existente. 

Au fost însă şi alte concepţii despre Subsistenté, care nu mai mizau pe 
caracterul ei natural. Anaximandros considera că Subsistenta (hypokeimenon) nu este 
unul dintre cele cinci elemente (esențe), ci este dincolo sau alături de acestea (para 
tauta), ceea ce sugerează o transcendenta. Principiul, căci nu mai poate fi numit 
element, este chiar Infinitul, Nemărginitul (apeiron), cu aceleaşi determinatii 
menționate, dar cu adaosul că Infinitul, fiind Unul (to hen), cuprinde în sine 
contrariile, iar corpurile se produc prin separarea contrariilor (apokrinomenon ton 
enantion), ceea ce sugerează caracterul (en)antiologic al Subsistentei fata de 
Existenţă, care este multiplă şi nu presupune coincidentia oppositorum, ci, odată 
separate, confruntarea acestora până în momentul final al reunirii lor, odată cu pieirea 
corpurilor existente, Infinitul fiind singurul nenăscut şi nepieritor, identificat cu 
Divinitatea. 

Pitagoreicii considerau că obiectele provin din numere, primordial fiind 
Unul, care era considerat ca divinitate, existând zece principii compuse din perechi 
de contrarii: finit-infinit; par-impar etc., prin care iau naştere numerele, apoi din 
numere figurile geometrice şi, în fine, obiectele fizice. 

Se observă faptul transformării atributelor subsistentiale ale elementelor, 
prin pierderea caracteristicilor naturale (fizice), in superentitati absolute: atributul 
de infinit (să zicem al focului) devine Infinitul, substantivat şi cu articol hotărât (ho 
apeiron), fata de forma adjectivală (apeiros, apeiron), la Anaximandros; iar unic 
sau unu (henos, hen) devine, la pitagoreici, Unul (to hen). In ambele cazuri este 
vorba si de specificul antiologic al Subsistentei fata de Existenta. 

Cele mai însemnate contribuţii in aceasta direcție le-au avut însă filosofii din 
Şcoala Eleată, începând cu Xenophanes, despre care se spunea că ar fi fost elevul 
lui Anaximandros. Xenophanes combate părerile lui Hesiod şi Homer despre zei, 
considerând că Divinitatea este numai una (hena monon einai ton teon). Mai mult, 
că Ea este Unul şi Totul (to hen kai to pan), că este eterna (aidion), infinită 
(apeiron), identică cu Sine (aei homoion). Faptul că nu respiră (me anapnein) 
înseamnă că nu există ceva diferit de Ea. Accentul cade pe Unul şi Totul şi pe 
identitatea lor (hen einai to pan). Eternitatea şi Infinitatea au numai forme 
atributive, iar Absolutul este presupus de independenţa Divinităţii care este Totul. 
Reprezentarea Ei sferică se datorează, cum zicea şi Aristotel, semnificației comune 
a Infinitului ca nemărginit, ca sferă şi inel. Nemişcarea, ca şi lipsa respirației, 
presupune inexistența unui spaţiu diferit de Unul şi Totul. Ceea ce contravine 
părerii obişnuite. 

De aici până la contestarea mişcării în genere, ca fiind iluzorie, nu era decât 
un pas, pe care l-a făcut Parmenides. El concepea Unul, consideră Aristotel, pe cale 
logică (kata ton logon) şi căuta argumente contrare evidenţei senzoriale. Dar este o 
mare deosebire între a considera că Unul şi Totul nu se mişcă şi a considera că 


x? 


„nimic nu se mişcă” (medan kineisthai). Aici, dupa observaţia lui Simplicius, nu se 

tratează numai despre supranatural (peri hyper physin), adică despre Subsistenta, ci 
şi despre cele naturale, adică despre Existenţă. Strădania de a demonstra inexistența 
mişcării în genere a impus o direcție greşită, în ciuda eforturilor depuse, care a şi 
discreditat studiul Subsistentei ca atare. 

Sunt remarcabile însă câteva contribuţii, cum ar fi aceea a lui Parmenides 
despre identitatea dintre gândire şi Fiinţă (to gar auto noein estin te kai einai), ca 
diferite fata de Subsistenta şi fata de Existenţă. Fiinţa (to einai), sau faptul de a fi, 
este una si se spune la singular (monachos legetai), pe când Existenţa (to on) are 
pluralul ta onta şi este ca atare multiplă. De aceea şi traducătorul german (Hermann 
Diels) foloseşte das Sein pentru to einai şi das Seiende pentru to (e)on. Numai că 
tot Parmenides le va identifica sau, cel puţin, aşa reiese din relatările despre el. 

Melissos, care, după Aristotel, tratează problemele cu referință la materie 
(kata ten hylen), face observaţia că ar exista o substanță comună care stă la baza 
(hypobeblemenen) celor patru elemente materiale, iar aceasta este Unul şi Totul (to 
hen kai to pan), adică Subsistenta, necreată şi nepieritoare (ageneton kai aphtharton). 
Pentru a marca diferența față de Existenţa materială, Melissos considera că 
Subsistenta, ca Unul şi Totul, este necorporală (asomatos) şi, ca atare, indivizibilă 
şi indestructibilă. 

Determinativul de asomatos este foarte important, căci, pe baza lui, Melissos 
distinge Subsistenta (ca Totul şi, respectiv, Unul) de totalitatea Existentei, a 
Universului (cosmos). Totul este infinit, pe când Universul are margine, este născut 
şi pieritor, ca tot ce există în natură. Numai Totul nemuritor este etern, 
neschimbător, veşnic identic cu sine. 

Acestea sunt motive pentru care aporiile lui Zenon împotriva mişcării şi 
multiplicitatii, care au contribuit la faima Şcolii din Eleea, sunt de fapt contrare 
semnificației autentice a Subsistentei. Urmându-l pe Parmenides şi calea acestuia 
(kata ton logon), Zenon Eleatul formula argumente raţionale (/ogikos) împotriva 
evidenţei senzoriale, considerând, ca şi învățătorul său, că simţurile sunt 
înşelătoare. Dar Unul şi Totul, chiar dacă s-ar accepta „fluxiunea nebună” a lui 
Heraclit, pe care o combate Zenon, pentru întreaga Existenţă, ar rămâne identice cu 
ele însele, căci Totul (to pan) este altceva decât întregul (to holon) existential, care 
se poate mişca liniştit, căci are, contrar aporiei, în ce să o facă, numai Unul nu 
poate fi în altceva, căci el este Totul. 

Identificarea Subsistentei cu Divinitatea îi conferă caracter de Supersistenta, în 
completarea Protosistentei şi Episistentei, dar identificarea ei cu Unul, Totul, Infinitul, 
Eternitatea şi Absolutul ridică probleme macrocosmice. Nici cele microcosmice n-au 
fost însă neglijate. Elementele sau esentele ar fi alcătuite, la rândul lor, din particule 
asemănătoare, homoiomereai, cum le zice Aristotel, cu întregul pe care îl alcătuiesc. 
Ele nu sunt perceptibile şi pot fi cunoscute, ca şi Subsistenta parmenidiană, numai kata 
ton logon, cum se crede că a procedat Anaxagoras. 

Considerate ca cele mai mici particule ale corpurilor, care nu mai pot fi 
divizate şi deci nu au parti, au fost numite „atomi”. Neperceptivi (transcendenti în 
mic fata de corpurile existente, ca şi Totul in mare față de Cosmos), li se atribuie, 

pe calea rațiunii, infinitate numerică (la părinții atomismului: Leucip şi Democrit), 
eternitate, Protosistenta, fata de corpurile pe care le alcătuiesc, şi Episistenta, fata 
de corpurile care pier prin descompunere în atomi. Nu ne interesează cum erau 
imaginate aceste procese. Important este faptul că şi sufletul (psyche) era alcătuit 
din atomi, ce-i drept sferici (după Democrit), ceea ce înseamnă şi înglobarea 
Transcendentalitatii în sfera Subsistentei, cel putin în această perspectivă 
microcosmică. Numai că sufletul, în acceptie atomistă, este muritor, căci se 
descompune, ca şi corpurile fizice, în atomi. Numai aceştia sunt veşnici. 

La Anaxagoras însă nous-ul, tradus prin Geist=spirit, care se identifică şi cu 
sufletul (tauto legei psychen kai noun), fiind de aceeaşi natura (psysis), este etern 
(ho nous aei esti). Mai mult, după Aristotel, Spiritul lui Anaxagoras este Unul (to 
hen), este cauză primă potenţială pentru toate (panta). După Aétius şi Cicero, 
Spiritul acesta este Divinitatea (theos) sau mintea divină (mens divina). În mod 
explicit, Spiritul este infinit (apeiron) şi absolut, adică „singur, independent şi 
pentru sine” (monas autos eph 'heautou, allein, selbständig, ftir sich, cum traduce 
Hermann Diels). Ceea ce înseamnă, în terminologia noastră, că Transcendentalitatea, 
ca parte a Subsistentei, se substituie acesteia (pars pro toto), în toate acceptiunile 
sale, de care Anaxagoras pare să fi fost conştient. 

Cu Socrate, care îl aprecia pe Anaximandros pentru faptul că acorda 
prioritate Spiritului-Suflet, interesul pentru Subsistenţă, cu determinatiile ei, este 
abandonat în favoarea sufletescului cunoscător de sine. Cu toate acestea, la Platon 
apare ceva atotcuprinzator de genul Subsistentei, şi anume fiinţa totală (pantelos 
on) care cuprinde mişcarea, viata, sufletul şi gândirea (kinesis, zoe, psyche kai 
phronesis), referindu-se şi la domeniul Existentei (în mişcare, naştere şi pieire) şi al 
Fiintei (în nemişcarea genurilor supreme), dar şi al gândirii, al concepţiei despre 
natură şi despre viaţă socială, adică al Realitatii (la Platon ideale). Însă, chiar prin 
exprimarea metaforică din Banchetul, în care Totul se reuneşte cu sine însuşi (to 
pan auto hauto syndedesthai), lumea zeilor şi lumea oamenilor, a repausului şi a 
mişcării, Platon scapă de obsesia eleată a nemişcării şi eternității, pe care le 
transferă în lumea ideilor, dar pierde, aproape pentru totdeauna, semnificația 
Unului absolut în favoarea dualității unu-multiplu, ca şi a Infinitului pentru 
perechea infinit-finit. Ceea ce l-a bucurat pe Hegel, care vedea aici contrariile şi 
unitatea lor. Numai că la Platon, chiar dacă se admit perechile contrare de genuri 
supreme, ele rămân identice, numai obiectele, care participă la idei, pot trece dintr- 
o stare în alta (din mişcare în repaus), dar ideea de mişcare nu va trece niciodată în 
cea de repaus. 

Acestea sunt motive pentru care pantelos on nu poate fi tradus, cum o fac 
francezii, prin „ființă absolută”, căci până şi Fiinţa (la Platon fiinţa) îşi găseşte 
perechea în neființă (me on). În felul acesta, discuţia despre Absolut, Aseitate, În 
Sine este deplasată de la nivelul Subsistentei la nivelul gândirii ipostaziate, în 
cadrul căreia apar, cu acelaşi drept la elevanta, binele şi frumosul, la care teologii 
creştini vor adăuga şi adevărul. Fiinţa totală este astfel atotcuprinzătoare, dar nu 
mai este absolută şi, cu atât mai puţin, Absolutul, căci ultimele genuri supreme 

(chiar cele mai elevate dintre idei) sunt totuşi relative sau devin relative, ca Unul, 
care, dacă nu este acelaşi cu Totul, se raportează sau este relativ la multiplu. 

Situaţia este şi mai evidentă la Aristotel, a cărui strădanie permanentă a fost, 
kantiană avant la lettre, aceea de a se limita la domeniul Existentei şi de a reduce 
orice entitate la aspectele sale categorial-predicative (kata tinos legetai). Din 
această cauză, Unul devine unitate, Infinitatea infinit şi Eternitatea etern, având 
fiecare opusele lor: unu-multiplu; infinit-finit; veşnic-pieritor. Toate cu referință la 
Existența perceptibilă senzorial şi, eventual, interpretabilă extensiv, când este 
vorba, de exemplu, despre cer (peri ouranou). Dar, şi în aceste cazuri, Aristotel, 
oricât de prudent, s-a lăsat antrenat, ca şi Immanuel Kant în tinereţe, să alunece pe 
panta Transcendentei relative. 

Cerul întreg (Universul) este pentru Aristotel finit, nenăscut şi indestructibil, 
ceea ce exclude orice presupuneri despre Protosistenta şi Episistenta. El este unul şi 
etern (eis kai aidios). Ca şi infinitul, unul sau eternul nu este însă separat de cele 
perceptibile senzorial (choriston de ton aistheton) şi nici nu poate să fie în sine şi 
prin sine (auto kath’hauto), adică nu este absolut şi cu atât mai putin Absolutul. 
Mai mult, în afara cerului (exo tou ouranou) nu mai există corpuri. Cele de acolo 
(ta ekei), adică de deasupra (Ayper) cerului, ceea ce sugerează Supersistenta, 
reductibilă la Divinitate sau Primul Mişcător, sunt caracterizate prin eternitate 
atributivă, dar şi distributivă pentru întregul cer. 

Plasându-şi consideratiile pe tărâmul Transcendentei, adică în afara cerului 
(exo tou ouranou), era firesc să ajungă şi Aristotel la enunturi paradoxale. Sa 
considere că acolo ar exista substanță, dar necorporală, veşnică şi imuabilă care să 
constituie Mişcătorul Nemişcat (Ainoun akineton) sau cauza nemiscata a mişcării. 
Aceasta, deoarece, dacă s-ar mişca, ar avea, la rândul ei, o altă cauză. 

Oricum, Primul Miscator (proton kinoun), mereu în act (energeia), 
cumulează treptat şi binele, pe motivul că, fiind necesar, este şi bun; este şi cauză, 
dar şi principiu al cerului şi al naturii; este dezirabilul şi cogitabilul (orecton kai 
noeton), iar ca principiu este gândul (noesis), dar şi gândirea (nous). Nous, în cazul 
acesta, nu se mai poate traduce prin Spirit (Geist), căci este legat efectiv de actul 
gândirii, doar atât că aceasta este în sine (kath hauton) şi se gândeşte pe sine (auton 
de noei ho nous). Este, altfel spus, Divinitatea (ho theos), înzestrată cu viata (zoe), 
perfectă şi eternă. 

Se observă uşor că Transcendenta, astfel concepută, ca Supersistenta, separată 
de Existenţă şi „cu totul altceva” decât aceasta, este numai o extindere a unora 
dintre componentele sale absolutizate (cauză, principiu, bine, gândire), care, în 
afară de Miscatorul Prim sau Absolut, care imprimă rotația cercului exterior al 
cerului, nici n-au intervenit şi nici nu mai intervin în lume şi nici în celelalte lucrări 
ale lui Aristotel. 

Dar acesta este numai aspectul macrocosmic al Transcendentei. Ce-i drept, 
Aristotel nu este un adept al atomismului şi nu urmează linia diviziunii pentru a 
căuta limite. El este interesat de corporalitate, de întregul alcătuit din materie (Pyle) 

şi formă (morfe), pe care le exemplifică adesea cu produse ale activităţii umane. 
Numai pe cale logică (kata ton logon) poate fi despărțită materia de forma; ele fiind 
ca atare inseparabile. Dar Aristotel mai vorbeşte şi despre substanță (ousia) şi 
despre subsistent = hypokeimenon sau substrat (substratum, în latină). 

Cum se întâmplă şi cu alti termeni, mai ales în Metafizica, despre care 
Aristotel însuşi consideră că au mai multe semnificaţii şi chiar se identifică cu alti 
termeni, hypokeimenon are cele mai multe acceptii, el fiind utilizat şi în forma 
verbală (hypokeisthai) şi in formă adjectivală. Mai ales materia şi substanţa, dar 
uneori şi forma sunt cele care subsistă sau sunt numite subsistente (Aypokeimene 
hyle, de exemplu). 

Substanţa primă (prote ousia) este alcătuită în genere din corpuri, cosmice 
sau terestre, ca şi din elementele (apă, foc etc.) care le alcătuiesc. Şi, mai ales in 
acest sens, subsistentul este substanță (to hypokeimenon ousia einai). Dar corpurile 
sunt compuse din materie şi formă care erau, la rândul lor, identificate cu 
subsistentul, în sensul că le precedă sau stau la baza acestora. Cu toate acestea, 
Aristotel foloseşte uneori şi termenul de subsistent primar (hypokeimenon proton), 
iar alteori ultim (eschaton). În cazurile acestea situaţia nu mai este aşa de simplă, 
căci primul sau ultimul substrat poate să nu mai fie o substanță anumită (tode ti), ci 
poate fi nedeterminat (aoristos), căci substanţa în genere este în afara celorlalte 
categorii (calitate, cantitate etc.) şi deci subsistentul ultim în sine (kath 'hauto) este 
nedeterminat. 

Indiferent de semnificațiile particulare (mai ales cea de substanță şi materie), 
subsistentul prim se dovedeşte şi suportul sau substratul contrarietății şi al 
schimbării în genere. Contrarietatea se bazează pe diferență. Obiectele care diferă 
cel mai mult în cadrul aceluiaşi substrat sunt contrare, materia contrarelor fiind 
aceeaşi (he hyle he aute tois enantiois). Schimbarea (metabole) presupune trecerea 
de la un contrariu la altul, dar nu contrariile se schimbă, ci materia, substratul 
acestora care conţine potențial ambele contrarii. Fără acest adaos am fi fost tentaţi 
să considerăm că Aristotel îi dă dreptate lui Heraclit şi vorbeşte despre unitatea 
existențială a contrariilor, despre coincidentia oppositorum. Chiar daca ar fi 
acceptat o astfel de coincidentia, aceasta n-ar fi fost localizată în Existenţă, ci în 
Subsistenţă, în cadrul potentialitatii prin care este caracterizată kata ton logon 
materia primă, separată de formă. 

Nu putem vorbi însă la Aristotel, nici în sens microcosmic, despre o 
Subsistenta autentică, ci despre o infinitate de subsistenti (substanţe, materii) care 
ar sta la baza fiecărui corp, cosmic sau terestru. Aşa ar trebui, zice Aristotel, să 
înțelegem Unul lui Anaxagoras, sau că toate erau împreună, după Empedocles, 
Anaximandros şi Democrit, adică erau împreună şi contrariile, dar numai potenţial 
şi nu în act (dynamei, energeia d'ou), ceea ce n-ar fi admis niciunul dintre cei 
enumerati, dar nici Aristotel în alte contexte, căci pentru el Cerul era etern şi, chiar 
dacă n-ar fi fost, îi lipseau Demiurgul platonic, care să-l treacă de la potentialitate 
la actualitate şi, respectiv, mulțimea de forme separate pentru fiecare lucru în parte. 


Supercategoriile autologice ale subsistentei 19 


Aristotel însă, tot certându-l pe Platon, ca şi pe cei care l-au precedat, le 
menționează cu rigoare concepţiile, dar adesea le şi împrumută, în ciuda faptului că 
se şi delimitează în permanenţă de ele. În ansamblu însă, cum era şi firesc, cel puţin 
în Metafizica şi De caelo în mod explicit, Aristotel întreprinde un fel de sinteză a 
filosofiei greceşti, care se dovedeşte interesată în permanență, mai mult decât 
filosofiile ulterioare, medievale, moderne şi contemporante, de problema 
Transcendentei şi de legătura acesteia cu Subsistenta. 

Ipostazierea gândirii într-o Divinitate încremenită, care se gândeşte pe Sine, 
este ecoul nous-ului, prin care Transcendenta este pătrunsă şi condusă de Spiritul 
transcendental, producând şi la Aristotel enunturi paradoxale, de tip eleatic, ca şi 
plasarea tocmai acolo (exo tou ouranou) a binelui, de inspirație platonică, şi chiar a 
vieții, veşnică ce-i drept, legată însă, fireşte, în mintea oricui, de moarte. Dar 
acestea îşi găsesc locul, ca şi contrariile împreunarea, în turbinca fără de fund a 
Subsistentei, în care încape Totul, care se dovedeşte Unul, cu şi fără actualitate şi 
potentialitate, care se şi preced şi se succed reciproc şi, în sine şi pentru sine (auto 
kath 'hauto), deci în mod absolut, presupun Infinitatea şi Eternitatea. 

Ar fi urmat ca, ulterior, ele să fie regăsite, cu semnificaţiile lor originare, 
adică fără dublurile lor existențiale, ceea ce nu s-a făcut decât în parte. 

La Plotin Subsistenta apare ca subsistare (hypostasis), şi anume într-o triplă 
postură: Unul, gândirea (nous, tradus incorect prin „intelect” sau ,,inteligenta’’) şi 
sufletul. În plus, Unul, la rândul său, este şi primul (he proton) şi binele. În calitate 
de primul, subsistarea se dovedeşte transcendentă. Este principiu, cauză şi început 
(arche) al Existentei, rămânând nedecis dacă primul, cu semnificație de 
Protosistenta, va deveni şi ultimul (Episistenta) sau va rămâne alături de Existenţă, 
el nepierzând nimic prin producerea acesteia din sine. Identificarea Unului cu 
binele este de sorginte platonică şi nu-şi găseşte nicio justificare, ca şi considerarea 
gândirii şi a sufletului ca subsistări independente de ființele umane. Gândirea, în 
această ipostază, este de inspiraţie presocratică şi aristotelică. Oricum, Subsistenta 
ca subsistare îşi pierde, chiar şi prin Unul, identificat cu binele, elevanta originară 
de a fi Totul. Unul se poate considera doar că a fost Totul, şi anume înainte de a fi 
devenit primul, adică de a fi urmat procesul de producere a Existentei, ca şi a 
gândirii şi a sufletului. 

Nici Eternitatea nu mai este concepută în sine, adică nu mai este subsistentul 
(to hypokeimenon), ci provine din acesta (ex autou tou hypokeimenon), cu toate ca 
uneori este identificată cu zeul (tauton to teo), ca şi Infinitatea (to apeiron), pentru 
faptul că nu îi lipseşte nimic. Divinitatea însă este identificată şi cu gândirea (in 
sens aristotelic), fiind şi cauza acesteia, ca şi Unul şi binele. 

Având caracteristici transcendente, Unul ca subsistare (hypostasis), 
identificat şi cu Divinitatea supremă (fata de restul zeităților), este deasupra tuturor 
(hyper panta), sugerând Supersistenta, fiind, în orice caz, dincolo de Existenţă 
(epikeina ontos). Unul este inefabil (arreton), despre el nu avem nici cunoaştere, 
nici gândire (oude gnosin oude noesin), nici vorbire (logos). Putem vorbi despre el 

(peri autou), dar nu-l spunem pe el (auto), ci spunem numai ceea ce nu este (ho me 
estin) — En., V, 3, 14. Aceasta este considerată prima sursă a teologiei negative. 

Plasarea in Transcendenté a Unului determină o mulţime de exprimări 
paradoxale când se vorbeşte totuşi despre el: „unul este toate şi niciunul”; „nu este 
multiplu, dar produce multiple”; „unul devine doi şi ambii sunt unul”; „este 
pretutindeni, dar nu este nicăieri” ş.a.m.d. 

Şirul creaţiilor, pornind de la Unul primordial la gândire şi la suflet, se face 
prin reproducerea parțială a primului, din care şi provin toate celelalte, fără ca 
acesta să fie afectat în vreun fel. Când este vorba însă despre natură, suflet şi 
rațiune (Jogos) şi de producerea (poiesis) acestora (En., III, 1-8), Plotin introduce 
termenul de theoria, traductibil corect in latină prin speculatio, nu prin 
contemplatio, cum se face de regulă. Aceasta, din mai multe motive. Fiind vorba de 
reproduceri succesive, unele care o fac în mod autentic, altele prin imitație şi 
imagine (mimesin kai eikona), nu ne găsim aici într-o situaţie de contemplare a 
unui obiect de către un subiect (persoană). De altfel, Plotin utilizează pentru astfel 
de situații termeni corespunzători: theaomai = a contempla, thea şi theama = 
contemplatie; eido = a privi, a vedea; katalambano = a percepe; katalepsis = 
percepție (vizuală); theoreo având, în mod obişnuit, mai mult sensul de a cugeta, 
medita, cerceta (un oracol, de exemplu), starea contemplativă fiind oricum contrară 
celei producătoare (poiesases) a theoriei. $i, fiind vorba de producere prin imitație 
a ceva superior, de reproduceri succesive până la asemănarea (homoiosis) şi chiar 
la identitatea (syggeneia) cu Unul, theoria înseamnă aici speculatio, adică 
oglindire, platonic vorbind, imitare a unui original (model). Utilizarea unor astfel 
de termeni ar uşura considerabil traducerea contextului menţionat, respectiv a unor 
enunturi altfel lipsite de sens: he poiesis ara theoria (producerea sau creaţia este 
„contemplare”; corect ar fi „imitare”) sau theorias ta panta onta (toate lucrurile 
sunt „contemplaţii”; corect, platonic, sunt „imitaţii”). 

De altfel, chiar în cazul persoanei umane care tinde spre cunoaşterea 
Divinităţii, zice Plotin, nu mai este vorba de contemplare (theama, nu theoria), ci 
de un alt mod de a vedea (alla allos tropos tou idein), care presupune ieşire din 
sine (ekstasis); extazul fiind corespondentul revelatiei mistice, ca rezultat al 
meditatiei, al oglindirii (theoria) Divinitatii. 

Si la Proclus, ca ultim reprezentant al traditiei neoplatonice, apare problema 
Unului, declarat adesea ca fiind transcendent (exeremenos), în sensul că este cauza 
tuturor (ton holon), fiind independent de acestea, de cele multe (ta polla), pe care 
însă le produce din sine şi care se întorc la sine. Producerea din sine (proodos) şi 
întoarcerea la sine (epistrophe) a Unului îi conferă evidente caracteristici 
subsistentiale, de Protosistenta şi Episistenţă. Numai că Subsistenta nu se reduce la 
Unul şi nu are nicio legătură cu binele, cum încearcă Proclus să le considere, în 
acceptie platonică, identice. 

Rămâne discutabilă producerea multiplelor din Unul, în spirit plotinian, prin 
asemănare, căci fiecare este una, o henadă, sau platonic, prin participarea 
henadelor la Unul. Dar Unul ca atare este dincolo de toate (epikeina panton). Aici 

intervin aspectele dialectico-speculative, căci oscilatia între Transcendenta (Unul) 
şi Existenţă (multiple) conduce la enunturi contradictorii. Unul poate să fie fără 
multiple, dar numai când este anterior (proton) fata de acestea. Dar, de când se ştie, 
există ca atare numai cele multiple, ceea ce înseamnă că ar fi fost cândva un timp 
când acestea nu erau. Dacă Unul este însă diferit de multiple, dacă este 
transcendent, înseamnă că a fost o vreme când nu exista nimic, căci nu există decât 
cele multiple. Pe de altă parte, se observă că multiplele se produc şi se reproduc 
întruna şi, mai repede sau mai târziu, pier. Adică se întorc la Unul. Ceea ce 
înseamnă că Unul produce şi absoarbe mereu multiplele, iar între cele două 
momente, fiind el însuşi multiplu, căci acesta se naşte din Unul, Unul există şi nu 
există, căci este unu şi este multiplu în acelaşi timp, de unde urmează că nu mai 
este Unul. Mai precis, având in vedere şi starea de transcendenţă, Unul este 
simultan acelaşi (auton) şi altul (heteron). 

O altă caracteristică subsistentiala a Unului o constituie superioritatea 
(hyperoche) sa absolută până şi faţă de zei, pe care tot el îi produce. Ceea ce 
sugerează Supersistenta. Totuşi, nu se poate vorbi la Proclus de Subsistenta. 
Aceasta, cu toate că foloseşte şi el termenul de subsistare (hypostasis), dar ea nu 
este a Unului, ci Unul o conferă entităților de mâna a doua (ton deuteron 
hapanton), adică multiplelor existenţiale. 

Impedimentul rezidă în faptul că Unul, chiar ca singură componentă a 
Subsistentei, nefiind şi Totul, nu poate fi, în ciuda acceptării enunturilor 
contradictorii, în acelaşi timp Protosistență, Episistenté şi Supersistenté. Se 
vorbeşte în permanență despre Unul, dar de fapt aici apar trei ipostaze (ca să 
folosim terminologia neoplatonică) ale Unului, fata de trei tipuri de entități sau fata 
de sine însuşi ca producător al acestora: una, înainte de orice producere, a doua, în 
postura de propriul său produs, şi a treia, în postura de revenire la sine. Este vorba 
aici de o succesiune de ipostaze care nu pot fi imaginate simultan decât în cadrul 
Subsistentei autentice în care Unul este Totul, în manieră eleată (to hen kai to pan). 

A fost remarcată, de asemenea, maniera friadică de abordare a procesului de 
producere, care sugerează, pe diferite niveluri de coborâre ale Unului, cele trei 
ipostaze (momente) implicite ale acestuia, ilustrative fiind prin evidenţa 
terminologica: limita, nelimitatul, amestecul (acestora) — peras, apeiron, mikton. 
Ceea ce seamănă mult, şi l-a încântat pe Hegel, cu triada de mai târziu, în care 
primele două sunt opuse, iar a treia le unifică. 

În fine, datorită transcendentei sale, din prima ipostază, Unul este 
neperceptibil (alepton) şi inexprimabil (arreton), caracterizabil în stilul apofatic, 
despre care vor trata filosofii creştini, care îl vor identifica pe Unul cu Divinitatea. 


Cele cinci supercategorii autologice 


Din perspectivă categorial-sistematică, Subsistenta trebuie revendicată 
terminologic şi semantic din filosofia greacă veche. Abandonarea treptată a 
termenului nu s-a făcut însă cu pierderea semnificatiilor sale originare. Dar acestea 

au început, sub acţiunea principiului pars pro toto, în măsura aprofundării lor şi 
datorită importanței unora sau chiar a uneia dintre ele, să înlocuiască întregul 
Subsistentei, cum a fost cazul Unului. 

Ceea ce pare curios la prima vedere, şi s-a menţionat deja, este faptul că, de 
la început sau mai ales la început, filosofii greci au fost interesați mai mult de 
Subsistență decât de Existenţă. Dovadă şi enumerarea completa a supercategoriilor 
autologice, chiar dacă unora le-au dat mai multă importanță (Totul şi Unul), dar nu 
le-au izolat, ci le-au menţinut accepţia sinergetică. În plus, au reuşit să evite jocul 
antitetic al acestora cu dublurile lor existenţiale prin care îşi pierd elevanta 
autologică (unu-multiplu; finit-infinit etc.). 

Poate că primii filosofi erau mult mai legaţi, ca şi ceilalți oameni din 
vremurile acelea, de Existenţă; se identificau cu ea fără să-i preocupe acest lucru, 
ridicând doar ziduri pentru a se feri de alti oameni, dar îngustându-şi astfel 
orizontul existenţial. Ceea ce rămânea neîngrădit, adică liber, era Cerul. 

Acceptiile Subsistentei au revenit cu multă pregnanté în cadrul 
Transcendentei, mai ales ca determinatii ale Divinitatii, urmărindu-se în cadrul 
religiilor chiar legătura cu aceasta prin mijloace speculative (meditaţie şi revelație), 
sau au fost redescoperite cu metode ştiinţifice. Problema este aceea de a le repune 
în contextul Subsistentei, cu eliminarea adaosurilor necorespunzătoare şi corectarea 
aspectelor lingvistice. 

În cadrul filosofiei sistematice, categoriile Subsistentei sunt acceptate ca atare, 
sunt date, am putea spune, ca rezultate din istoria filosofiei, care oferă materialul de 
bază al oricărui sistem filosofic autentic. Faptul că istoria filosofiei are numeroase 
împrumuturi şi de la ştiinţe, religii, arte este o altă problemă, categoriile fiind deja 
filtrate în cadrul diferitelor discipline filosofice. Oricum, în filosofia sistematică „se 
lucrează cu materialul clientului”, ca să zicem asa, adică autorul nu mai este nevoit, 
în măsura în care cunoaşte, fireşte, istoria filosofiei, să ia totul de la început. Să 
mediteze, de exemplu, şi să aştepte revelații pentru care ar trebui să aibă o pregătire 
specială şi timp disponibil. În orice caz, ceea ce este mult mai grav, nu are voie să 
improvizeze, adică să se substituie mileniilor de cugetare filosofică. 

Subsistenta este ceea ce îi spune numele, indiferent de identificarea ei cu un 
anumit tip de subsistență, materială sau spirituală. Acestea sunt de fapt substanţe 
sau „materii”, cum li se mai spune. Astăzi se vorbeşte despre cinci substanţe sau 
stări de agregare ale uneia singure: solidă, lichidă, gazoasă, biosică şi noesică. Dar 
domeniul acestora tine de Realitatea ştiinţifică, adică face parte din cadrul celei de 
a treia parti a sistemului de filosofie pentadică. 

Subsistenta are caracter autologic, adică este ceea ce spune sau exprimă, în 
ciuda aspectului tautologic al unei formulări propozitionale de tipul ,,Subsistenta 
este ceea ce subsistă” sau „este subsistentul”, în terminologie aristotelică 
(hypokeimenon), respectiv „ceea ce nici nu se spune despre ceva, nici nu este în 
ceva”. Dar aceste caracterizări apofatice se referă totuşi la un subsistent existential. 

Trebuie să ne gândim mai degrabă la caracterul inefabil al Subsistentei, ca şi 
al acceptiilor sale. Ceea ce nu ne împiedică, cum considera şi Plotin, să vorbim 
totuşi despre ea, fie şi în termeni apofatici. 

Caracterul inefabil al Subsistentei rezidă în faptul că aceasta, nefăcând parte 
din Existenţă, nu există, adică nu este ceva determinat în spațiu şi timp şi, ca atare, 
nu poate să aibă un nume. Pe de altă parte însă, în măsura în care Subsistenta, fiind 
Totul, presupune şi Existenţa, ea există într-o oarecare măsură. Ceea ce dovedeşte 
aspectul dialectico-speculativ al enunturilor negative şi afirmative despre 
Subsistenta in raport cu Existenţa. Aceeaşi situație este valabilă şi în raport cu 
Fiinţa, Realitatea şi Existenţa reală. Nefăcând parte din domeniul Fiintei, 
Subsistenta nu este, dar ea presupune şi Fiinţa şi, într-o oarecare măsură, este. În 
acelaşi fel, nu este reală şi este reală; nu are Existenţă reală şi totodată are 
Existenţă reală. 

Toate acestea, legate de caracterul inefabil al Subsistentei, pun în evidenţă, 
de fapt, imposibilitatea exprimării judicativ-propozitionale a Subsistentei, căci, fata 
de aceasta, nu poate fi enunțat copulativ (nici prin „există”, nici prin „este”, nici 
prin „are”) niciun predicat, astfel încât sau afirmaţia, sau negația să fie adevărată. 
În plus, Subsistenta nici nu are atribute (determinatii, proprietăţi) care să fie 
enunțate despre ea ca predicate. Dacă se face totuşi acest lucru, atunci trebuie 
admise despre Subsistenté enunturi contradictorii, trebuie admisă coincidentia 
oppositorum Şi, ca atare, o logică dialectico-speculativă. Dar nu este cazul, căci 
predicatia, în această situaţie, nu este acceptabilă. Adică nu poate fi realizată prin 
verbe copulative, iar predicatele nu au niciun suport atributiv. 

Situaţia poate fi descrisă şi categorial. Supercategoriile, de tipul Subsistentei, 
sunt asemănătoare genurilor supreme, despre care nu se mai enunţă nimic, căci 
predicatia directă se face de la gen la specie. Or, genurile supreme sunt acele genuri 
care nu mai pot fi specii, deci nici subiecte pentru vreo judecată posibilă. Cu toate 
acestea, genurile supreme sunt predicate prin excelenţă despre cât mai multe specii, 
care, la rândul lor, sunt genuri, dar nu supreme. Pe când supercategoriile 
(superpredicamentele), ca şi transcendentalia, care nu se referă la lucruri, non 
praedicantur, nu pot fi nici predicate. 

Ar rămâne soluția predicatiei inverse, de la specie la gen, dar aceasta se face 
între specii şi genuri obişnuite. Dacă este vorba despre enunţul „Omul este 
muritor”, în predicatia directă, om fiind specia, iar muritor genul, in predicatia 
inversă se obțin, în mod firesc, două propoziţii contradictorii: „Muritorul este om” 
şi ,,Muritorul nu este om”. Niciuna nu este adevărată separat, dar ambele 
(conjunctia lor) sunt adevărate şi pot fi exprimate prin „Muritorul este om şi non- 
om”, căci, într-adevăr, sfera genului muritor cuprinde şi oameni, şi non-oameni 
(alte vieţuitoare care mor). Subsistenta nu poate fi însă considerată că este şi nici că 
nu este, să zicem, Existenţă, ceea ce nu permite predicatia. Şi chiar dacă aceasta ar 
fi permisă, adică Subsistenta ar fi, Existenţa nu este o specie a Subsistentei, căci 
Existenţa nu este un gen-specie care să cuprindă toate cele existente (ta onta), iar 
acestea să poată fi cuprinse în toate cele subsistente. Căci cele existente nu sunt 

subsistente şi nici parte din cele subsistente. Subsistenta doar presupune Existenţa, 
ca manifestare de sine. 

În această situație, rămân foarte puţine de spus despre Subsistenta si, în 
măsura în care inefabila fiind, este totuşi autologică, trebuie să ne rezumăm la ceea 
ce spune ea însăşi despre sine şi mai ales să fim atenți la modul în care transcriem 
ceea ce „spune” Subsistenta. Tot aşa cum ar fi trebuit şi Hegel, la începutul logicii 
sale, după cum zicea odată şi Constantin Noica, să lase Fiinţa să vorbească, să-şi 
spună propria poveste. În locul acesteia însă, Hegel ne-a oferit concepția lui despre 
Fiinţă. Aceasta, şi pentru faptul că se considera, şi în tinereţe chiar a spus-o, un fel 
de „trimis al Cerului”! 

Oricum, este greu de menţinut, fără forțarea inutilă a limbajului, o exprimare 
nepredicativă despre ceva în genere, nu numai despre Subsistenta. S-ar putea 
considera că ar fi necesar aici un fel de limbaj simbolic speculativ, care să 
oglindească (de la speculum = oglindă) supercategoriile independent de modul 
predicativ în care vorbim noi despre ele. Aceasta nu înseamnă însă că este 
preferabil un limbaj neflexionar şi, respectiv, o scriere hieroglifică, deoarece 
primul, ca şi unele limbi flexionare, are într-adevăr posibilitatea evitării (în realitate 
inexistenţa) copulei predicative („Ivan celovec” = „Ivan om” în loc de „Ivan este 
om”), dar nu are posibilitatea redării cu articol hotărât a supercategoriilor, ca 
rostiri, şi nu ca simple denumiri, deficiență care apare şi în limba latină, inferioară 
din acest punct de vedere celei greceşti. 

Nu ne putem însă rezuma la ceea ce „spune despre sine” Subsistenta, adică la 
faptul că se referă la ceea ce subsistă. Pentru menţinerea exprimării predicative 
putem pune în loc de semnul egalităţii, să zicem: Subsistenta = ceea ce subsistă, 
Subsistenta se referă, sau înseamnă, sau presupune ceea ce subsistă, cu toate ca 
niciunul dintre aceste verbe şi nici semnul hieroglific al egalităţii nu sunt întru totul 
potrivite. Mai potrivită ar fi o linie sau o virgulă, deşi linia (sau cratima) sugerează 
împreunare, iar virgula despărțire. Particula „adică” sună a explicitare şi are 
corespondentul latin predicativ (id est). 

Subsistenta însă presupune cele 5 supercategorii: Unul, Totul, Infinitul, 
Eternitatea şi Absolutul, dar fără să le cuprindă ca pe ceva subordonat, ca specii ale 
sale. Căci Subsistenta se identifică simultan cu fiecare dintre ele. 

Cele 5 supercategorii au la rândul lor articolul hotărât, ceea ce exclude, de 
asemenea, enuntarea lor ca predicate ale Subsistentei, de tipul: ,,Subsistenta este 
Eternitatea” si, mai grav, dar destul de obişnuit în filosofia medievală, transformarea 
supercategoriei în atribut predicativ: „Subsistenţa (de regulă Divinitatea) este eternă.” 

Presupunerea celor 5 supercategorii de către Subsistenté nu poate fi 
considerată ca o definiţie a acesteia, ci este o explicitare pe baza acceptiei sale 
istorico-filosofice. Faptul că Subsistenta a fost identificată cu Divinitatea (per se 
subsistens) nu este un impediment, căci Divinitatea, ca Supersistenta, este şi ea 
presupusă de Subsistenta. Nici faptul că o parte dintre cele 5 supercategorii au fost 
considerate transcendente, sau regăsite ca transcendente, nu este supărător, ci 
numai degradarea lor, în special a Infinitatii şi a Eternitatii, şi transformarea lor în 

atributele ,,infinit” şi „etern”, adică înglobarea lor în Existenţă. Dar şi mai 
importantă este eliminarea adaosurilor incompatibile cu cele 5 supercategorii. Este 
vorba in mod special de bonum şi verum. Primul, chiar in acceptie de transcendent, 
se dovedeşte nepotrivit, deoarece presupune o raportare la altceva. Bunul, sau să-i 
zicem bunătatea, este cineva, sau ceva, sau este a cuiva fata de altcineva. Chiar în 
accepţia de bunătate în sine, a divinității, care a făcut lumina, este o raportare: „şi a 
văzut Dumnezeu că lumina este bună” (Et vidit Deus lucem quod esset bona) şi a 
despartit-o de întuneric (et divisit Deus lucem ac tenebris). A despartit-o de 
întuneric, fiindcă a văzut că este bună fafa de întuneric, şi a văzut-o El. Adevărul 
are însă uneori şi altă acceptie decât neuitarea (a-lethe), care trebuie să fie neapărat 
a cuiva. Ar putea, cum credea Heidegger, să însemne neascundere, evidenţă. Dar şi 
aceasta presupune grade, chiar cu referință la alegoria cavernei (Specus) a lui 
Platon, în care apar niveluri existenţiale „mai adevărate” (alethesteron) şi unul care 
pare a fi „cel mai adevărat” (alethestaton), se înţelege că în raport cu celelalte. 
Când zice Mântuitorul: „Eu sunt calea şi adevărul şi viaţa” (Ego sum via et veritas 
et vita), toate acestea sunt relative: „calea” este drumul cel drept față de cele 
înşelătoare; „adevărul” este opusul minciunii şi al profetiilor false, iar ,,viata” este 
opusul morții. Adevărul, chiar în astfel de ipostaze, mai putin obişnuite, fata de 
raportarea pură ad rem, este o noțiune relativă, care nu are niciun sens fără opoziția 
fata de falsitate. 

Cele 5 supercategorii cu care se identifică Subsistenta, fără a fi ceva diferit 
de fiecare în parte, dar presupunându-le pe toate, în pofida impedimentelor 
lingvistice şi semantice, au fost şi pot fi tratate fiecare separat. Ordinea lor nu este 
importantă, dar presupune totuşi o tradiţie a enumerării, care se bazează şi pe 
importanța şi ponderea care le-au fost acordate în decursul timpului: Unum, Totum, 
Infinitum, Aeternitas, Absolutum. 


Semnificaţia supercategorială a Unului 


Unul s-a bucurat, fata de celelalte supercategorii ale Subsistentei, de cea mai 
mare considerație, fiind identificat încă din antichitatea greacă cu Zeul (to hen einai 
ton theon), iar în Creştinism cu Dumnezeu, ca Simbol al monoteismului (Pisteuo 
eis Hena Theon). 

Deosebit de pertinentă în această privință, doctrina eleată despre Unul, cu 
toate consecințele ei inacceptabile, datorate amestecului de planuri, este un 
exemplu de „exploatare” filosofică a unei tematici în folosul unei întregi Şcoli. 
Xenophanes a fost primul care a identificat Divinitatea cu Unul şi a făcut din acesta 
obiect de studiu din perspectiva Subsistentei, cum s-a văzut în capitolul anterior. 
Aici ne interesează în mod special identificarea Unului cu Totul, faptul că acesta 
este neperceptibil (akatalepton) şi, ca Divinitate, este etern, infinit şi veşnic identic 
cu sine (aei homoion), ceea ce înseamnă absolut. 

Identitatea Unului cu Totul produce şi modalităţi de exprimare specifice 
Subsistentei, adică nepredicative. To hen tauto kai pan este greu de tradus, căci 

articolul hotărât se referă la amândoi termenii. Din această cauză, s-a tradus în 
româneşte prin „Acest Unul şi Totul”. Dar cum se poate ca Unul, care este identic 
cu sine, să fie şi identic cu Totul, presupunându-se că şi Totul este veşnic identic cu 
sine? Nu se ajunge oare şi aici la o exprimare contradictorie, că de fapt Unul este 
identic cu sine şi nu este identic cu sine, ci cu Totul? 

Având în vedere semnificația subsistentiala a Unului şi a Totului, raporturile 
acestea nu se datorează unor carente de gândire ale autorului, ci tocmai caracterului 
specific, dialectico-speculativ al acestor supercategorii. Ce-i drept, celelalte (infinit 
şi etern) nu mai apar cu articol hotărât, ci numai ca determinatii ale Divinitatii, care 
înseamnă Unul şi Totul. Divinitatea este nemărginită şi veşnică. 

Absolutul nu apare nici el ca atare, ci este semnificat de identitatea cu sine, 
de faptul că este „mai presus decât toate” (tou panton kratiston einai), ceea ce 
sugerează şi Supersistenta. Din păcate, pe linia absolutizării Unului-Totului, 
Xenophanes îl consideră şi nemişcat (akineton). Relatările lui Pseudo-Aristotel, 
după care Xenophanes ar fi spus că Unul nu este nici în mişcare, nici nemişcat, nici 
finit, nici infinit, nu sunt acceptabile, căci n-au fost preluate de către ceilalți filosofi 
eleati, care au facut din nemişcare calitatea supremă a Divinitatii. Cu toate acestea, 
Pseudo-Aristotel are dreptate, în spiritul apofatic al contextului, să nege şi 
mişcarea, şi nemişcarea Unului, care este in fond aperceptiv. 

Legătura dintre Unul şi Totul nu este o identitate în sensul obişnuit al 
cuvântului, căci nu permite exprimări de gen disjunctiv „Unul sau Totul”, deşi 
permite conjunctia „Unul şi Totul”, care nu înseamnă însă „Unul, adică Totul”. 
Formularea potrivită ar fi, când este în discuţie Unul, să se spună că „Unul înseamnă 
sau reprezintă Totul”, dar nu numai Totul, ci şi restul supercategoriilor Subsistentei. 

Chiar la filosofii eleati s-a văzut avantajul legăturii corecte, identificatoare, 
dintre Unul şi Totul. Când se spune că Unul nu respiră (me anapnein), se are în 
vedere că nu are ce să respire, căci el este Totul. 

Dar Unul înseamnă şi Infinitatea, utilizabilă şi ea în argumente, ca acelea 
folosite de Thomas de Aquino pentru a dovedi că Dominus Deus unus est. Este 
Unul pentru că Infinitatea lui nu mai permite un altul. 

Unul înseamnă si Eternitatea, căci aceasta, cum zice, de asemenea, Thomas 
de Aquino, nu este altceva decât Dumnezeu însuşi, care este Unul, sau invers, cum 
zicea Cusanus, că Dumnezeu este Eternitatea însăși. 

Tot la Sf. Thomas, Unul este pus şi în legătură cu Absolutul, conceput ca 
perfecțiune şi ca Infinitate, care, la Cusanus, se numeşte Unul absolut sau Unitate 
absolută (unitas absoluta), datorită Infinitatii şi Eternitatii absolute pe care le 
presupune. 

Cel mai important lucru este ca Unul sa nu fie transpus in contextul 
existential al raportării unu-multiplu. Platon, care tratează despre acestea în 
dialogul Parmenides, porneşte de la o aporie, presupusă a fi a lui Zenon Eleatul. 
Acesta, pentru a susține elevanta subsistențială a Unului, neagă multiplul 
(multiplicitatea sau pluralitatea). Principial însă, Unul, fiind Totul, cum se aminteşte 

şi în dialogul citat (to hen einai to pan), nu mai poate fi raportat la altceva, 
respectiv la multiplu, căci Totul conţine şi multiplul. 

În dialogul lui Platon, negarea pluralitatii presupune faptul că acceptarea ei 
ar conduce la o contradicţie, că obiectele (ta onta), daca ar fi multiple, ar trebui să 
fie asemănătoare şi neasemănătoare (homoia kai anomoia) în acelaşi timp, ceea ce 
ar fi imposibil. Soluţia personajului Socrate este platonică, obiectele pot fi opuse 
prin participare la idei contrare, imposibil este ca ideile sau formele obiectelor — 
asemănarea şi neasemănarea, unul şi multiplu, repausul şi mişcarea şi toate cele de 
acest fel (kai panta ta toiauta) — să fie amestecate, adică asemănarea să fie 
neasemănare ş.a.m.d. 

Aici se remarcă, în primul rând, faptul că personajul Zenon transpune 
discuția din domeniul Subsistentei (al Unului) în domeniul Existentei (al 
obiectelor), ceea ce face ca acceptarea uneia să nu însemne contestarea celeilalte. 
Contradictia, ca motivaţie a respingerii pluralitatii, este doar opoziția, acceptabilă 
din perspectivă platonică în domeniul obiectelor sensibile. 

Dar, în al doilea rând, planul ideilor, deşi sunt considerate separat (choris) de 
obiectele sensibile, nu este planul Subsistentei. Ideile sunt şi ele în sine, adică 
absolute, nelocalizabile nici in re, nici in mente, ceea ce i-a determinat pe unii 
comentatori moderni să le considere transcendente, dar ele, ca prototipuri ale 
obiectelor sensibile, la care acestea „participă”, nu numai că le dublează, triplează 
etc. (ceea ce nu-i plăcea lui Aristotel), dar le garantează opoziţia prin participare la 
idei contrare. Unul în sine nu mai este plasat printre obiectele sensibile, ceea ce 
este corect, dar nici multiplul, considerat tot în sine. 

Fiind în sine ambele, dar nu numai ele, ci „şi toate cele de acest fel”, sunt 
absolute, dar niciuna nu mai este Absolutul si, ca atare, niciunul nu mai este Unul. 
Personajul Parmenide atrage atenţia, fără a fi combătut, că, în această situație, ar 
trebui ca pentru toate obiectele, cele mai banale, ca firele de păr sau petele de 
gunoi, să existe idei distincte la care acestea să participe. Şi, în manieră eleată, se 
pune problema dacă participă la întreaga idee sau numai la o parte; dacă ceva mic 
participă la o parte din micul în sine, atunci acesta este mai mare decât acea parte 
din el, deci micul însuşi va fi mare (auto to smikron meizon estai). Ceea ce s-ar 
petrece şi cu unul în sine sau cu multiplul în sine. 

Dar scopul dialogului nu este acela de a combate parmenidian teoria 
platonică a ideilor, cum o sugerează începutul, ci, dimpotrivă, acela de a discredita, 
deşi este condus de către personajul Parmenide, teza eleată a Unului, dar, în mod 
evident, cu argumente diferite şi chiar contrare celor eleate. Principial (zenonian 
vorbind), dacă multiplul este contrarul Unului, atunci ar fi trebuit să fie respinsă 
existența multiplului prin ilustrarea consecinţelor contradictorii pe care le implică. 
Platon însă, mimând eleatismul, pune în evidență consecințele aporetice ale 
acceptării Unului, ceea ce, tot principial, ar însemna acceptarea contrariului, adică a 
multiplului. Dar nu se conchide în acest sens şi mersul discuţiei sugerează mai 
degrabă acceptarea ambelor contrare (unu-multiplu), ca şi în cazul celorlalte genuri 

supreme (asemanare-neasemanare; repaus-miscare; nastere-pieire; finit-infinit). 
Dar şi acceptarea genurilor contrare este in defavoarea eleatismului. 

Se conturează astfel trei planuri: al Unului, ca supercategorie a Subsistentei, 
al Unului şi multiplului, ca genuri supreme contrare ale „lumii ideale” de forme- 
prototipuri, şi al Existentei, compusă din obiecte sensibile care sunt unice (fiecare 
în parte) şi multiple. În primul caz, Unul nu poate să aibă contrar, în al doilea, este 
contrarul multiplului ideal, în al treilea, devine determinatie obiectuală. Pe Platon l- 
au interesat numai planurile doi şi trei, respectiv raportul de participare de la trei la 
doi, de la existenţial la ideal. Toate aspectele contradictorii pe care le implică 
acceptarea Unului, că: este şi nu este, e infinit şi nu e infinit, e mişcător şi nemiscat, 
este orice şi nu e nimic etc., se datorează amestecului de planuri, mai precis 
transpunerea Unului din plan ideal în plan existențial. 

Dar niciunul ideal nu coincide cu Unul supercategorial, deşi este identic cu 
sine şi absolut, atât pentru faptul că are contrar (ideal), cât şi pentru faptul că este, 
adică participă la Fiinţă. Or, Unul nu este şi nu există. În plus, unul ideal „şi toate 
celelalte de acest fel” sunt contestabile, ca şi presupusa lor „lume” (domeniu, tărâm 
ş.a.), cum s-a şi străduit să dovedească Aristotel. 

Pentru Aristotel însă, „Existenţa şi unul sunt identice şi de aceeaşi natură” 
(to on kai to hen tauton kai mia physis). To on are aici sensul de Existenţă, căci se 
referă la substanţa (ousia) corporală, la un anumit om (heis anthropos), la substanța 
fiecărui obiect (he ekastou ousia), pe care Aristotel o numeşte, în acelaşi context, 
„primă” (prote), despre care zicea în Categorii că se referă la câte un anumit obiect 
(tode ti) individual şi unul la număr (atomon kai hen aritmo). Pentru acceptarea 
însă a contrariilor (egal-inegal; cald-rece etc.) trebuie să existe mai multe obiecte 
individuale (cel putin două: unul cald şi altul rece). Ceea ce înseamnă că unul 
existential presupune multiplul (p/ethos) existential, iar unul şi multiplul sunt 
principiile contrariilor (archai ton enantion). 

Acestea sunt motivele pentru care Aristotel consideră că Existenţa (to on) si 
unul (existential) nu sunt identice pentru toate obiectele şi nici separate (choriston) 
de acestea. Altfel spus, nu sunt idei platonice. Dar atunci inseamna ca, din 
perspectivă aristotelică, nu se poate vorbi despre Unul în sine, deşi sintagma (auto 
to hen) apare uneori (Metaph., X, 2), pentru a-l distinge pe unul ca atare de unul 
determinat (ti to hen) în fiecare dintre cele zece genuri de categorii. Dar unul nu 
este, cum nu este nici ființa (Existenţa), un gen de categorii, căci ambele sunt mai 
cuprinzătoare decât genurile, care, la rândul lor, nu sunt entităţi (naturi) 
determinate şi nici substanţe separate (choristai) faţă de celelalte. 

În aceste condiţii, Aristotel enumeră patru dintre cele mai importante 
acceptii ale unului: continuul simplu sau natural (physei); întregul; indivizibilul sau 
individualul, adică obiectul determinat, hoc aliquid, per se existens, cum zice 
Bonitz; specia (eidos) infimă, care nu mai poate fi divizată în alte specii (spre 
deosebire de gen). Ultima însă, cu atât mai puțin decât genul, nu poate fi nicio 
entitate determinată şi nici separată de sau altceva decât indivizii pe care îi 

cuprinde. Unul existential are aceeaşi esență cu indivizibilul, al cărui opus este 
divizibilul, de aceeaşi esenţă cu multiplul. Unul se determină ca opus al multiplului 
şi invers, multiplul având chiar anterioritate logică (to logo proteron to pletos) fata 
de unul, ca şi divizibilul față de indivizibil (anterior însă fizic, te physei). Oricum, 
din perspectivă existenţială aristotelică, unul se raportează la multiplu, ca 
indivizibilul la divizibil, egalul la inegal, asemănătorul la diferit ş.a.m.d.; unul şi 
multiplul pierzându-şi caracteristicile ideal-platonice, iar unul, ca atare, pe cele 
supercategoriale. 

Aristotel mai vorbeşte şi despre unul in sine (kath’hauto), unul prim (to 
proton hen) sau primordial, fie cu semnificaţie de substrat unic, nediferentiat, fie cu 
semnificația pitagoreică de început al numerelor, după care ar urma diada şi triada. 
În ambele cazuri însă unul, chiar prioritar fiind, îşi pierde calitatea (discutabilă la 
cei care nu admiteau un singur substrat, cât şi la cei care admiteau şi diada ca 
prioritară) de a fi sau de a rămâne singurul, chiar dacă va fi fost cândva aşa. Căci 
unul acesta admite şi altceva sau chiar produce altceva şi, ca atare, nu mai este 
Totul. În plus, dacă se discută despre început, trebuie să apară cândva şi sfârşitul, 
adică unul final sau ultimul unu (to eschaton hen), despre care nu mai vorbeşte 
Aristotel, dar a făcut-o cu mult înainte Musaios, care zicea că toate provin din unul 
şi se destramă în acesta (ex henos ta panta ginestai kai eis tauton analeuesthai). 
Acestea sunt cazuri de acceptii determinate ale Unului, ca Protosistenta si 
Episistenţă. Însă Unul subsistential, care este şi Totul, le presupune şi pe acestea, 
dar nu numai pe acestea. Problema producerii unicatelor (henadelor) din unu 
primordial şi reîntoarcerea lor la acesta a fost tema predilectă a lui Proclus, de 
factură evident existențială. 

Unul a fost apoi treptat redus la unitate (unitas): formală, materială, rațională 
etc., toate referindu-se la raportul clasic Einheit-Vielheit, kantianizat în tabela 
categoriilor. După care a urmat diversificarea pe diferite domenii: unitate a 
conştiinţei, a experienţei, a naturii etc.; subiectivă, obiectivă; analitică, sintetică; 
noetica, noematica ş.m.a. 

Constantin Noica (Unu şi multiplu, in „Izvoare de filosofie”, 1942) a încercat 
să facă un fel de sinteză a variantelor filosofice ale relațiilor existenţiale dintre unu 
şi multiplu, pe care le scrie totuşi cu majuscule iniţiale. Aceasta, pentru faptul că 
există şi alte dualitati sau cupluri contrare „derivate” din unu-multiplu, respectiv 
„degradate”, cum ar fi dualitatea „unitate-pluralitate”. 

Sufixul —tate semnalează caracterul categorial filosofic al cuvintelor, ca şi 
germanul —heit (om, umanitate; Mensch, Menscheit). În cazul de faţă raportul este 
de la unu la unitate, ceea ce sugerează elevanta categorială. Supercategorial ar 
trebui să fie Unul. La Noica apare însă Unu (şi Multiplu), ceea ce sugerează doar 
faptul că nu ne găsim pe plan ideal-platonic, dar totuşi pe o treaptă de generalitate 
superioară (categorial existențială). Unitatea, consideră Noica, este o categorie 
derivată, cu semnificație cantitativă (Einheit), cum apare şi la Hegel, care îi zice 
uneori şi unul (das Eins als Einheit), şi care este încă dominantă, ca şi în secolul 

al XIX-lea, la care se referă autorul. Unitatea, zice acesta, concepută matematic 
este repetabilă, iar organic individuală, ceea ce, contrar lui Aristotel, nu are 
legătură cu unu adevărat, şi îl dă ca exemplu pe Dumnezeu „în viziunea metafizică 
monoteistă”, care nu poate fi gândit „cu repetiție” şi nu are „atributele 
individualității”. (Nu intrăm în amănunte, dar referinţa la Schelling — „oceanul liber 
al Absolutului” — vizează altceva decât unul existenţial). 

Oricum, Noica propune o „descriere pură a unului şi multiplului” pornind de 
la „forme degradate, spre a se ridica până la forma desăvârşită a acestei dualități”. 
Este demnă de remarcat maniera pentadică de investigaţie prin postularea 
următoarelor cinci moduri posibile: 1) unu şi multiplul realizat din repetiţia lui unu; 
2) unu şi multiplu realizat prin variația lui unu; 3) unu şi regăsirea lui în multiplu; 
4) unu şi multiplu; 5) unu multiplu. 

Se dă ca exemplu o temă muzicală, considerată ca unu, care poate să producă 
un multiplu 1) prin repetarea ei; 2) prin variatiuni pe aceeaşi temă; 3) prin regăsirea 
ei într-o „varietate sonora mai liberă”; 4) prin coexistenta ei cu cel putin o altă temă 
muzicală. Modul al cincilea (unu multiplu) n-ar fi posibil aici. 

În cazul 1) ar fi vorba de o procedură aritmetică, în 2) de una mecanică, în 
3) de una organică (multiplul este liber, dar se lasă organizat de unu). Se consideră 
că abia cu 3) ar fi vorba cu adevărat de unu şi multiplu. Este evident însă că ne 
aflăm pe plan existenţial. În primele două cazuri nu ar fi vorba despre unu pur, căci 
el implică de la început pluralitatea: extern, fiindcă „se lasă repetat”; intern, fiindcă 
„se lasă alcătuit din mai multe elemente”. 

În cazul 3) apare unitatea organică, expresia singulară a unei pluralitati, 
unitatea individuală, unitatea torului (de fapt a întregului), privit ca un organism. 

În cazul 4) apar unu şi multiplu diferentiati şi coexistenti. Nu se mai implică, 
nu se mai întrepătrund, ci stau în cumpănă. 

Cazul 5), în care unu este multiplu, zice Noica, nu poate fi căutat în 
„regiunile existenţei obişnuite”, ci în „regiuni privilegiate”, se înțelege că tot ale 
Existentei. Se fac referințe la domeniul algebric şi la unele reprezentări grafice 
(„scheme”), în care unu multiplu apare totuşi ca o repetare a cifrei arabe unu, fata 
de unu iniţial, redat ca repetare a unui fragment de dreaptă. Unu multiplu ar fi 
„termenul algebric”, „pentru că ia toate formele”, „este multiplul”. 

Independent de exemple, ar exista trei tipuri de unu-multiplu care se regăsesc 
în istoria filosofiei şi care determină „trei tipuri de a face metafizică”: unu în 
multiplu, unu şi multiplu şi unul multiplu. Noica îl urmează aici pe H. Heimsoeth, 
constatând în treacăt că „Parmenide proclamă Unul, dar la el există ființă şi 
aparență”, ceea ce ar însemna că admite multiplul ca „ființă şi aparenţă”. Or, 
Parmenide, chiar şi după Platon, respinge multiplul şi nu se încadrează în cele trei 
tipuri de metafizică. Cu toate acestea, Noica insistă, considerând că „Procesul de 
dualizare [unu şi multiplu] se petrece totuşi în gândirea greacă, poate [începând] cu 
Parmenide şi eleatii...”. In orice caz, rezultă că restul filosofilor, până în zilele 
noastre, pot fi încadraţi în cele „trei tipuri de a face metafizică”, cel mai elevat fiind 
determinat de varianta unu multiplu. „Dincolo de unu multiplu, zice Noica, nu mai 

poate fi unu şi multiplu. E sau unu, sau multiplu, adică neființă şi neînțeles”. Dar 
Unul supercategorial nu este niciunu şi nici multiplu, căci Unul în sine nu există şi 
nu este, ci subsistă, în ciuda nefiintei şi a neintelesului care-i pot fi atribuite. 

Faţă de cele trei tipuri de metafizică, determinate de dualitatea unu-multiplu, 
trebuie totuşi, cel putin de la Kant citire, adăugate şi variantele triadice: unitate, 
multiplicitate, totalitate. Posibilitatea lor nu este luată în discuţie, deşi apare 
sugerată astfel: „Fiind unu şi multiplu, sunt două, zice Noica, iar atunci pare 
necesară o unitate superioară. Dar problema de aici e tocmai a unei dualitati 
fundamentale...” Kant zicea însă altfel: „Există un număr egal de categorii în 
fiecare clasă, anume trei, ceea ce dă de asemenea de gândit, fiindcă altfel toată 
diviziunea a priori prin concepte trebuie să fie o dihotomie. La aceasta se mai 
adaugă faptul că a treia categorie rezultă în fiecare clasă din unirea celei de-a doua 
cu cea dintâi. Astfel, totalitatea (Alheit, Totalităt) nu este altceva decât 
multiplicitatea (pluralitatea, Vielheit) considerată ca unitate (Einheit).” 

Găsindu-ne pe tărâmul Existentei este firesc să apară obişnuitele probleme 
ale opoziţiei binare (preferată aici de către Constantin Noica) sau triadice (sugerată 
de Kant şi urmată apoi de Fichte, Schelling şi Hegel). Problema Unului 
supercategorial este însă tocmai „dincolo de unu multiplu” şi de toate problemele 
legate de raportarea acestora. 

Unul în sine înseamnă Totul, fără nicio referință la altceva, înseamnă 
Eternitatea şi Infinitul, adică Absolutul, Subsistenta, chiar dacă în istoria filosofiei 
se consideră că nu s-a vorbit (cu excepţia eleatilor) sau că nici nu s-ar fi putut 
vorbi despre Unul independent de multiplu sau de pluralitate. 


Totul, întregul şi totalitatile 


Dacă Unul nu ar însemna şi Totul, atunci şi-ar pierde accepţia subsistentiala. Nu 
zicem că „decade” sau „coboară” în Existenţă, dar, în opoziţie cu multiplul, devine 
altceva, adică, în ciuda stranietatii expresive, devine un unu alături de alti unu. Ce se 
întâmplă însă cu Totul fata de Unul si care sunt acceptiile sale nesubsistentiale? 

Tot Xenophanes este cel care instituie şi raportarea inversă a Totului fata de 
Unul (hen einai to pan), prin care îi revin şi Totului aspectele supercategoriale. 
Fiindcă nici Totul nu poate să fie Absolutul, dacă nu este mai presus de orice (ek 
tou panton kratiston einai), cum este Unul. Din această cauză, Totul este veşnic 
identic cu sine (to pan aei homoion). Nenăscut fiind, adică etern, Totul este şi „mai 
înainte de toate” (protiston panton). 

Dar Totul înainte de orice sau de toate (ta panta), cel putin în traducerile 
uzuale, mai ales că include un superlativ (protiston) inexistent în limba romana 
(„cel mai dintâi”), aminteşte de unul primordial (to hen proton) din care provine 
orice, adică şi ceea ce nu ar fi unul. Dar ce ar mai putea să provină din Totul, adică 
să nu fie deja în acesta? Aici intervine accepţia subsistentiala a Totului care 
înseamnă şi Infinitul, şi Eternitatea. Totul nu a fost numai înainte de toate, ci şi 
împreună cu toate (cu orice), pe care le presupune Infinitul, şi mai ales după toate 

(cele existente), ceea ce presupune Eternitatea. Parmenides a insistat asupra 
faptului că Totul este etern (aidion) şi infinit (apeiron), existând, cel puţin la 
Melissos, şi conştiinţa deosebirii dintre Totul infinit şi cosmosul mărginit (to pan 
apeiron, ton de cosmon peperanthai), ceea ce sugerează distincţia dintre accepţia 
subsistentiala a Totului fata de accepţia existenţială a Universului (cosmos), ca 
totalitate a corpurilor. În felul acesta se explică şi aparenta inconsecventa a lui 
Xenophanes care considera că Totul nu este născut, ci etern (ou geneton 
all’aidion), dar zicea că toate [corpurile] se nasc din pământ (ek tes ges phynai 
hapanta), căci se poate admite că toate (ta panta) se nasc din pământ (ca element 
substanţial), chiar şi astrele şi întregul cosmos, şi, de asemenea, că pot pieri odată 
cu acesta, în timp ce Totul rămâne de-a pururi neclintit (pampan akineton). Se pare 
că eleatii au avut conştiinţa acestei situații, pe care n-au inteles-o însă nici 
contemporanii lor şi nici comentatorii mai târzii, Aétios, de exemplu. Acesta, după 
ce menţionează situația în aparență stranie la Xenophanes (Totul nenăscut, 
cosmosul născut), emite şi enunţul greşit că, după Xenophanes, nu Totul, ci 
cosmosul ar fi nenăscut, ceea ce ar însemna lipsă de consecvență. În fapt, el, 
Aétios, identifică nepermis Totul cu cosmosul, adică Subsistenta cu Existenţa. Mai 
precis, o reduce pe prima la ultima şi transpune discuţia despre mişcare, cum au 
făcut-o uneori şi Parmenides şi, mai ales, Zenon, în domeniul existenţei corporale. 

Pentru Platon, în afara consideratiilor despre Heraclit şi Parmenides, care 
considerau Totul (to pan) în mişcare şi, respectiv, in nemiscare, apărând, la Platon, 
şi varianta fa panta (kineisthai), adică „toate”, în loc de „totul”, discuţia este 
transpusă pe plan existenţial. În acelaşi context este vorba despre tot, întreg 
(holon), toate, parte (meros), element (stoicheion), ceea ce a creat şi dificultăţi de 
traducere. A. Dies traduce pan prin „sumă”, panta prin „totalitate” şi holon prin 
„tot”, în loc de „tot”, „toate” şi „întreg”. Oricum i-am zice, aici părțile (literele, in 
exemplul dat de Platon) alcătuiesc ceva (silaba) care le cuprinde, de unde rezultă „o 
anumită formă unică”, ceea ce face legătura şi cu unul în acceptie existențială. De 
altfel, raportarea tot (întreg) şi parte este un reflex al raportării existenţiale unu- 
multiplu şi, respectiv, unitate-pluralitate. 

Aristotel, fără să-l menţioneze pe Platon, reia discuţia despre părţile silabei, 
făcând distincţia dintre parte (meros) şi element (stoicheion). Elementele sunt 
părțile de acelaşi fel ale corpurilor. Părţile alcătuiesc ceva unitar (hen ti). Daca 
ordinea şi poziţia părților sunt indiferente, ele alcătuiesc un tot (pan), pe când 
părțile corpurilor naturale (ale trupului uman, de exemplu) alcătuiesc un întreg 
(holon). În mod curios, cel puţin pentru limba română, traducătorul francez al 
Metafizicii (J. Tricot) l-a urmat pe traducătorul lui Platon (A. Diès) şi a tradus 
holon prin tout” şi pan prin „somme”. În context aristotelic greşeala nu este gravă, 
căci ambele, „totul” şi „suma”, se referă la ceea ce alcătuiesc părțile, respectiv 
componentele existențiale (fizice, vocale sau mentale), fiind menţionat şi cazul în 
care acestea alcătuiesc, în acelaşi timp, şi un pan, şi un holon, un panholon sau 
„totul întreg”. Dar dacă Totul (to pan) este tradus prin la somme, se pierde orice 
aspect supercategorial al discuţiei. Ceea ce s-a şi întâmplat după Aristotel. 

În acceptie existențială, totul nu se identifică numai cu întregul, ci şi cu 
totalitatea, care sugerează într-adevăr „suma” sau ansamblul părţilor, existând însă 
o infinitate de totalităţi, pe când Totul este Unul. În germană, deşi se confundă 
întregul cu totul (= das Ganze), totalitatea este multiplă: Totalitdt, Ganzheit, 
Gesamtheit, Allheit. Toate au semnificație existenţială, chiar în accepţia de 
Inbegriff, de cuprindere a orice, de Univers (unum in diversum) sau de Alleinheit 
(hen kai pan, Unomnia) care are şi semnificaţie divină. Această impreunare 
existenţială de unul si totul este tradiţională în filosofia germană (Unum, quod idem 
est cum multis, dicitur totum, la Christian Wolff). 

Totalitatile infinite au semnificaţie speculativă, ca şi procesualitatile infinite, 
căci presupun transcenderea, trecerea dincolo de limitele existenţiale, în extensiune 
sau intensiune (macro- sau microcosmice), spre începuturi sau sfârşituri 
cognoscibile numai prin revelaţie. Este vorba despre totalitatile care, abordate 
nespeculativ, produc situațiile antinomice, inacceptabile din perspectiva kantiană a 
rațiunii. Kant le numeşte ,,totalitati absolute” şi consideră că acestea sunt numai 
idei, cărora nu le corespunde nicio reprezentare. Totalitatea absolută a tuturor 
fenomenelor şi fiinţa tuturor ființelor sunt totalitati infinite, dar, ideale sau nu, ele 
nu se identifică cu Totul. 

Mulțimea tuturor multiumilor care conduce la paradoxele logico-matematice 
nu este altceva decât o totalitate infinită; kantian vorbind, o idee; după Vaihinger, o 
ficţiune, ca orice întreg sau totalitate care nu poate să fie altceva decât elementele pe 
care le conţine ca parti. O mulţime care conține două mulțimi cu câte cinci elemente 
nu este altceva decât cele zece (cinci plus cinci) elemente. Când mulțimile sunt 
infinite, situația se schimbă, mai precis se schimbă raportul dintre întreg şi parti, 
astfel încât partea devine (in mod paradoxal pentru rațiune) egală cu întregul. 

Despre raporturi speciale dintre întreg şi parte, în care întregul este în fiecare 
parte, o parte reprezintă întregul sau acesta se descompune în părți din care nu era 
compus, s-a tot vorbit (J. W. Goethe, F.W.J. Schelling, Novalis; la noi: Nae Ionescu 
şi Octav Onicescu despre „colective” şi Constantin Noica despre întregul-parte sau 
„holomer”). Toate se referă la totalitati determinate obiectuale, naturale, organice, 
sociale, mentale, adică existenţiale, cu sau fără particularităţi dialectico-speculative. 

Aceeaşi situaţie este valabilă şi cu referință la diferitele considerații 
„ştiințifice” despre Univers, care plasează însă discuţia la nivelul Realitatii, adică al 
concepţiilor despre un Univers care, după cum zicea Constantin Noica, nici nu 
există, ceea ce percepem noi fiind o infimă parte a unui întreg necunoscut, dar 
imaginat „ştiințific”, adică în funcţie de concepţiile cosmologice şi cosmogonice la 
modă într-o anumită perioadă. Dovadă şi diversitatea acestora. Aspectele 
dialectico-speculative ale unor astfel de teorii ipotetice despre Univers se datorează 
Transcendentei cosmice pe care o implică orice consideraţie despre ceea ce este 
dincolo de timpul sau de spațiul perceptibile (indiferent de aparatură). 

Dacă Universul (Cosmos) observabil ar fi considerat ca totalitate a 
Existentei, căruia i s-ar adăuga şi Transcendenta cosmică (spatial) şi cosmogonică 

(temporal) cu elemente de Proto- şi Episistenta (ipotetice fireşte), tot nu s-ar obține, 
nici cantitativ, nici calitativ, vreo „imagine” cvasicompletă a ceea ce zicea 
Xenophanes că se produce din pământ, idee pentru care a fost combătut, fiind mai 
potrivit focul (chiar şi pentru ipotetica „explozie” originară). Dar toate acestea, care 
puteau să nici nu se producă sau, după Heraclit, să se tot aprindă şi să se tot stingă, 
după măsură sau nu, n-ar însemna aproape nimic față de Totul, care este şi 
Eternitatea, şi Infinitul şi, mai cu seamă, Absolutul. 


Infinitul şi infinitatile 


Fata de Unul (to hen) şi Totul (to pan), Infinitul (to apeiron) are forma 
verbală negativă, însemnând ne-mărginitul, cu semnificaţie spaţială, contrar 
limitatului sau limitei (to peras). Cu toate acestea, a fost utilizat chiar de la 
începutul filosofiei greceşti ca atribut, în formă adjectivală (apeiros), cât şi în 
formă articulată la singular, cu acceptie supercategorială. Apa, la Thales, era 
considerată infinită ca mărime, oferindu-i Divinităţii, considerată Spiritul Universului 
(nous tou kosmou), posibilitatea de a crea toate lucrurile. 

După Anaximandros, Infinitul ca atare stă la baza elementelor care alcătuiesc 
Universul. Sunt demne de remarcat încercările comentatorilor şi istoricilor, din 
antichitate până în zilele noastre, de a pune Infinitul, prin interpretări personale, nu 
la baza (ca Subsistenta) elementelor, ci alături de acestea (în cadrul Existentei). 
Cauza o constituie şi faptul că ei se referă, în acelaşi context, la filosofi greci 
naturalişti (physiologoi), care dădeau prioritate unuia sau mai multora dintre cele 
patru elemente: apa (Thales), aerul (Anaximenes), focul (Heraclit), pământul 
(Xenophanes). Este vorba de marea deosebire dintre accepţia substantivală (cu 
articol hotărât singular), autologică a Infinitului, şi cea adjectivală, atributivă de 
infinit. Despre fiecare element se poate spune că „este infinit”, dar despre Infinit nu 
se mai poate spune nimic. Este şi motivul pentru care, tot până în zilele noastre, şi 
tot pe linie substanţială, materială, s-a considerat că apeiron nu ar fi Infinitul, ci o 
substanță (element) nedeterminată; că ar fi chiar nedeterminatul (to aoriston). Ceea 
ce Anaximandros n-a susținut însă. 

Punând Infinitul alături de cele patru elemente, Simplicius, de exemplu, 
consideră că acesta ar fi o altă substanţă naturală (heteran tina physin apeiron), cu 
toate că, urmându-l probabil chiar pe Anaximandros, spune mai departe că 
Infinitul, spre deosebire de elemente, este substratul (hypokeimenon) acestora, 
altceva decât ele şi dincolo de ele (ti allo para tauta), ceea ce înseamnă Subsistenta 
şi Transcendenta. În consecință, Infinitul cuprinde contrariile (enantia), fiind Unul 
(to hen), din care provin toate celelalte, multiplele (ta polla), prin intermediul 
mişcării eterne (dia tes aidiu kineseos). 

Identificarea Infinitului cu Unul nu este explicată, aici intervenind (la 
Simplicius) referinţe la Fizica lui Aristotel, în care acesta considera că Anaximandros, 
spre deosebire de Empedocles şi Anaxagoras care spun că există unu şi multiplu 
(hen kai polla phasin einai), considera contrariile ca fiind inerente Unului din care 

se desprind (ek tou henos enousas tas enantiotetas ekkrinesthai). Ceea ce înseamnă 
că Unul este conceput supercategorial, subsistential, şi nu existential (ca unu- 
multiplu). Rămâne mai puţin evidentă identificarea cu Infinitul. 

Infinitul are însă semnificaţie explicită de Proto- şi Episistenta, de început şi 
de sfârşit, de naştere şi pieire (genesis kai phthora), el, ca atare, nefiind afectat de 
acestea, ceea ce presupune referința la Eternitate. Existenţa, respectiv Universul, 
este pieritoare (phtharton), pe când Subsistenta (Infinitul) este eternă, nenăscută şi 
nepieritoare (ageneton kai aphtarton). De aceea spune Aristotel că Infinitul este 
principiu, care înseamnă şi început (arche); el nemaiputând să aibă un alt principiu, 
este nemuritor şi nepieritor (athanaton kai anolethon). Toate acestea însemnând că 
Infinitul este etern, ceea ce n-ar însemna prea mult, fata de apa lui Thales, să 
zicem, ci doar o deplasare in Transcendenta, dincolo de acestea (para tauta). O 
sintagmă însă echivalentă cu Infinitul este aceea de Eternitate infinită (ho apeiros 
aion), care pare (la Theophrast) o inversare, sugerată de context, a lui to aionion 
apeiron, a Infinitului etern. Dar aceasta, întâmplătoare sau nu, înseamnă o 
echivalare, cel puțin hermeneutică, a Infinitului cu Eternitatea. 

Aristotel, de data aceasta fără interpretare, consideră că Infinitul, la 
Anaximandros, le cuprinde pe toate şi le conduce pe toate (panta), fără să admită 
vreo altă cauză în afară de Infinit. Ceea ce înseamnă că Infinitul, fără s-o spună 
direct, înseamnă Totul. 

În fine, tot la Aristotel, cu referință la Infinitul în accepţia lui Anaximandros, 
diferită de cele cinci acceptii uzuale (existenţiale) ale infinitului, apare şi identificarea 
primului cu Divinul (to theion); ceea ce sugerează Absolutul. 

Astfel prezentată, doctrina lui Anaximandros despre Infinit pare deosebit de 
elevată. Cel puţin după datele disponibile, el nu face concesii doctrinelor uzuale 
despre diferitele tipuri de infinitati: spatiale, temporale, numerice etc., şi nu-şi pune 
întrebările, fireşti pentru Aristotel, dacă infinitul există sau nu şi dacă există, ce 
este? Căci Infinitul nu există şi nu este, ci subsistă. Numai infinitatile există şi sunt 
spatiale, numerice ş.a.m.d. Infinitul subsistential sau Subsistenta ca Infinit nu se 
raportează la entitățile infinite, ci la supercategoriile cu care se identifică: Unul, 
Totul, Eternitatea şi Absolutul. 

Direcţia contrară, existenţială a infinitatilor a fost inaugurată de pitagoreici 
pe linie numerică, ajungându-se în mod firesc la perechea finit-infinit, transpusă şi 
obiectelor perceptibile senzorial corespunzătoare numerelor. Finitul şi infinitul apar 
alături de celelalte nouă perechi de contrare, care sunt, cum le zice şi Aristotel, 
principii ale celor existente (archai ton onton), infinitatea numerică fiind localizată, 
ca şi numerele, în obiectele sensibile (en tois aisthetois). Infinitatea aceasta opusă 
finitului, la pitagoreici şi la Platon, după relatarea lui Aristotel, este considerată un 
principiu în sine (Aath’hauto), ceea ce sugerează de asemenea Absolutul, dar este 
totuşi o substanță (ousia). Ultima afirmaţie se referă însă numai la concepția 
pitagoreică, în dezacord cu infinitul ca atribut sau accident a ceva (symbebekos 
tini), căci la aceştia numerele nu pot fi separate de obiectele sensibile. Pe cand la 
Platon este vorba de ideea de infinit, mai precis genul (suprem), absolută ce-i drept, 

dar separată (charis) de obiectele sensibile. În plus, infinitatea pitagoreică în sine ar 
exista în afara cerului (exo tou ouranou), pe cand, după Platon, în afara cerului nu 
există niciun corp (soma) şi nici idei, căci acestea nu există în niciun fel (mede pou 
einai). Altfel spus, pitagoreicii plasează infinitatea în Existenţă, în cosmos (cer) şi 
în afara cerului, iar Platon o consideră, ca idee, separată de Existenţă, fără vreo 
localizare, dar, pe de altă parte, consideră că obiectele, respectiv entităţile în genere 
(to onta), în măsura participării la idei, sunt infinite, finite sau amestecate, în 
măsura în care admit pe „mai mult” sau „mai puţin”; Aristotel amintind, la Platon, 
de două infinituri (infinitati): mare şi mic (to mega kai to mikron). 

Dar la Platon, deşi separat de Existenţă, infinitul nu are acceptie subsistentiala 
(chiar în sine fiind), căci, la fel ca unu, cu perechea multiplu, are ca pereche finitul. 
Ceea ce este firesc pentru Platon, căci altfel obiectele sensibile n-ar putea să fie 
finite sau infinite, adică să aibă, aristotelic vorbind, aceste atribute. În timp ce 
Infinitul subsistential nu are niciun contrar care să fie altceva decât el însuşi, căci 
Infinitul înseamnă Totul, Unul etc. 

Aristotel, care cunoştea problemele referitoare la Infinit şi infinitati, face pasul 
înapoi, spre Existenţă, un pas care, din perspectiva ştiinţifică a fizicii, a ştiinţei naturii 
(physis), i-a permis consideratiuni valabile până în zilele noastre, numai că acestea nu 
mai tin nici de Subsistenta, nici de Existenţa ca atare, ci de Realitate, adică de 
cunoştinţele noastre despre Existenţă, respectiv despre anumite componente finite 
sau infinite ale acesteia. Principial nu mai este vorba despre Infinitul în sine 
subsistential, ci despre accidentul, proprietatea sau atributul de infinit (sau fini?) al 
vreunei entități existențiale (kata symbebekos ara hyparchei to apeiron). Merită 
menţionate însă cele cinci motive care indreptatesc, după Aristotel, convingerea sau 
credinţa (pistis) că ceva este infinit: 1) timpul, care este fără sfârşit, 2) diviziunea, 
care poate fi mereu continuată; 3) producerea şi distrugerea, care au loc fără încetare; 
4) limitatul, care se mărgineşte cu alt limitat şi 5) orice număr care are un alt număr 
mai mare. Dar toate acestea sunt exemple de infinitati: temporale, spatiale (mici şi 
mari), numerice etc. (Aristotel însuşi continuă enumerarea), care pot deveni şi chiar 
au devenit obiecte de studiu ştiinţific. Când este vorba însă de infinitatea cauzelor 
(regressus ad infinitum), Aristotel devine finalist, observând astfel implicit limitele 
gândirii rationale în domeniul speculativului, nu neapărat subsistential, ci transfinit. 
Tot el semnalează, urmat de Plotin, dificultatea (care va conduce ulterior la 
paradoxe) conceperii infinitului în sine (autoapeiron) pentru faptul că şi partea 
acestuia (to meros autou) este infinită. 

În Evul Mediu, infinitul este considerat atribut al lui Dumnezeu (Deus 
dicitur infinitus), făcându-se însă şi diferențieri existențiale între infinitus per se 
(Dumnezeu) şi per accidens (cu semnificaţii: spaţiale, temporale, numerice etc.). 
Imperceptibile, în orice acceptie, infinitatile sunt considerate uneori (cele 
potenţiale) inteligibile, alteori (în special cele actuale) inconceptibile, apărând şi 
ideea finitudinii Universului creat. 

Descartes introduce distincția dintre infinit şi indefinit, numai Dumnezeu 
fiind infinit (solus Deus est infinitus), ca şi la Spinoza (ens absolute infinitum), 

ridicând probleme diviziunea, care este infinită şi la obiectele finite. Într-un fel sau 
altul, la început teologică, apare ideea legăturii dintre Infinit şi Absolut. Leibniz 
considera că infinitul real este Absolutul însuşi (das Absolute selbst), care nu este 
format din parti, ci din obiecte care au parti, ceea ce înseamnă totuşi că, aici, prin 
real” se înțelege existential. Spre deosebire de acesta, „adevăratul infinit” nu este 
decât în Absolut, care „este anterior oricărei compuneri şi nu este format prin 
adăugarea părților”. Infinitul acesta, care presupune ideea de Dumnezeu, nu este 
corelat numai cu Absolutul, ci şi cu Eternitatea, care nu mai este o simplă 
prelungire a timpului. În acelaşi context, Divinitatea este numită şi „ființă 
primordială”, adică Protosistenţă. În rest, finitul şi infinitul sunt moduri ale 
cantității, iar conceperea infinitului, ca un întreg compus din parti (infinit actual), 
conduce la contradicții, menţionate şi de către alti filosofi dinainte şi de după 
Leibniz, Ploucqet vorbind chiar despre „antinomiile infinitului”. 

Kant rezolvă antinomiile principial, considerând că spaţiul şi timpul sunt 
forme a priori ale sensibilităţii, infinitul şi eternitatea neputând exista în sine, cum 
nu poate exista în genere nicio totalitate absolută. Când acestea sunt acceptate în 
sine, conduc la enunturi contradictorii de tipul antinomiilor. 

Tot principial, acceptând contradictia, Hegel recunoaşte infinitul şi 
eternitatea, care însă, datorită identităţii dintre ideal şi real, devin implicit şi 
existenţiale, adică, într-un fel sau altul (dialectico-speculativ), presupun şi dublurile 
lor: finitul si temporalitatea. Infinitul însă nu trebuie identificat cu „progresul 
infinit” (unendlicher Progress), care este „infinitatea rea” (schlechte Unendlichkeit), 
obţinută prin „adăugare”, cum zicea Leibniz, a finitului la finit. Oricum, la Hegel 
infinitul nu este transcendent, nici proto-, nici episistent, ci ideal-existent, 
Divinitatea, Ideea sau Absolutul, este rezultatul propriului său proces infinit de 
autoproducere, de manifestare, adică de existentializare. Infinitul transcendent este 
considerat ca vid şi lipsit de interes filosofic, filosofia ocupându-se cu ceea ce este 
„concret absolut prezent” (infinitate actuală). Chiar şi despre Dumnezeu, ca esență 
abstractă, transcendentă, Hegel are cuvinte grele: caput mortum al intelectului! 
Căci, într-adevăr, dincolo de Existenţă nu mai există nimic, cel puţin pentru noi. 
Dar prin „dincolo” se înţelege şi înainte de şi după Existenţă, adică ceea ce 
subsistă, chiar dacă n-ar exista (n-ar fi existat sau n-ar mai exista) nimic. În mod 
special, unitatea opozitionala dintre finit şi infinit care conduce la enunturi 
contradictorii, fără nicio semnificație pentru Infinitul în sine, care este Totul față de 
„concretul absolut prezent”. Aşa cum a fost şi Dumnezeu înainte de facerea Lumii 
şi va fi după sfârşitul acesteia: în sine (Absolutul), pretutindeni (Infinitul) şi 
oricând (Eternitatea). 

Dezvoltarea ştiinţelor contemporane a însemnat şi preluarea conceptelor din 
filosofia naturii şi particularizarea lor în funcţie de specificul fiecărui domeniu, 
ceea ce a coincis şi cu scientifizarea ontologiei. Spaţiu, timp, mişcare etc. sunt 
concepte care nu mai pot fi abordate fără referinţe la semnificatile lor fizice. Iar 
determinatiile sau „modurile” acestora (accidentele lor, în sens aristotelic), printre 
care şi finitul şi infinitul, referitoare şi la entitățile matematice, au condus la 

„spargerea” infinitului în infinitati, primul pierzându-şi orice semnificaţie 
independentă de ultimele. Hegelian vorbind, asistăm la o proliferare a ,,infinitatilor 
rele”: potenţiale sau actuale, mari sau mici, extensive sau intensive, prin adăugare sau 
divizare. Faptul că se proceda, tot hegelian vorbind, prin reducerea infinitatilor la 
finitati, a şi condus la apariţia paradoxelor în teoria mulțimilor (totalitati infinite 
supuse relaţiilor de incluziune valabile numai între totalitati finite). Datorită 
construcţiilor de sisteme formaliste ale domeniilor matematice (aritmetice sau 
geometrice), infinitatile corespunzătoare acestora au încetat să mai aibă semnificații 
ontice determinate, ele depinzând de restricțiile formale pe baza cărora sunt acceptate 
în contexte necontradictorii. Ele se dovedesc însă funcţionale din perspectivă 
gnoseologica, regulative sau constitutive, cum le considera Kant, având ca atare si 
semnificaţii logico-matematice. Principial, se petrece un fel de „alungare” a 
infinitatilor din domenii matematice reale (finite) în domenii cvasiplatonice ideale, 
reductibile sau nu la primele. În fine, ca un ecou al procesualitatii infinite hegeliene, 
poate fi amintită aici concepţia intuitionista despre succesiunile numerice infinite în 
devenire care se produc treptat prin acte libere de alegere a elementelor, succesiuni 
care alcătuiesc un fel de „mediu al devenirii libere”. 

Mult mai diverse au fost şi mai sunt concepţiile cosmologice, cosmogonice şi 
microfizice, amintite şi in Filosofia pentadică 1, Problema Transcendentei, IV, 
despre infinitatile spatiale, temporale si divizionare, bazate fiecare pe cunostintele 
fizice, astronomice, astro-fizice, matematice şi chiar bio-fizice din fiecare perioadă, 
ajungându-se adesea la aberaţii stiintifico-fantastice, ca descrierea pe fracțiuni de 
secunde a unor procese cosmice „numărabile” în miliarde de ani. Din perspectiva 
infinitatilor, când acestea sunt acceptate, căci există şi concepţii după care Universul 
este finit şi neevolutiv, rămân problemele deschise ale transcendentei cosmice, 
respectiv ce a fost înainte de începutul şi ce va fi după sfârşitul Universului, sau chiar 
ale infinitatilor de universuri, ajungându-se şi aici la enunturi paradoxale despre 
infinitati de infinitati, finitati de infinitati sau infinitati de finitati. 

În ciuda faptului că, traditional, cel putin în ultimele secole, concepţiile despre 
Univers au fost numite „teorii” (şi datorită „îmbrăcării” lor în veșminte matematice, cu 
invocarea a numeroase legi şi legitati, cu tot felul de formule fizico-chimice, scheme 
etc.), iar cele mai noi sau mai şocante sunt impuse în învățământul general, adesea până 
şi autorii lor le numesc ipoteze şi sunt de fapt (şi cele din microfizică) simple modele, 
uneori chiar vizuale, fără nicio semnificație existențială. 

În ambele cazuri, macro- şi microcosmic, avem de-a face cu ,,infinitati rele”, 
obținute prin adăugare sau divizare, spre necuprindere sau nedeterminare. Spre 
semnificația originar populară a infinitului ca nemărginire, care trebuie să fie a 
cuiva sau a ceva. Spre decăderea Infinitului ca Subsistenta, care înseamnă Totul, la 
infinitul ca atribut, adică la infinităţile determinate. În măsura în care ele sunt 
modele, tin de domeniul Realitatii şi vor fi discutate în funcţie de concepțiile, mai 
mult sau mai putin explicite, despre principiile logice pe care se bazează 
construcția lor. Din această cauză, nu ele ar fi, în acceptie kantiană, idei regulative 
sau constitutive, ci sunt efectiv rezultatul unor astfel de idei, sunt construcții, 

ridicate pe fundalul cunoştinţelor despre Existenţă şi pe coordonatele gândirii 
teoretice despre Fiinţa acestora. Acestea sunt şi motivele pentru care unele „teorii”- 
modele sunt acceptate numai de către cei care dispun de cunoştinţe fizice 
corespunzătoare şi gândesc într-o anumită manieră. În cazuri contrare, „teoriile”- 
modele respective sunt considerate aberaţii, la fel cum le consideră şi adepţii 
acestora pe toate celelalte. Mai precis, sunt nevoiţi să le considere aşa. 

Este foarte importantă distincţia dintre Infinitul subsistential şi infinitatea 
Lumii, ca un fel de sumă a infinitatilor, care nu sunt altceva decât concepţiile 
noastre despre diferitele tipuri de infinitati. Cu alte cuvinte, diferența dintre 
accepţia subsistentiala şi accepţia reală a infinitului. Infinitatea lumii presupune, 
uneori, cel puţin în acele ipoteze-teorii care oferă modele evolutive sau nu (statice) 
ale Universului fără început şi fără sfârşit, şi o raportare a infinitului fizic la 
eternitatea acestuia. Celelalte, ca ipoteza big-bang-ului, sfârşesc prin reducerea 
infinitatii la finitate, chiar dacă ea rămâne nedeterminată la ambele „capete”. 
Aceasta, din perspectiva Eternitatii. Ipotezele-teorii despre pluralitatea „lumilor” 
sau chiar despre infinitatea acestora lasă fără răspuns atât problema Totului, cât şi 
problema Absolutului, şi conduc vizibil la paradoxele obişnuite ale mulțimii 
infinite a tuturor mulțimilor infinite de lumi care se contin sau nu se contin $.a.m.d. 
Totul aici fiind totalitate sau întreg. lar Absolutul fiind ierarhizat în „absoluturi” de 
„absoluturi”, devenind adică un şir infinit de „absoluturi relative”, chiar dacă 
raportarea s-ar face numai între ele. 

Acestea sunt motivele pentru care Infinitul, chiar dacă presupune, prin uzanta, în 
mod special Eternitatea, atunci când este autentic, nu poate fi redus totuşi la aceasta, 
căci trebuie să fie Totul şi Unul; în caz contrar, permiţând şi altceva în afara lui, care să 
fie, la rândul său, mai mult sau mai putin infinit, adică o altă infinitate, el însuşi fiind 
„coborât” la rangul acesteia sau nemaifiind, altfel spus, Absolutul. 


Eternitatea şi temporalitatile 


Eternitatea reprezintă un caz aparte fata de perechile anterioare: Unul-unitate; 
Totul-totalitate şi Infinitul-infinitate, în cadrul cărora numai primul termen este 
subsistential, al doilea fiind „decăzut”, cum zicea Constantin Noica, în Existenţă, 
dovadă şi acceptarea formelor la plural: unităţi, totalitati, infinitati. Eternitatea, in 
ciuda terminatiei categoriale, în -tate, lat. Aeterni-tas, reprezintă termenul 
subsistential şi nu este utilizat la plural, fata de gr. ho aion, care apare frecvent şi ca 
adjectiv (aion), în loc de aionion, aidion şi aei, cu pluralul ta aiona = cele veşnice. 

Perechea existențială, pentru Eternitate, este temporalitate sau chiar timpul, 
cu nesfârşitele lor varietăți, până la acceptarea situaţiei că fiecare trăieşte în 
propriul său timp. 

Eternitatea nu s-a bucurat nici mitologic şi nici filosofic de un interes special, 
spre deosebire de timp (chronos), care a fost chiar zeificat (Kronos). La Xenophanes, 
Eternitatea apare, ce-i drept, frecvent, dar în formă atributivă fata de Divinitate, de 
Unul şi de Totul. Expresiile uzuale sunt: aidion (veşnic), agenetos (nenăscut), la 

Parmenides apărând pentru zeități şi athanatos (nemuritor). Aidion este un 
corespondent atributiv potrivit pentru entităţile eterne (veşnice), dar „nenăscut” şi 
„nemuritor” corespund numai relativ. Căci „nenăscut”, cum consideră Aristotel că 
este cerul, poate să fie totuşi pieritor, iar „nemuritor” poate să fie şi ceva care s-a 
născut (cazul zeilor). Din această cauză, Parmenides, când vorbeşte despre ființa 
absolută sau supremă (kyrios), adică despre Subsistenta, care este şi Divinitatea, şi 
Unul, şi Totul, spune că aceasta nu este numai nenăscută, ci este şi nepieritoare 
(ageneton kai anolethon), adică eternă. Termenii „nenăscut” şi „nepieritor” apar 
datorită identificării Unului şi Totului cu Divinitatea care le personalizează, cel puţin 
în contextul poetic al exprimării lui Parmenides, fără să cadă totuşi în capcana 
„minciunilor homerice” (homeropates), pe care le criticase Xenophanes. 

În acelaşi context, Parmenides consideră că Subsistenta (Fiinţa supremă) nici 
nu era, nici nu va fi, căci este acum Totul, Unul împreună, fără întrerupere. În felul 
acesta se face distincția dintre Eternitate şi timp în genere. Eternitatea, ca 
Subsistenţă, chiar considerată atributiv, nu are trecut si viitor, adică nu este timp. În 
măsura în care Fiinţa este (esti, persoana a III-a singular a verbului a fi la prezent), 
s-ar putea considera că Eternitatea este prezentul lipsit de trecut şi de viitor, ceea ce 
ar sugera şi biblicul Ego eimi ho on, respectiv răspunsul Fiintei absolute (al 
Subsistentei), dacă ar fi întrebată cine este. „Eu sunt Cel ce este”, tradus uneori şi 
prin „Eu sunt Cel ce sunt” (Ego sum qui sum), pentru a marca şi mai mult 
prezentul, care pare să excludă trecutul şi viitorul, dar poate să le şi presupună. On, 
din formularea grecească, este participiul lui a fi, traductibil relativ prin „fiind” sau 
„cel ce (care) este”, cu toate problemele celebrului to on (ta onta), spre deosebire 
de to einai (fără plural). 

În contextul parmenidian este importantă însă identificarea Fiintei absolute 
cu Unul şi Totul, ceea ce plasează discuţia în mod evident la nivelul Subsistentei şi 
are ca „întăritor” al prezentului estin pe nun (=acum), ceea ce nu mai apare in 
formularea biblică, dar şi pe acel „fără întrerupere” (syneches). Textul complet 
este: oude pot’ en oud’ estai, epei nun estin homou pan, hen, syneches. Fragmentul 
este redat in versuri, ceea ce presupune exprimare concisa, dar formularea ,,Totul, 
Unul”, în loc de „Totul si Unul”, întâmplător sau nu, este speculativă şi, având in 
vedere introducerea ulterioară a punctuatiei, textul putea fi redat prin „Totul-Unul”, 
syneches fiind tocmai expresia asamblării, reunirii acestora, care îl întăreşte pe 
homou (=impreuna). Dar syneches are şi înţelesul de „durată continuă”, adică fara 
împărțire în trecut, prezent şi viitor, cu toate că nun înseamnă totuşi „acum”. 
Traducătorul german a simțit nevoia unei duble echivalente pentru syneches, 
Zusammenhdngendes (Kontinuierliches), ceea ce face ca referința lui syneches sa 
poată fi si la acum, adică la prezentul continuu, dar şi la interdependenta Totul- 
Unul. În primul caz ar fi vorba de un continuu temporal, în al doilea de unul 
spaţial, ceea ce produce dificultăți dacă textul nu este interpretat dialectico- 
speculativ, căci aici este vorba simultan despre patru acceptii ale Subsistentei: 
Unul, Totul, Infinitul şi Eternitatea, care şi determină calificativul atribuit aici 
Fiintei, respectiv kyrios, adică suprem sau absolut. 

Melissos, a cărui lucrare se numea Peri physeos e peri tu ontos, pe baza 
căreia s-a considerat că, în mod evident (delon), prin to on se înţelegea natura, 
adică Existenţa si nu Fiinţa, pentru care eleatii foloseau to einai, pune altfel 
problema Eternitatii, adică nu prin excluderea trecutului şi a viitorului în favoarea 
prezentului continuu, ci prin cumularea acestora ca eterne: „etern era ceea ce era” 
(aei en ho ti en), etern este (aei esti) ceea ce este şi etern va fi (aei estai) ceea ce va 
fi. El afirmă în plus că Eternitatea este, în acelaşi timp, şi Totul (pan esti), şi 
infinită (apeiron estin), la el apărând şi sintagma de „infinit etern” (apeiron aei). Pe 
baza acestora, Melissos aduce argumente în favoarea Unului (to hen), ceea ce 
înseamnă că, fără a trata separat despre Eternitate, respectiv neatributiv, o pune în 
relaţie cu toate acceptiile Subsistentei. Dar nu numai Unul şi Totul sunt eterne, ci şi 
Infinitul; Eternitatea, la rândul ei, fiind, ca şi Unul şi Totul, infinită. 

Raportarea Eternitatii la Infinit, cu subînțelegerea Unului-Totul, este 
fundamentală pentru accepţia subsistentiala a Eternitatii şi constituie criteriul de 
apreciere a teoriilor ulterioare, în special a teoriei ideilor a lui Platon. Acesta a fost 
considerat, adesea prea uşor, ca parmenidian, pentru faptul că ideile sunt dotate, 
într-adevăr, cu anumite atribute care amintesc de caracterizarea parmenidiană a 
Subsistentei. Fiecare idee este, cum s-a mai amintit, în sine şi pentru sine (auto 
kath hauto), adică absolută, necorporală şi necoruptibilă, identică cu sine etc., dar nu 
este unică şi, cu atât mai puţin, Unul. În plus, separată (choris) sau nu de obiectele 
sensibile, împreună cu toate ideile din tărâmul lor supraceresc (en hyperouranio 
topo), nu constituie Totul, deşi fiecare idee este o „entitate eternă” (aei on). Aici on 
nu mai poate să aibă nici semnificaţia de existenţă, referitoare la obiectele sensibile, 
de care ideile sunt separate, şi nici semnificația de ființă sau de esenţă (to einai, to ti 
esti) a obiectelor, cum sunt gândurile, căci ideile, la Platon, sunt prototipuri 
(paradeigmata) ale acestora (ante rem), şi nu imagini (eide) ale lor (post rem). 

Cel puţin în caracterizarea ideii de frumos, Platon consideră că aceasta este 
„în primul rând o entitate eternă” (proton men aei on), eternitatea ideii fiind aici 
considerată prioritară față de toate celelalte atribute de inspirație parmenidiană. 
Ceea ce lipseşte însă la Platon, din perspectiva eleată în genere, este Infinitul. Se 
vorbeşte despre ideea de infinit (idea tou apeirou), dar nu despre infinitul ideii, nici 
despre infinitatea ideilor (cum încearcă s-o facă Aristotel din perspectivă 
neplatonică), şi nici despre infinitatea Universului fizic (sferic, la Platon, şi limitat). 

Cu toate acestea, întregul cer sau cosmos, care este o copie (eikon) dupa 
modelul entităţilor eterne, pe care a făcut-o cândva Demiurgul, este unic şi nu mai 
există nimic în afara lui (nihil extra); parmenidian vorbind, nu are ce să respire. O 
spune chiar Platon prin personajul Timaios. Ceea ce, chiar în lipsa Infinitatii şi a 
Eternităţii, sugerează Totul. Pe de altă parte însă, chiar dacă nu au existenţă fizică, 
rămân pe dinafară ideile, cu eventuala lor „lume”, ca şi Demiurgul plus zeitățile, 
născute, dar nemuritoare. Prin voinţa lui, Demiurgul le poate distruge, atât pe cele 
fizice, cât şi pe cele divine, adică pe cele produse (născute), care, până atunci, sunt 
parţial eterne, respectiv temporare, cu excepţia ideilor. 

Vorbind despre Universul copie şi despre modelul etern, personajul Timaios 
numeşte modelul când viețuitoare eternă (zoon aidion), datorită dotării sale cu 
suflet (psyche), când Eternitatea (ho aion, aeternitas). Ultima acceptie, după cate 
ştim, reprezintă prima menționare a Eternitatii în forma lingvistică supercategoriala 
(cu articol hotărât singular, ho aion), spre deosebire de forma adjectivală (aidion). 

Demiurgul creează o copie mobilă a Eternitatii (eikon kineton aionos), care 
se desfăşoară prin număr (kat’arithmon) şi se numeşte timp (chronos). Spre 
deosebire de Eternitate, timpul este alcătuit din trecut, prezent şi viitor, care tin de 
mişcare. Eternitatea, pentru Platon, nu mai este nici prezentul continuu, fără trecut 
şi viitor, nici cumularea acestora, căci Eternitatea nu este timpul, nicio parte a 
timpului şi nici întregul timp (ho pas chronos). Distincția dintre Eternitate şi timp 
este corectă, dar separatia lor şi plasarea Eternităţii dincolo de timp înseamnă 
pierderea caracterului subsistential. Eternitatea nu mai este infinită şi, cu atât mai 
puţin, Infinitul, Totul sau Unul, căci şi Universul, chiar dacă este unic şi 
atotcuprinzator pe plan fizic, este totuşi născut (creat) şi posibil pieritor. 

Pentru Aristotel, dimpotrivă, Universul (tot cerul, ho pas ouranos) este unul şi 
etern (heis kai aidios), nenăscut şi nepieritor, fără început şi fără sfârşit. El conţine şi 
cuprinde în sine timpul infinit (echon de kai periechon en hauto ton apeiron 
chronon). Ceea ce înseamnă că Eternitatea, nefiind concepută separat şi nici ca atare 
(ho aion), este pusă în legătură cu Unul şi Totul (tot cerul, în afara căruia nu mai este 
mimic, meden exo tou ouranou einai) şi, prin intermediul timpului, pe care îl 
cuprinde, cu Infinitul. Ultima relație se datorează faptului că timpul nu mai este 
fragmentat în trecut, prezent şi viitor, ci este considerat cu necesitate etern (ananke 
aei einai chronon). Aici mai intervine un aspect, fundamental pentru filosofia lui 
Aristotel, că cerul atotcuprinzător, mai ales în extremitatea superioară, cuprinde şi tot 
ce este divin (to theion pan). Aici este localizat, cu oarecari oscilații de separație, 
primul mişcător nemişcat (to proton kinoun akineton); un fel de substanţă (ousia), 
identificată cu Divinitatea (theos) însăşi, a cărei activitate este gândirea (ho nous), o 
gândire care, fiind Totul, se gândeşte pe sine (hauton de noei ho nous). Dar aceasta 
este totuşi o acceptie particulară, globalizatoare a gândirii aristotelice, care apare 
numai în cartea a XI-a a Metafizicii, care sugerează, chiar terminologic uneori, prin 
subsistentul prim (to proton hypokeimenon), Subsistenta însăşi, căci gândirea gândirii 
(noeseos noesis) este Absolutul sau Însinele, identic cu sine, Absoluitatea, 
Supremitatea (to kratiston). 

Ceea ce i s-ar putea obiecta aici ar fi lipsa de perspectivă a distinctiilor dintre 
Supersistenta, Transcendenta şi Transcendentalitate. Prima, ca divinitate neoperantă, in 
ciuda activismului absolut, ultimele, ca oscilaţii între acceptarea nous-ului ca spirit 
(Geist) universal şi a sufletelor (Seelen) pentru astre şi viețuitoare. Dar, mai ales 
pentru lipsa distinctiei clare dintre Subsistenţă şi Existenţă, sugerată uneori ca 
domeniu al sublunaritatii (H/yposelenes, cum ziceau comentatorii). 

De regulă însă, neoperând cu Eternitatea, atributul de etern (aidion) rămâne 
pentru cer, astre şi pentru tot ceea ce este necesar (anankaion), spre deosebire de 

corpurile sublunare, plante şi viețuitoare, care sunt perisabile ca individuale, dar nu 
ca specii. Se revine adică la semnificația existenţială, atributivă a eternității opusă 
vremelniciei, ca şi unul opus multiplelor, infinitul infinitatilor şi totul totalitatilor. 

Rămâne însă, cu toate acestea, o încercare memorabilă de integrare a 
Eternităţii într-un cadru, cel putin sugestiv, al Subsistentei, dacă nu în identitate, cel 
puţin în complementaritate cu Infinitul, Totul, Unul şi Absolutul, în contextul 
tratatului Despre Cer, care, principial, trebuia să fie unul despre Existenţa cosmică. 
În continuare, se va vorbi, într-adevăr, şi despre eternitatea lumii (de mundi 
aeternitate), dar mai ales despre eternitatea lui Dumnezeu (aeternitas Dei). 

Plotin reia însă problema Eternitatii aproape în termenii lui Parmenides, 
făcând distincția dintre Eternitate şi timp şi legând-o pe prima de subsistentul 
(hypokeimenon) însuşi, care nu a fost şi nu va fi, ci doar este (mete en, mate estai, 
alla esti monon). Cu toate că, fiind Totul (to pan), Eternitatea, fără să fie redusă la 
timp, ar trebui să-l cuprindă şi pe acesta, căci altfel s-ar ajunge şi la infirmarea 
eleată a mişcării, incontestabilă în domeniul de referință al timpului (cerul întreg şi 
Universul). Acceptarea Eternitatii nu înseamnă contestarea timpului şi, odată cu 
acesta, a mişcării, a cărei măsură este. Dar Plotin, mergând şi mai departe pe linia 
identităţii cu sine a vieţii (de inspiraţie platonică), care este mereu prezentă în 
totalitatea sa, consideră că aceasta reprezintă perfecțiunea lipsită de părți (telos 
ameres), ceea ce aminteşte şi de contestarea eleată a multiplicitatii. 

Dar şi timpul, fără să fie eternitate, poate să fie nelimitat, ca şi lumea 
(kosmos), şi Plotin introduce un termen care va face carieră în filosofia medievală. 
Alături de eternitate (aion), vorbeşte şi despre perpetuitate sau sempiternitate 
(aidiotes, sempiternitas). Eternitatea revine lui Dumnezeu, perpetuitatea revine 
creaţiei Sale. Plotin, care considera Eternitatea identică cu zeul (tauton to teo), 
spune că ea însăşi este zeu (ho aion teos), că, nelipsindu-i nimic (meden analiskei), 
este Infinitul şi Totul, neavând, fireşte, nici trecut, nici viitor. Mai mult, el face 
legătura şi cu Unul, în preajma căruia (peri to hen) şi în care (en heni) rămâne 
Eternitatea. Doar atât că, tot în aceeaşi manieră platonică, le identifică pe toate cu 
viata (he zoe), amintind de vietuitoarea eterna (zoon aidion) a lui Platon, care era şi 
gânditoare (noeton zoon), iar la Aristotel era gândirea însăşi (ho nous). Ceea ce 
înseamnă îndepărtare de semnificația subsistentiala a Eternitatii şi un fel de 
reîntoarcere la semnificaţia originară a eternității, legată de viață în genere (viata 
veşnică, veşnicie). 

Considerând însă că timpul este o imagine a Eternitatii, o imitație a acesteia, 
Existentei, ale temporalitatilor eterne (perpetue) sau nu, cu Subsistenta (cu Unul şi 
Totul), dar le lasă totuşi în afara ei. 

Boethius insistă pe diferenţa dintre aeternitas şi sempiternitas (perpetuitas), 
între actualitatea permanentă a lui Dumnezeu şi durata nelimitată a lumii. 
Sempiternitatea va fi numită frecvent şi eternitatea lumii, constituind o problemă 
referitoare filosofic la Existenţă, iar teologic, la creaţia acesteia. 

Filosofic, oricât de extinsă în timp şi, respectiv, în spaţiu ar fi concepută 
Existenţa (Univers, Cosmos, Lume), ea nu poate să fie eternă, ci doar mai durabilă 
decât domeniul fluctuant al sublunaritatii. Cu toate acestea, cum zicea şi Thomas 
din Aquino, Eternitatea nu poate fi cunoscută decât prin timp, absolutul prin 
relativ, nemişcarea prin mişcare (timpul fiind măsura mişcării). Dar, dacă se admite 
că Dumnezeu este creatorul Eternitatii (după Sf. Augustin), atunci El ar fi etern şi 
chiar mai mult (aeternum et ultra), dar în Eternitate nu există trecut, prezent sau 
viitor şi nici mai mult sau mai puţin. Din această cauză, Sf. Thomas conchide, în 
spirit supercategorial, că Eternitatea este Dumnezeu însuşi, adică, exprimat în 
termeni predicativi, Dumnezeu nu este etern (aeternum), ci este Eternitatea 
(Aeternitas). Şi, într-adevăr, etern este şi focul iadului, şi Pământul, dar nu se 
identifică cu Eternitatea. Distincția este remarcabilă, mai ales că Sf. Thomas face 
referință, în acelaşi context, şi la Infinitate. Cu toate acestea, la Sf. Thomas, 
Dumnezeu nu se identifică nici cu Infinitul (deşi Dumnezeu este infinit) şi nici cu 
Unul (deşi Dumnezeu este „maximul unu”), ci numai cu Eternitatea. 

Evul (aevum) ar fi un intermediar între Eternitate şi timp. Eternitatea nu are 
nici început, nici sfârşit, evul are început, dar nu are sfârşit, iar timpul are şi 
început, şi sfârşit, ca toate temporalitatile celor create. Sf. Thomas vorbeşte însă şi 
despre mai multe evuri, apropiindu-se de semnificaţia modernă a termenului „ev”, 
adică eră sau epocă, ceea ce înseamnă perioadă de timp, uneori cu sfârşit 
nedeterminat (era noastră, care nu se ştie când se va termina; astrologic = ere 
zodiacale: era peştilor, era vărsătorului etc.). 

Apariţia mai multor planuri, supraordonate (Divinitatea) şi subordonate 
(timpul şi evul) Eternitatii, era firesc să conducă, prin raportare, la enunturi 
contradictorii, căci ele presupun transpuneri ilicite de probleme din Existenţă în 
Subsistenta, făcând abuz de faptul că Dumnezeu poate să facă orice: ca trecutul să 
fie în viitor sau viitorul să fi fost deja; să creeze ceva care să fi existat din 
totdeauna, adică să creeze ceva care să nu aibă început în timp, cum este 
Eternitatea. Pe această cale se poate ajunge uşor la enunturi care „includ în sine o 
contradicție” (includit in se contra dictionem), cum ar fi enunţul că Dumnezeu 
fiind cauză nu este necesar să fie anterior efectului său; mai mult chiar, ca începutul 
şi sfârşitul unei acţiuni să fie simultane pentru Divinitate, începutul şi sfârşitul 
lumii, să zicem, care este ca şi făcut pentru Dumnezeu. Numai că ceea ce se face, 
se produce, precede sau succede sunt operante numai în domeniul Existentei, pe 
când Eternitatea tine de Subsistenta. in plus, ceea ce se face, se face din altceva, 
care la rândul său s-a facut din ceva. Depăşirea însă sau transcenderea Existentei 
spre Protosistenta conduce la facerea din nimic (ex nihilo), din ceva inexistent inca, 
iar transcenderea spre Episistenta conduce la anihilare (revenirea la nimic), adica la 
ceva existent cândva. Pare evident, cel putin schematic, faptul că cele două 
„nimicuri”, proto- si episistente, sunt identice faţă de Subsistenta, ca si fata de 
Dumnezeu, ca Supersistenta, şi nu înseamnă într-adevăr nimic. Dumnezeu a facut 
lumea din nimic, deoarece Lumea este Existenţa, care nu poate fi precedată de altă 

Existenţă, ci de NonExistenta, şi, paradoxal (adică incluzând în sine o contradicţie), 
nimicul, din care provine Lumea, este Totul (şi Unul, şi Infinitul, şi Eternitatea, şi 
Absolutul, adică Subsistenta). Depinde însă ce limbaj vorbim şi cum gândim cu 
acest limbaj, căci, dacă acceptăm că „din nimic nu se face nimic” (ex nihilo nihil), 
atunci ar trebui să acceptăm că „nici nu s-a făcut nimic”, deoarece nici nu se putea 
face ceva, dar dacă s-a făcut, şi este evident că s-a făcut, căci altfel nici nu s-ar mai 
putea discuta, nu s-a făcut din altceva făcut (Existenţă), ci din ceva nefăcut încă 
(Protosistență, care nu este Existenţă, adică este Nonexistenté = nimic). Si Sf. 
Anselm spune că cele făcute cu adevărat de către Dumnezeu (Cerul şi Pământul) 
„sunt făcute din nimic, adică nu sunt făcute din ceva” (ex nihilo facta sunt, idest 
non ex alique), respectiv din „ceva existent anterior”. Această „facere cu adevărat” 
(erse quidem factum), adică facere din nimic, ar trebui să fie exprimată diferit de 
ceea ce se face din ceva sau altceva existent anterior. În unele traduceri româneşti 
ale Genezei se face distincţie între faptul că Dumnezeu „la început (en arche) a 
făcut (epoiesen, creavit) Cerul şi Pământul” [din nimic] şi faptul că l-a făcut 
(plămădit, zidit-format pentru eplasen, formavit) pe om din pulberea pământului 
[preexistentă], aceasta în Gen., 2,7, dar în Gen., 1,27 se vorbeşte despre faptul că 
Dumnezeu l-a făcut (epoiesen, creavit) pe om prin închipuirea Sa şi prin 
asemănare, şi nu din ceva anume (preexistent). 

Orice există (Cerul, Pământul, omul) este fie creat din nimic, ca Existenţa 
din Subsistenta (Protosistenta), din ceea ce nu există în prealabil, fie plămădit din 
ceva existent. Dar Eternitatea, ca Subsistenta, şi Dumnezeu, ca Supersistenta, nu 
sunt nici create, nici plămădite, căci ele nu există, ci subsistă. Ceea ce face ca 
enunturile aparent paradoxale, de genul „Dacă Dumnezeu a făcut totul, atunci 
înseamnă că s-a făcut şi pe sine”, să fie lipsite de sens, căci numai ceea ce tine de 
Existenţă se face. 

Datorită legăturii atributive sau nu a Eternitatii cu Dumnezeu (transcendent 
la creştini), aceasta este adesea despărțită de timp şi temporalitati (Deus est omnio 
extra ordinem temporis), care ţin de Existenţă (Lume), creată de Dumnezeu (deci 
cu început cert şi sfârşit posibil). Dar, despărțită de timp, Eternitatea n-ar mai ţine 
de Subsistenta, adică n-ar mai fi Totul, căci i-ar lipsa ceva, şi, fiind şi altceva decât 
Eternitatea, Ea n-ar mai fi Unul. 

Cusanus, care gândea dialectico-speculativ, ce-i drept triadic, vorbeşte despre 
una şi, în acelaşi timp, întreita Eternitate, care presupune unitatea (Unul), dar şi 
diversitatea faţă de Eternitate (temporalitatea) şi conexiunea acestora (Totul, 
Totalitatea), sub deviza generală că, la nivelul Subsistentei, „toate (Totul) sunt Unul” 
(omnia sunt unum), ceea ce sugerează dificultățile gândirii obişnuite (nespeculative) în 
astfel de cazuri inacceptabile din perspectiva Existentei sau a Lumii. 

Filosofii moderni transpun într-un fel sau altul discuţia chiar în cadrul 
Existentei, cum procedează Spinoza, identificându-l, coborându-l pe Dumnezeu, 
cum zice Hegel, pe treapta naturii, a substanţei şi a Existentei în genere, motiv 
pentru care va înţelege prin Eternitate Existenţa însăşi (per aeternitatem intelligo 


46 Alexandru Surdu 


ipsam existentiam), mai precis, va considera că Existenţa este eternă, adică o va 
concepe sub specie aeternitatis, cum o vor face şi alţii, pe motivul că aceasta nu are 
un început şi un sfârşit determinabile. Sau, pe linie substantialist atomistă 
(monadologică), are la bază o substanță eternă, pe care a crea-o Dumnezeu sau din 
care a creat Lumea. Toate acestea vor conduce la enunturile contradictorii care 
constituie antinomiile kantiene, căci amestecurile de planuri (subsistentiale şi 
existenţiale) incompatibile determină şi echivalarea afirmațiilor şi a negatilor (a 
maximului şi a minimului, despre care vorbea Cusanus, când „toate sunt Unul”): 
„lumea are un început în timp” şi „lumea nu are început”, adică este şi nu este eternă. 
La care se poate răspunde că „nici (este), nici (nu este) eternă”, căci Eternitatea tine 
de Subsistenté, nu de Lume. După Hegel însă, pe linie dialectico-speculativă 
existenţială, răspunsul ar fi că „şi este şi nu este eternă”, după cum despre orice există 
ar trebui să spunem că „este şi nu este”, căci toate sunt în devenire. Numai că 
devenirea se face în timp, nu în Eternitate, motiv pentru care la filosofii de după 
Hegel Eternitatea a fost din nou transpusă în domeniul Absolutului — unde o 
pozitionase Fichte, incorect totuşi ca „viață eternă” (ewiges Leben) — ca lipsă de 
temporalitate (Zeitlosigkeit) sau „supertemporalitate” (Uberzetlichkeit). 

Legătura Eternitatii cu Absolutul, identic sau nu cu Divinitatea, înseamnă o 
revenire pe „tărâmul” Subsistentei şi, implicit sau explicit, raportarea Eternitatii în 
primul rand la Infinit cu toate conotatiile sale spatializante. Lipsa de început şi de 
sfârşit a Eternităţii, ca „totalitate absolută” (Totul), este identică, la Karl 
Rosenkranz, de exemplu, cu „continuum-ul absolut al spaţiului”, respectiv cu 
Infinitatea, ceea ce înseamnă o menţinere pe poziţia de tip kantian a legăturii dintre 
Eternitate şi timp şi a legăturii dintre Infinit şi spaţiu, cu identificarea ambelor pe 
planul Absolutului. Aceasta, fireşte, cu tot felul de reveniri la unele dintre poziţiile 
amintite deja, cum face, de exemplu, W. Wundt, când vorbeşte despre „Eternitatea 
atemporală” (zeitlose Ewigkeit) suprapusă temporalitatii, fata de alţii, care o 
consideră la baza acesteia ş.a.m.d. 

Pentru evitarea oricăror concepţii mărginite despre Eternitate, respectiv de 
abandonare a perspectivelor existentialiste, chiar dacă sunt cumulate cu viziuni 
infinit-spatializante sau  absolutizante, trebuie  redobândită semnificația 
subsistentiala de Unul şi Totul, fără de care Eternitatea este coborâtă la simpla 
determinare atributivă pentru altceva decât ea însăşi, adică îşi pierde calitatea de 
supercategorie autologică. 


Absolutul ca atribut şi supercategorie 


Absolutul este contrariul relativului, dar, cum toate sunt relative, toate pot fi 
absolutizate. Ca adjectiv, „absolut” înseamnă desăvârşit, complet, perfect, independent, 
nelimitat, necondiționat. Principial, orice poate fi desăvârşit, completat, perfecţionat 
etc., sau poate fi imaginat, conceput, ca desăvârşit. Dar şi invers, ceea ce este absolut 
poate să devină relativ, adică poate să sufere transformări, alterări, dacă are existență 
fizică în spaţiu şi în timp. Din această cauză, au fost considerate absolute, în sine 

sau ca atare, numai entitățile din domeniul Fiintei, esentele şi quidditatile, in 
accepţia aristotelică, obţinute prin abstractizare (ex aphairesis) şi generalizare 
(speciile şi genurile), ale căror definiţii rămân aceleaşi, indiferent de existenţa sau 
nu a individualelor (indivizilor=atoma) la care se referă şi din care au fost 
„desprinse”, abstrase mental. Dar acestea sunt entităţile post rem, in acceptie 
medievală, spre deosebire de cele ante rem, de origine platoniciană, de Ideile 
modele sau prototipuri (paradeigma) ale individualelor existente. 

Ideile sunt prin excelenţă absolute, adică perfecte, imuabile, dar şi eterne, 
nenăscute şi nepieritoare. Spre deosebire însă de gândurile obişnuite (specii şi 
genuri, chiar şi genurile supreme = ta megista ton genon), care nu sunt eterne, fiind 
prcedate de individualele existenţiale, dar sunt transcendentale, adică dincoace de 
noi (in mente, en te psyche), Ideile sunt transcendente, adică dincolo de noi. Ele nu 
sunt numai anterioare fata de individuale (inclusiv vietuitoarele, cu oameni cu tot şi 
cu sufletele sau minţile acestora), ci şi despărțite sau separate (choris) de acestea. 
Ceea ce le conferă şi calitatea de a fi în sine şi pentru sine (auto kath hauto), având 
şi atributul de simplu (Aaplos), ca şi gândurile, necompuse din altceva. 

Prin Eternitate şi Transcendență, Ideile sugerează Subsistenta, ca şi prin 
multiplicitatea lor, ca modele ale tuturor individualelor, care sugerează şi Infinitatea, 
dar, pe de altă parte, acestea şi contrarele lor, sunt tot Idei: finitul şi infinitul, ca şi unul 
şi multiplul. 

În plus, ca şi gândurile simple care, prin legătură (kata symplokes) unele cu 
altele, pot alcătui judecăți şi raționamente, Platon vorbeşte şi despre un fel de amestec 
al Ideilor (mixis ton eidon), despre combinaţia acestora şi chiar despre participarea 
(methexis) lucrurilor la Idei, ceea ce ne îndepărtează de planul Subsistentei. 

De altfel, grecii nu aveau un cuvânt pentru „absolut”. Simplu, în sine, ca şi 
desăvârşit sau total (pantelos), sunt termeni care doar aproximeaza absolutul, dar se 
menţin la nivel atributiv-adjectival, fără să fie substantivati. Pantelos, de exemplu, 
este folosit de către Platon în legătură cu ființa supremă sau totală (pantelos on), pe 
care o numeşte viețuitoare desăvârşită (panteles zoon = animal absolutum) şi 
teleotaton kai noeton zoon (cea mai perfectă şi cugetătoare), având şi atributul 
eternității. Dar toate acestea tin de Supersistenta, care, în postura Demiurgului, 
precedă lumea (cosmos), ca Protosistenta, şi poate să contribuie, ca Episistenta, la 
sfârşitul acesteia, numai Ideile fiind indestructibile. Absolutul însă, ca atare, 
Absoluitatea nu are corespondent la Platon, deşi, regresiv, se porneşte de la condiționat 
spre necondiţionat, spre ceea ce este lipsit de orice supozitie (anhypotetos, tradus 
adesea prin „absolut”), cum sunt Ideile în sine care nu mai presupun nimic anterior. 
Principial însă, chiar dacă ființa totală (pantelos on) sugerează Totul (to pan), 
adică: mişcarea, viata, sufletul, gândirea (Soph., 248e), ea nu mai este în acelaşi 
timp şi Unul (to hen). Aceasta, din două motive: primul, deoarece separatia rigidă 
dintre idei şi lucrurile existente (prin participare sau nu) împiedică orice sinteză, şi, 
al doilea, deoarece Unul este coborât la rangul de Idee (unu), alături de multiplu. 
Adică unul în sine (idee) nu este Unul, sau unul este absolut, dar nu este Absolutul. 
Iar totul, care nu este Unul, reprezintă doar întregul (to holon), care, în cazul fiinţei 

totale (integrale), este suma, în termenii nostri, a Existentei (lucruri sensibile), a 
Fiintei (cu specii-idei, genuri-forme şi genuri supreme) şi a Realitatii ideale (natura 
ideală şi statul ideal), alături de care rămâne neîncadrabilă Supersistenta cu 
elementele transcendente. Aceasta, făcând abstracţie, fireşte, de componentele 
autentice ale Subsistentei (Intelectul, Rațiunea si Speculatiunea la nivelul Fiintei; 
Realitatea propriu-zisă şi Existenţa Reală). 

La Aristotel, cel puţin în interpretarea lui Hegel, ar fi suplinite aceste lipsuri, 
căci, într-un fragment din Metafizica (XII, 7), el ar prezenta Absolutul ca fiind 
Divinitatea (ho theos), identică cu Ideea = Dumnezeu eternă care fiinteaza în si 
pentru sine (an und fiir sich), se manifestă, se produce şi se bucură veşnic [de sine] 
ca Spirit absolut. $i există, într-adevăr, unele asemănări între textul citat de Hegel 
şi propria lui concepţie despre Absolut, dar există şi multe deosebiri. 

Cea mai frapantă asemănare o constituie plasarea gândirii speculative (nous 
theoreticos) în afara Universului şi, ca atare, şi în afara gândirii obişnuite a omului, pe 
care o studiase în lucrările de logică şi de psihologie (noesis, dianoia şi phronesis). Si, 
mai ales, aprecierea gândirii speculative ca superioară acestora. Dar aceasta înseamnă o 
revenire la poziția lui Anaxagoras, care nu avea cunoştinţe logico-psihologice despre 
gândire, şi care, chiar după relatările lui Aristotel, identifica gândirea cu sufletul (nous 
einai tauton to psyche) şi considera că prima pune Universul (totul) în mişcare (to pan 
ekinese nous), neavând însă nimic în comun cu acesta, ci, separată (choristos) fiind, 
gândirea este cea care mişcă şi tot restul este mişcat. 

Nu este de mirare că multi traducători şi interpreţi au considerat că 
Anaxagoras n-ar fi înţeles prin nous gândire, rațiune, intelect sau inteligență, ci mai 
degrabă spirit, Geist (nu al omului, ci al lumii), Spirit universal, cum îi plăcea lui 
Hegel, dar n-ar fi trebuit să-i placă lui Aristotel. 

Acceptarea „mişcătorului nemișcat”, care l-a încântat pe Hegel, ca ilustrație 
a unităţii contrariilor, pare cu totul străină concepției aristotelice şi este în mod 
evident de inspiraţie anaxagorică. Încercările demonstrative ale lui Aristotel nu 
sunt convingătoare. Făcând abstracţie de acceptarea sferelor cereşti, pe care le 
consideră mişcătoare prin evidență, dar eterne fără justificare, Aristotel caută o 
explicaţie a stării de fapt, utilizând analogii nepermise între mişcările sferelor 
cereşti, la dimensiuni cosmice, şi mişcările corpurilor din lumea înconjurătoare, 
bazate pe cauzalitate evidentă. Mişcările cosmice fiind eterne nu mai necesită nicio 
cauză, dar, considerând mişcarea ca un efect, trebuie postulată totuşi o cauză, chiar 
dacă aceasta nu precede efectul, căci nimic nu precedă ceva etern. Cum zice şi J.L. 
Ackrill, aici nu este vorba de vreo demonstraţie, ci, mai degrabă, de căutarea unei 
explicaţii (cum s-ar zice ulterior, raţionale). 

Într-adevăr, toate dificultăţile în care intră Aristotel se datorează faptului că 
încearcă să pătrundă pe tărâmul Transcendentei cosmice cu mijloacele gândirii 
raționale. Încearcă să explice inexplicabilul. O cauză ultimă a mişcării trebuie să fie 
nemişcată, căci altfel ar necesita o altă cauză ş.a.m.d., ceea ce este valabil în lumea 
terestră, dar îndoielnic pe plan cosmic. Acceptarea acestor explicaţii implică însă 
un şir de afirmaţii bazate pe demonstraţii indirecte, care dublează gradul de 

suspiciune a întregului eşafodaj. De la o simplă presupunere se ajunge la 
certitudinea existenţei unui Prim mişcător (proton kinun) sau Mişcător nemişcat 
(kinun akineton), care, pentru producerea mişcării, este în veşnică activitate sau 
acțiune. Prin absurd: dacă n-ar fi aşa, atunci ar exista posibilitatea (dinamis) de 
întrupare a mişcării, dar mişcarea este eternă, deci: Primul mişcător e în veşnică 
acţiune (energeia). Prin urmare este şi necesar să fie aşa, căci altfel nici nu se 
poate. Dar necesitatea (ananke) se identifică cu binele (kalos) şi este ca atare 
principiu (arche), un principiu universal de care depind cerul şi natura (ho ouranos 
kai he physis). Acesta este mersul neconvingător al argumentării lui Aristotel. 

Dar lucrurile nu se opresc aici, ci urmează o enumerare de atribute 
antropomorfe ale Principiului care, zice Aristotel, are viaţă (diagoge), ce-i drept, 
eternă, spre deosebire de clipele noastre; activitatea lui este plăcere (hedone); iar 
cea mai mare plăcere este gândirea (noesis), prin care se înţelege de fapt gândirea 
speculativă sau speculatiunea (theoria). Fără distincția dintre gândirea speculativă 
şi gândirea obişnuită, textul devine greu de înțeles, căci Aristotel foloseşte aceiaşi 
termeni (nous, noesis) din logică şi din psihologie şi pentru caracterizarea 
contextului dialectico-speculativ, amintind numai în treacăt faptul că aici este 
vorba despre altceva. Întâmplător, s-ar putea considera că şi gândirea obişnuită 
(noesis) este o plăcere, dar nu cea mai mare plăcere, cum este gândirea speculativă, 
numită, în manieră platonică, şi gândirea în sine (kat’hauto). Numai aceasta, tot în 
manieră platonică, este gândirea binelui în sine, şi tot ea este, ca atare, adică în 
sine, gândirea care se gândeşte pe sine (hauton de noei ho nous), mai precis 
speculatiunea care se speculativează pe sine (hauton de theorei he theoria), spre 
deosebire de gândirea obişnuită care gândeşte altceva (ceva diferit de sine). 
Activitatea aceasta a gândirii (în sine) pare (dochei) să-i confere caracter divin 
(theion), iar speculatiunea (theoria) este cea mai plăcută şi cea mai bună 
îndeletnicire. Noi avem parte de ea numai în anumite momente, pe când Divinitatea 
(ho theos) întotdeauna (aei). După care Divinitatii îi este atribuită, ca şi omului, 
viata, căci activitatea gândirii este viata (zoe); viata divină fiind însă cea mai bună, 
continuă şi eternă. Şi Aristotel conchide, în manieră pur platoniciană, că există o 
substanță eternă, imuabilă şi separată de cele sensibile. 

Entitatile în discuţie din acest capitol (Metaph., XII, 7) sunt: (1) Primul 
mişcător sau Mişcătorul nemiscat; (2) Principiul; (3) Gândirea în sine; (4) 
Divinitatea; (5) Substanţa eternă. După modul de traducere a textului şi după 
comentarii, reiese că ar fi vorba de o singură entitate căreia Aristotel îi spune în 
mai multe feluri, în funcţie de diferitele referinţe. Faţă de sferele cereşti, pe care le 
mişcă, el este Primul miscator; faţă de întregul Univers, pe care il determină, este 
Principiu; fata de cel mai mare bine si cea mai plăcută activitate, este gândire în 
sine (care se gândeşte pe sine); fata de tot restul, pe care îl depăşeşte prin elevanta, 
este Divinitate; faţă de substanțele sensibile, perisabile, este Substanţă eternă. Din 
textul ca atare nu reiese însă aşa ceva, căci Aristotel ar fi avut prilejul, dacă aceasta 
îi era intenţia, să le echivaleze. Oricum, ho theos nu este Dumnezeu în accepţia 

curentă, ci Divinul sau Divinitatea. O divinitate care nu are nicio legătură cu 
Universul, care este etern ca şi ea, pe care nu l-a făcut şi în care nu se amestecă. S- 
ar putea zice, pe linia identificării entităților, că Divinitatea mişcă Universul, dar 
Aristotel n-o zice. Cel care mişcă, fără să fie mişcat, este în relaţie numai cu ultima 
sferă cosmică. Dar într-o relație mai mult telepatică, fără niciun contact. Nu se 
poate spune însă, cum se face uneori, că Divinitatea, la Aristotel, este Primul 
Motor. Nici că acesta este Principiu sau Substanţă (ousia). Sau, uitând de toate 
acestea, că este gândire, cum îi place lui Hegel. Şi, în fine, că Divinitatea, care ar fi 
gândire, se gândeşte pe sine. 

La Aristotel, Divinitatea nu este gândire, ci are parte de gândire, ca şi omul, 
dar mai mult decât acesta. Nu este corect nici măcar cum zice Eduard Zeller că aici 
ar fi vorba de „gândirea lui Dumnezeu” (das Denken Gottes) care se gândeşte pe 
sine, căci tocmai de aceasta, ca speculatiune, are parte şi omul, dar într-o măsură 
mult mai mică. În plus, şi acesta este lucrul cel mai important, chiar dacă 
Dumnezeu (Divinitatea la Aristotel) ar fi gândire şi s-ar gândi pe sine, n-ar avea 
nicio legătură cu Lumea, adică nu s-ar produce pe sine, ca Natură, şi nu s-ar bucura 
de sine, ca Spirit. Ceea ce înseamnă că, etern fiind, nu ar fi infinit, căci este 
substanță fără materie; nu ar fi Unul şi nici măcar unic, căci ar fi alături de Lume, 
fata de care este separat. În fine, nu ar fi nici pe departe Absolutul, prin care ar 
trebui să se înțeleagă Totul. Ceea ce nu înseamnă ca multe dintre ,,explicatiile” lui 
Aristotel nu s-au perpetuat la gânditorii care i-au urmat. 

Cel mai apropiat de această perspectivă a fost Plotin, interpretat şi el greşit, tot 
în manieră hegeliană. De data aceasta este vorba despre unul, foarte asemănător cu 
Unul subsistential, căci este etern, dar nu este Eternitatea, este infinit, dar nu este 
Infinitatea, şi este mai ales absolut (haplos, teleios, autos), fără a fi însă Absolutul. 
Aceasta, din mai multe motive, cel mai important fiind acela că unul lui Plotin nu 
este Totul (to pan), chiar dacă le produce pe toate (ta panta) prin propria sa activitate 
reproductivă (speculativă, theoretikos). În acest sens, unul este primul (to proton) 
față de toate celelalte şi principiu (arche), dar se şi deosebeşte de acestea, este 
dincolo de ele (epekeina tauton), adică este transcendent, dar şi supersistent (to hyper 
panta). Din această cauză, Hegel consideră că, la Plotin, unul este Dumnezeu (Gott). 
Mai prudent, Eduard Zeller îi zice Divinitate (Die Gottheit ist das absolute Eins), 
existând şi părerea lui Emile Bréhier, cu totul contrară, că Plotin ne prononce jamais 
le nom de Dieu (sauf dans un texte suspect) a propos du premier principe. Situatia 
este asemănătoare cu interpretarea Divinitatii la Aristotel. Doar că Plotin vorbeşte 
adesea despre zei, despre mulţimea acestora (malista ton teon) şi chiar despre un fel 
de rege (basileus) al zeilor (termenul de „rege” fiind împrumutat de la Platon, din 
Scrisoarea a Il-a, ca determinatie metaforică pentru Primul, to proton, care este şi 
unul). Numai că unul este considerat, la Plotin, mai mult (pleon esti) decât orice zeu 
sau demon, cu sau fără „regii” lor. 

În plus, Plotin vorbeşte si despre gândire (nous) şi despre suflet (psyche), 
prima gândindu-se pe sine, ca la Aristotel. Ceea ce ar însemna, cu identificările 
respective, că Dumnezeu se gândeşte pe Sine, şi, hegelian, că, gândindu-se pe Sine, 

creează totul. De fapt, nu este vorba despre Dumnezeu, ci despre unul, care nu este 
gândire (ou nous) şi nici nu gândeşte (me noein), deşi din el se naşte gândirea şi 
apoi, din aceasta, sufletul. Ceea ce sugerează, principial, că nu este vorba despre 
gândirea obişnuită, imposibil de conceput fără un suflet (cu partea sa rațională = 
mintea) şi, respectiv, fără un individ uman care să-l posede. Dar şi „Sufletul” acesta 
este anterior individului uman. 

Gândirea şi sufletul, ca „ipostaze” ale omului, dar diferite de unul, care este 
dincolo (epikeina) de ele, pot fi reunite în două maniere: prin elevaţie si 
absolutizare în unul, a la Hegel, sau, dimpotrivă, prin reîntoarcere la individul 
uman, la mintea şi la sufletul acestuia, din care au fost desprinse. Istoric s-au 
petrecut ambele alternative. 

Numenius, de exemplu, considerându-l pe unul sau primul ca rege (basileus) 
şi pe al doilea drept creator (poietes), zei sau nu, deschide perspectiva reunirii 
acestora într-un singur principiu, cugetător şi creator în acelaşi timp, abandonând 
pista neproductivă a gândirii de sine. Aceasta, cu riscul de a pierde caracterul 
transcendent al Divinităţii, care dobândeşte în schimb şi gândirea supremă, numită 
frecvent „intelectul suprem sau inteligența supremă”, şi forța demiurgică, creatoare 
a lumii. Din perspectivă neoplatonică, Divinitatea îşi dobândeşte prin gândire, care 
este supremă (to ariston), şi identificarea cu Binele şi caracterul absolut, doar atâta 
că, păstrându-şi prioritatea (to proton), chiar dacă îl cuprinde şi pe al doilea (to 
deuteron), faţă de al treilea, care este creatul, îi oferă lui Proclus ocazia, tocmai din 
cauza acumulării acestor caracteristici absolute, să reafirme că unul este 
transcendent (exeremenon). 

Sinteza unului şi a gândirii a fost numită de către Moderatus „raţiunea 
unitară” (ho henaios logos) care garantează geneza lucrurilor (genesis ton onton), 
oferindu-le formă, figură şi înfăţişare (eidos, schema, morphe). Pentru Proclus este 
însă mai important faptul că le oferă unitate. 

Unul în sine (en to auto), fiind superior (hyper) şi separat de toate substanţele 
(choriston hapases ousias), este absolut (haplos) şi are chiar unele atribute ale 
Absolutului (infinit şi etern), dar nu este Totul. Aici apare însă o situație deosebit 
de plăcută pentru Hegel, căci Proclus practică un fel de „dialectică triadică” şi, cel 
puţin în principiu, unul absolut ar cuprinde (potenţial) totul, care nu este altceva 
decât o emanatie (aporrhoia) a unului. „Procesul dialectic”, cum îi zice Fr. 
Uberweg, ar avea trei momente, etape sau faze. Primul moment este al unității 
nediferentiate (mone), al doilea este acela al despărțirii (diferentierii) de sine şi al 
prohodirii (proodos=pro+hodos), al pornirii la drum, iar al treilea al reîntoarcerii 
(epistrophe) la sine (Riickkehr). Hegel nu le tratează împreună, poate tocmai pentru 
asemănarea prea frapantă cu momentele dialecticii sale, dar insistă asupra faptului 
că fiecare dintre cele trei momente (ale trinitatii, zice Hegel) ar fi identice, pe cand 
la Proclus ele sunt doar asemănătoare (homois), cele secundare imitându-le 
(platonic vorbind) pe cele superioare. În plus, reîntoarcerea (care nu este o simplă 
sinteză) se face tot prin trei momente. 

„Procesul dialectic” se repetă apoi în diferite triade determinate cu 
reîntoarcerile lor posibile. Dar toate acestea sunt procese ipotetice de relativizare a 
unului absolut, chiar dacă se consideră că acesta n-ar pierde nimic prin ceea ce 
„iese” din sine şi nici n-ar câştiga prin reîntoarcere. În plus, chiar dacă şi-ar 
menţine caracterul demiurgic, cu toate că este nemişcat şi identic cu sine (ca 
mişcătorul nemişcat al lui Aristotel), platonian vorbind, îi rămân în afară gândirea 
şi sufletul, cu semnificaţiile lor superumane, pe care le-ar fi emanat. „Dialectica”, 
de altfel, se manifestă la Proclus nu numai procesual, ci şi entitativ, prin 
determinatii contrare de ființă şi neființă, cum este şi cazul individului uman care 
este şi nu este divin, având şansa, de exemplu, de identificare cu divinitatea prin 
epistrophe, idee cu rezonanţe creştin-eretice până la Meister Eckhart. 

Termenul „absolut” (absolutus) apare în limba latină cu semnificaţia de 
perfect, desăvârşit, fata de relativ, dar şi cu semnificaţia de superlativ, ca şi 
maximus, supremus, extremus. Acestea devin, în filosofia creştină, detrminatii ale 
lui Dumnezeu sau ale atributelor sale. Se vorbeşte chiar şi despre absoluitatea 
(absolutissima) acestora, dar nu despre Absolutul ca atare. 

Tot în legătură cu Dumnezeu sunt şi consideratiunile lui Nicolaus Cusanus 
despre unul absolut, maximitatea absolută, entitatea absolută, necesitatea absolută. 
Entitatile absolute sunt şi infinite, şi eterne, iar unitatea absolută este triadică, toate 
fiind unul (omnia sunt unum) şi unul absolut fiind toate (et ipsum unum omnia). 
Dar acestea fiind aspecte ale lui Dumnezeu, chiar dacă este considerat Absolutul şi 
Eternitatea, nu este Totul, ci doar este în toate (in omnibus). 

Absolutul, cu semnificaţie atributiva, a fost utilizat şi în filosofia modernă, într- 
un fel sau altul, tot în legătură cu Dumnezeu şi cu atributele Sale, fie pe linia obişnuită 
a perfecțiunii, folosită şi în cadrul demonstrațiilor pentru existența lui Dumnezeu, 
pornind de la exemple geometrice (triunghiul perfect), sau pe linia tradițională 
grecească a însine-lui (to kath 'hauton), care a condus şi la conceptul de aseitate. 

Ceea ce este in sine (în se) este şi prin sine (per se), aristotelic vorbind, 
kath 'hauto are ca opus kata symbebekos, adică prin accident, care a determinat 
acceptarea lui per se, mai ales la Sf. Thomas, în loc de in se, şi, implicit, legătura 
acestora cu problema cauzalității; per se conducând, până la Spinoza, la causa sui, fata 
de per aliud, dar şi legătura, prin cauzalitate, cu necesitatea şi cu independenţa, ultima 
sugerând libertatea. Abandonarea treptată a Binelui absolut (binele în sine), în manieră 
platonică, a impus, în manieră aristotelică, Necesitatea şi apoi Libertatea (mai ales în 
teologia creştină), absolutizate şi acestea ca determinatii ale lui Dumnezeu. 

Aseitatea (aseitas, de la a se), spre deosebire de abalietas (de la ab alio), ca 
determinatie a lui Dumnezeu, se pare că a fost introdusă de Duns Scotus (a se — ab 
alio in loc de per se — per aliud), devenind cu timpul atributul fundamental, 
metafizic al lui Dumnezeu (essentia metaphysica, ens a se), ceea ce înseamnă 
independența extremă a lui Dumnezeu ca absolut față de restul Universului, fata de 
relativ. Dumnezeu, ca absolut, fata de orice altceva, este absoluitatea, superlativul 
absolutului (absolutissimus, perfectissimus). Independenţa înseamnă şi separație, 
transcendenta, iar din perspectiva aseitatii superlativiste înseamnă Supersistenta. 

În consecință, Dumnezeul teologilor creştini este apogeul absoluitatii, dar nu 
este Absolutul, căci nu este Totul. 

Filosofii laici, din motive mai mult sau mai putin sistematice, au încercat să-l 
reapropie pe Dumnezeu de oameni şi de Lume, conferindu-le şi acestora din urmă 
câte ceva din măreţia absolutului: perfecţiune, necesitate, libertate, într-o oarecare 
măsură fireşte. 

Descartes, care tratează despre Dumnezeu, suflet şi lume, face legătura 
dintre primele două prin „substanța cugetătoare” care îi asigură şi sufletului 
nemurirea, iar entităților matematice cogitabile — perfecțiunea, absoluitatea însă 
rămâne atributul unui Dumnezeu transcendent. Spinoza îl va identifica însă cu 
substanţa şi cu natura, având ca atribute absolute: infinitatea, potentialitatea, 
existenţa, neconditionalitatea (causa sui), prioritarea (cauza primă absolută) şi, spre 
deosebire de Cartesius, întinderea şi gândirea. Concepţia lui a fost considerată 
panteistă, ceea ce ar presupune implicit o identificare a lui Dumnezeu cu Totul, 
ceea ce nu ar fi însă corect. Dumnezeu este absolut ca suma atributelor sale 
absolute în permanentă raportare la cele relative, a căror cauză este, dar cu care nu 
se mai identifică. Dumnezeu, la Spinoza, nu este Totul şi nici măcar toate, deşi, 
întrucât sunt substanţiale, toate (cu rebuturi şi deşeuri cu tot) ar trebui să fie în 
Dumnezeu (omnia in Deo sint) sau, mai degrabă, să depindă de acesta (ab ipso ita 
pendeant). Ar fi totuşi forţat să considerăm că Dumnezeu, la Spinoza, fiind identic 
cu natura, s-a făcut astfel pe Sine. Căci natura se împarte in naturans şi naturata, 
dar despre Dumnezeu nu se poate spune că este „creator” şi „creatură”, adică nu 
este Totul şi nici Absolutul. 

Mai apropiat de această viziune ar fi fost Leibniz, care vorbea despre 
naşterea monadelor prin fulguratii continue ale Divinitatii, doar că şi Divinitatea, la 
rândul ei, era tot o monadă (monada monadelor), adică un univers cu propria sa 
armonie prestabilită ca necesitate absolută (necessitas absoluta), imposibil de 
conceput altfel (cuius oppositum implicat contradictionem), care este perfectă ca şi 
Dumnezeu (perfecțiunea supremă = absolut infinită). Dar nu numai Dumnezeu este 
absolutul astfel conceput, ci orice substanță (monadă), ca un fel de oglindă (miroir) 
vie a Universului, multiplicat astfel şi multiplicându-se astfel şi mai departe prin 
pierderea firească a semnificației majore de Unul şi Totul, datorată mai ales 
substantializarii absolutului, ca şi a Divinitatii, în vederea unei rationalizari a 
cunoaşterii sale. Mai ales Jacobi se îndepărtează de această linie (urmată şi de către 
Cristian Wolff) şi consideră spinozismul ca ateism. Absolutul, ca Unul şi Totul, ca 
Dumnezeu totuşi, nu mai poate fi cunoscut cu mijloace raționale, demonstrative, ci 
numai prin „cunoaştere nemijlocită”, prin credință şi revelație, asupra căreia va 
reveni, abia după restrângerea influenţei kantiano-hegeliene, Schelling în filosofia 
revelatiei (Philosophie der Offenbarung). 

Kant nu tratează în mod special despre absolut, dar a contribuit la 
incetatenirea termenului de Ding an Sich selbst (obiect in sine însuşi, tradus în 
româneşte incorect prin „lucrul în sine însuşi”), care conţine sintagma „în sine”, 

obişnuită pentru exprimarea clasică a ceea ce este absolut. Opus fata de fendmen, 
de obiectul cunoaşterii (Gegenstand), obiectul în sine este cu totul necunoscut şi ca 
atare nu poate avea nicio legătură cu Absolutul sau cu vreunul dintre atributele 
acestuia. Interpretarea după care obiectul în sine ar fi realitatea absolută (die 
absolute Wirklichkeit) nu este corectă, din moment ce nu ştim despre el nimic. 
Obiectului în sine însuşi, care este transcendent, adică dincolo de orice experiență 
posibilă, îi corespunde, din perspectivă gnoseologică, subiectul in sine însuşi 
(Subjekt an sich selbst), care este transcendental, adică dincoace de orice 
experiență posibilă. 

În măsura în care ambele sunt necondiționate (unbedingt), Kant le numeşte si 
absolute, considerând însă că prin „absolut” se înţelege şi ceea ce este superlativ (das 
meiste ist): absolut posibil, absolut imposibil, necesitate absolută, totalitate absolută, 
unitate absolută. Or, tocmai aceste unități şi totalitati absolute, care par să fie extrem de 
paradoxale (äusserst paradox), vor constitui paralogismele, antinomiile şi idealurile 
rațiunii: unitatea absolută a subiectului; totalitatea absolută a seriei condiţiilor pentru un 
fendmen dat; unitatea absolută a tuturor fiinţelor (Sufletul, Lumea şi Dumnezeu). 
Contradictiile la care se ajunge pe această cale nu sunt altceva decât consecințele 
interpretării rationale (cu ajutorul rationamentelor, Vernunfischlusse) a unor 
supercategorii dialectico-speculative. Dar niciuna dintre acestea, absolute fiind, n-a fost 
considerată Absolutul, la care Kant nu s-a referit niciodată. 

A făcut-o însă Fichte, care alege una dintre alternativele kantiene, şi anume 
subiectul în sine sau eul, care nu este doar absolut, ci este chiar absolutul. El are, 
într-adevăr, la Fichte toate semnificaţiile subsistentiale: este unul şi singurul, căci 
este cel care se pune pe sine însuşi şi se întoarce la sine însuşi; este totul, căci în 
afară de sine nu mai exisă nimic; şi este astfel dintotdeauna şi pentru totdeauna, 
fiind etern şi infinit. El nu este însă Absolutul nici măcar pentru Fichte, care simte 
nevoia să-i spună eului când idee ă la Kant, când Dumnezeu, adică plasează 
absolutul când în sub-, când în supersistenta; ideea fiind ceva de natura nous-ului 
aristotelic, iar Dumnezeu, un creator al lumii din sine, în stilul emanatiei, aşa cum o 
face şi eul absolut care produce din sine non-eul. Hegel considera că aceasta 
producere, aplicată divinității, conduce la un fel de „Dumnezeu pierdut”, 
condamnat la creaţia eternă. În plus, recunoaşterea acestui absolut necesită şi o 
cunoaştere absolută, care ar trebui să fie un fel de hibrid între sensibilitate şi 
intelect, numită „intuiție intelectuală”, respinsă de către Kant şi inacceptabilă în 
genere, ca şi absolutul în toate variantele lui Fichte. Ceea ce a realizat însă Fichte, 
în legătură cu orice absolut, este metoda trecerii de la acesta, prin opoziţia cu sine, 
la altul sau, şi apoi, la împreunarea lor, termenii utilizaţi, de provenienţă kantiană, 
fiind: Thesis, Antithesis şi Synthesis, care înseamnă de fapt: punere, opunere şi 
compunere, şi care au rămas caracteristice pentru dialectica speculativă triadică. 

Dacă ar fi vorba despre o istorie a filosofiei centrată pe tema Absolutului, 
punctul culminant al acesteia l-ar constitui filosofia lui Schelling, care, în toate 
variantele sale, este „filosofia absolutului”. Chiar în perioada de început, când a 

scris sub influenţa lui Fichte, Schelling vorbea despre „eul absolut” şi despre 
„libertatea lui absolută”, identificând eul cu Dumnezeu. Hegel observă că aici este 
vorba deja de o identificare a necesității cu libertatea şi de accepţia, de tip kantian, 
ca necondiţionat (das Unbedingte) a absolutului, care, chiar în postura eului, zice 
Hegel, „este păstrat ca identitate originară” şi prefigurează „filosofia identităţii”. 
Este vorba, în mod special, de identitatea dintre obiectiv şi subiectiv, a căror 
dezvoltare, hegelian vorbind, a condus la cele două direcții de investigaţie ale lui 
Schelling: filosofia naturii, subiect-obiectul obiectiv, şi filosofia gândirii, numită şi 
,inteligenta” (Intelligenz), respectiv subiect-obiectul subiectiv, care nu se mai 
reduce la eu, după cum nici filosofia naturii nu mai este non-eu. Dar Schelling 
realizează cu această ocazie ceva mult mai important decât îi recunoaşte mereu criticul 
Hegel. Natura, după Schelling, tinde către gândire şi gândirea către natură, adică 
obiectivul către subiectiv şi invers. Dar filosofia naturii şi filosofia gândirii sunt 
discipline teoretice (pe care le numeşte chiar ,,stiinte”), care nu mai tind una către 
cealaltă şi nu se fac de la sine, ci trebuie să fie astfel concepute. Iar Schelling le 
concepe, într-adevăr, pe amândouă dialectico-speculativ, şi anume triadic. Din această 
cauză el nu vorbeşte numai despre filosofia naturii (Philosophie der Natur), ci şi despre 
„fizica speculativă” (spekulative Physik), care este de fapt o fizică dialectico- 
speculativă triadică. Or, tocmai in această direcţie obține Schelling rezultate 
spectaculoase datorită legăturilor neaşteptate dintre forțele opuse, de exemplu, ca 
ilustrații potenţiale ale dedublării (Entzweiung), fiind urmat de fizicieni de renume (ca 
Volta şi Oersted), care au descoperit şi ilustrațiile reale. Ele au confirmat caracterul 
absolut al speculatiunii, numită totuşi „rațiune absolută” (absolute Vernunft), valabilă si 
pentru natură, şi pentru gândire, adică pentru identitatea absolută a acestora, numită 
uneori şi ,,indiferenta” (totale Indifferenz) sau „totalitate absolută”, ca la Kant, 
absolutes All, care este, după Schelling, tocmai Absolutul. 

Dar, din perspectiva acestei „filosofii a identităţii” (/dentitdtsphilosophie), 
atât pe linia naturii, cât şi pe linia gândirii, absolutul nu este decât un rezultat (die 
letzte, d.h. bloss logische, Emanation dieses Systems). Filosofia identităţii, cu 
ambele sale direcţii, este considerată de către Schelling, după moartea lui Hegel, 
filosofie negativă (negative Philosophie). Schelling l-a urmărit pe Hegel câteva 
decenii şi i-a îndurat cu resemnare atitudinea de bufnita cârtitoare a Minervei, dar, 
supravietuindu-i cu 24 de ani, şi-a permis să-i menţioneze limitele: să-l plaseze, ca 
discipol al său, din faza filosofiei negative, care n-a făcut altceva decât să-i 
dezvolte în mod exagerat ştiinţa raţiunii (Vernunftwissenschaft) prin Wissenschaft 
der Logik, în detrimentul filosofiei naturii; să inverseze raportul firesc dintre natură 
şi gâdire şi să ajungă la acelaşi rezultat (în Filosofia Spiritului) la care ajunsese în 
tinereţe Schelling (die Weltseele), rămânând, deci, pe treapta filosofiei negative. 

Filosofia pozitivă nu este o continuare a celei negaive, al cărei rezultat este 
absolutul abstract, dar nu în varianta lui Hegel, ca idee absolută, ci ca identitate a 
naturii şi a gândirii. Filosofia pozitivă porneşte de la absolutul concret, real 
(wirklich), care este Dumnezeu, creatorul (Schöpfer) naturii şi al gândirii, nu 

interpretul acestora. El este Începutul (der Anfang), este Primul (das Erste) şi are 
determinatiile clasice greco-latine, enunțate uneori ca atare: subsistent 
(hypokeimenon) şi primul subsistent (proton hypokeimenon); fiinţă desăvârşită, 
totală (pantelos on); existenţa însăşi (auto to on); în sine (an sich, a se); actus 
purus şi altele, fără să uite eternitatea (Ewigkeit) şi, în mod special, faptul că este 
Totul-Unul (4//-Fine). Această împreunare de supercategorii (das Alles şi der 
Eine), care apare în formă articulată der All-Eine, nu mai este o enuntare atributivă, 
chiar dacă este exprimată propozitional, a lui Dumnezeu (Gott ist also der All- 
Eine), ci o identificare a Lui cu acestea, în spiritul filosofiei identității a lui 
Schelling. Mai importantă este însă alăturarea supercategoriilor, care este proprie 
Absolutului ca atare, respectiv Subsistentei, şi nu lui Dumnezeu, adică 
Supersistentei. De altfel, Schelling părăseşte terenul Absolutului, în ciuda descrierii 
lui excelente, în favoarea lui Dumnezeu în acceptie creştină. 

Hegel, oriunde l-am încadra, înainte sau după Schelling, nu aduce nimic nou 
în privința Absolutului, ca supercategorie, principial, deoarece respinge 
„învăţătura” (Lehre) despre Totul-Unul (A//-Eins), adică desparte absolutul de cele 
mai importante supercategorii şi îl exclude ca atare din domeniul Subsistentei, şi, 
întrucât absolutul este şi Dumnezeu îl exclude implicit şi din Supersistenta, ceea ce 
este valabil şi despre Ideea absolută, şi despre Spiritul absolut. Această multitudine 
de expresii în legătură cu absolutul, făcând abstracţie de faptul că în denumirile 
respective absolutul este utilizat numai atributiv (or, Hegel însuşi zicea că das 
Attribut ist das nur relative Absolut), la care am putea să adăugăm seria de-a 
dreptul descurajantă de aşa-numite „definiții” ale Absolutului (die Reihe von 
Definitionen des Absoluten) pentru fiecare treaptă diferită a Ideii logice: ca ființă şi 
chiar ca nimic (Definition des Absoluten als das Nichts), cantitate, calitate, concept, 
judecată, raționament, obiect, ar putea să ne conducă exact la sintagma, deosebit de 
jignitoare şi cu totul nejustificată, prin care Hegel caracterizează accepţia de 
absolut a lui Schelling, drept „noaptea în care toate vacile sunt negre”. La el 
situaţia fiind şi mai gravă, căci „toate vacile sunt absolute”! 

Această pulverizare a absolutului, care face cuvântul lipsit de sens sau îi 
atribuie orice sens, se datorează tezei hegeliene, cu totul discutabile, după care 
„fiecare parte a întregului [sistem] este ea însăşi întregul”. Absolutul fiind întregul, 
iar acesta fiind infinit, este compus dintr-o infinitate de absoluturi. Identitatea 
acestora ar fi „absolutul absolut” (das Absolut-Absolute). Mai concret, Hegel 
porneşte, în privinţa absolutului, exact de la Schelling, de la noaptea aceea de 
pomină, adică de la acea identitate sau ,,indiferenta”, cum îi mai zice Schelling, în 
care fiinţa este nimic şi nimicul este fiinţă sau şi mai ,,nocturn”: ființă şi nimic este 
acelaşi lucru (Sein und Nichts ist dassebe), ambele fiind absolutul, ca şi identitatea 
lor, şi se ajunge la identitatea absolută (das Absolute selbst ist die absolute 
Identität), ceea ce se spunea şi în filosofia identităţii a lui Schelling. Nu intrăm in 
amănunte, dar mai ales ,,definitia”, considerată prima şi cea mai pură (aerste, 
reinste) a absolutului, cu toate că în desfăşurarea logicii lui Hegel este precedată de 

încă două (die erste Definition des Absoluten: Das Absolute ist das Sein; die zweite 
Definition des Absoluten, dass es das Nichts ist), care a fost preluată însă şi 
repetată, tocmai pentru stranietatea ei, este că absolutul ar fi „identitatea identității 
şi a nonidentitatii” (Identität der Identität und der Nichtidentităt). Ceea ce pare un 
lapsus calami, care l-a obligat pe editorul Georg Lasson să facă o notă, iar pe 
traducătorul român la Wissenschaft der Logik să-l corecteze prin omiterea primelor 
două cuvinte (Identität der) ale „definiţiei”. Numai că Hegel nu greşise şi nici 
editorul, iar ,,definitia” a rămas ca atare, prilejuind adversitatile ulterioare contra 
absolutului, ca şi contra întregului sistem filosofic al lui Hegel, pe care 
Schopenhauer îl considera o simplă trăncăneală (/eeren Wortschall). 

Dar cea mai serioasă greşeală logico-metodologică a lui Hegel, din 
perspectivă dialectico-speculativă, este aceea de a considera că o supercategorie, ca 
Absolutul, ar avea vreo definiţie, căci a zice că „Absolutul este Nimicul”, de 
exemplu, nu reprezintă, prin subiectul (das Absolute) şi predicatul (das Nichts) 
articulate, decât o substituire a lui „=” cu „este”, pe care o ironizează Hegel: A=A; 
Eu=Eu şi, fireşte, Eu=Non-Eu, ale răbdătorului Schelling, care nu le numea însă 
definiţii. Dar nu numai Hegel obişnuia să umble incaltat prin sanctuare, au făcut-o 
atâția alţii, cu metode logico-clasice, până la discreditarea totală a „absolutului”, 
considerat o vorbă goală sau o simplă ficţiune, tocmai pentru faptul că, în orice 
acceptie, presupunea contradicții (Widersprüche), uitându-se că el reprezintă 
tocmai coincidentia oppositorum. Pe de altă parte, identificarea frecventă a 
Absolutului cu Dumnezeu a dat apă la moară ateiştilor, începând cu Nietzsche, care 
îl considera o simplă superstiție (Aberglaube), alături de toate celelalte 
„absoluturi”, multe de sorginte kantiană: obiectul în sine, neconditionatul, 
cunoaşterea absolută ş.a. 

Filosofia revelatiei a lui Schelling a avut însă influență asupra filosofilor 
existentialisti. Jaspers considera cursul lui Schelling din 1841-1842 „ultimul mare 
eveniment universitar” al Germaniei. Şi chiar l-a urmat în unele privințe pe 
Schelling. Existenţa propriu-zisă (eigentliche Existenz) este înrudită in mod evident 
cu ceea ce numea Schelling die Existenz selbst sau das Existierende (auto to on) 
față de „existența oarbă” (das Blindseiende), neluminată. Schelling face referință 
directă la Prologul Evangheliei după Ioan, în care „Logosul este viata şi viata este 
lumina oamenilor”. Şi se referă la distincţia dintre „lumina care străluceşte în 
întuneric” (phos en te skopia phainei, lux in tenebris lucet) şi „lumina cea 
adevărată (to alethinon) care ilumineaza (photizei, illuminat) pe tot omul care vine 
în lume”. Căci, zice Schelling, este o mare deosebire între „a străluci” şi a „ilumina”. 
Or, Jaspers consideră că tocmai „iluminarea Existentei” (Existenzerhellung) este 
modalitatea de trecere, prin salt (Sprung), de la existența obişnuită (oarbă), la 
existența propriu-zisă (iluminată), „absolut extatică”, cum îi zice Schelling. 
Aceasta însă este Absolutul (das Absolute) sau Transcendenta, în lumea noastră 
găsindu-se doar „cifrurile” acestuia (Chiffren des Absoluten). Legătura absolutului 
cu transcendenta denotă influenţa creştină, evidentă la Schelling, ca şi la existentialistii 

creştini: Gabriel Marcel, care înlocuieşte iluminarea cu „participarea”, Nicolai 
Berdiaev şi Leon Sestov, care adoptă chiar revelația. 

Ceva asemănător se petrece şi la Sören Kierkegaard, care l-a audiat pe 
Schelling şi de la care s-au păstrat notele de curs la filosofia revelatiei. Şi el este 
interesat de cele două tipuri de existență, dar mai ales de realitatea (Wirklichkeit) pe 
care o promitea Schelling. Pornind de la acelaşi verset din Evanghelia după loan, că 
„Logosul este viata şi viata este lumina oamenilor”, pe Kierkegaard îl interesează mai 
mult viata, dar nu cea „total nepersonalizata” (ganz unpersonlich), cum îi zicea 
Schelling, ci aceea personalizată (das Persönliche), strict individuală, existența ca 
trăire. Trecând prin mai multe stadii ale vieţii, omul poate să ajungă şi la ultimul, care 
este stadiul religios (fata de cel estetic şi cel etic), stadiul credinţei în Dumnezeu, la 
care ajunsese şi maestrul Schelling şi pe care îl recomanda prin filosofia pozitivă. 
Tendinţa către Absolut, care este Transcendenta, de la finit la infinit şi de la timp la 
eternitate, este concretizată, mai ales în ultima lucrare a lui Kierkegaard (Școala 
creştinismului), de viaţa sau trăirea creştină a vieții, nu atât prin apropierea omului de 
Dumnezeu, cât printr-o trăire exemplară, cu recunoaşterea şi evitarea păcatelor, astfel 
încât să merite să fie atras la Sine de către Cel care S-a înălțat de la Pământ, după 
promisiunea relatată tot în Evanghelia după Ioan (12,32). 

Absolutul, ca şi celelalte supercategorii ale Subsistentei, n-a mai prezentat 
niciun interes filosofic, apărând doar accidental printre atributele, mai mult 
antropologice, ale lui Dumnezeu în teologiile creştine. Absolutul a sfârşit prin a fi 
identificat, şi din perspectivă filosofică, cu Dumnezeu. Nu ar exista concepţii 
deosebite despre absolut, ci despre Dumnezeu, care are atributul de „absolut”. 
„Adevăratul Dumnezeu”, cum îi zice Max Scheller. 

Datorită alăturării permanente a absolutului şi a lui Dumnezeu s-a ajuns, şi în 
filosofie, la identificarea lor. Filosofia absolutului a lui Max Scheller se împarte în 
trei modalităţi de cunoaştere a lui Dumnezeu (drei Arten der Gotteserkenntnis): 
una metafizic-rațională, alta naturală si una pozitivă. În prima este vorba despre 
absolut în legătură cu existenţa, care ar fi de două feluri: absolută (ens a se), care 
este causa prima (Weltursach) faţă de restul entităţilor contingente (ens ab alio). 
Cunoaşterea naturală a absolutului este, în fond, cea religioasă, care nu se mai 
sprijină pe rațiune, ci pe credință. Absolutul nepersonal, cum îi zicea Schelling 
(unpersonlich), devine Dumnezeul personal (persönlicher Gott), ceea ce era 
absolut devine sacru sau sfânt (heilig). Cunoaşterea pozitivă, tot ca la Schelling, 
este cea istorică (geschichtlich), prin revelaţie (Offenbarung). Analogia şi mai 
importană, pe linia filosofiei identității şi a celei pozitive, o constituie aşa-numitul 
„sistem al conformităţii” (Konformitdtssystem), care nu înseamnă, ce-i drept, chiar 
identitate între metafizica şi religia absolutului, dar înseamnă paralelism, 
compatibiliate şi completare reciprocă, cum o fac şi reprezentanții lor: unul este 
cercetător şi predă la şcoală, celălalt este preot şi predică la biserică. 

Dumnezeu este absolutul, în ambele acceptii, este însă imanent (immanentia 
Dei in mundo sau immanentia mundi in Deo) şi reprezintă un regres fata de 

concepțiile transcendentaliste şi, evident, faţă de accepţia subsistentialista a 
Absolutului, ceea ce recunoaşte partial şi Max Scheller, cu referință însă la Dumnezeu: 
„Adevăratul Dumnezeu nu este atât de gol şi de rigid ca cel din metafizică, dar nici 
atât de strâmt şi de viu ca cel din simpla credință.” 

S-au mai facut consideratiuni despre absolut, cu sau fără legătură cu 
Dumnezeu, din partea scepticilor si mai ales a pozitivistilor, facand abstractie de 
ateisti, despre caracterul irational, neconceptibil, antinomic al acceptarii ideii de 
absolut, ceea ce denotă specificul său dialectico-speculativ, dar şi lipsa de interes 
pentru astfel de probleme în filosofia contemporană. Cu semnificaţia de Dumnezeu 
însă, dar fără consideratiuni independente de această semnificație, deci fara 
legătură cu problema Subsistentei, absolutul persistă ca atribut în majoritatea 
teologiilor creştine sau nu. 


* 


Insistenta, chiar sumară, asupra semnificatiilor istorice ale supercategoriilor 
denotă că acestea au constituit obiective principale ale filosofiei şi mai constituie 
încă pentru filosofiile complexe, sistematice, care, tradiţional (cele neatomiste, de 
exemplu) sau nu, includ şi preocupări teologice. 

Dezinteresul pentru fiecare supercategorie in parte, din perspectiva 
Subsistentei, se datorează tratării lor izolate, ceea ce a permis acceptarea lor cu 
semnificații secundare şi, uneori, chiar studiul intensiv al acestor semnificații, cum 
este cazul infinitatilor de tot felul, studiate în matematici, fizică, cosmologie şi 
cosmogonie, cu pierderea însă totală a semnificației supercategoriale a Infinitului, 
sau studiul timpului în detrimentul Eternitatii. 

Un alt motiv al acestei situaţii îl constituie tradiția studiului categoriilor din 
perspectivă aristotelică şi kantiană, pe bază de „table” ale categoriilor, cu 
excluderea sistematică a supercategoriilor. Adolf Trendelenburg, care face o istorie 
a teoriei categoriilor (Geschichte der Kategorienlehre), nu aminteşte, în mod bizar, 
vorbind despre „dialectica eleată” (eleatische Dialektik), tocmai despre Unul şi 
Totul, prin care au intrat eleatii în istoria filosofiei. Rezumând această situaţie, 
filosoful român Constantin Noica vorbeşte despre cele 27 de trepte ale realului, 
care sunt categoriile: la Platon (5), la Aristotel (10) şi la Kant (12). În rest, ca şi la 
ceilalți exegeti ai categoriilor, nu există noţiunea de supercategorie şi, respectiv, de 
Subsistenţă. Ceea ce nu înseamnă că ele n-au constituit şi nu mai constituie încă 
osatura, respectiv suportul solid al oricărei construcții filosofice sistematice, 
eşafodajul acesteia şi, vectorial vorbind, centrul din care pornesc ,,radiatiile” 
filosofice spre cele mai îndepărtate zone lipsite, în aparență, de orice legătură între 
ele. Doar Unul, care este Totul şi le cuprinde pe toate, din totdeauna şi de 
pretutindeni, căci este Eternitatea şi Infinitul, poate să constituie Începutul şi 
Sfârşitul. lar această expansiune este, în acelaşi timp, o reîntoarcere la Sine, căci 
întru Sine se face Totul, care este Absolutul, fără de care ar fi fost Nimicul, despre 
care n-ar mai fi existat nimeni care să facă vorbire. 


O NOUĂ PERSPECTIVĂ ASUPRA MOMENTELOR 
CATEGORIALE ALE ESTETICII KANTIENE! 


EVANGELOS MOUTSOPOULOS? 


Abstract: As a substitute for the impossibility to deal with concepts in the field of the 
aesthetic appraisal expressed in a subjective judgment, Kant used to introduce a series of „moments” 
corresponding to the four moments of the theoretical judgment, playing a similar function. In E. 
Moutsopoulos’s book on Form and Subjectivity in Kant’s Aesthetics, whose first chapter is presented 
now in part, we will meet with a fine examination of the main aesthetics concepts as the beautiful and 
the sublime from the point of view of these four moments of soul (Gemiith), together with a series of 
under categories derived from the agreeable and another one derived from good. 

Keywords: aesthetic judgment, beautiful, sublime, agreeable, good, concepts. 


În paginile următoare vom expune traducerea parțială a capitolului al doilea 
al cărţii Formă şi subiectivitate în estetica kantiană (Forme et subjectivité dans 
l’esthétique kantienne, nouvelle édition, Athena, Institutions Philosophiques 
Réunies, 1997, 198 p.), semnata de academicianul Evanghelos Moutsopoulos, 
vicepreşedintele Societăţii de Studii Kantiene de Limbă Franceză. Lucrarea este în 
curs de apariţie la Casa Editorială Floare Albastră, ocazie cu care cititorul român se 
va putea bucura de construcţia interpretului grec în jurul formei şi subiectivitatii 
unei mari paradigme estetice, în totalitatea ei. De această dată, vom lua cunoştinţă, 
printr-o expunere clară şi concisă, de aşteptările pe care trebuie să le avem de la 
„categoriile estetice”, într-un domeniu în care Kant însuşi nu le-a acceptat, după 
cum a procedat în domeniile clasice ale teoreticului şi practicului. Datorită 
subiectivitatii aprecierii estetice, judecata care o include, numită şi judecată de 
gust, nu se poate exprima în forme obiective precum sunt categoriile, folosindu-se 
ca substitut al acestora de patru „momente” cu funcţie categorială. În acest sens, 
vom lua cunoştinţă de o examinare a frumosului din punctul de vedere al acestor 
substitute categoriale ale sufletului (Gemiith, care in text apare ca spirit, conform 
manierei interpretative franceze, în limitele căreia a fost gândită lucrarea de față). 
În cadrul acestei abordări categoriale apar totodată sateliți categoriali constituiți din 
gradele kantiene ale unui derivat al frumosului, care este agreabilul (grațios, 
fermecător, drăgălaş, vesel), iar altă serie sub-categorială apare din relația 
agreabilului cu ceea ce este bun, cu care are în comun aprecierea întemeiată pe un 
concept. (R.C.) 


! Traducere din limba franceză şi cuvânt introductiv de Rodica Croitoru. 
> Membru al Academiei de Ştiinţe din Atena, membru de Onoare al Academiei Române. 

De la raportarea la judecată 
la categoriile estetice fundamentale 


Afirmația după care „judecata de gust determină obiectul, independent de 
concepte referitoare la satisfacție şi la predicatul de frumuseţe” ar fi insuficientă şi 
privată de sens, dacă nu ar fi pusă în discuţie o acceptiune nouă, în interiorul 
filosofiei kantiene, a noţiunii de Estetică care, aplicată judecății de gust, nu mai are, 
în Critica facultăţii de judecare, acelaşi sens ca în Critica raţiunii pure. În cea din 
facultăţii de judecare, termenul de Estetică este luat în accepțiunea sa mai precisă, 
conformă lui Baumgarten (1735), cea de studiu al aspectelor judecății ce apreciază 
frumosul. Predicatul de frumuseţe este atribuit de judecată unui obiect demn de 
procurarea unei satisfacţii, doar prin forma sa. 

Această afirmaţie presupune un întreg mecanism de operare a spiritului, care 
face posibilă o judecată de gust şi care totuşi nu s-ar baza pe un principiu obiectiv. 
Aşadar, „criticii [...] nu pot aştepta motivarea judecății lor de la forța argumentelor, ci 
numai de la reflectia subiectului asupra propriei sale stări (de plăcere sau neplăcere) 
neacordand atenţie nici prescriptiilor, nici regulilor. [...] Ei trebuie totuşi [...] să 
explice prin exemple finalitatea subiectivă reciprocă a cărei formă [...] constituie 
frumuseţea obiectului într-o reprezentare dată. Astfel, critica gustului însuşi nu este 
decât subiectivă cu privire la reprezentarea prin care ne este dat un obiect. [...] Ea 
trebuie să explice şi să justifice principiul subiectiv al gustului ca principiu a priori al 
judecății.” Predicatul de frumuseţe nu este deci aplicat unui obiect decât în măsura in 
care acesta este o cauză a plăcerii sau neplăcerii pentru subiect. 

De altfel, este imposibil să concepem reguli, relaţii funcționale; căci, dacă 
putem constata, de altfel a posteriori, cazuri în care obiecte ale unei judecăţi 
estetice pozitive ar putea aparţine unei clase de obiecte bine determinate, este totuşi 
sigur că judecata estetică cu privire la un obiect oarecare, aparţinând unei astfel de 
clase de obiecte privilegiate, nu tine seama decât de efectul său nemijlocit, a cărui 
cauză este situată în afara noastră, în forma obiectului. Orice conceptualizare a 
acestei forme ar fi ulterioară acestei stări particulare a spiritului şi ar distruge 
caracterul estetic al obiectului. O lalea nu place datorită raporturilor matematice ce 
guvernează formele sale sau culorilor petalelor şi tulpinii; judecând-o frumoasă, 
noi nu ţinem seama de aceste date, ci de sentimentul de plăcere procurat de 
aprehensiunea sa. Este deopotrivă de absurd să afirmăm că un tablou este frumos 
pentru că dimensiunile sale ne amintesc de raportul precis al secțiunii de aur sau că 
o simfonie muzicală este frumoasă pentru că prezintă patru mişcări sau că o statuie 
este frumoasă, pentru că analogiile sale sunt conforme celei ale canonului lui 
Polyclet, foarte discutat de altfel din Antichitate. Sentimentul de plăcere cauzat de 
un obiect estetic nu este conceptualizabil; căci, în acest caz, el ar deveni un obiect 
al judecății matematice, de exemplu. În cele din urmă, principiul necesar al 

judecății este un principiu a priori al finalitatii care, adăugat oricărei necesități de 
conceptualizare propriu-zisă a obiectului, o raportează la o anumită comprehensiune a 
formei sale. 

Acest principiu al finalitatii poate fi explicat într-un mod uniform, universal, 
cu ocazia unui oarecare obiect estetic de care luăm cunoştinţă prin simţuri; el 
rămâne totuşi subiectiv, căci se referă la stări de conştiinţă trezite de emoţii 
particulare, traduse printr-o plăcere sau neplăcere estetice. Să semnalăm importanța 
pe care o dobândeşte elementul subiectiv al judecății datorită principiului pe care se 
întemeiază. În cele din urmă, reprezentarea unui obiect estetic îl face asimilabil 
calitativ principiului finalitati, fără să recurgă la vreun concept oarecare. 
Dimpotrivă, obiectul estetic dobândeşte o preponderență şi o unicitate reflectate 
respectiv de caracteristicile subiective şi universale ale judecății. Kant precizează 
această orientare a gândirii sale afirmând că „judecata de gust [...] seamănă cu 
(judecata logică) [...] în aceea că ea pretinde de asemenea universalitate şi 
necesitate; dar această caracteristică nu depinde de concepte obiective, ci, în 
consecință, doar subiective[...].““ Aşadar, principiul finalitatii, fiind un principiu a 
priori al gustului şi al judecății în genere, prezintă o caracteristică a subiectivitatii, 
la fel precum predicatul frumsetii nu are sens şi valoare decât odată ce i s-a atribuit 
o formă precisă. Astfel, „pentru a distinge dacă un lucru este frumos sau nu, noi nu 
raportăm reprezentarea obiectului prin intermediul intelectului în vederea unei 
cunoaşteri, ci la subiect şi la sentimentul de plăcere şi neplăcere prin intermediul 
imaginației [...] (judecata de gust) [...] este [...] estetică; prin aceasta voim să 
spunem că principiul său determinant nu poate fi decât subiectiv. Orice raport al 
reprezentărilor, chiar şi al senzatiilor, poate fi obiectiv (el semnifică atunci ceea ce 
este real într-o reprezentare empirică); dar nu raportul sentimentului de plăcere sau 
de neplăcere care nu desemnează nimic în obiect şi datorită căruia subiectul simte 
felul în care el însuşi este afectat de reprezentare.” 

Această atitudine pune anumite probleme, pe care nu vom putea să nu le 
considerăm din punctul de vedere al perspectivei pe care o presupun. Mai întâi, 
pentru a ne afla într-un acord constant cu ceea ce afirmă el de altfel asupra 
activității facultății de judecare, întemeiată doar pe date subiective, şi anume 
plăcerea sau neplăcerea caracteristice cauzate de obiectele estetice, Kant susține că 
referirea la aceste obiecte unice trebuie să fie făcută prin reprezentarea pe care o 
avem; or, aceasta este, pe de-o parte, o imagine mentală a unui obiect perceput şi, 
pe de altă parte, o plăcere (sau o neplăcere) caracteristică. Există, deci, pe parcursul 
formării oricărei reprezentări a unui obiect estetic, concordanța a două elemente 
subiective, dintre care atât unul, cât şi celălalt sunt produse de acţiunea reciprocă a 
spiritului asupra obiectului şi a celui din urmă asupra subiectului ce reflectează. 
Reprezentarea estetică nu este deloc reprezentarea unei materii (în acest caz am 
avea de-a face cu o conceptualizare a conținutului obiectului, ceea ce ar face 
imposibilă orice judecată de reflecţie) ci, mai ales, reprezentarea formei obiectului, 
care constituie natura estetică, căci ea realizează modul cel mai lăudabil al 

finalitatii acestuia, finalitate pe care noi o aprobăm în realizarea sa cu atât mai mult 
cu cât corespunde mai strict finalităţii existente în noi ca principiu a priori. 
Reprezentarea obiectului estetic este deci formală şi totodată subiectivă; ea se 
referă doar la forma unui obiect şi se manifestă datorită unei mulțumiri trezite de 
concordanța finalitatii obiectului cu principiul finalitatii, care guvernează propria 
noastră facultate de judecare. În acest caz nu este vorba deloc de cunoaşterea 
obiectului ca atare, ceea ce ar presupune conceptualizarea sa, fără de care nu ar fi 
sesizat de intelect, dar mai ales de a cunoaşte reprezentarea, altfel spus, de a 
formula o judecată asupra unei plăceri subiective. 

În cele din urmă ar trebui să subliniem problema acordului dintre intelect, ca 
facultate de cunoaştere şi imaginaţie, ca facultate de reprezentare, acord involuntar, 
realizat graţie judecății de reflecţie. De altfel, nu afirmă Kant existenţa unui loc 
între toate facultățile spiritului, fie că sunt cognitive, fie practice, graţie facultății de 
judecare? Astfel, unită cu intelectul, imaginaţia îi procură un substitut de concept, 
spre a-i dobândi asentimentul cu privire la propria sa activitate. 

În al treilea rând, s-ar putea stabili o distincţie între reprezentarea estetică şi 
reprezentarea logică, ce permite sesizarea sensului diferenţei dintre judecata de 
reflecţie şi judecata determinativă. Ambele sunt specifice subiectului, ambele se 
raportează la obiecte externe, dar, în timp ce reprezentarea logică se referă la 
obiecte conceptualizate, fără să ia în consideraţie binele întemeiat al elementelor 
lor conform unei finalități formale, reprezentarea estetică oferă imaginea 
particulară a unei stări calitativ deosebite, cauzate de aprehensiunea unui obiect şi 
datorată luării în consideraţie a finalitatii, exprimată prin forma sa, care determină 
propriul său acord (sau eventualul său dezacord) cu principiul a priori al finalitatii 
de care facultatea de judecare ţine întotdeauna seama. În cazul în care acordul 
menţionat este efectiv, rezultă o plăcere estetică; în cazul contrar, o neplăcere cu 
atât mai pronunțată cu cât dezacordul apare mai radical. Diferenţa dintre 
reprezentarea logică şi reprezentarea estetică este, deci, calitativă înainte de a fi 
cantitativă; căci, dacă este permis să se formuleze o judecată estetică asupra 
totalitatii unei clase de flori, de exemplu, dimpotrivă, este absolut imposibilă 
înfăţişarea unei flori independent de impresia pe care mi-o procură reprezentarea pe 
care o am asupra ei, în afara afectării pe care mi-o provoacă aspectul său, 
contururile, culorile. 

O ultimă problemă, cea a predicatului frumuseții, se referă la o calitate a 
obiectului estetic, care îi este recunoscută nu direct, ci prin sentimentul de plăcere 
suscitat de el, conform procesului care s-a precizat. Nu există, în obiectul propriu- 
zis, nimic care să justifice esteticitatea sa, în afara faptului că acest obiect se 
adresează gustului prin intermediul plăcerii pe care i-o procură forma sa. Această 
apreciere este aproape inconștientă, pe temeiul interpretării plăcerii estetice între 
obiect şi facultatea de judecare care îi atribuie calitatea de frumos. Dacă judecata 
estetică s-ar referi direct la finalitatea obiectului şi la principiul a priori al finalitatii 
căreia îi corespunde cea dintâi şi cu care ea concordă, s-ar forma într-un plan al 

conceptelor şi ar risca să ajungă la o oarecare conceptualizare a obiectului estetic, 
fără să se mai refere la esteticitatea sa. După cum am văzut, aşadar, o oarecare 
obiectivare pur şi simplu a judecății de gust nu va tine deloc seama de plăcerea 
estetică, care este totuşi un fapt real. Or, plăcerea estetică este subiectivă şi ca atare 
ea trebuie să fie considerată în aprecierea obiectului care a ocazionat-o. Caracterul 
de frumos nu poate fi deci atribuit unui oarecare obiect, fără ca judecata să se refere 
în prealabil la satisfacția pe care el o trezeşte. Numai filosoful, datorită anatomiei 
faptului estetic prin care procedează, este în măsură să vorbească cu ajutorul 
conceptelor, căci pe bună dreptate el analizează fără să facă o judecată asupra unui 
obiect precis. Aşadar, obiectul estetic este, ca şi satisfacția pe care o trezeşte şi ca şi 
judecata de gust prin care această satisfacție este explicată, un obiect al analizei 
filosofice; începând de atunci, el încetează să fie un obiect estetic. Nu există 
judecată de gust care să nu fie întemeiată pe satisfacția estetică subiectivă la care se 
referă el în primul rând. Predicatul frumuseții restabileşte simplu contactul indirect 
al facultăţii de judecare cu obiectul estetic, în lipsa căruia doar obiectul unei astfel 
de judecăţi va da satisfacția care a ocazionat judecata. 

Consideratiile precedente sunt confirmate şi clarificate printr-o precizare 
terminologica: „pe [...] sentimentul de plăcere sau de neplăcere [...] se întemeiază o 
putere deosebită de a discerne şi de a judeca, ce nu contribuie cu nimic la 
cunoaştere, ci nu face decât să apropie reprezentarea dată în subiectul oricărei 
facultăţi de reprezentare de care spiritul ia cunoştinţă în sentimentul stării sale.” Or, 
reprezentarea estetică a unui obiect este, de asemenea, plăcerea pe care el ne-o 
procură nouă, nu numai simpla sa imagine mentală; o astfel de imagine poate fi 
considerată ca fiind logică (în orice caz psihologică), dar deloc fiind ea însăşi o 
imagine estetică a obiectului; caracterul estetic al unei reprezentări depinde, în 
primul rând, de corespondența finalitatii obiectului reprezentat cu principiul 
finalitatii date a priori, astfel încât această corespondență să genereze implicit, fara 
să recurgă la un oarecare concept, o satisfacție particulară, acea plăcere calitativ 
specifică numită estetică. 

Intelectul, facultate de cunoaştere, are aprehensiunea fenomenelor printr-o 
judecată determinativă; dimpotrivă, facultatea de judecare este o facultate de 
calificare a obiectelor; dacă ea sfârşeşte prin a fi deopotrivă o facultate de 
cunoaştere este datorită intelectului cu care se asociază ulterior; ea procedează prin 
reflecţie, cu toate că se raportează la obiecte indirect, prin satisfacția estetică 
încercată. De aceea judecata de gust este esențialmente întemeiată pe un fapt 
subiectiv, care este satisfacția personală, astfel încât „reprezentările date într-o 
judecată pot fi empirice (deci estetice), dar judecata care este formulată prin 
intermediul lor este logică, dacă acestea nu se raportează în judecată decât la 
obiect. Invers, dacă înseşi reprezentările date ar fi raționale, dar s-ar raporta într-o 
judecată doar la subiect (la sentimentul acestuia), ele ar fi în această măsură 
întotdeauna estetice.” Judecata de gust este deci estetică în măsura în care ia în 
consideraţie senzațiile prin care este semnalată prezența obiectelor externe şi 

sentimentele particulare prin care se exprimă implicit acordul nostru cu obiectele în 
discuţie, unde aceste sentimente sunt reprezentările subiective cele mai directe. 

Judecata de gust se raportează, în primul rând, la frumusețea din natură sau 
artă. Dar, pentru a putea aprecia valoarea frumosului, este indispensabil să îl 
definim prin considerarea sa succesivă, din patru unghiuri diferite, ce corespund 
categoriilor fundamentale ale spiritului, conform cărora este gândit orice obiect al 
intelectului. Frumosul ar risca aici să devină obiect, nu al facultăţii de judecare, ci 
mai ales al intelectului; această transpunere este totuşi permisă, examinarea 
filosofică a unei probleme neputând fi făcută în afara conceptelor. Studierea 
condiţiilor apariţiei şi aprecierii frumosului nu înseamnă judecarea acestuia; în 
fiecare caz, termenul este luat într-un sens particular, pe de-o parte, el este 
considerat ca o valoare, ca o categorie estetică; pe de altă parte, doar ca o calitate 
eminentă. Acestea fiind spuse, ne putem referi la patru categorii fundamentale ale 
gândirii, şi anume calitatea, cantitatea, relația şi modalitatea, frumosul fiind 
examinat conform fiecăreia dintre ele. În Critica facultății de judecare, cele două 
forme a priori ale sensibilităţii, după cum sunt definite în Critica rațiunii pure, nu 
joacă niciun rol important, spre a completa, ca în limitele ultimei lucrări, cele patru 
categorii în discuţie; ele s-ar fi putut afla mai ales înaintea diviziunii şi clasificării 
artelor frumoase în arte ale spaţiului şi arte ale timpului. Or, diviziunea artelor 
frumoase se face, la Kant, după criterii deosebite, şi anume cuvântul, gestul şi 
tonul, ceea ce permite distingerea artelor în arte ale articulării, arte ale gesticulării 
şi arte ale modulării. Totuşi, cele două forme a priori ale sensibilităţii, spațiul şi 
timpul, sunt cadrele necesare în interiorul cărora percepem obiectele experienței şi, 
în consecinţă, obiectele estetice. 

Niciun temei particular nu împiedică urmărirea ordinii conform căreia Kant 
examinează frumosul în funcţie de patru categorii fundamentale ale spiritului. Vom 
aborda deci, în primul rând, studiul în funcţie de categoria calității. Am insistat 
deja asupra faptului că, pentru estetica kantiană, satisfacția provocată de obiectul 
unei judecăţi de gust este deosebită. La satisfacția non-estetica ne aflăm în prezența 
agreabilului. Cel din urmă este obiectul judecăților relative la atitudinea subiectului 
fata de fenomene şi legată necondiţionat de o dispoziție ,,intentionala” a acestuia. 
Plăcerea estetică nu va fi definită decât negativ, în raport cu alte plăceri care sunt 
calitativ diferite fata de ea; plăcerea obişnuită prin excelență fiind cea care rezultă 
din agreabil, în raport cu aceasta comparatia plăcerii estetice s-ar putea face cel mai 
eficient. Această plăcere, legată de activitatea vitală a subiectului, corespunde unei 
atitudini interesate a lui. Definirea agreabilului ca „ceea ce place simţurilor în 
senzație” înseamnă indicarea caracterului principal într-un mod oarecum incomplet, 
căci frumosul ar fi putut fi deopotrivă definit, mai întâi, astfel. 

Există totuşi o diferență care antrenează, în plan conceptual, o distincţie 
fundamentală între cele două noţiuni pe care nu le putem deosebi prin limitarea la 
definiția precedentă; plăcerea simţurilor nu rezultă doar din agreabil şi frumos, ci, 
de asemenea, şi din alte categorii estetice. Aşadar, „se spune că orice satisfacţie [...] 

este ea însăşi o senzaţie (de plăcere), deci, tot ceea ce place, exact pentru că place, 
este agreabil (şi conform gradelor diferite sau de asemenea raporturilor existente cu 
alte senzaţii agreabile, grațios, fermecător, dragdlas, vesel etc.). Dacă suntem de 
acord cu aceasta, impresiile simţurilor care determină înclinația, principiile raţiunii 
care determină voinţa sau doar formele reflectate ale intuitiei care determină judecata 
au absolut aceeaşi valoare în ceea ce priveşte efectul asupra sentimentului de plăcere, 
căci acesta va fi agreabilul pe care îl resimtim ca urmare a stării în care ne aflăm; şi 
după cum în cele din urmă orice efort al facultăților noastre trebuie să tindă către 
practic şi să se concentreze ca spre scopul său, nu li s-ar putea atribui nicio apreciere 
a lucrurilor şi a valorii lor în afară de aceea care constă din agreabilul promis de 
acestea. Cum se ajunge la ele contează prea puţin în final, şi după cum numai 
alegerea mijloacelor poate face aici o oarecare diferență, oamenii ar putea foarte bine 
să se acuze reciproc [...] de inteligență, dar niciodată de viclenie [...], pentru că aşadar 
toți, fiecare după felul său de a vedea lucrurile, aleargă către un singur scop care este 
pentru toți plăcerea.” Datorită acestui fapt, agreabilul nu este numai ceea ce place 
simţurilor în senzație; ar trebui să indicăm diferenţa care îl deosebeşte de frumosul 
care place, de asemenea, simţurilor în senzaţie, subliniind noțiunea de interes, 
corespunzătoare sentimentului pe care îl trezeşte în subiect, interes a cărui 
intentionalitate este desemnată de Kant prin termenul de înclinaţie. 

Dar în afara acestor diferențe există o alta, la fel de importantă, care 
diferențiază sensurile posibile ale termenului de senzaţie folosit pentru a desemna 
ceea ce resimt eu plecând de la un obiect care îmi este agreabil sau mai degrabă 
plecând de la reprezentarea a ceea ce ar putea fi un obiect al judecății de gust: „atunci 
când reprezentarea sentimentului de plăcere sau de neplăcere este numită senzaţie, 
acest termen desemnează cu totul altceva decât senzaţia, care este pentru mine 
reprezentarea unui lucru (prin simţuri ca receptivitate în vederea cunoaşterii). Căci în 
acest ultim sens, reprezentarea se raportează la obiect, în primul doar la subiect şi nu 
serveşte niciunei cunoaşteri, nici chiar celei prin care subiectul însuşi se cunoaşte pe 
sine.” O a doua distincție este deci stabilită (în sânul celei dintâi), referitoare la 
obiectul senzatiei, după care aceasta este considerată o etapă a procesului de 
cunoaştere sau mai degrabă ca o cale care duce la satisfacerea unei nevoi şi care 
procură subiectului agreabilul. Primul caz al manifestării senzatiei se referă la 
intelect; al doilea, fie la facultatea de judecare, fie la interesul subiectului; ultimele 
două puncte de vedere se raportează totuşi la stări subiective, ce diferă între ele pe 
temeiul faptului că, dacă este vorba, de exemplu, de satisfacerea unui interes, nicio 
reprezentare a obiectului agreabilului nu este cerută, în timp ce, dacă este vorba de o 
plăcere estetică, reprezentarea subiectivă a obiectului judecății de gust este oricum o 
condiţie prealabilă a acestei judecăţi. Această perspectivă este confirmată de altfel 
către sfârşitul primei parti a Criticii facultății de judecare, unde se subliniază ca 
„frumosul necesită o anumită reprezentare a calităţii obiectului”. 

Nu există judecată de gust la care facultatea de judecare să nu se refere la 
facultăţile de reprezentare, datorită cărora obiectul acestei judecăţi, încă potenţial, 

este reprezentat subiectiv, ca obiect al unui sentiment particular de satisfacție 
estetică. Fără îndoială, distincţia stabilită între cele două forme de senzaţie, cea care 
traduce mijlocul prin care este cunoscut un obiect şi cea care constituie satisfacerea 
agreabilă a unei nevoi, este precizat cu atât mai mult, căci pentru a evita orice 
confuzie Kant desemnează prin senzație, termen folosit în accepțiunea sa riguroasă, 
o reprezentare obiectivă a simțurilor, şi prin sentiment o stare particulară pur 
subiectivă ce nu poate procura reprezentarea unui obiect. „Culoarea verde a 
pajiştilor este o senzaţie obiectivă ca percepţie a unui obiect al simţurilor, dar 
agreabilul său este o senzație subiectivă, care nu reprezintă niciun obiect; adică un 
sentiment care consideră obiectul ca un obiect al satisfactiei (ceea ce nu corespunde 
unei cunoasteri).” Astfel, sentimentul estetic diferă de senzaţie, ţinând seama pe de- 
o parte că reprezentarea în genere se referă la un obiect, dar reprezentarea estetică 
în particular se raportează, în plus, la plăcerea subiectivă, calitativ deosebită, care 
ia naştere din corespondența implicită a finalitatii obiectului reprezentat cu 
principiul finalitatii care guvernează facultatea de judecare şi, pe de altă parte, ca 
simpla senzație ajunge la o cunoaştere a obiectului, în timp ce nu există cunoaştere 
a obiectului reprezentat prin plăcerea estetică, ci a acestei plăceri înseşi prin care 
este formulată o judecată de gust valabilă, la rândul său, deopotrivă pentru obiectul 
acestei reprezentări. 

De altfel, sentimentul estetic se apropie de sentimentul numit al agreabilului, 
căci amândouă sunt stări subiective; dar el este diferit pentru că, în principiu, se 
bazează pe o reprezentare, în timp ce la sentimentul agreabilului nicio reprezentare 
nu este pusă în discuţie. Independent de condiţiile precedente, ar fi util să precizăm 
că judecata „care afirmă că un obiect este agreabil semnifică faptul că pe mine mă 
interesează deja, pentru că, prin senzaţie, el trezeşte o dorință fata de astfel de 
obiecte; prin urmare, satisfacția nu presupune aici doar o judecată asupra acestui 
obiect, ci raportul existenţei sale cu starea mea, în măsura în care ea este afectată de 
acest obiect. lată de ce se spune că agreabilul nu numai că place, dar el şi face 
plăcere.” Subiectul este îndreptat, prin natura sa, către plăcere şi bunăstare; 
agreabilul tinde spre satisfacerea acestei tendinţe şi, de aceea, putem asocia acest 
termen celui de interes, fără de care niciunul, nici celălalt nu ar fi conceptibile. 
Judecata estetică este o judecată subiectiv liberă, ocazionată de o plăcere ce 
corespunde unui obiect considerat calitativ deosebit; judecata asupra agreabilului 
nu este o judecată propriu-zisă, ci o participare nemijlocită şi, ca să spunem astfel, 
forțată de subiect la agreabil, altfel spus, satisfacerea unei nevoi, investigată mai 
înainte prin această înclinaţie de care a fost vorba şi care determină interesul 
subiectului, inseparabil de agreabil. 

Tot la fel se întâmplă cu satisfacția cauzată de ceea ce am putea califica drept 
bun (sau bine in aplicările sale particulare). Particularitatea a ceea ce este bun fata 
de agreabil constă în aceea că el nu place nici doar în sine, nici ca senzație 
oarecare, ci mai ales în măsura în care se raportează mai înainte de toate la un 
concept final, ce desemnează un scop fie de urmărit, fie atins efectiv prin simplul 
fapt că obiectul calificat drept bun satisface o nevoie, care este, în consecință, 

legată de un interes subiectiv la care răspunde. Decurge de la sine că o acţiune, 
considerată obiectiv ca fapt, este complet asimilabilă unui obiect bun. Critica 
rațiunii practice subliniază genul de concepte prin care poate fi subsumată orice 
acțiune, definind imperativul categoric. Legea universală care presupune orice act 
moral se prezintă ca o conceptualizare a acesteia, obținută datorită unei subsumări. 
Putem distinge ceea ce este bun la ceva de ceea ce este bun în sine, dar diferența 
tinde să dispară, pentru că, în cele două cazuri, ne aflăm întotdeauna în prezența 
unui concept final, care răspunde interesului subiectului. De altfel, diferența 
capitală dintre interesul agreabilului şi cel al binelui este acela că primul este 
nemijlocit, neconceptualizabil, în timp ce al doilea se raportează cu necesitate la un 
concept conceptibil a priori şi după care poate fi apreciat. 

Cu siguranță, trebuie să se tina seama de cazul în care agreabilul pare să se 
confunde cu binele. În limbajul comun, primul se raportează la al doilea, mai ales 
dacă se prezintă ca fiind de durată. Este suficientă totuşi o examinare mai 
aprofundată pentru a ne da seama de ireductibilitatea respectivă a termenilor bun şi 
agreabil; căci în timp ce al doilea nu presupune niciun concept, primul presupune 
unul cu necesitate: ,,Agreabilul care, ca atare, reprezintă obiectul doar în raport cu 
simțurile, trebuie mai înainte de toate, prin intermediul conceptului de scop, să fie 
ataşat principiilor raţiunii, spre a fi numit bun ca obiect al volitiei. Dar atunci, dacă 
eu numesc bun ceea ce face plăcere, acolo se află un raport cu totul diferit cu 
satisfacția, putem să ne dăm seama în raport cu binele, problema punându-se 
întotdeauna de a şti dacă este bun doar mijlocit sau nemijlocit (util sau bun în sine); 
dimpotrivă, această problemă nu se pune pentru agreabil, căci acest termen 
semnifică întotdeauna ceea ce place direct.” Rezultă că aprecierea unui fapt, a unui 
act calificat drept bun nu poate fi subiectivă, căci ea se bazează întotdeauna pe un 
concept. De altfel, bun şi agreabil pot coexista sub forma lor pozitivă sau negativă; 
se constată, o dată în plus, că agreabilul şi binele sunt legate de un interes, cu toate 
că ele diferă prin caracteristicile lor corespunzătoare. 

Dimpotrivă, reflectia asupra frumosului este liberă de orice dispoziție 
interesată şi nu caută deloc utilul în obiectele sale; pe de altă parte, agreabilul şi 
frumosul diferă de bine, referindu-se la stări subiective, în timp ce ultimul se referă 
la obiecte a căror aprehensiune o avem cu ajutorul conceptelor. În cele din urmă, 
bun şi frumos au în comun faptul că presupun un principiu general şi, prin aceasta, 
pretind universalitate, primul datorită subsumării sale unor concepte precise în 
fiecare caz, al doilea datorită satisfactiei pe care o procură şi care depinde de 
reflectia asupra obiectului care o cauzează, obiect care, fără să fie conceptualizabil, 
este totuşi cognoscibil de către intelect prin reprezentarea sa subiectivă comparată 
cu un „concept nedeterminat”, în timp ce agreabilul este subiectiv fără ca pentru 
aceasta să pretindă oarecum universalitatea. 

Frumuseţea este străină de orice interes. „Se numeşte interes satisfacția pe 
care noi o unim cu reprezentarea existenței unui obiect. Ea se raportează deci 
întotdeauna la facultatea dorinţei, ca mobilul său determinant, sau cel puţin ca 
unindu-se cu necesitate cu acest mobil. Dar atunci când se pune problema de a şti 

dacă un lucru este frumos, noi nu voim să descoperim interesul pe care [...] îl avem 
fata de existenţa acestui lucru, ci felul în care îl judecăm, considerându-l pur şi 
simplu (dacă este vorba de intuiţie sau de reflectie).” In această ordine de idei este 
posibil să considerăm că judecata estetică asupra unui obiect ce admite predicatul 
frumuseții este inevitabil falsificată de îndată ce consideraţii neestetice străine 
aspectului calitativ al frumuseţii contemplate se introduc în acesta. O floare este 
frumoasă nu pentru că ea este utilă sau că procură ceva agreabil, ci prin forma sa. 
Este deopotrivă de absurd să afirmăm despre o statuie că nu este frumoasă, pentru că 
nu serveşte unui oarecare scop, sau despre un palat că este frumos, pentru că este 
confortabil. Desigur, aceste două calități nu sunt deloc compatibile, ci în fapt ele sunt 
independente una de alta. Noţiunea de dezinteres, necesară în legătură cu frumosul, 
este reluată, pentru a fi împinsă la extrem, de Schopenhauer, care plasează ideea de 
frumuseţe la un nivel de abstracţie, care să corespundă suprimării provizorii a voinţei 
de a trăi, ea însăşi legată de intelect şi de bunăstarea subiectului. 

Satisfactia pe care se întemeiază o judecată de gust nu are deloc un caracter 
utilitar şi nu poate fi legată de vreun oarecare interes. Cât despre judecata estetică, 
atunci când intervine interesul, ea îşi pierde puritatea; cu cât este mai dezinteresată, 
cu atât este mai pură şi corespunde calitativ obiectului judecat, dacă această 
caracteristică este frumosul. Aplicarea atributului frumuseţii unui obiect nu poate fi 
făcută decât cu titlu subiectiv şi implică o afirmare generală; totuşi, valoarea sa 
universală se bazează cu siguranță pe postulatul dezinteresului personal al 
subiectului şi presupune negarea oricărui interes utilitar: „Agreabilul şi ceea ce este 
bun au amândouă o relaţie cu facultatea dorinţei şi antrenează ca o consecinţă a lor, 
primul [...] o satisfacție de condiţie patologică, celălalt o satisfacţie pur practică, 
determinată nu numai prin reprezentarea obiectului, ci de asemenea prin cea a 
conexiunii subiectului cu existenţa acestuia. Nu numai obiectul, ci chiar existența 
sa place. De aceea judecata de gust este doar contemplativă, adică este o judecată 
care, indiferent de existenţa unui obiect, uneşte doar natura acestuia cu sentimentul 
de plăcere şi de neplăcere.” 

Distincția dintre un obiect care place în sine, prin forma sa, şi un obiect care 
place prin însăşi existenţa sa este capitală; căci existența unui obiect îl pune în 
raport cu orientarea gândirii noastre reflexive. Un obiect agreabil este un obiect 
care îmi este agreabil, al cărui agreabil nu există decât în măsura în care eu îl 
resimt; tot astfel, un obiect, un act sau un fapt calificate drept bune sunt astfel 
pentru că ele sunt sau pot fi bune pentru mine, deşi indirect; în cazul agreabilului, 
simțurile mele sunt cele care judecă nemijlocit agreabilul care le este procurat, în 
timp ce în cazul a ceea ce este bun, satisfacția, fără să fie mai puţin personală, este 
mai puţin nemijlocită, pentru că este întemeiată pe conceptul de valoare practică 
obiectivă a binelui. 

Noi suntem îndemnați, prin natura noastră, să investigăm agreabilul şi, prin 
rațiunea noastră, să investigăm ceea ce este bun. Există o tendinţă, o înclinaţie, 
naturală în primul caz, rațională în celălalt, în căutarea plăcerii rezultate din 
agreabilul procurat simţurilor prin efectul naturii şi a satisfactiei procurate prin 

aprobarea unui act de către raţiunea noastră, conform ideii conceptualizate pe care 
noi o avem asupra binelui si pe care noi o respectăm. Or, noi nu ne putem sustrage 
nevoii de a investiga agreabilul, nici necesităţii de a respecta frumosul. Dar 
atitudinea fata de frumuseţe este cea de favoare, care generează singura satisfacție 
liberă şi dezinteresată care este cea procurată de frumos. Am putea conchide, 
împreună cu Kant, că din punct de vedere calitativ, „gustul este facultatea de 
judecare a unui obiect sau a unei lumi de reprezentări prin satisfacţie sau neplăcere 
într-un mod total dezinteresat. Numim frumos un obiect al acestei satisfacţii”, care 
este subiectivă pentru că se bazează chiar pe o reprezentare, şi nu pe o idee 
conceptualizată de obiect. 

Examinarea acestei ireductibilitati a frumosului la un concept constituie unul 
dintre obiectele celui de-al doilea moment al studiului său, celălalt obiect fiind 
caracterul său de universalitate. Aşadar, se afirmă mai întâi că „frumosul este ceea 
ce este reprezentat fără concept ca obiect al unei satisfacţii universale”. Această 
atitudine ce schiteaza „dialectica judecății” defineşte o anumită restricție adusă de 
subiectivitatea esteticii kantiene, de altfel absolută, restricție care se bazează pe 
categoria de cantitate. Liberă de orice necesitate, de orice interes şi de orice 
supunere fata de o utilitate oarecare, din punct de vedere calitativ, judecata estetică 
apare deopotrivă liberă de orice concept, ca şi de orice obligaţie de subsumare fata 
de obiectul său, şi rămâne subiectivă. Singurul său fundament este reprezentarea 
obiectului asupra căruia s-a format. Această reprezentare are o natură dublă: ea 
este, pe de-o parte, produsul imaginației şi al sensibilităţii; ea se prezintă, pe de altă 
parte, ca o stare emoţională subiectivă al cărei caracter principal este plăcerea 
specifică resimţită ca urmare a recunoaşterii implicite a unei corespondențe 
existente între finalitatea formală a unui obiect şi principiul finalitatii. 

Totuşi, considerat ca neconceptualizabil, „obiectul care produce o satisfacție 
de care avem conştiinţa că este privată de interes, nu poate fi judecat ca incluzând 
un motiv de satisfacţie pentru toți”. Poziția kantiană îşi menține aici orientarea sa 
decisiv subiectivă. Obiectul judecății de gust nu poate avea un fundament obiectiv. 
Desigur, calitatea obiectului nu îi este refuzată, dar Critica raţiunii pure a arătat 
deja că acolo nu ar putea fi vorba decât despre un fenomen. De aceea, obiectul 
propriu-zis nu poate fi decât imaginea pe care noi o avem datorită simţurilor 
noastre. Desigur, aceasta este poziţia gnoseologica a lui Kant. Or, trecând de la 
obiectul simplu la obiectul estetic, această subiectivitate se accentuează, căci 
obiectul estetic se prezintă ca o reprezentare, nu numai ca o simplă imagine, dar de 
asemenea ca o plăcere particulară. 

Dacă imaginea era născută dintr-un simplu proces de transformare a lumii 
obiective în lume percepută, adică subiectivă, reprezentarea obiectului (care, de 
altfel, fine locul, în judecata de reflecţie, unui concept sub care ar putea fi subsumat 
acest obiect), sub aspectul său de plăcere individuală, ar deveni fundamentul 
subiectivismului estetic kantian. În aceste condiţii, nu ar putea fi vorba de obiecte 
estetice în general, ci de obiectele mele estetice, valabile doar pentru mine şi care, 
în afară de mine, nu ar putea pretinde un predicat de frumuseţe. Totuşi, este 

adevărat că plăcerea subiectivă care constituie reprezentarea mea estetică a unui 
obiect rezultă din corespondenţa finalitatii sale cu principiul finalitatii pe care se 
întemeiază judecata mea. Or, această corespondență s-ar efectua într-un plan 
subiectiv în singurul caz în care principiul finalitatii în discuţie ar fi fost principiul 
meu de finalitate, ceea ce este fals, ţinând seama de caracterul său a priori. Acest 
caracter determină, în consecință, universalitatea judecăților întemeiate pe 
finalitate. Pe de altă parte, în pofida libertăţii recunoscute gustului deja în 
Observaţii asupra sentimentului de frumos şi de sublim, în pofida caracterului 
relativ al frumosului ca o calificare a unui obiect cu un anumit recul, judecata de 
gust apărea cantitativ absolută, pentru că pretinde să exprime caracterul estetic 
universal al obiectului a cărui consideraţie, doar sub aspectul său subiectiv, arată că 
nu numai el va fi frumos pentru o anumită categorie de subiecți şi privat de 
frumuseţe pentru alta, etnică de exemplu, dar de asemenea că nu ar fi obiectul care 
să poată fi considerat frumos în afară de mine. Ceea ce mi-ar cauza o plăcere 
estetică nu ar putea evoca un sentiment analog la un alt subiect, şi reciproc, ar fi 
suficient ca un subiect oarecare să găsească frumos un obiect căruia să îmi fie 
posibil să îi atribui calitatea inversă. Devine evident despre Kant că el se rătăceşte 
pe calea subiectivismului estetic cu riscul de a se contrazice; atenuează deci 
deschiderea punctului său de vedere afirmând: „această judecată, în care noi avem 
conştiinţa eliberării de orice interes, trebuie să pretindă că este valabilă pentru toți, 
fără ca această universalitate să depindă de obiecte, adică universalitatea pe care el 
o pretinde trebuie să fie subiectivă.” 

Kant a produs mai multe exemple ale acestui relativism estetic în Observaţii 
asupra sentimentului de frumos si de sublim; el susţine totuşi că, deşi acest 
relativism nu poate fi, în fapt, negat, o judecată estetică subiectivă dată se prezintă 
ca putând şi trebuind să fie valabilă pentru fiecare. Este adevărat că, asupra 
anumitor frumuseți ale naturii, divergentele de gust personal nu sunt deloc vizibile; 
s-ar putea spune chiar că ele sunt aproape inexistente; or, nu tot astfel se întâmplă 
cu frumuseţile artistice. În Observaţii, divergentele personale, nationale etc. de gust 
sunt explicate prin diferențe datorate obiceiurilor şi educaţiei indivizilor. Se 
recunoaşte cu uşurinţă frumuseţea obiectelor naturii, şi fiecare judecă conform 
propriilor sale preferinţe. Dar dacă este vorba de o frumuseţe artistică, părerile sunt 
mult mai împărțite. Gustul evoluează conform epocilor şi latitudinilor, în spaţiu şi 
în timp. Divergentele de gust se accentuează totuşi în ceea ce priveşte creaţiile 
artistice „contemporane” ale oricărei epoci. În această privinţă nicio consideraţie 
estetică nefiind, cel putin în aparenţă, definitivă, subiectul se simte mai liber de a 
„legifera” cu convingere; şi vom întâlni criterii improvizate ale artei, lăudând sau 
blamând o oarecare pictură, pentru că aparține unui gen particular sau pentru că 
este tratată conform procedeului unei şcoli sau al alteia etc., adică formulând 
asupra lor judecăţi estetice, care în realitate sunt judecăţi ne-estetice, pentru că tin 
seama de fapte care nu au nicio importanță pentru aprecierea estetică a operei şi 
echivalează cu o conceptualizare a obiectului estetic, ceea ce le privează de 

esteticitate. Unanimitatea gusturilor este un lucru precar cu privire la obiectele 
estetice, asupra cărora nicio judecată definitivă nu s-a formulat încă. Intelegem de 
ce Kant insistă asupra faptului că universalitatea pe care o pretinde judecata 
estetică trebuie să fie subiectivă. 

În realitate, un astfel de grad absolut de universalitate estetică obiectivă este 
inaccesibil, în afară de unele capodopere care ar merita numele de clasice şi care ar 
putea aparţine oricărei epoci, ceea ce nu ar putea constitui o regulă. Universalitatea 
judecății estetice nu are valoarea unei axiome, ci pe aceea a unui postulat; ea nu se 
impune spiritului prin ea însăşi şi cu atât mai mult nu este impusă de obiectul 
estetic; dimpotrivă, definitoriu este numai subiectul ce nu revendică decât avizul 
său, concretizat în forma pe care o îmbracă judecata sa. Noi tindem să considerăm 
judecatile noastre estetice ca universal necesare, în timp ce ele rezultă dintr-un joc 
liber al facultăților noastre de reprezentare şi din facultatea noastră de judecare. Nu 
există un imperativ categoric al gustului, după cum există unul practic, ci totul se 
petrece în noi ca şi cum s-ar lua în consideraţie o posibilitate asemănătoare. Noi 
credem că putem legifera domeniul gustului aşa formularea unei judecăţi asupra 
unui obiect estetic. Fără să fie valabilă pentru toţi, judecata estetică pretinde să fie. 
De altfel, calificarea de care am vorbit nu este o operaţie infailibilă sau absolută. 
Este, desigur, posibil să considerăm că, după calculul probabilităților, 
contemplatorul izolat are mai multe şanse de a judeca fals, cu toate că şi aici el nu 
tine seama de factori multipli, precum sunt formarea şi obisnuintele estetice ale 
diferiților subiecți; dar judecata sa, fiind liberă în principiu, prezintă tot atâtea şanse 
ca toţi ceilalți laolaltă de a fi singura corectă şi, în orice caz, de o importanță egală 
cu a lor; fără să aibă o valoare legiferatoare, ea este autonomă. 

Am putea înfățişa cazul în care contemplatorul ar părea să fie un subiect 
colectiv ca, de exemplu, atunci când este vorba de publicul unei reprezentații teatrale 
sau al unui concert. Se spune că piesa a plăcut sau că interpretarea operelor din 
program a fost aplaudată, dar numai printr-un artificiu al limbajului ne exprimăm 
astfel, căci unanimitatea este dificil de atins în asemenea cazuri. Mai exact, s-ar putea 
spune că piesa trebuie că a fost judecată ca frumoasă de majoritatea spectatorilor sau 
că majoritatea auditoriului concertului a reacţionat favorabil, fără ca totuşi să fie 
indreptatita identificarea diferitelor păreri personale. „Judecata de gust nu postulează 
adeziunea fiecăruia [...], ea se mulţumeşte să atribuie fiecăruia această adeziune, ca 
un caz al regulii de la care aşteaptă confirmarea, nu prin concepte, ci prin adeziunea 
celuilalt.” Ea pretinde să nu fie decât o lege a posteriori, valabilă pentru cazuri 
individuale într-un număr nedeterminat, dar a cărei cvasi-totalitate ne este 
necunoscută, în afară de unul singur care este cazul nostru personal şi care este 
întotdeauna resimțit atât de puternic, încât suntem aproape convinşi că şi ceilalți 
subiecţi nu ar judeca o frumuseţe sau o pretinsă frumuseţe naturală sau artistică altfel 
decât am judeca-o noi înşine. 

Judecata estetică, după cum am spus, se bazează pe o stare particulară de 
plăcere rezultată dintr-o concordanţă a finalitatii obiective cu principiul finalității în 
genere; în fapt, „orice senzaţie individuală nu decide decât pentru subiect şi propria 

sa satisfacţie”, cu deosebirea aproximativă că prin cele ce urmează se presupune că 
această satisfacţie este identică cu satisfactiile corespunzătoare ale tuturor celorlalți 
subiecţi chemaţi să judece obiectul care le cauzase. Aici nu este totuşi vorba de o 
ipoteză gratuită; noi suntem convinşi că toate spiritele judecă în acelaşi fel cu noi, 
şi intelectualismul kantian permite analizarea actului mintal al judecării, fără să 
afecteze valoarea sa universală. O identitate a condiţiilor ar antrena o identitate a 
judecăților diferiților subiecţi; totuşi, „universalitatea satisfactiei nu este 
reprezentată decât subiectiv într-o judecată de gust”, pentru că analiza judecății 
făcută de Kant, ținând cont de finalitate, este de fapt un procedeu filosofic la care 
subiectul ce reflectează nu a recurs, în mod natural sau în sine, căci este vorba de 
un procedeu care utilizează concepte. Sentimentul de plăcere estetică este, în pofida 
caracterului său subiectiv, definisabil obiectiv, exact pentru că este uniform, dacă 
nu identic la toți, astfel încât uniformitatea sa calitativă să poată defini 
universalitatea sa cantitativă. 

Sentimentul de plăcere estetică, unul dintre aspectele reprezentării pe care 
noi o avem asupra unui obiect, este deci totodată subiectiv şi supra-personal. 
Subiectul crede că judecata sa este universal valabilă, pentru că se bazează pe o 
reprezentare estetică identică pentru toţi. Această universalitate caracterizează nu 
numai judecata logică, ci de asemenea judecata de reflecţie care se bazează pe date 
subiective, ca o stare aproape afectivă de plăcere estetică. Este vorba de o judecată 
particulară, atât datorită subiectului ce reflectează, cât şi obiectului reflectiei. „O 
judecată universală obiectivă este întotdeauna subiectivă, adică dacă judecata este 
valabilă pentru tot ceea ce este inclus într-un concept dat, ea este, de asemenea, 
pentru toţi cei care îşi reprezintă un obiect prin acest concept; dar este de o valoare 
universală subiectivă, adică estetică; neîntemeindu-se pe niciun concept, nu se 
poate conchide la o universalitate logică, căci acest gen de judecată nu este 
formulat asupra obiectului. Chiar de aceea universalitatea estetică atribuită unei 
judecăţi trebuie să fie de un gen deosebit, pentru că ea nu uneşte predicatul de 
frumuseţe cu conceptul obiectului considerat în întreaga sa sferă (logică), ci o 
extinde totuşi la întreaga sferă a celor care judecă.” Această distincţie pune în 
discuţie pe de-o parte particularitatea obiectului estetic şi, pe de altă parte, 
pluralitatea generală a subiecţilor ce reflectează. Prima este o condiţie sine qua non 
a judecății de gust, căci ea nu ar putea fi înlocuită decât printr-o generalitate 
caracteristică de concepte, ceea ce, pentru facultatea de judecare, ar determina o 
imposibilitate de procedare la o judecată de reflecţie; conceptul ar face necesară o 
judecată logică, ce ar împiedica atribuirea caracterului de frumuseţe unui obiect 
considerat drept estetic; căci „dacă frumuseţea nu se raportează la sentimentul 
subiectului nu este nimic în sine.” 

Frumuseţea nu poate fi ipostaziata; ea se va prezenta, prin urmare, ca relație 
între o finalitate obiectivă şi o finalitate a priori; dar va fi imposibil să o înfățişăm 
în afara obiectului estetic precis. Rezultă că nu se poate concepe o judecată estetică 
cu necesitate generală, ci doar o judecată estetică ce pretinde universalitate: „cu 
privire la cantitatea logică, toate judecatile de gust sunt particulare. Căci din 

moment ce eu trebuie să raportez obiectul direct la sentimentul meu de plăcere şi 
neplăcere, şi totuşi fără a folosi concepte, aceste judecăţi nu pot avea cantitatea 
unei judecăţi universale obiective; deşi reprezentarea particulară a obiectului 
judecății de gust este transformată prin comparatia ei cu un concept, urmând 
condiţiile care determină această judecată, se poate ajunge la o judecată logică 
universală.“ În acest caz, ar fi vorba de o judecată logică ce nu ar fi pură, căci nu s- 
ar mai baza pe un concept, ci pe un substitut de concept, care ar fi un sentiment 
subiectiv, multiplicat parţial prin experiență; ar fi imposibilă judecarea estetică a 
obiectelor, referindu-ne doar la concepte. Nu există nicio regulă care să definească 
prin ce se recunoaşte frumuseţea unui obiect, acest obiect trebuie să fie deci 
concret, pentru a avea o reprezentare estetică precisă. 

În ceea ce priveşte prioritatea judecății de gust în raport cu sentimentul 
estetic, se pare că o plăcere rezultată doar din prezenţa unui obiect nu ar fi mai mult 
decât un simplu agrement, acesta ar implica socotirea obiectului (estetic) ca un 
obiect „util”, ceea ce Kant a exclus cu siguranță. Trebuie să admitem deci că 
plăcerea estetică constituie unul dintre aspectele reprezentării obiectului, de departe 
cel mai subiectiv, celălalt fiind imaginea formei acestui obiect. În raport cu 
reprezentarea imaginii pe care am putea-o numi reprezentare primară, aici ar fi 
vorba de o reprezentare secundară. Pentru Kant, „Comunicabilitatea universală 
subiectivă a reprezentărilor într-o judecată de gust, trebuind să se producă fără 
presupunerea unui concept determinat, nu poate fi altceva decât starea sufletului 
rezultată din jocul liber dintre imaginaţie şi intelect [...]; căci noi conştientizăm 
faptul că acest raport subiectiv ce convine cunoaşterii în genere trebuie de 
asemenea să fie valabil pentru fiecare şi, prin urmare, comunicabil universal ca 
fiecare cunoaştere determinată care se bazează totuşi pe acest raport ca o condiție 
subiectivă.” Suntem astfel tentaţi să considerăm că singura condiţie subiectivă care 
face ca o reprezentare să fie universal valabilă este cunoaşterea obiectului 
judecății, care nu este posibilă estetic decât ca o bucurie a subiectului ce reflectează 
față de o formă. Definirea frumosului drept „ceea ce place universal fără concept” 
înseamnă recunoaşterea faptului că el exprimă un sentiment cu totul subiectiv, dar, 
în acelaşi timp, aplicabil tuturor subiecţilor, chiar dacă aici nu este vorba de o 
necesitate reală, ci doar de o pretenţie a judecății considerată ca definitivă. 

Ar fi poate posibil să trecem direct la studierea detaliată a celui de-al treilea 
moment al examinării frumosului înfățişat din punctul de vedere al relației 
scopurilor. Dar după cum acesta pune mai ales în discuţie noţiunea de finalitate şi 
prin aceasta pe cea de formă, noi judecăm util să revenim, nu fără a fi subliniat că, 
la modul general, forma este manifestarea finalitatii unui obiect. 

Judecata de gust se referă la principiul a priori al finalitatii şi, de asemenea, 
la cel de libertate. Este de altfel ceea ce permite ca în această judecată plăcerea să 
fie contemplativă, evitând astfel să trezească un oarecare interes. Fără îndoială, 
reprezentarea unui obiect nu reproduce deloc finalitatea obiectivă, ci reflectă o 
finalitate subiectivă în acord cu el. Finalitatea subiectivă a reprezentărilor indică „o 

anumită finalitate a stării de reprezentare a subiectului, [...] dar nu o perfecţiune a 
unui obiect oarecare”, care de altfel nu ar fi conceptualizată fără să implice 
noţiunea de scop; căci „judecata de gust este o judecată estetică, adică o judecată 
care se bazează pe fundamente subiective şi al cărei motiv determinant nu poate fi 
un concept, nici prin urmare conceptul unui scop determinat”. 

Ne dăm seama astfel de solidaritatea noţiunilor de concept şi de scop în 
intrebuintarea lor negativă, pentru a determina adevărata deschidere a judecății 
estetice. O astfel de judecată este, în genul său, „unică şi nu dă nicidecum o 
cunoaştere (fie şi confuză) a obiectului, ceea ce se produce doar printr-o judecată 
logică; dimpotrivă, judecata estetică se raportează la reprezentarea prin care este 
dat un obiect numai subiectului, nu face nicidecum cognoscibilă natura obiectului, 
ci numai forma finală a facultăţilor reprezentative care sunt antrenate. [...] 
Facultatea conceptelor după care acestea sunt confuze sau clare este intelectul şi, cu 
toate că el nu intervine într-o judecată de gust, în calitate de judecată estetică [...], 
el nu 1 se ataşează ca facultate de cunoaştere a unui lucru, ci ca facultate care 
determină judecata asupra acestuia sau a reprezentării sale [...] conform relaţiei 
acestei reprezentări cu subiectul şi cu sentimentul său intern, şi desigur în măsura 
în care această judecată este posibilă după o regulă universală.” 

Ideea de universalitate a judecății estetice realizată totuşi în afara oricărei 
conceptualizări a obiectului său este strâns legată de cea a finalitatii acestui obiect, 
reprezentată printr-un principiu, dar care manifestă totodată o independenţă totală 
fata de ideea unui scop precis. Plăcerea estetică se uneşte cu plăcerea intelectuală, 
pe temeiul unirii facultăţilor spiritului, exprimată prin reguli care nu vor fi cu 
siguranță reguli ale gustului, ci ale acordului gustului cu raţiunea, de exemplu; 
suntem astfel în măsură să vorbim despre un ideal de frumuseţe. „Nu pot exista 
reguli obiective ale gustului care să determine prin concepte ceea ce este frumos, 
căci orice judecată ce provine din această sursă este estetică; ea are drept motiv 
determinant sentimentul subiectului, şi nu un concept al obiectului.” Investigarea 
unui principiu al gustului care să ofere un criteriu universal al frumosului este vană 
şi contradictorie. Comunicabilitatea universală a senzatiei estetice este singura care 
determină un criteriu empiric, aşadar insuficient; ar fi mai conform realității să 
considerăm anumite producţii reale ale gustului ca exemplare; dar adevăratul 
model al gustului este o idee simplă, care trebuie să existe în conştiinţa estetică a 
subiectului şi, prin urmare, să fie totodată subiectivă şi universală, ea este fara 
îndoială considerată în afara oricărei reprezentări finale, în pofida faptului că 
antrenează o finalitate (formală) considerată în sine, altfel frumosul pe care s-ar 
părea că îl determină s-ar confunda cu agreabilul. Caracterul subiectiv al judecății 
estetice, după cum rezultă, este menținut şi întărit prin caracterul său universal; 
departe de a corespunde unui concept, el pretinde totuşi asentimentul tuturor. 

Al patrulea moment al investigării judecății de gust aplicate frumosului se 
referă la modalitatea conform căreia se prezintă obiectul estetic. Mai înainte de 
toate, trebuie să definim ceea ce, în estetica kantiană, constituie adevăratul sens al 

termenului de modalitate, în limitele facultăţii de judecare. Orice reprezentare 
poate fi legată de o plăcere; „ceea ce eu numesc agreabil spun că acesta trezeşte în 
mine o plăcere reală. Dar despre frumos gândim că există o relație necesară cu 
satisfacția; această satisfacţie este de un gen deosebit; nu este o necesitate teoretică 
în care am putea cunoaşte a priori că fiecare va resimti această satisfacție în fata 
obiectului pe care eu îl calific drept frumos; nu este nicio necesitate practică, unde 
din faptul conceptelor unei voințe pure a raţiunii care serveşte drept regulă ființelor 
ce acționează în libertate, satisfacția este rezultatul necesar al unei legi obiective şi 
semnifică doar faptul că trebuie să actionam absolut (fără un alt proiect) într-un 
anumit mod. Ca necesitate concepută într-o judecată estetică, ea nu poate fi numită 
decât exemplară, ceea ce indică necesitatea adeziunii tuturor la o judecată 
considerată ca exemplu al unei reguli universale, imposibil de enunțat.” 

Orice judecată estetică particulară, considerată în corectitudinea sa, apare ca 
o aplicare deosebită a unei oarecare legi a gustului, subinteleasa, dar niciodată 
explicit formulată, căci ea ar echivala atunci cu o conceptualizare a judecăților 
estetice particulare, ceea ce s-a recunoscut că este imposibil, pentru că ar antrena 
pierderea caracterului reflexiv al judecății estetice. O judecată estetică se 
întemeiază pe o reprezentare subiectivă, ce tine vag loc de concept, pentru că 
determină orientarea pozitivă sau negativă a judecății în discuţie, dar care nu ar 
putea fi efectivă pe temeiul caracterului său particular. Reprezentări estetice de 
acest gen depind de reprezentarea generală pe care o avem despre frumuseţe şi 
asupra căreia este imposibil să dăm o oarecare definiţie. Dependenţa judecății 
estetice de o astfel de reprezentare generală a frumosului nu ar putea fi comparată 
cu subsumarea unui fapt față de un concept general, căci particularitatea 
conceptului constă în posibilitatea sa de a fi definit direct, în timp ce ideea de 
frumos în genere nu admite nicio definiţie. Ea nici nu ar putea fi supusă — procesul 
metodic al examinării de către Kant este dovada — unei definiții nemijlocite, dar 
necesită apropierea indirectă de una, discret, pe care o consideră succesiv sub 
diferitele sale aspecte, şi o determină să îşi dezvăluie treptat secretele. Suntem 
obligaţi să gravităm fără încetare în jurul său, spre a investiga trăsăturile exterioare 
care să permită alcătuirea unei schiţe verosimile, dacă nu adevărate. Ne apropiem 
de date precise asupra cazurilor particulare ce revelează manifest aceeaşi lege 
estetică a frumosului. Or, această dependenţă nu poate fi sesizată în sine. Noi o 
ghicim, fără să o putem explica prin concepte; în acest caz, ne-ar fi poate uşor să 
definim cu precizie principiul frumuseţii la care se raportează obiectele estetice, cu 
singura diferență că frumosul şi-ar fi pierdut în acelaşi timp caracterul său 
principal, acela de a fi insesizabil în sine de intelect. Judecata estetică presupune o 
judecată generală transcendenta, care constituie principiul implicit determinat, dar 
care nu poate fi definit fără a fi distrusă natura judecății estetice particulare. În 
aceasta constă particularitatea naturii acestei judecăți considerate din punctul de 
vedere al modalităţii prin care se prezintă. 

Această judecată apare de altfel ca efectul necesar al unei cauze, care este cu 
siguranță relaţia obiectului căruia îi este aplicată ideea de frumuseţe cu însăşi 

această idee, exprimabilă în afara diverselor cazuri ale aplicării sale. Obiectul 
estetic devine cu necesitate astfel de îndată ce ne referim la ideea de frumuseţe pe 
care o concretizează dintr-un punct de vedere întotdeauna nou, care serveşte la 
îmbogățirea cunoaşterii, fără ca totuşi să poată să îi dea un conţinut conceptual. 
Această necesitate nu are nimic determinat şi, în consecinţă, nu se opune defel 
caracterului liber al judecății de gust, caracter care se raportează doar la 
independenţa facultății de judecare de orice constrângere interesată, putând astfel 
să determine o apreciere subiectivă a agreabilului sau a caracterului moral al unui 
obiect sau fapt. Afirmând deci că judecata de gust este necesară, înțelegem prin 
aceasta că ea este generată de un raport direct, cu toate că indefinisabil, între 
obiectul estetic şi ideea de frumuseţe, şi că acest raport este temeiul existenţei 
judecății la care se referă. Dar chiar pe temeiul imposibilității de definire, în 
formarea judecății estetice printr-un concept, a ideii generale de frumuseţe, adică 
subsumarea frumuseţii obiectului estetic la un concept adevărat, este de negândit că 
o astfel de judecată ar putea fi considerată ca obiectivă şi ar constitui, în fapt, o 
lege; dimpotrivă, necesitatea sa este doar subiectivă. De aceea conținutul judecății 
de gust nu este valabil decât pentru subiectul care o emite, cu toate că acest subiect 
consideră conţinutul judecății sale ca fiind aplicabil judecăților posibile prin 
analogie ale oricărui alt subiect, întemeindu-se doar pe caracterul de necesitate ce 
pare a fi caracterul predominant al acestei judecăţi. Dar, în afara acestor 
consideraţii, nu este deloc posibilă conceperea necesității judecății estetice, 
recunoscută subiectiv, ca o obligaţie universală; dimpotrivă, ea nu poate fi 
recunoscută decât ca fiind condiționată. 


DEVENIREA CUPLULUI UMAN KANTIAN 
PRIN TRIADA CATEGORIALĂ: ADEVAR, FRUMOS, BINE! 

Abstract: During his precritical period, respectively in the essay Observations on the Feeling 
of Beautiful and Sublime and in his manuscript notes on it, Kant used to analyze the relations of the 
human couple on the model given by the Greek antiquity through the triad beautiful, good and truth. 
It seemed to him quite convenient, so that Kant interpreted the human relations either in the couple or 
in the social framework even in his doctrinar period, represented by the Anthropology from a 
Pragmatic Point of View. 

În relaţiile cuplului uman, perioada precritică a gândirii kantiene poate fi 
considerată ca o dezvoltare în vederea reglementării sale prin universalitatea 
principiului moral, care se va realiza în perioada critică. În textul de fata, ne vom 
ocupa de momentul devenirii, pe baza Observatiilor asupra sentimentului de 
frumos şi sublim (1764) şi a Notelor de manuscris“ scrise de Kant pe marginea 
acestor observaţii. Nu de puţine ori, de-a lungul operei sale, Kant ne cere să ne 
întoarcem la antichitatea greacă, ce ne-a oferit modele de gândire, perspective şi 
metode devenite clasice. Din bogăţia de idei a culturii greceşti, de această dată el a 
ales perspectiva valorică: frumos, bine, adevăr, care a servit secole de-a rândul la 
interpretarea diferitelor momente ale spiritualității umane. Prin diversitatea ei 
valorică va interpreta el relaţiile şi comportamentul cuplului uman, chiar şi după ce 
va realiza necesitatea principiului universal, respectiv în perioada sa doctrinară, 
reprezentată de Antropologia din perspectivă pragmatică (1798). 

Epoca modernă, în măsura în care a cultivat valorile clasice, a rafinat relaţiile 
interumane, făcând din trebuinté doar suportul unui larg evantai de înclinații şi 
aşteptări, care au modelat comportamentul uman. În estetica sa precritică 
concepută antropologic, Kant a adaptat triada antică cuplului modern, care trebuie 
să formeze un întreg moral, ce urmează să se integreze în existenţa socială din ce în 
ce mai complexă. Drept urmare, cele două persoane ale cuplului, bărbatul şi 
femeia, vor avea funcţii complementare, în care se vor regăsi elementele triadei 
sus-mentionate şi derivatele acesteia. Să vedem cum se realizează aceasta 
perspectivă valorică în relaţiile de cuplu, care 1) fac apel la o zestre intelectuală a 
membrilor săi, determinată prin frumos şi adevăr, 2) se consolidează prin virtute 
şi antrenează binele şi 3) trebuie să formeze prin cuplu o unitate morală, care se 
realizează prin egalitate, unde gustul rafinat al femeii rezultat din intelectul ei 
frumos se completează cu sublimitatea intelectului profund al bărbatului. 

1) Prin natura lor, femeilor li se atribuie o înclinaţie puternică fata de 
frumusețe, ca şi față de componentele sale, ca delicatetea şi rafinamentul, 
înclinație care se manifestă într-un sentiment înnăscut al frumosului, care prin 
puterea lui reuşeşte să rafineze chiar şi sexul masculin. Tot din această înclinaţie 
s-a modelat o facultate intelectuală corespunzătoare. Important este faptul că din 
punct de vedere calitativ ea nu este considerată inferioară facultății intelectuale a 
bărbaţilor, în condiţiile în care mentalitatea epocii ezita să o recunoască. Ceea ce 
face Kant spre a pune de acord gândirea sa modernă cu mentalitatea conservatoare 
a epocii este distincția dintre intelectul „mai frumos” al femeii şi intelectul „mai 
profund” al bărbatului”, care lasă impresia că are semnificaţia sublimului. Specific 
intelectului frumos este faptul că el alege pentru obiectele sale tot ceea ce este 
înrudit cu sentimentul cel mai rafinat, lăsând deoparte cunoştinţele abstracte care, 
deşi folositoare, sunt aride. În viata de cuplu, un astfel de intelect frumos este mai 
puţin eficient decât intelectul practic al bărbatului, ce poate fi creditat cu o 
înțelegere întemeiată mai mult pe experiență, dar din această cauză nu este mai 
puţin necesar. Aşadar, perechea care trebuie să constituie prin unirea bărbatului cu 
femeia o „persoană morală unică” este bine să fie condusă si insufletita de 
intelectul bărbatului, în asociere cu gustul femeii, căruia i se atribuie îndeosebi 
libertate şi corectitudinea senzatiei. Rezultă că intelectul frumos al femeii este pus 
în valoare de gust care, prin reciprocitate, ridică şi calitatea intelectului practic al 
bărbatului în unitatea cuplului, precum şi a comportamentului acestuia în genere. 
Kant spune că, datorită influenţei feminine, „moravurile bărbatului au devenit mai 
plăcute, comportamentul său mai amabil şi mai desăvârşit şi ținuta sa mai 
delicată”. Într-un astfel de raport în care nu se înfruntă două intelecte de calităţi 


> Op. cit. I, p. 229. În ediţia românească, Immanuel Kant, Opere. Observaţii asupra sentimentului 

diferite, ci intelectul şi gustul trebuie să se completeze reciproc, nu se pune 
problema întâietăţii. Acolo unde se pune, ea este, după Kant, semnul unui gust 
dezechilibrat care, în loc să dea un înveliş frumos activităţilor casnice, dă frâu liber 
înclinațiilor către dominare. Or, în acest caz trebuie avută în vedere numai 
necesitatea, care constă în complementaritatea sarcinilor în conformitate cu 
caracteristicile antropologice ale persoanelor cuplului. 

Cu privire la gustul care se formează în vederea şi în cadrul căsătoriei, 
despre bărbat se spune că reacționează fata de obiectul frumos printr-o „pasiune 
violentă, perplexitate şi un dor nestins”, iar femeia printr-o „afecţiune calmă”. În 
această înfruntare dintre forță şi afecțiune, într-o societate civilizată, cel care 
posedă forță trebuie să fie dependent de cea care nu are decât atracțiile sale, de a 
căror valoare este conştientă. De aceea se spune că nu este bine ca o femeie să vină 
în întâmpinarea bărbatului cu declarații de iubire, pentru că, din stăpână a inimii sale şi 
egală în economia viitorului cuplu, ea ar deveni sclava sas. Femeia, care îşi stăpâneşte 
bine afecțiunea şi sensibilitatea în genere, are deopotrivă un gust rafinat în stimularea 
sensibilităţii bărbatului; dimpotrivă, bărbatul nu are un gust rafinat în stimularea 
sensibilităţii partenerei, drept pentru care se spune că el place din întâmplare, atunci 
când nu îşi propune să placă. Dificultăţile native ale bărbatului în probleme de gust se 
reflectă asupra felului în care alege, şi numai atunci când el s-a civilizat îşi alege o 
femeie în funcție de gust, în timp ce femeia, datorită intelectului său frumos, face 
alegeri în general numai în funcţie de gust, preocupându-se îndeosebi de ceea ce o 
atrage, nu de necesitățile vieţii. Ea îl lasă pe bărbat să se îngrijească de trebuinte, pentru 
ca ea să se preocupe de gust, de amuzamente şi să imite după cum îi cere moda. La fel 
ca şi gustul estetic, şi gustul moral poate fi înclinat către imitație, spre deosebire de 
principiile morale, care sunt unice şi universale şi se ridică deasupra modelelor 
particulare supuse imitatiei. Şi astfel de modele supuse imitatiei sunt mai numeroase 
acolo unde există mari diferenţe sociale între oameni. De aceea gustul este mai rafinat 
în societăţile cu o stratificare mai mare în clase sociale (de exemplu, în societățile de tip 
feudal) şi mai grosier în cele cu o stratificare mai mică (de exemplu, în diferitele tipuri 
de republici). 

Din frumosul asociat intelectului feminin, ca şi din gustul cu care femeia 
participă la unitatea cuplului, rezultă „arta de a apărea”. Ca aparenţă, ea ni se 
prezintă ca un „neadevăr”, dar nu ca o minciună, pentru că este lipsită de 
intentionalitatea negativă a minciunii; dar ca artă, ea este un truc acceptabil de care 
dispune femeia, în măsura în care decurge dintr-o înclinaţie naturală, căreia ea se 
străduieşte să îi dea curs, drept care un astfel de neadevăr este considerat de Kant 
chiar „mai încântător decât adevărul”. Si dacă arta aparentei ne încântă, este 
pentru că ea are, la fel ca orice artă, o valoare de divertisment, care ne îndeamnă 


$ E, A OIR TO An s 
spre amuzamente ideale „al căror obiect nu se află în lucruri” , ci în capacitatea 

sufletului nostru de a le simţi. Acest gen de artă care provine din însăşi ființa 
feminină este înrudită cu frumuseţea de durată, care se întemeiază, de asemenea, pe 
aparență. De aceea se spune că arta aparentei, pe care femeile o posedă într-un grad 
foarte înalt, contribuie la consolidarea cuplului, pentru că îi face fericiţi pe bărbaţi. 
2) Conform inclinatiei sexelor, respectiv către frumos şi sublim, virtutea 
femeii este o „virtute frumoasă”, drept care pentru ea acţiunile virtuoase au 
semnificația de moral-frumoase; iar virtutea sexului masculin este o „virtute 
nobilă”!!. Cu o astfel de înclinaţie către frumos, femeia va evita răul, nu datorită 
semnificației sale morale negative, respectiv pentru că este nedrept, ci pentru că se 
opune propriei sale înclinații naturale şi îi apare ca urât. Din asocierea virtuții cu 
frumosul, iar nu cu datoria, rezultă că femeia se va ţine departe de ceea ce este 
necesar sau obligatoriu şi decurge din principiul datoriei. Dar dacă despre sexul 
frumos se spune că nu are o înclinaţie prea evidentă fata de principii, aceasta nu 
este datorită vreunei discriminări a sexului frumos, dat fiind că nici despre sexul 
masculin nu se spune că excelează în privința principiilor. Această lipsă de 
înclinație indică mai degrabă dificultăţi în însăşi abordarea principiului. Deşi Kant 
invocă atât voinţa, cât şi raţiunea, el ezită totuşi să subordoneze rațiunii umane 
voinţa, pentru a limita impulsurile şi înclinațiile care îndepărtează acţiunile practice 
de universalitatea principiului. În plus, încă nu au fost evidenţiate universalitatea 
rațiunii umane şi capacitatea sa de autolegiferare. Kant caută deocamdată în 
exterior, iar providenta este una dintre posibilităţi. Se spune, aşadar, că providenta 
a înzestrat femeia cu senzaţii favorabile şi binevoitoare, un sentiment elevat al 
bunei-cuviinte şi un suflet amabil; iar unde providenta nu a făcut îndeajuns, 
femeilor li se trece cu vederea, multe dintre slăbiciunile lor fiind considerate drept 
greşeli frumoase. Una dintre ele, precum este vanitatea, care se reproşează adesea 
sexului frumos, este taxată si ea drept o „greşeală frumoasă”!?. Virtutea, care nu 
este susţinută îndeajuns de frumos, poate fi exprimată şi de cealaltă valoare 
reprezentativă a esteticului, care este sublimul. În acest sens, Kant spune că „dintre 
proprietăţile morale numai adevărata virtute este sublimă”. Atâta timp cât virtutea 
şi moralitatea în genere nu vor fi determinate deductiv din principiul intern al 
rațiunii, un cumul de elemente exterioare, estetice sau cognitive, vor tine locul 
principiului. Între acestea, alături de valorile estetice care dau seama asupra genului 
agentului moral ce practică virtutea, valoarea cognitivă a adevărului dă seama 
asupra excelentei virtuţii. Aşadar, o virtute care a atins maximumul său va fi 
adevărată; şi după cum Kant defineşte astfel de concepte prin „completitudine”, o 
virtute adevărată va fi şi o virtute completă. Ea „se dovedeşte numai cu principii”!*; 
şi chiar dacă principiul virtuții nu are acum universalitatea viitorului principiu 
formal, gândirea necesităţii lui se face simțită. $i la fel ca virtutea, respectul şi 

12 Op. cit., I, p. 232; ed. rom., p. 72. 
15 Op. cit., I, p. 224; ed. rom., p. 63. 
14 Op. cit., I, p. 217-218; ed. rom., p. 55. 


Devenirea cuplului uman kantian prin triada categorială: adevăr, frumos, bine 83 


bunăvoința care au atins maximumul sunt exprimate prin adevăr!5. Cu toate că 
adevărul se prezintă ca o perfecțiune, când ne referim la viata socială, în Note la 
Observaţii asupra sentimentului de frumos şi sublim, reiese că alta este 
perfecțiunea cea mai mare: ea este aparenţa frumoasă, despre care se spune că 
„merge aici mult mai departe”!S decât adevărul, astfel încât în timp ce „adevărului i 
se potriveşte numai halatul”, aparentei i se potrivesc „veşmintele de paradă”. 
Adevărul este iubit constant şi îşi are locul său stabil în sufletul nostru la fel ca 
obligaţia, dat fiind că înclină mai mult către obligaţie decât către frumos; aparența 
însă face ca în sufletul nostru să se reînnoiască mereu sentimentul indragostirii’®. 
Din perspectiva universalitatii principiului moral, unul şi acelaşi pentru femei 
şi pentru bărbaţi, cel mai potrivit ar fi ca virtutea să îşi asocieze valoarea morală a 
binelui. Dar în această etapă a devenirii, binele ca obiect al legii morale nu a stabilit 
nicio relaţie cu voinţa şi datoria pentru care să aibă sens virtutea; el nu deține altă 
funcţie în afară de aceea de valoare constitutivă a triadei antice, prin care pot fi puse 
în valoare sau definite alte valori morale sau practice, cu o generalitate mai mică. Cât 
de departe este încă binele actual de viitorul său rol critic ca obiect al moralității se 
vede din afirmația lui Kant, care spune că „binele moral dă mai degrabă 
înțelepciune”, care este compatibilă cu virtutea, dar nu îi este constitutivă. 
Deocamdată, între virtute şi bine nu există o relaţie necesară, datorită sferei binelui, 
extinsă şi asupra existenţei în genere, în comparaţie cu virtutea, care este limitată 
doar la sfera moralei. De aceea, se spune că în starea naturală, cu o moralitate 
neîntemeiată pe principii, ci pe reguli practice şi pe cutume, poţi fi bun fără virtute”, 
pentru că reducerea vieții la simpla trebuință dă posibilitatea stabilirii de relaţii 
practice îndreptate către un bine existential în lipsa unor relații care să cultive binele 
moral independent de propria trebuinta. Această situaţie se poate întâlni şi în starea 
civilizată, pe care o face posibilă societatea modernă, cu o moralitate mai evoluată, 
dar nu până la înţelegerea principiului universal; aici virtutea, în sensul de depăşire a 
obstacolelor, se disociază de binele practic în genere, care nu tinteste mai departe de 
evitarea răului. Kant spune: „Acea femeie care nu a dobândit niciun gust deosebit 
fata de distracţii, galanterii şi vanitati poate fi bună fără virtute şi inteligentă fără să 
despice firu-n patru. Dar dacă este scoasă din mediul şi situația acestui amuzament 
rafinat este supusă la o mie de tentaţii şi atunci îi este necesară virtutea pentru a fi o 
femeie bună.” Faţă de valoarea critică a binelui care, împreună cu voinţa şi datoria, 
susține întreaga construcție morală, valoarea precritică a binelui este devansată de 
virtute, care apare ca o constantă, nu ca o atitudine în devenire în exercitarea datoriei: 


n Op. cit., I, p. 247 sbs., p. 224; ed. rom., p. 62. 
16 Op. cit., IL, p. 48; ed. rom., p. 133. 

17 Op. cit., IL, p. 179; ed. rom., p. 219. 

15 Op. cit., Il, p. 125, 181; ed. rom., p. 182, 222. 
19 Op. cit., IL, p. 135; ed. rom., p. 189. 

% Op. cit., IL, p. 11; ed. rom., p. 108. 

21 Op. cit., II, p. 184-185; ed. rom., p. 224. 


84 Rodica Croitoru 


„calități morale bune [...] în măsura în care se armonizează cu virtutea, vor fi 
considerate [...] nobile.” 

3) Unitatea cuplului, care se realizează prin căsătorie, face posibilă modelarea 
perfecțiunii feminine, unde femeia cea mai perfectă va trebui să cunoască 
rafinamentele vieţii, manierele, arta de a fi galantă, să aibă un gust cultivat, dar să 
fie totodată gata să se dispenseze de toate acestea prin virtute, pentru a se dedica 
simplităţii vieţii de familie. $i femeia trebuie să renunțe la rafinamentele vieții 
pentru că ea are nevoie chiar de mai multă virtute în căsătorie decât bărbatul, şi are 
nevoie pentru că ea este cea care trebuie să inspire bărbaţilor virtutea şi să îşi 
conducă partenerul cu bunătate în existenţa casnică. Datorită acestor aşteptări şi 
sacrificiului care i se cere, se spune că „femeia este gresia care ascute virtutea”. 
Receptivă la virtute şi totodată modelată prin aceasta, femeia poate forma împreună 
cu bărbatul unitatea morală conformă voinţei sale; astfel încât într-o căsnicie bună 
„soțul şi soţia să aibă numai o voinţă şi ea este voinţa femeii; într-o căsătorie rea”, 
spune Kant, „se întâmplă acelaşi lucru, dar cu deosebirea că în primul caz bărbatul 
este de acord cu voinţa femeii în timp ce în al doilea caz el este în dezacord cu ea, 
dar i se supune”. Această unitate de voinţă are loc în societăţile civilizate şi, în 
general, în starea de opulenţă; în starea naturală de simplitate, bărbatul este cel care 
îşi impune voinţa în cuplu. Conform marii valori pe care Kant o acordă facultății 
sensibile in această etapă, se spune că înclinația, şi nu intelectul trebuie să susţină 
voinţa spre a prelua conducerea. Ea poate fi înclinația bărbatului sau a femeii, dar 
ultima este considerată de el cea mai bună. Şi înclinația femeii este considerată cea 
mai bună pentru că femeia este cea a cărei facultate sensibilă excelează fata de cea 
a bărbatului în ceea ce priveşte frumosul şi gustul, în timp ce bărbatul nu excelează 
prin sensibilitate, ci prin profunzime şi eficiență. Acest gen de unitate realizată prin 
complementaritatea funcţiilor celor două persoane ale cuplului nu o pune în 
inferioritate pe niciuna, după cum se întâmpla cu femeia în starea naturală. De 
aceea, se cere ca unitatea în căsătorie să fiinteze prin egalitate, pentru că cele două 
fiinţe au reciproc nevoie una de alta, atât în ceea ce priveşte plăcerea, cât şi 
trebuinta: „Bărbatul nu se poate bucura de nicio plăcere a vieţii fără femeie şi 
aceasta de nicio trebuinta în lipsa bărbatului. [...] Bărbatul se va ocupa conform 
inclinatiei sale doar de nevoi simple după judecata sa şi va căuta amuzamente după 
judecata femeii din care va face nevoi.” Astfel se completează funcțiile cuplului 
în condiţiile în care calitatea intelectului practic al bărbatului este ridicată de gustul 
rafinat al femeii. Şi pentru că bărbatul are un intelect care trebuie să funcționeze cât 
mai bine nu numai în cuplu, dar şi în societate, el nu se serveşte, precum o face 
femeia, de ceea ce îi pune la dispoziţie natura, ci de ceea ce îi pune la dispoziție 
societatea, respectiv de constituția civilă prin intermediul autorității publice. Drept 


» Op. cit., I, p. 215; ed. rom., p. 53. 

urmare, bărbatul va tine mult la judecata sa, conform căreia va trebui să ia deciziile 
cuplului, în timp ce femeia se va orienta mai mult după judecata altora; ceea ce se 
va întâmpla şi atunci când urmează să se căsătorească, când femeia nu se bucură de 
independenţa alegerii, pe care o va face „nu în dezacord cu judecata părinţilor”; 
bărbatul însă va alege conform judecății sale”. Independenţa judecării îi este 
recunoscută şi în cadrul cuplului, drept care Kant spune: pentru ca soția ta să te 
onoreze, „să nu fii tu însuţi robul opiniei altuia”. Ca urmare, bărbatul trebuie să fie 
atent la aspectul şi la orientarea căminului său, să prefere gustul mai degrabă decât 
luxul, confortul mai degrabă decât belşugul şi invitați aleşi mai degrabă decât 
mâncăruri alese. Pentru a realiza acest ideal casnic-social, femeia nu ar trebui să 
stea deoparte, ci, spune Kant, „ar fi mai bine pentru femei dacă ar munci efectiv’””’; 
prin această revendicare trebuie să înțelegem că femeii i se cere să nu aibă doar 
îndeletniciri casnice, pentru care să facă uz doar de virtute, ci şi îndeletniciri cu o 
valoare nemijlocit socială, care să îi solicite deopotrivă şi celelalte facultăţi în care 
excelează, ca gustul şi voinţa. 


2 Op. cit., I, p. 8; ed. rom., p. 104. 
2 Op. cit., Il, p. 54; ed. rom., p. 137. 


RECONSTRUCȚIA CATEGORIALĂ A EXISTENȚEI 

Abstract. The paper treats the categorial reconstruction of the concept of existence from the 
point of view of relationship between permanence and change: if existence gives us a view of the 
world like a persistent whole, enduring through time, how is change to be explained? If existence 
offers us a view ofa changing and becoming world, then how is to be explained its persistence? In the 
first chapter, we will focus on permanence, that is on substance, showing how it was conceived by 
Aristotle and Leibniz, and then on Kant’s explanation of change and permanence. The second chapter 
shows how categorial reconstruction of existence leads to the problem of appearance, given the fact 
that existing things only appear to be. In the third chapter, permanence is explained in terms of 
actuality: the existence is nothing but the actuality. We will analyze Leibniz’s and Whitehead’s views 
on the relation between actual and possible. Finally, in the fourth chapter we will show how actuality 
contains the germs of change, and in order to prove that we will show that being of things is just their 
becoming, as argued by Noica and Whitehead. 

Keywords: metaphysics, existence, being, becoming, change, substance, actual and possible. 


Una din cele mai importante categorii ale metafizicii, existenta, permite 
obtinerea unei imagini extrem de concludente cu privire la felul cum este lumea, la 
natura omului sau la rolul omului in lume. Existenţa este o categorie, probabil cea 
mai abstractă din filosofie, care permite o buna poziționare pentru studiul ființei şi 
al esenței, dar şi pentru studiul devenirii şi al celorlalte categorii proprii existenței 
spatio-temporale. Aşa se face că în istoria metafizicii, categoria existenţei s-a 
transformat treptat din categorie în supercategorie, a trecut de la posibilitatea 
decupării conceptuale a lumii (existenţa ca un concept) la cea a decupării teoretice 
a lumii (existența ca teorie). Faptul cel mai remarcabil din acest punct de vedere 
este că în metafizica secolului al XX-lea conceptul existenţei este folosit ca o 
supercategorie tocmai pentru a oferi o imagine cuprinzătoare despre lume ca întreg, 
cum vedem că e cazul la Whitehead cu categoriile existenței. În celebra sa schemă 
categorială sunt nu mai puțin de opt categorii ale existenţei, dintre care două, 
entităţile actuale şi obiectele eterne, au o finalitate extremă, celelalte şase tipuri de 
existență având un anumit caracter intermediar. 

Ne propunem să abordăm în textul de față reconstrucția categorială a 
existenţei din perspectiva problemei permanenta-schimbare: dacă existenţa ne oferă 
o imagine asupra lumii ca un întreg permanent, persistent în timp, cum se explică 
schimbarea? Din cealaltă perspectivă, a devenirii, problema este următoarea: dacă 
existenţa ne oferă o imagine despre lume ca ceva aflat în permanentă schimbare, în 

transformare, cum se explică permanenta lucrurilor existente? Avem aici o tensiune 
care nu se simte în cazul ființei. Este celebră abordarea parmenideană în care 
accentul se pune pe unitate, pe identitate, pe acelaşi, pe lipsa de temporalitate etc. 
Se poate astfel susține că a fi tine de unu, în vreme ce multiplicitatea tine de lumea 
aparentă, de felul cum se manifestă fiinţa. Tot la fel, despre ființă se spune că este 
şi că nu poate decât să fie, că este identică cu sine, deşi în formele sale de 
manifestare pot apărea caracteristici care să ducă la diferență şi la diferit. 

Abordarea noastră va fi sintetică şi expozitivă, concentrându-ne asupra 
teoriei existenţei elaborate de Aristotel, Leibniz, Kant, Whitehead şi Noica. Am 
lăsat deoparte alte reconstructii categoriale ale existenţei, urmând ca într-un studiu 
ulterior să ne concentrăm asupra altor aspecte ale teoriei existenței. În primul 
capitol vom aborda problema permanentei, respectiv a substanţei, aşa cum a fost 
tratată de Aristotel şi Leibniz, dar urmată de o scurtă privire asupra felului cum a 
înțeles schimbarea şi persistenta Kant în Critica rațiunii pure. Capitolul al doilea 
arată cum reconstrucţia categorială a existenţei a condus la problema aparentei, în 
condiţiile în care lucrurile existente doar par să fie. De exemplu, agregatele de 
monade ale lui Leibniz permit schimbarea la un nivel de suprafață, ele fiind 
„fondul” pe care se produce schimbarea (deşi, adevărata schimbare are loc la 
nivelul fiecărei monade). Se ajunge astfel la necesitatea reconsiderării rolului 
senzatiei şi percepţiei pentru a se da seama de existenţă. În capitolul al treilea, 
permanenta este explicată în termeni de actualitate: existenţa nu este de fapt altceva 
decât actualitatea. Este astfel nevoie să vedem raportul lumii actuale cu lumile 
posibile, aşa cum apare acesta la Leibniz şi la Whitehead. În capitolul al patrulea 
vom arăta cum actualitatea conține în sine germenii schimbării, iar pentru aceasta 
vom demonstra cum ființa lucrurilor este tocmai devenirea lor, după cum afirmă 
Noica si Whitehead. 


Permanenta si substanta 


Una dintre cele mai celebre reconstructii categoriale ale existentei este cea 
care pune in centru notiunea de substanta, in conditiile in care tot ceea ce devine, 
devine prin ceva şi din ceva’. Există deci ceva aflat la începutul procesului de 
schimbare, adică punctul său de plecare, şi există ceva aflat la sfârşitul procesului, 
respectiv un punct de sosire. Schimbarea nu se produce din nimic, respectiv, dacă 
vrei să obţii ceva din nimic nu vei ajunge la nimic. 

Dintre multiplele sensuri ale substanţei despre care tratează Aristotel, ne vor 
interesa în special cele două sensuri fundamentale ale substanţei: substratul şi 
subiectul. În primul rând, substanța este aceea care oferă substratul pe care se 
produce orice schimbare, mai precis ceea ce oferă permanenta, persistenta pe baza 
căreia se pot ivi schimbările. Numai în virtutea faptului că substanța are această 

calitate eminentă se poate susţine că schimbările nu aduc cu ele nefiinta. Devenirea 
nu este altceva decât o modificare a caracteristicilor substratului. Astfel, Aristotel 
este îndreptăţit să susțină că întrebarea despre ființă se reduce de fapt la întrebarea 
despre substanță: „obiectul veşnic al tuturor cercetărilor trecute şi prezente, 
întrebarea ce se pune întotdeauna, adică: Ce este Fiinţa? se reduce de fapt la 
întrebarea: Ce este Substanța? Acesta e elementul despre care unii afirmă că e 
unitar, alții că e multiplu, pentru unii elementele fiind în număr limitat, iar pentru 
alții nelimitat. lată de ce şi pentru noi ţinta de căpetenie, primă şi, ca să zic aşa, 
unică va fi să studiem ce este Fiinţa considerată din acest punct de vedere.” 
Această sintagmă, „fiinţa considerată din acest punct de vedere”, trimite tocmai la 
natura existenţei, adică la acele elemente care fac ca, în ciuda schimbărilor, fiinţa 
să fie una, să fie identică cu sine, eternă etc’. 

În al doilea rând, substanța este subiect în condiţiile în care se pot face 
atribuiri de calități numai pentru ceea ce este o substanţă şi, în mod eminent, pentru 
ceea ce Aristotel numeşte „substanţă primă”. Atunci când spunem „Socrate este 
înțelept”, atribuim o proprietate unei substanțe, mai precis substanței prime 
Socrate. Desigur, Aristotel are dreptate să observe că pot exista mai multe situații. 
El trece in revistă patru: 1) unele lucruri sunt enunțate despre un subiect, dar nu 
sunt niciodată într-un subiect; aşa este cazul cu „om” din propoziţia „Socrate este 
om”; 2) alte lucruri sunt într-un subiect, dar nu sunt enunțate despre un subiect; de 
exemplu, albeata din „Socrate este alb”, în sensul că Socrate are această culoare. În 
schimb, nu putem spune că ceva ar fi albeata; 3) alte lucruri sunt enunțate despre 
un subiect şi sunt într-un subiect, cum este cazul cunostintei; 4) există lucruri care 
nu sunt într-un subiect şi nici nu sunt enunțate despre un subiect. Acesta este cazul 
cel mai interesant, şi anume, cazul substanței prime. Socrate nu este într-un subiect, 
căci chiar el este subiectul, şi nici nu poate fi enunțat despre un subiect, căci ar 
trebui să fie un predicat. Dar, prin definiție, Socrate este subiectul propoziției, în 
calitatea lui de substanță primă, astfel încât nu ar putea fi enunțat despre un 
subiect". 

Se observă cât de importantă este pentru Aristotel această ultimă situație: 
există lucruri care nu sunt într-un subiect şi nu se pot niciodată enunta despre un 
subiect, după cum se observă explicit într-un paragraff. Cu alte cuvinte, textura 
existenței cuprinde la un nivel al ei fundamental anumite entități care au o existență 
autentică, ce sunt independente în raport cu orice altceva, care deci au o existență 
eminentă. Numită în modul cel mai propriu substanță, substanța primă este subiect, 


3 Ibidem, VII, 1, 1028b. 

iar toate celelalte lucruri sunt fie enunțate despre subiect, fie sunt într-un subiect”. 
Substanțele prime sunt numite în modul cel mai propriu substanțe, deoarece sunt 
subiectele tuturor celorlalte®. 

Şi totuşi, cum este posibilă devenirea în condiţiile în care textura existenței 
cuprinde substanțele prime? Cum se trece de la o substanță primă la alta, respectiv 
cum se schimbă o substanță primă? În Metafizica VII, 7, Aristotel susține că, 
printre lucrurile care iau naştere prin devenire, unele sunt datorate naturii (ființele 
vil), altele artei (casa, statuia etc.), iar altele întâmplării (sănătatea, înțelepciunea 
etc.). Devenirea naturală se datorează materiei, deoarece lucrul de origine este tot 
un lucru natural. În plus, lucrul prin intermediul căruia are loc procesul de devenire 
este tot natura, dar natura luată în sens de formă de aceeaşi specie cu produsul: cel 
ce dă naştere unui om este tot un om”. 

Ajungem astfel la o altă caracteristică fundamentală a reconstrucției 
existenţei: substanţa nu este altceva decât materia unită cu forma. Vedem cum, la 
un alt nivel al existenței, Aristotel ne oferă imaginea substanţei materiale şi a 
substanţei formale. În virtutea faptului că materia este pasivă, ea primind o formă, 
lăsându-se informată, materia este cea care permite devenirea. Caracteristicile 
diferite ale lucrurilor, chiar opuse, se pot ivi datorită acestei calități eminente a 
materiei. Vedem astfel că devenirea este posibilă prin capacitatea materiei de a fi 
materie primă, de a rămâne constant odată cu trecerea de la un lucru individual la 
altul sau de la o anumită caracteristică a unui lucru individual la alta". 

Dar dacă există o relaţie atât de strânsă între subiect şi predicatele sale, nu 
cumva se ajunge la situaţia că substanţa permite deducerea schimbărilor? Nu 
cumva cunoscând predicatele unui anumit subiect vom putea cunoaşte toate 
schimbările sale? Răspunsul afirmativ la aceste întrebări este dat de Leibniz, care 
face un pas mai departe decât Aristotel în soluţionarea problemei schimbării. 
Celebra teorie a substanţei individuale din Disertatia metafizică susţine ca 
individualul are o noţiune atât de desăvârşită încât cuprinde în sine toate 
predicatele subiectului şi, mai mult, permite deducerea din acesta a tuturor 
predicatelor subiectului!!. Spre deosebire, un accident este o ființă a cărei noţiune 
nu cuprinde tot ce poate fi atribuit subiectului noțiunii. De exemplu, noţiunea 
„Alexandru cel Mare” cuprinde predicatele atribuite lui Alexandru cel Mare, adică 
tot ce i s-a întâmplat celebrului personaj, având în vedere credinţa lui Leibniz că 
trebuie să existe o corespondenţă între predicatia adevărată şi natura lucrurilor. În 
schimb, noţiunea „rege” nu este suficient de determinată pentru a constitui un 

temei pentru toate predicatele unui subiect. Desigur, predicatul „a fi rege” este 
inclus, de asemenea „a fi conducătorul suprem al regatului” şi altele, dar nu şi un 
predicat cum este „a fi elevul lui Aristotel”, „a fi fiul lui...” , „a fi tatăl lui...” etc. 

Substanţa înţeleasă ca subiect absolut aduce în prim-plan alte caracteristici 
ale substanţei decât am văzut că este cazul la Aristotel. Caracteristici comune sunt 
substratul şi cauza: substanţa este subiect al accidentelor, în sensul că numai dacă 
este substrat poate fi o condiţie pentru existența accidentelor; substanța este 
rațiunea accidentelor, adică cauza accidentelor, cea care produce modificări în 
virtutea unui principiu intern. În schimb, Leibniz ajunge la o caracteristică complet 
diferită de cele aristotelice, caracteristică obţinută din accentuarea aspectului 
dinamic al substanţei: substanța este o tendinţă ordonată şi reglată. Fiind o forță 
activă, substanța produce din sine acţiunile, produce o serie de evenimente, 
deoarece în natura sa este înscrisă legea seriei. 

Principiul inesse, cel care permite înfăşurarea legii individualului, face ca un 
lucru individual să fie simultan o esenţă, rezultat extrem de diferit de litera şi 
spiritul aristotelice. Se observă cum un lucru individual este desfăşurarea seriei de 
predicate ce „stau” închise în noţiunea complet determinată a unui lucru individual. 
Dar cum ar răspunde la obiectia că schimbările individualului pot fi puse pe o serie 
ordonată s;, S2... Sn, dar că noţiunea completă cuprinde toate predicatele? Nu cumva 
există o contradicție între seria de predicate s; s2, ... s, şi seria de predicate 
conținute în noţiunea subiectului respectiv? Leibniz ar răspunde că există o 
corespondență perfectă între cele două serii de predicate în condiţiile în care seria 
Sj, S2 ... Sn nu este altceva decât desfăşurarea, realizarea sau actualizarea unor 
predicate ce se află în esența lucrului respectiv. Dacă în esență se află s, atunci 
individul face s;, dacă în esenţă se află s2, atunci face sz etc. 

Altă provocare este următoarea: în condiţiile în care noţiunea unei substanţe 
individuale cuprinde toate predicatele subiectului şi permite deducerea din acestea 
a predicatelor, nu cumva Leibniz ar vrea să susțină că schimbarea se datorează 
desfăşurării legii seriei fără vreo intervenţie liberă din partea subiectului uman!?? 
Răspunsul lui Leibniz este că oamenii acționează liber chiar dacă au înscrise 
predicatele în noţiunea substanței complet determinate. În primul rând, un om nu 
cunoaşte seria de predicate, numai Dumnezeu este cel care cunoaşte toate faptele 
individuale, atât pe cele realizate efectiv, cât şi pe cele care ar fi putut fi realizate. 
În al doilea rând, chiar dacă nu deţine noţiunea complet determinată, un subiect 
uman acționează liber în condiţiile în care acţionează nu din necesitate absolută, ci 
din necesitate morală!?. În al treilea, schimbarea este liberă în condiţiile in care 
există mai multe variante de acțiune. Fiecare subiect uman acționează liber in 
sensul că poate să aleagă o variantă din multiplele feluri care îi stau în fata. Imediat 


12 Vezi Adrian Niţă, Timp si idealism, Bucureşti, Paideia, 2005, cap. 6.3. 
B Vezi Adrian Niţă, op. cit., cap. 11. 

ce a ales, i se închide un drum, dar i se deschid iarăşi noi posibilităţi, practic 
infinite, din care poate să aleagă. 

Faptul că schimbarea este posibilă este în legătură cu convingerea lui 
Leibniz că ceea ce durează, ceea ce este permanent şi oferă o bază pentru 
schimbare este substanţa sau, mai precis, substanţa individuală. Aceasta poate trece 
de la o determinare la alta, chiar opusă, în virtutea unui principiu intern, a unei legi 
înscrise în natura sa. În ce priveşte lucrurile individuale care nu sunt fiinţe vii, de 
exemplu, o rocă, schimbarea se produce exact în sensul aristotelic prin intervenția 
unei forme asupra materiei. 

În această dispută dintre permanent şi variabil se observă cum subiectul 
devenirii este variabilul şi nicidecum permanentul, căci numai variabilul este cel 
care primeşte determinatii opuse. Această analiză o vedem exemplificată în mod 
eminent la Kant'*. Idealismul transcendental kantian presupune existența în afara 
noastră a ceva permanent, cu care suntem în legătură şi care este dat în intuiţie, 
astfel încât existența mea proprie nu poate fi determinată decât prin acest 
permanent. Prin urmare, în orice devenire există ceva ce se păstrează, persistă prin 
timp, numit de Kant permanent (Beharrlichkeit), şi ceva variabil, ce primeşte 
determinatii opuse. Subiectul devenirii este prin urmare nu permanentul, ci 
variabilul. Dar ce este acest permanent? Răspunsul este că permanentul este 
substratul reprezentării empirice de timp, substrat ce face posibilă determinarea 
timpului. Deoarece aprehensiunea diversului intuitiei se face in timp, adică este 
succesivă, înseamnă că trebuie să existe altceva ce poate determina raporturile de 
timp. Este nevoie de ceva care să existe în orice timp”. 

Explicaţia acestui apel la permanent este că se poate atribui timpului o 
succesiune, deci o devenire: nu timpul se transformă, ci obiectele care sunt în timp. 
Pentru a susţine transformarea timpului, este nevoie de un timp permanent, care să 
persiste, şi de un timp variabil, care să se modifice. Am avea deci nevoie de două 
feluri de timp", ceea ce Estetica transcendentală a demonstrat că nu se poate”. 

Dacă găsim aici explicația necesității permanentului, ce este acest 
permanent? Vom afla răspunsul în formularea primei analogii: în orice schimbare 
(Wechsel), substanța persistă, iar cuantumul său în natură nici nu creşte, nici nu 
scade". Permanentul (Beharrlichkeit) ce face posibile raporturile timpului este 
aşadar substanța, ea este cea care persistă, în vreme ce accidentele substanței sunt 
variabile. Accidentele exprimă trecerea de la o stare la alta, putând chiar lua valori 
opuse în timp”. 


14 Vom spicui această teorie din lucrarea noastră Timp şi idealism, ed. cit., cap. 10. 
15 CRP, Ak., III, 163; Iri, p. 201. 

16 CRP, Ak., III, 163; Iri, p. 201. 

17 CRP, Ak., III, 58; Iri, pp. 80-81. 

18 CRP, Ak., III, 162; Iri, p. 200 sqq. 

19 CRP, Ak., III, 163-164; Iri, p. 202. 

Prima analogie nu este altceva decât demonstrația propoziției tautologice că 
substanţa este permanentă. Faptul că obiectul percepţiei este în timp şi că astfel 
este supus unei transformări înseamnă că obiectul este supus categoriei substanţei. 
Această subsumptiune dă seama atât de ceea ce este permanent în fenomen, cât si 
de ceea ce este succesiv, în conformitate cu cea de-a doua analogie”. 

O consecință importantă a teoriei permanentului este legată de ceea ce Kant 
numeşte corecție sau rectificare (Berichtigung) a conceptului de transformare 
(Verânderung). Deoarece naşterea sau moartea, apariția sau dispariţia nu sunt 
transformări a ceea ce se naşte sau moare, a ceea ce apare sau dispare, şi deoarece 
transformarea este un mod de existenţă, rezultă că ceea ce se transformă persistă, 
adică este permanent, şi că starea sa, adică variabilul, se schimbă. Deoarece 
schimbarea nu priveşte decât determinatiile ce pot înceta sau începe, Kant 
utilizează o expresie aparent paradoxală pentru a caracteriza permanentul: numai 
permanentul (substanţa) se transformă, iar variabilul se schimbă”. 

Definind transformarea ca legătura determinatiilor opuse ale unui obiect în 
două timpuri succesive, Kant afirmă că subiectul transformării este substanța ca 
substratum, ca permanent, în vreme ce subiectul schimbării constituie modurile 
substanței. Cum substanţa este ceea ce persistă, ea nu se poate schimba, adică nu 
poate avea două predicate opuse. Substanța nu poate trece de la existenţă la 
nonexistență sau de la nonexistenta la existență. Apare acum o problemă despre 
obiect ca întreg: este supus transformării sau schimbării? Este evident că obiectul 
ca întreg este el supus pe de o parte unei transformări, deoarece obiectul subzista în 
timp. Obiectul ca substanță nu a trecut de la nonexistenta la existenţă sau de la 
existență la nonexistenta, ci numai determinatiile sale au efectuat aceste treceri. Pe 
de altă parte, dacă avem în vedere obiectul ca subiect al trecerii de la o stare la alta, 
atunci obiectul este supus schimbării, deoarece şi-a schimbat locul, viteza şi 
masa”. 

La începutul celei de-a doua analogii, Kant diluează distincția trasată mai 
înainte între schimbare şi transformare. În condiţiile în care transformarea este 
legătura determinatiilor opuse ale unui obiect sau eveniment în două timpuri 
succesive, iar schimbarea este trecerea la o determinatie opusă, consecinţa fiind ca 


% Ibidem. 

21 CRP, Ak., III, 165; Iri, p. 204. 

» Această interpretare a subiectului transformării (adică substanţa) şi a subiectului schimbării 
(adică determinatia sau accidentul sau starea) şi a obiectului ca întreg ce apare fie ca supus unei 
transformări (dacă accentuăm identitatea), fie ca supus unei schimbări (dacă accentuăm diferența) 
face inoperante — în ceea ce priveşte analogiile — edițiile ce redau indistinct Wechsel şi Veränderung 
prin schimbare: ediţia Tissot (Paris, Ladrange, 1845, vol. 1, p. 212 sqq) şi ediția Delamarre, Marty 
(Paris, Gallimard, 1980, vol. 1, p. 923 sqq). Ediţia Tremessegues, Pacaud (Paris, Alcan, 1905) redă 
Verdnderung prin schimbare sau schimbare (de existență) şi Wechsel prin schimbare sau schimbare 
(de aspect), dar fara rigurozitate (vezi p. 210 sqq). Nici ediția Renaut (Paris, Aubier, 1997) nu face 
distincţie între schimbare şi transformare, redând Wechsel şi Veränderung prin schimbare, iar într-un 
context se traduce Wechsel prin transformare, iar Verdnderung prin schimbare (vezi p. 257). 

determinatiile s-au schimbat, iar substanţa s-a transformat, Kant poate conchide ca 
orice schimbare a fenomenelor este o transformare”. 


Existenţă şi aparenţă 


În condiţiile în care subiectul devenirii este variabilul, se poate susține că 
existența ne oferă o aparenţă de realitate. Mereu trebuie să căutăm fiinţa, carnea 
lumii dincolo de ceea ce apare, dincolo de stratul superficial de la suprafața lumii, 
cum ar spune Merleau-Ponty. Lumea pe care o percepem prin simţuri este de fapt o 
lume aparentă, o lume iluzorie chiar, astfel încât pentru a accede la adevărata 
existență avem nevoie să ne întrebăm ce este dincolo de ceea ce apare, după cum 
vedem în mod eminent că face Leibniz. Concepţia de maturitate a lui Leibniz se 
bazează pe punerea în centrul metafizicii a monadelor, adică a ceea ce este simplu 
prin definiţie şi în mod absolut”. Deşi continuă metafizica sa timpurie (din 1666- 
1686), metafizica monadologică (1687-1716) subliniază câteva caracteristici 
extrem de importante. În Principiile naturii si gratiei întemeiate pe rațiune, 
monada apare ca un atom de materie, nu ia ființă şi nici nu piere în mod natural, are 
o influenţă ideală (deci, nu fizică) asupra altor monade, are o natură reprezentativă 
etc. Mai mult, monada trebuie să aibă anumite calități, deoarece altfel nu ar avea 
ființă ori s-ar încălca principiul identităţii şi ar fi negată schimbarea. Vedem astfel 
că schimbarea este legată în metafizica monadologică de existența unor calități 
interne ale monadei, iar acest fapt nu este lipsit de importanţă, după cum vom 
vedea din prezentarea sumară a acestor calități. O primă calitate a monadei este 
percepția, adică starea trecătoare ce imbratiseaza şi reprezintă o multiplicitate în 
unitate”. Prin percepţie, monada isi reprezintă compusul sau ceea ce se află in 
afară, în partea simplă a monadei”“. Percepția este expresia multiplicitatii în unitate 
în sensul că avem un raport constant şi ordonat între ceea ce se spune despre unul şi 
ceea ce se spune despre altul. Expresia este comună tuturor formelor, având ca 
specii: percepția naturală, simțământul animal şi cunoaşterea intelectuală. De aici, 
o importantă ierarhizarea a monadelor, în funcţie de percepţie: entelehii, ce au 
percepții obscure si apetitie (cum e cazul plantelor); suflete, adică monade ce au 
percepţie distinctă, apetitie şi memorie (cum e situaţia animalelor), spirite, adică 
monade ce au percepţie distinctă, apetiţie, memorie şi rațiune (cum e cazul 
oamenilor). 

A doua calitatea a monadei, apetitia, este acţiunea principiului intern ce 
produce schimbarea, adică trecerea de la o percepţie la alta”. Se observă cum 


23 CRP, Ak., II, 167. 

24 Leibniz, Monadologia, 1, 2; PNG 1. 

> Leibniz, Monadologia 14; Opere, p. 511. 
© Leibniz, PNG 2; Scrieri, p. 228. 

7 Leibniz, Monadologia 15; Opere 511. 

apetitia este o tendință naturală a monadei spre schimbare”. Având in vedere că 
sufletul este unit cu un corp, Leibniz introduce o importantă distincție la nivelul 
schimbării: sufletul şi corpul ascultă de legi diferite; sufletul tinde spre schimbare 
după legile apetitiei (adică după legile finale, cele ce tin de voinţă, înclinații, 
dorinţe etc.), iar corpul tinde spre schimbare în acord cu legile eficiente (adică 
legile mişcării). 

Mai rămân de lămurit două aspecte ale acestei abordări cu privire la 
schimbare: agregatul de monade şi substanța corporală. Datorită faptului că 
monada este un atom de substanță, Leibniz introduce noţiunea de „agregat de 
monade” pentru a pune în evidență partea perceptibilă a monadelor. Agregatul de 
monade este aglomerare, o îngrămădire (amas) de monade, oarecum asemănător cu 
fenomenul din filosofia kantiană. Dar fundamentul fenomenului nu este un noumen 
incognoscibil, ci monada. În plus, dacă la Kant fenomenul se întemeiază pe o teorie 
adevărului şi ființei. 

Agregatul de monade nu este însă real, în condiţiile în care numai monada 
este reală, dar este obiectiv, având în vedere natura sa reprezentativă. Pe de altă 
parte, agregatul nu este iluzoriu, căci este caracterizat de vivacitate, varietate şi 
concordanță”. 

Aspectul cel mai interesant al acestei abordări este că schimbarea este 
prezentă la nivelul ambelor aspecte ale existenţei, atât la nivelul monadelor, cât şi 
la nivelul agregatelor. O monadă se schimbă în sensul că trece de la o percepţie la 
alta în virtutea unui principiu intern. Vedem cum această specie de schimbare nu 
este legată de schimbările ce se petrec în lume şi pe care monada le reflectă, ci se 
produc provocate de acţiunea principiului intern, adică apetitia. Cu alte cuvinte, nu 
schimbarea petrecută în lume generează trecerea la altă percepţie, ci legile interne 
ale monadei. La nivelul agregatului (fie o simplă iluzie, fie un simplu agregat 
nearticulat, cum este o turmă, fie un agregat unificat, cum e o stâncă, fie un agregat 
structurat, planta sau animalul"), schimbarea se produce în acord cu ceea ce se 
petrece în lumea existenţei eficiente, adică după legile mişcării: o mişcare în lume 
determină o schimbare în agregat. 

Pentru a vedea raportul dintre agregatul de monade şi substanța compusă, 
este nevoie de câteva consideraţii de natură istorică”!. Între 1677 şi 1679, Leibniz 
foloseşte noțiunea de corp organic, adică corpul unei fiinţe vii, a cărui structură 
este diferită de cea unui obiect fizic (dimpotrivă, pentru Descartes corpul este 
identic cu obiectul fizic): corpurile compuse în aparență, cum e cazul plantelor şi 


% Leibniz, PNG 2; Scrieri 228. 

% Leibniz, Despre modul de a distinge fenomenele reale de cele imaginare, Opere, p. 496-500. 

3° Rescher, Leibniz, Oxford, Blackwell, 1979, p. 78. 

3! Pentru detalii, vezi Adrian Niţă, How composed can a composed substance be?, in H. 
Breger, J. Herbst, S. Erdner (eds.), Einheit in der Vielheit, VIII Internationaler Leibniz-Kongress, 

animalelor, trebuie reduse la corpuri simple în aparență, cum sunt carnea, 
tendoanele, glandele şi sângele. Corpurile simple în aparenţă trebuie reduse la cele 
din care sunt produse. Corpul trebuie să poarte marca divinității, infinitatea, astfel 
încât nu există nicio porțiune de materie în care să nu existe o lume de creaturi”. În 
Primae veritates (1684), Leibniz susținea deja că substanța corporală este 
indivizibilă şi indestructibilă, având deci marca substanţei“. Dacă privim existenţa 
din perspectiva distinctiei substanţă — accident, este evident că substanța corporală 
aparține nivelului substanţei. Vechile proprietăţi corporale, culorile, sunetele etc., 
dar şi mişcarea, figura şi întinderea apar acum a fi aparente. Leibniz poate să 
susțină necesitatea noțiunii de forță în cadrele unei concepții dinamice despre lume. 
Corpul unei ființe vii este partea materială de substanţă, iar sufletul este partea 
formală de substanţă. Divizibilitatea la infinit a materiei corpului este posibilă prin 
supraviețuirea sensului aristotelic al materiei prime”. Se observă cum substanţa 
corporală are unitate şi identitate, fiind indivizibilă şi indestructibilă, tocmai 
datorită materiei secunde. Astfel, substanța corporală, unită cu principiul activ, este 
divizată în alte substanţe corporale unite cu propriile lor entelehii şi aşa mai 
departe, după cum vedem că explică lucrurile Leibniz în corespondenţa cu 
Arnauld”. 

Din metafizica târzie a lui Leibniz, două idei mai trebuie reținute. În primul 
rând, substanța compusă realizează fenomenul, în sensul că dă unitate, realitate şi 
ființă fenomenului. Aşadar, substanța compusă nu este făcută din monade, ci din 
forța activă şi pasivă, în acest fel natura corpului constă din forță. Această idee că 
natura corpului este forța, nu întinderea, nici mişcarea, permite să înţelegem de ce 
calitățile, acțiunile şi pasiunile compuşilor pot fi percepute prin simţuri. A doua 
idee importantă ce vizează substanța corporală este că, dincolo de uniunea care 
trebuie să existe cu monada dominantă, pentru a avea un individual, în 
corespondenţa cu Des Bosses, Leibniz susține caracterul intermediar al substanței 
compuse între substanța simplă şi modificările ei, pe de o parte, substanța simplă şi 
fenomen, pe de altă parte: celebrul lant substantial (vinculum substantiale) poate fi 
identificat în sens larg cu substanţa compusă”. 

Faptul că existenţa are caracter de aparenţă, de apariţie (erscheinung) trimite 
în mod expres la senzaţie şi percepţie. Astfel, judecatile de experiență sunt judecăţi 
sintetice, după clasificarea lui Kant. În Introducerea la Critica raţiunii pure, Kant 
împarte judecatile în funcţie de relaţia care există între predicat şi subiect: fie 
predicatul B aparţine subiectului A ca ceva ce este cuprins în acest concept, fie B 
se află în afara conceptului A. Deşi în judecata de experiență predicatul este legat 
de subiect, el se află în afara conceptului subiectului. Trebuie deci să avem încă 


3 Leibniz, De libertate; L 264. 

33 C 523; L 270. 

34 Leibniz, a; L 503. 

35 Vezi în special scrisoarea din 9 oct 1687, Opere 258. 

ceva pe care să se sprijine predicatul pentru a şti că un anumit predicat îi aparţine. 
Acest element suplimentar este „experiența completă despre obiectul pe care-l 
gândesc printr-un concept”. Dacă luăm conceptul de corp, vom vedea că printre 
predicatele sale se află întinderea, impenetrabilitatea, forma etc. (vedem aici o 
concepţie carteziană despre corp), dar nu se află greutatea. Pentru a adăuga 
greutatea, trebuie să o luăm din experiență. Astfel, o judecată cum este „corpurile 
sunt grele” este după Kant o judecată sintetică: „Pe experienţă deci se întemeiază 
posibilitatea sintezei predicatului greutății cu conceptul de corp, fiindcă ambele 
concepte, deşi unul nu e cuprins în celălalt, totuşi îşi aparțin, deşi numai 
întâmplător, unul altuia, şi anume ca parti ale unui tot, adică ale experienţei, care ea 
însăşi este o legătură sintetică a intuitiilor.”** 

Am arătat în altă parte raporturile dintre realitate (Realitdt), existență 
(Existenz, Dasein) şi actualitate (Wirklichkeit)”. În deductia metafizică a 
categoriilor, mai precis în paragrafele 9 şi 10, Kant prezintă legătura ce există între 
categoriile calității (realitate, negatie, limitatie) şi calitatea judecății (afirmative, 
negative, infinite): categoria realității corespunde formei logice a judecății 
afirmative, categoria negatiei corespunde judecății negative, iar categoria limitatiei 
corespunde judecății infinite (adică judecata a cărei copula este afirmativă şi al 
cărei predicat este o determinatie negativă, de exemplu: „sufletul este nemuritor“.). 
Realitatea este conceptul unui obiect în general, în măsura în care intuiţia acestui 
obiect este considerată ca determinată relativ la funcția logică a afirmației într-o 
judecată. Kant este astfel îndreptăţit să susțină că realitatea este ceva, iar negația 
este nimic, adică un concept despre lipsa unui obiect, aşa cum este cazul cu umbra 
sau frigul“. Legătura cu senzaţia este afirmată în mod explicit: „sensatio realitas 
phaenomenon“, adică senzaţia este realitatea ca fenomen*!. Nu trebuie însă pus 
accentul, în propoziția de mai sus, pe senzaţie, întrucât nu trebuie înțeles că 
senzaţia ar fi ceea ce este reflectat ca realitate. Dimpotrivă, este reflectat ca realitate 
ceea ce corespunde în fenomen senzaţiei, iar reprezentarea acestei corespondențe 
rezultă din sinteza imaginaţiei ce înscrie senzaţia în timp. 

Realitatea ca un concept pur al intelectului este ceea ce corespunde unei 
senzaţii în general. Întrucât timpul este forma intuitiei, ceea ce corespunde senzatiei 
în fenomen este materia transcendentală a tuturor obiectelor ca lucruri în sine, adică 
reitatea (Sachheit) sau realitatea”. Unul şi acelaşi timp poate să fie „umplut“ printr- 
o cantitate mai mare sau mai mică de senzaţii, dat fiind că senzaţia are intensitate 


37 Kant, CRP, A7, B11, Iri p. 57. 

sau mărime intensivă”. Simţul intern poate reprezenta unul şi acelaşi obiect pe o 
scală de la 0 la 1, corespunzătoare unei intensitati de mărime nulă, caz în care vom 
spune că nu avem nimic, şi până la o mărime maximă, egală cu 1, caz în care vom 
spune că avem ceva real.“ 

Un alt element extrem de important pentru caracterizarea realităţii este dat 
tocmai de specificul sintezei”, care în cazul realităţii se raportează la umplerea 
timpului (pentru a se observa diferenţele, să notăm că în cazul cantităţii, raportarea 
se face la seria timpului, în cazul relației, la ordinea timpului, iar în cazul 
modalităţii, la ansamblul timpului). Schema realităţii ca o categorie a calităţii 
conține sinteza senzatiei (percepţiei) cu reprezentarea timpului sau faptul de a 
umple timpul“. 

Categoriile modalităţii au particularitatea că nu augmentează cu nimic, ca 
determinare a obiectului, conceptul căruia îi sunt adăugate ca predicate*’. Atunci 
când spunem „profesorul lui Platon există“, predicatul „a exista“ nu adaugă nimic 
conceptului „profesorul lui Platon““5. Este astfel posibil ca atunci când conceptul 
unui obiect este dat, chiar şi în mod complet, să se poată totuşi întâmpla să 
continuăm să ne întrebăm dacă obiectul este numai posibil sau dacă este şi actual, 
după cum despre un obiect actual, vom continua să ne întrebăm dacă este şi 
necesar. Explicaţia acestei particularități este că modalitatea pune problema 
raportului unui obiect cu facultatea noastră de cunoaştere, în speţă, fata de intelect 
şi folosirea empirică în ce priveşte o judecată empirică, şi faţă de rațiune în ce 
priveşte aplicarea acesteia la experiență”. Explicaţia mai profundă este de găsit în 
specificul judecății modale, având în vedere corespondența ce există între 
categoriile modalității (posibilitate - imposibilitate, existență - nonexistenta, 
necesitate - contingenta) şi modalitatea judecăților (problematice, asertorice, 
apodictice).“ 


# A se vedea Anticipatiile percepţiei, CRP, A 166-176 B 207-218; Iri, pp. 190-196. 

“ CRP, A 143 B 183; Iri, p. 174. 

45 A se vedea excelenta lucrare Kant et le pouvoir de juger (Paris, PUF, 1993, p. 341-342) de 
Béatrice Longuenesse, în care se afirmă că dobândirea şi aplicarea categoriei realității are drept condiţii 
indispensabile: datele senzoriale, forma logică a afirmației şi synthesis speciosa (sinteza figurata). 

“ CRP, A 145 B 184; Iri, p. 175. 

“7 CRP, A 219 B 266; Iri, p. 223. 

48 Pentru un alt punct de vedere, a se vedea Hans Seigfried, Kant's „Spanish Bank account": 
Realität and Wirklichkeit, in G. MacDonald Ross, T. Mc Walter (eds.), Kant and his Influence, Bristol, 
Thoemmes, 1990, p. 119-122, in care se precizează că „există“ este un predicat conceptual, adică un 
predicat ce califică conceptul unui lucru. 

# Accentul pus pe relaţia modalităţii cu intelectul si, în general, cu facultatea de cunoaştere 
poate duce la concluzia că pentru Kant ființa este relationala. A se vedea în acest sens D. Bonevac, 
Kant 's Copernican revolution, în RC Solomon, KM Higgins (eds.), The Age of German Idealism, 
London, Routledge, 1993, p. 61. 

50 CRP, A 74-75 B 100; Iri, pp. 109-110. Am redat pe „wirklich“ prin „actual“, şi nu prin 
„real“, cum procedează ediţia citată. 

Este uşor de observat cum, în cazul fiecărei modalităţi, valoarea copulei este 
determinată nu de relaţia cu obiectul", ci de relaţia cu gândirea în general, de 
relația cu facultăţile noastre de cunoaştere, ca şi când gândirea ar fi în primul caz o 
funcţie a intelectului, în cel de-al doilea o funcție a judecății, iar in cel de-al treilea 
o funcţie a raţiunii”. Corespondenta categoriei modalităţii cu modalitatea judecății 
poate fi arătată printr-o comparaţie sau reflexie logică în sens larg în felul următor: 
este posibilă o stare de lucruri ce poate fi enunțată printr-o propoziție 
noncontradictorie față de principiile universale ale posibilității experienţei; este 
existentă (sau actuală) o stare de lucruri ce poate fi enunțată printr-o propoziție 
întemeiată suficient prin legăturile empirice ale perceptiilor noastre; în fine, este 
necesară o stare de lucruri atestată în mod empiric şi deductibilă dintr-o propoziţie 
universală. 

Ca o categorie a modalităţii, Dasein este faptul de a fi aici, exprimă, aşadar, 
poziţia unui lucru. Din această perspectivă, pentru Kant noţiunile metafizice 
fundamentale Sein, Existenz şi Dasein sunt coextensive. Existenţa se opune 
nimicului (Nichtsein), după cum aflăm din chiar tabelul categoriilor. Dacă obiectul 
vid fără concept, nihil negativum, este o veritabilă nonexistenta, adică o noţiune 
contradictorie, se poate afirma că este deopotrivă o noțiune imposibilă. Dar dacă 
aşa stau lucrurile, cum se mai deosebeşte imposibilitatea unei nonexistente de 
opusa primei categorii a modalității? Răspunsul este că imposibilitatea unei 
nonexistente tine de lipsa acordului cu condiţiile materiale ale experienței, în cazul 
nostru un pătrat rotund neputând fi dat într-o experiență. În schimb, imposibilitatea 
ce tine de prima categorie a modalităţii este data de lipsa acordului cu condițiile 
formale ale experienței, în cazul de față unui noumen neputându-i-se aplica spațiul, 
timpul sau categoriile. Este acum uşor de observat ca ens rationis este un fel de 
existență, dar una ficțională, care, deşi poate fi gândită, nu este de găsit printre 
posibilități. Am putea numi această noțiune vidă ne-posibil, în timp ce un pătrat 
rotund ar fi imposibil. 

Am ajuns astfel la o altă caracteristică, fundamentală dintr-un anumit punct 
de vedere, şi anume lipsa unui conţinut. Raportat la ansamblul timpului, existența 
presupune faptul de a fi într-un timp determinat. Am văzut mai sus că realitatea 
presupune un conţinut sau, mai mult, că realitatea este un conţinut. De aici nu 
trebuie înțeles însă că existența nu are de-a face cu percepţia, dimpotrivă, percepția 
este cea care dă conceptului materia. Prin existență, obiectul este gândit ca fiind 


>! Desi este adevărat că din punct de vedere logic pot exista adevăruri contingente a priori şi 
necesare a posteriori, cum demonstrează Kripke, critica celebrului profesor de la Princeton (Saul A. 
Kripke, Numire şi necesitate, traducere de Mircea Dumitru, Bucureşti, All, 2001, p. 36-40) nu atinge 
susbstanta clasificării judecăților după criteriul analitic - sintetic şi a priori - a posteriori tocmai din 
cauză că modalitatea nu este dată de relaţia cu obiectul. 

*2 După cum se arată într-o notă (prea putin luată în seamă în literatura secundară) la pasajul 
de mai sus: CRP, A 75 B 100; Iri, p. 110. 

5 Ibidem, p. 206. 

conținut în contextul întregii experienţe, iar dacă prin legătura cu conţinutul întregii 
experienţe conceptul nu este sporit, gândirea capătă prin acesta o percepţie în plus. 
Dimpotrivă, în cazul în care am vrea să gândim existența numai prin categoria 
pură, atunci nu putem indica niciun criteriu pentru a distinge existența de 
posibilitate”. 

Din altă perspectivă, lipsa de conținut vizează faptul că existența, nefiind un 
predicat, nu se poate afla în conținutul unui concept, fapt ce arată ataşamentul lui 
Kant față de teza că numai dacă un obiect este existent, conceptul său este complet 
determinat”. Existenţa nu ţine de demonstrație şi deductie, ci de intuiție, deoarece 
judecata existențială este sintetică“. O oarecare schimbare se constată în Opus 
postumum, în care Kant pare să susţină că existenţa se poate deduce: „avem aici o 
judecată analitică, stabilită a priori pe baza principiului identității“. Este 
interesant că existența este dedusă din posibilitate (oarecum asemănător cu 
modalitatea din Beweisgrund), din conceptul de materie, dar şi din conceptul de 
posibilitate a experienţei (Kant punând semnul egalității între noțiunea de 
experiență posibilă şi noţiunea leibniziană de posibil)“. 

Deşi sintetică, pentru că existența ca atare a unui lucru individual nu este 
dată în mod independent de intelect, existenţa este un concept pur al intelectului, 
iar în această calitate este cea care face posibilă cunoaşterea unui obiect individual. 
Categoria existenței este, probabil, conceptul pur al intelectului care oferă cele mai 
clare indicaţii despre profunda legătură ce există, după Kant, între a fi şi a 
cunoaşte. 

Spre deosebire de realitate şi existență, actualitatea nu este o categorie, acest 
termen fiind introdus de Kant pentru schema corespunzătoare existenței: 
actualitatea este existenţa într-un timp determinat”. Actualitatea este acordul cu 
condiţiile materiale ale experienței, după cum aflăm din principiile modalității, 
adică din postulatele gândirii empirice. Pentru ca ceva să fie actual, este nevoie de 
percepţie, de care să fim conştienţi: postulatul „nu reclamă, ce-i drept, să fim 
nemijlocit conştienţi de obiectul însuşi, a cărui existenţă trebuie să fie cunoscută, 
dar reclamă totuşi un acord al acestui obiect cu o percepţie oarecare dată după 
analogiile experientei“”. 

După ce am văzut că un concept, chiar şi complet determinat, nu conduce la 
afirmarea existenţei obiectului, tot la fel se poate susține şi cu privire la actualitate: 


5 CRP, A 600-601/B 628-629; Iri, pp. 460-461. 

5 Despre determinarea completă a conceptelor, a se vedea A. Miroiu, Ce nu e existența, 
Bucureşti, Ed. Şansa, 1994, pp. 45-49. 

°° CRP, A 597-598 B 625-626; Iri, pp. 458-459. 

57 OP, Ak., XXI, 593. A se vedea de asemenea OP, XXI, 228, 229, 537, 538, 539, 549, 551- 
552, 563-564, 573, 583, 584, 603, 609; OP, XXII, 541, 614. 

58 OP, XXII, 605. A se vedea de asemenea OP, XXI, 218-219, 220, 224, 229, 542-543. 

5 CRP, A 144B 184. 

6 CRP, A 225 B 272; Iri, p. 226. 

este nevoie să fie îndeplinită condiţia materială pentru ca ceva să fie actual”!. 
Actualitatea ca principiu al intelectului şi, mai precis, ca postulat al gândirii 
empirice este sintetică într-un fel special. Deoarece principiile modalităţii nu sunt 
obiectiv sintetice, având în vedere că predicatele „este posibil“, „este actual“, „este 
necesar“ nu extind conceptul despre care sunt afirmate, şi deoarece conţin totuşi o 
sinteză, Kant admite că sunt sintetice subiectiv. Principiile modalității adaugă la 
conceptul unui obiect facultatea de cunoaştere, astfel încât dacă obiectul este în 
legătură cu percepţia şi este determinat de aceasta cu ajutorul intuitiei, atunci 
obiectul este actual”. 

Actualitatea apare ca neextinzand lucrul căruia i se aplică, exact la fel cum 
am văzut că face existenţa. Un lucru individual nu conține mai multă actualitate 
decât este conținută în posibilitatea lui totală“. Deşi Kant afirmă că posibilul este 
mai larg ca actualul, iar actualul mai larg ca necesarul, nu există cu toate acestea 
nimic care poate să fie adăugat posibilului pentru a obține actualul. La acordul 
intelectului cu condiţiile formale ale experienţei nu se poate adăuga decât legătura 
cu o percepție, dar în acest caz ceea ce este legat cu percepția după legi empirice 
este, după cum am văzut mai sus, actual“. Celebrul exemplu kantian al celor o sută 
de taleri actuali care nu contin nimic mai mult decât o sută de taleri posibili“ poate 
fi acum pe deplin înțeles. În acest pasaj, Kant compară talerii posibili cu talerii 
actuali din perspectiva realității lor. Aşadar, o sută de taleri actuali nu conţin din 
perspectiva realităţii nimic mai mult decât o sută de taleri posibili. Realitatea, după 
cum am văzut, nu se deosebeşte prin grad sau intensitate de actual şi posibil, ci este 
de o natură fundamental diferită. 


Existenţă şi actualitate 


Avem nevoie, pentru a înțelege posibilitatea schimbării, de ceva permanent 
şi altceva variabil, dar nu în sensul de substanță peste care intervin anumite 
modificări, nici de o substanţă ce are anumite accidente. Schimbarea apare tot mai 
clar ca fiind ceva ce tine de fiinţa lucrurilor, şi nicidecum de accident. Aşa se face 
că o parte din metafizicienii moderni şi contemporani au resimţit nevoia să pună un 
accent mult mai mare pe actualitate şi pe rolul ei în explicarea schimbării, a 
devenirii. Faptul că existenţa este actualitate, că lumea în care trăim este o lume 
actuală, dar că există nenumărate lumi posibile se observă foarte clar în optimismul 
leibnizian, teoria ce susține că noi trăim în cea mai bună dintre toate lumile 


SI CRP, A 225-226 B 273; Iri, pp. 226-227 (faţă de ediţia citată, am redat „wirklichkeit“ prin 
„actualitate“.). 

€ CRP, A 234 B 286. 

& CRP, A 235 B 287 notă. 

64 CRP, A 230-232 B 282-284. 

65 CRP, A 599/B 627; Iri, p. 460. 

posibile“. Dumnezeu are capacitatea eminentă de a analiza şi compara seria de 
lumi posibile şi apoi de a decide care dintre ele să fie cea actuală în acord cu cea 
mai mare cantitate de bine pe care o conţine. Desigur, după alegerea unei lumi, 
celelalte lumi neactualizate vor continua să existe în intelectul divin”. La 
întrebarea dacă se respectă principiul identităţii sau principiul identităţii 
indiscernabilelor, Leibniz ar răspunde că fiecare din aceste lumi diferă printr-un 
element specific. De exemplu, într-o lume vom vedea un Sextus fericit, în alta 
multumindu-se cu o stare mediocră. Vor fi „Sextus de orice fel şi într-o infinitate 
de moduri”. Dar aşa cum există o serie infinită de „variaţiuni” cu privire la un 
anumit obiect posibil, tot la fel trebuie să ne imaginăm cu privire la ansamblul 
obiectelor posibile. Vom avea astfel o infinitate de stări posibile atât într-o 
dimensiune cât şi în alta, atât pe ordonată, cât şi pe abscisă (în cazul reprezentării 
grafice a obiectelor posibile). Aceste serii infinite de situaţii infinite, această 
infinitate de infinitati sunt cele din care creatorul o poate alege pe cea mai bună 
pentru a o aduce în existență”. Aşa se face că în interesanta povestire despre 
Sextus, din finalul Eseurilor de teodicee, Leibniz reconstruieşte existența ca pe o 
piramidă ce are mai multe încăperi, fiecărei lumi posibile corespunzându-i câte o 
asemenea încăpere. În partea sa de sus, în vârf, se află lumea actuală, cea mai 
frumoasă, cea mai luminoasă, cea mai bună. Apoi, coborând spre baza piramidei, 
vom avea lumi care diferă de cea actuală în tot mai multe privinţe şi care se 
îndepărtează astfel de bunătate, desăvârşire şi existență”. 

Transformând substanța în entitate actuală”!, Whitehead se desparte definitiv 
de acea reconstrucţie substanțială a existenţei ce a dominat metafizica europeană 
începând cu Aristotel. În filosofia organismului, termenul „entitate actuală” 
reprezintă lucrurile reale din care este făcută lumea. Dincolo de entităţile actuale, 
nu se află altceva mai real, nici măcar Dumnezeu care, după Whitehead, este tot o 
entitate actuală. A fi o entitate actuală înseamnă a fi format deplin, a fi definit 
deplin, cu nicio indeterminare rămasă nesolutionata”. 

Fiecare entitate actuală este analizabilă într-un număr indefinit de feluri. În 
unele moduri ale analizei, elementele componente sunt mai abstracte decât în 
altele. Analiza unei entități actuale în „prehensiuni” este acel mod de analiză care 
arată cele mai concrete elemente din natura entității actuale. Numind „diviziune” 
acest mod de analiză, Whitehead poate să arate că fiecare entitate actuală este 


e ter a OGL Sian A 


5 Leibniz, Eseuri de teodicee 42; Polirom, p. 109. 

67 Ibidem, 196; Polirom, p. 200. 

68 Ibidem 414; Polirom, pp. 306-307. 

© Ibidem 225; Polirom, p. 216. 

70 Pentru alte detalii, vezi Adrian Niţă, Le modele possibiliste du temps, în H. Poser (ed.), 
Nihil sine ratione. VII. Internationaler Leibniz-Kongress, Berlin, 2001, pp. 903-906. 

7! Whitehead, Process and Reality, p. 231. 

72 Elizabeth Krauss, The Metaphysics of Experience, New York, Fordham University Press, 
1998, p. 60. 

monadologia leibniziană)””. Vedem astfel cum prehensiunile sunt o generalizare a 
„cogitaţiilor” mentale carteziene şi a „ideilor” lui Locke pentru a exprima modul 
cel mai concret de analiză aplicabil oricărui grad de actualitate individuală. Dar 
dacă Descartes şi Locke au susținut o ontologie bazată pe două substanţe, 
Whitehead pune bazele unei ontologii unisubstantiale™. Datorită relaţiilor care 
există între entitatea actuală şi prehensiunile sale, orice entitate actuală implică 
orice altă entitate actuală. Există astfel „fapte individuale reale” ale capacității 
entității actuale de a sta împreună şi care sunt reale, individuale şi particulare, în 
acelaşi sens în care entitățile actuale şi prehensiunile sunt reale, individuale şi 
particulare. Un astfel de fapt particular de strângere laolaltă a entităţilor actuale este 
numit „nexus”, ceea ce îl indreptateste pe Whitehead să susțină că „faptele ultime 
ale experienței actuale sunt entitățile actuale, prehensiunile şi nexusurile. Orice 
altceva este, din punctul de vedere al exprientei noastre, o abstracţie derivată.” ” 

Trebuie totuşi subliniat că entităţile actuale, prehensiunile şi nexusurile nu 
epuizează textura existenţei; schema categorială a lui Whitehead este mai amplă, 
incluzând nu mai putin de opt feluri de existente: entitățile actuale (care mai sunt 
numite ocazii actuale, realități finale sau res vera); prehensiunile (fapte concrete de 
relaţie); nexusurile (chestiuni publice de fapt); formele subiective (chestiuni private 
de fapt); obiectele eterne (potenţiali puri pentru determinatia specifică a faptelor 
sau forme de definiție); judecatile (chestiuni de fapt în determinatie potenţială sau 
potențiali impuri pentru determinatia specifică a chestiunilor de fapt sau teorii); 
multiplicitatile (disjunctii pure de diverse entităţi) şi contrastele (moduri ale 
sintezei entităţilor într-o prehensiune). Din aceste opt feluri de existente, entitățile 
actuale si obiectele eterne stau cu o finalitate extremă, ceea ce ne arată că 
reconstrucţia categorială a existenţei cuprinde la un nivel fundamental aceste două 
elemente (am văzut anterior că la un alt nivel al existenței aveam: entitățile actuale, 
prehensiunile şi nexusurile). Celelalte tipuri de existență au un caracter oarecum 
intermediar”®. 

Specificul entităţilor actuale trebuie văzut în contextul teoriei aristotelice a 
ființei. În Metafizica, cartea VII, Aristotel face câteva consideraţii foarte importante 
cu privire la substanță, apoi încheie capitolul în felul următor: „obiectul veşnic al 
tuturor cercetărilor trecute şi prezente, întrebarea ce se pune întotdeauna, adică: Ce 
este Fiinţa? se reduce de fapt la întrebarea: Ce este Substanţa? Acesta e elementul 
despre care unii afirmă că e unitar, alţii că e multiplu, pentru unii elementele fiind 
în număr limitat, iar pentru alții nelimitată. lată de ce şi pentru noi ţinta de 
căpetenie, primă şi, ca să zic aşa, unică va fi să studiem ce este Fiinţa considerată 
din acest punct de vedere.””” Este uşor de înţeles de ce filosofia primă se ocupă de 


® Whitehead, Process and Reality, p. 23. 

74 Ibidem, p. 24. 

75 Ibidem, p. 24. 

76 Ibidem, pp. 26-27. 

7 Aristotel, Metafizica, VII, 1028b; ES, p. 218. 

ceea ce este din acest punct de vedere. Tot la fel, Whitehead declară că problema 
finală este aceea de a concepe un fapt complet, de a cerceta natura faptului 
complet. Deşi termenul „fapt” este destul de nesatisfăcător în condiţiile în care nu 
are o legătură directă nici cu fiinţa, nici cu existenţa, nici cu termenii greceşti ousia 
sau on, Whitehead îl foloseşte pentru a desemna un existent complet, adică ceva ce 
există în sensul cel mai deplin al termenului „a exista”. În acest fel, principiul 
ontologic, în formularea lui Whitehead, devine „dacă nu există nicio entitate 
actuală, atunci nu există nicio rațiune”? sau că entităţile actuale sunt singurele 
rațiuni, astfel încât a căuta o rațiune înseamnă a căuta una sau mai multe entități 
actuale”. Vedem cum principiul ontologic este reformulat pentru a arăta că în afara 
entităților actuale nu mai există nimic. Lucrurile actuale sunt lucrurile existente cu 
adevărat şi în mod complet, astfel încât, dacă spunem că există altceva, spunem că 
există în mod derivat şi dependent de ceea ce este actual. Avem aici sensul cel mai 
îngust al existenței, reconstrucția categorială cea mai fină a existenţei. Privită din 
alt punct de vedere, după cum am văzut mai sus, existența apare la Whitehead ca 
fiind tesuta din entităţile actuale şi obiectele eterne; la un alt nivel este tesuta din 
entităţile actuale, prehensiuni şi nexusuri; în fine, la nivelul cel mai larg, este 
constituită din cele opt feluri de existente cuprinse în categoriile existenţei. 
Desigur, atât Aristotel, cât şi Whitehead erau conştienţi că există ființă sau 
existență şi în alte sensuri decât cele ale existenţei substanței sau a lucrurilor 
actuale“. Aşa putem vorbi de existenţa sau ființa formelor, a caracterelor, a ideilor 
etc. Whitehead foloseşte termenul „entitate” pentru a desemna aproximativ „lucru”, 
mergând pe filiera etimologică a termenului, derivat din latinescul „esse”, „a fi”, şi 


x» 


denotând orice „este” sau „există” în orice sens am lua termenii ,,fiinta” sau 
„existenţă”. In limba engleză, există un sens general al termenului „entitate” şi la 
acesta aderă Whitehead. Pentru a deosebi acele entităţi cu care se ocupă metafizica 
în mod eminent, Whitehead foloseşte termenul ,,actual” ce trimite la existenţa intr- 
un sens complet, ca opus sensului de dependență. Astfel, „un lucru ce este actual”, 
„un lucru actual” sau o „entitate actuală” nu înseamnă altceva decât o entitate care 
este „existentă în sens deplin”*!. Folosirea expresiei „entitate actuală” în loc de 
ousia, pentru substanță, arată nemulțumirea lui Whitehead în raport cu metafizica 
tradițională si cu felul în care aceasta a înţeles să trateze existența”. 

Whitehead generalizează vechea idee după care „totul curge” sau după care 
nu se poate trece acelaşi râu de două ori, susţinând că niciun gânditor nu gândeşte 
de două ori sau, din altă perspectivă, că niciun subiect nu are două experienţe 
identice. Entitatile actuale trebuie văzute ca fiind mereu aflate în schimbare, mereu 
trecând de la o stare la alta sau chiar, spre deosebire de Leibniz, pierind în 


78 Whitehead, Process and Reality, p. 23. 
” Ibidem, p. 29. 

8! Ibidem, p. 22. 

totalitate. Dar acesta este numai un aspect al entității actuale: aceasta nu este numai 
subiect al anumitor experienţe, pierind perpetuu în mod subiectiv, ci şi rezultat, 
adică „superject”. Acest al doilea aspect face dintr-o entitate actuală o creatură 
atomară ce exercită o funcție de nemurire obiectivă, în sensul că entitatea actuală se 
autocreează în permanență“. Entitatea actuală este simultan subiect al experienţelor 
proprii şi simultan rezultat al experiențelor proprii“, fapt ce face ca entitatea 
actuală să piară subiectiv şi să fie nemuritoare obiectiv”. Este evident că filosofia 
organismului abandonează definitiv noţiunea de entitate actuală ca subiect 
neschimbător al schimbării (cum am văzut mai sus că e cazul în filosofia 
leibniziană). 

Adoptarea entității actuale drept miezul reconstrucției existenței nu-l 
conduce pe Whitehead la apropierea de monism. Monismul ar însemna că ceea ce 
există este numai o entitate care este actuală, adică existentă în sens deplin. 
Whitehead arată că s-ar încălca principiul coerentei, în condiţiile în care nu se 
susține numai că această entitate există; ar însemna să se susțină că natura sa 
metafizică trebuie să arate trăsăturile necesare ale unităţii şi lipsei de schimbare. 
Dar experiența ne arată pluralitatea entităţilor, ne pune în fata schimbării, a 
devenirii, a răului sau erorii. Astfel, o teorie monistă ar fi forţată să prezinte 
existenţa în termeni de moduri şi de aparenţă ale uneia şi aceleiaşi entităţi actuale. 
Altă eroare a monismului constă în identificarea eronată a anumitor trăsături drept 
natura metafizică a actualitatii. Este o eroare cu privire la ceea ce este concret, mai 
precis, identificarea eronată drept trăsături generice ale actualităţii, cu unele care 
sunt de fapt trăsături specifice. În acest fel a procedat, de exemplu, Descartes, ce a 
privit întinderea şi cugetarea drept principii mutual exclusive sau trăsături puse în 
evidenţă de două feluri de actualitate. Aceste trăsături ale întinderii şi cugetării sunt 
cele care caracterizează corpurile şi, respectiv, minţile. Descartes a susținut că 
corpurile şi minţile sunt substanţe, ceea ce face ca fiecare porţiune de materie să fie 
o substanță şi fiecare minte să fie o substanță. Este evident că Descartes a 
identificat trăsăturile ce constituie natura sau esența corpurilor si mintilor drept 
trăsături metafizice. Respingerea dualismului cartezian se observă limpede din 
faptul că Whitehead susţine că nu există suflet pe de o parte şi corp pe de altă parte, 
ci există numai experiențe. Numai despre acestea putem susține că sunt fizice, 
respectiv mentale*€. 

Acest pluralism al entităților face ca teoria adoptată de Whitehead să fie una 
în care toate entitățile actuale să fie generic de un fel: deşi există gradatii de 
importanţă şi diversitati de funcţii, totuşi principiile actualitatii sunt la acelaşi nivel, 
adică există un set de principii universale care se aplică tuturor entităților actuale. 


53 Despre creativitate şi libertate, a se vedea Nathaniel Lawrence, Alfred North Whitehead. A 
Primer of his Philosophy, New York, Twayne, 1974, cap. 2. 

5 Whitehead, op. cit., p. 34. 

5 Ibidem, p. 34. 

5 Felix Cesselin, La philosophie organique de Whitehead, Paris, PUF, 1950, cap. 2. 

Nici măcar Dumnezeu nu este considerat o excepție, în condiţiile în care existența 
lui Dumnezeu nu este diferită generic de cea a altei entităţi actuale“. 


Permanenta şi schimbare 


Îmbinarea dintre permanenţă şi schimbare, dintre ființă şi devenire se 
observă în mod eminent la Noica şi Whitehead, oferind un răspuns oarecum 
asemănător la întrebarea cu privire la raportul dintre permanenţă şi schimbare. 
Existența înțeleasă ca actualitate trebuie văzută ca ascunzând în sine temeiul 
schimbării. În acest fel, schimbarea nu se mai datorează unui presupus substrat, 
nici nu este ceva aparent şi nici nu este proprie unui mod de manifestare a ceva mai 
profund. 

Chiar dacă Noica şi-a elaborat lucrarea sa fundamentală, Devenirea întru 
fiinţă, la câteva decenii după lucrarea fundamentală a lui Whitehead, Process and 
Reality, vom începe analiza cu filosoful de la Păltiniş, având în vedere faptul că 
teoria sa este strict metafizică cu privire la raportul ființă şi devenire, în vreme ce 
teoria lui Whitehead este mai complexă, fiind „împănată” nu numai cu metafizică, 
dar şi cu epistemologie, etică, axiologie etc. 

Ingeniosul demers ontologic nicasian porneşte, după cum am arătat în altă 
parte®®, de la înlăturarea ideii unei fiinţe absolute şi inconceptibile. Se rămâne astfel 
la lucruri, adică la realităţi, ce pun în evidenţă un gol de ființă. Acest gol de ființă 
poate fi însă o deschidere spre ființă. Conceptul de închidere ce se deschide oferă o 
primă posibilitate de acces spre ființă, căci ne pune în contact cu ființa mult 
căutată. Închiderea ce se deschide este mai mult decât o urmă a ființei, mai mult 
decât o cale pe care am putea înainta pe drumul spre ființă; este un adevărat germen 
de ființă, semen entis. După Noica, închiderea ce se deschide este pulsatia din 
interiorul lucrurilor, atât a celor din lumea anorganică, cât şi a celor organice, atât a 
celor din lumea biologică, cât şi a celor umane, atât a celor sociale, dar şi ale 
istoriei. Această închidere-deschidere ce pulsează în interiorul lucrurilor poate fi 
găsită astfel peste tot, după cum frumos spune Noica”. Desi ființa nu este propriu- 
zis temporalitatea, spatialitatea şi câmpul, ființa din lucruri poate fi găsită în aceste 
implicaţii ale închiderii ce se deschide. Această heterogenitate a ființei lucrurilor 
apare în mod evident ca o formă de limitatie: temporalitatea nu înseamnă în niciun 
caz un timp infinit, spatialitatea nu este spaţiu infinit, iar câmpul reprezintă prin el 
însuşi o limitatie. Ontologia lui Noica poate acum să treacă la un alt nivel al 
analizei, cel propriu limitatiei care nu limitează.” 

După trecerea în revistă a carierei limitaţiei, pe cele şapte planuri ale ei, se 
arată din nou heterogenitatea ființei, dar de data aceasta din perspectiva 


57 Leclerc, op. cit., pp. 55-58. 

5 Adrian Niţă, Noica: o filosofie a individualității, ed. cit., cap. 2. 

generalului, individualului şi determinatiilor ce „zac” în fiinţa lucrurilor. Ca 
expresie a generalitatii, ființa lucrurilor apare sub forma unui aspect general, aşa 
cum e cazul, de exemplu, cu fiinţa arborelui, spre deosebire de fiinţa unui arbore 
anumit. Acest aspect de generalitate din felul cum ne apare fiinţa ne trimite la 
altceva. Fiecare lucru apare drept altceva, dar nu unul extensiv, în sensul că ar 
reprezenta o realitate între realităţi, ci „apare ca altceva în el însuşi. Este în el ceva 
mai adânc decât el.””! Fiecare lucru este altceva în si prin fiinţa sa, are un chip, are 
o identitate. Mai mult, are o lege care îi este proprie şi sub care stă. Aşa se face că a 
susține despre un lucru că este înseamnă a-i surprinde identitatea, inlantuirea şi 
organizarea lui, adică tocmai aspectul de generalitate. Fiind vorba de generalitatea 
internă, Noica numeşte orice generalitate ontologică „general”. Dar simplul general 
nu poate da fiinţa lucrului, căci aceleaşi distensiuni ale închiderii ce ce deshide, 
adică temporalitatea, spatialitatea şi câmpul ce au oferit aspectul de generalitate, 
vor da şi aspectul de individualitate al lucrurilor. Cea mai pregnantă expresie a 
individualitatii este organismul, crede Noica, la care se observă nu numai dubla 
limitatie sau unitate, interioară şi exterioară, dar şi tensiunea unității interne. Dar 
oricât de exemplar ar părea din punct de vedere ontologic, organismul nu poate 
obţine de la sine sensul deplin al fiinţei, deoarece poate să cadă în repetiţia de 
sine”. In fine, în afară de general şi de individual, fiinţa lucrurilor mai presupune 
determinatiile. Ca manifestări ale lucrurilor, determinatiile sunt aduse de câmp, cu 
specificările şi polarizările lui, cu diversificarea lui în puncte ce reflectă fiecare în 
parte întregul câmp. 

Avem acum termenii ființei (generalul, individualul şi determinatiile), puşi 
atât de bine în evidenţă de închiderea ce se deschide. Prin intermediul lor, Noica ne 
propune să vedem în modelul ontologic, spre care conduce spatio-temporalitatea 
trecută în câmp, un adevărat cifru al fiinţei, un cod al fiinţei. Astfel, modelul 
ontologic, prezent în tot ce ființează, in toate lucrurile individuale, este alcătuit 
dintr-un general, un individual, o dublă serie de determinatii şi o conversiune: 
individualul îşi dă oricâte determinatii libere sau contingente, dar aceleaşi 
determinatii pot tine de o diversitate controlată de general”. 

Pentru ca modelul ontologic să se împlinească şi astfel să atingă prima 
instanță a fiinţei, este obligatoriu ca determinatiile individualului să se acopere 
perfect cu determinatiile generalului. Altfel, nu putem vorbi de realități individuale 
în deplinul sens al termenului”: Ca model interior, modelul fiinţei acţionează in 
realităţile individuale în mod funcţional. Deşi nu are o realitate independentă, el 
reprezintă totuşi în lucruri ceea ce este „mai adânc real în ele decât ele însele”*. 
Functionand ca un principiu ontologic în interiorul lucrurilor şi din interiorul 

lucrurilor, fiinţa ca model face cu putinţă lucrurile dinlăuntrul lor, ceea ce face ca 
vechea idee a transcendentei să fie reconsiderată odată cu această importantă idee 
nicasiană. Astfel, modelul are, după Noica, mai degrabă un caracter transcendental. 
Este însă un transcendental de tip heideggerian, mai degrabă condiţie de 
posibilitate a lucrurilor individuale, decât un transcendental kantian rămas în 
formal, cu un caracter simplu funcțional”. 

Această identificare a transcendentului cu transcendentalul se petrece în 
modelul în realizare: ființa prezentă în lucruri este temeiul ființării determinate, 
nefiind în acelaşi timp un lucru determinat”. Atunci când modelul din lucruri se 
împlineşte, acestea nu vor intra în echilibru, ci în devenire. Devenirea apare astfel 
ca model realizat sau, din altă perspectivă, este fiinţa lucrurilor. Devenirea apare 
drept modalitatea matură a realului ce se produce atunci când sunt îndeplinite mai 
multe condiții: este prezentă o închidere ce se deschide; aceasta trebuie să persiste; 
închiderea trebuie să se deschidă, iar deschiderea să fie către sau în sânul a ceva 
general”. 

Dar devenirea, desi este fiinţa lucrurilor, nu este fiinţa ca atare. Desi ne 
întâlnim aici cu ființa, nu o avem în întregime. Explicaţia este că devenirea este 
prima instanţă a fiinţei, analiza urmând să se ridice la nivelul următor, al fiinţei 
secunde. Această ființă de a doua instanță este elementul. După o prima 
caracterizare, elementul este acea ordine de realitate în care sunt împlântate 
lucrurile şi care le face să fie”. Atunci când un lucru piere, el se întoarce în ceea ce 
era, adică se întoarce la realitatea din sânul căreia a devenit. Mai mult, lucrurile 
sunt în elementul lor şi au fost în elementul lor, căci lumea elementelor este foarte 
extinsă şi foarte diversificată'%. Dincolo de faptul de a fi o ordine de realitate în 
care sunt împlântate lucrurile, dincolo de faptul de a fi un general concret, 
elementul este eminamente un mediu extern ce poate deveni mediu intern. Este un 
fel de sânge al realităţii, aşa cum este cultura, care inițial reprezintă ceva exterior 
nouă, cu universul ei de cunoştinţe ce trebuie învăţate, dar care devine apoi un 
mediu interior pentru toți cei care se adapă din apa sa limpede gi rece. Tot la fel, 
valorile sunt inițial exterioare, dar se pot preface în principii de viață, călăuzindu- 
ne vorbele şi faptele şi acționând din interiorul nostru spre exteriorul lumii în care 
ne ducem existenţa. 

Deşi lipsit de chip, elementul ca ființă secundă are o structură bine 
determinată. Spre deosebire de modelul din lucruri, a cărui structură conţine un 
individual, un general, două serii de determinatii şi o conversiune, fiinţa apare 
acum ca o difuziune, ca un univers de fenomene şi manifestări care îşi pot închide 
deschiderea sau pot rămâne suspendate deasupra lumii şi în aceasta. În felul acesta, 

modelul „a prins realitate; schema ființei a căpătat subzistență. Elementul este 
astfel modelul ontologic în libera lui subzistență fata de lucruri, dar cu preeminenta 
din model a determinatiilor purtătoare de rest. Nu este încă modelul ontologic 
dezvăluit în individualul şi generalul său, ci modelul învăluit, respectiv mediul 
alcătuit din determinatii generatoare de individual şi general. Fiinţa secundă n-are 
chip propriu-zis (o individuatie) şi de aceea nu este direct perceptibilă; nu este nici 
lege, şi de aceea nu e ştiinţific inteligibilă. Este mediul învăluitor care poate deveni 
mediu învăluit.” Avem, aşadar, la acest nivel al ființei, un individual şi un 
general care să dea câmpul unor determinatii, iar mediul liber al determinatiilor (A) 
comune atât individualului cât şi generalului este cel din care se pot desprinde 
individualul şi generalul'%: vedem cum elementul se prezintă ca un fel de general 
concret, căci lumea determinatiilor (Aj, A», ..., An) se constituie într-un mediu care, 
trecând într-un mediu intern, va da atât realitățile individuale (Ii, I>, ..., In), cât şi 
legi de ansamblu (G1, Go, ..., Gn). 

Daca lucrurile individuale apar ca fiind impenetrabile, elementele se 
întrepătrund, se încrucişează, se compun, se înmănunchează sau se subsumează. O 
dublă coexistență pare să le fie proprie: una în adâncime, prin subsumare şi 
interpenetratie, şi alta înfăşurată, în concentraţie. Fiinţa, privită de la acest nivel, 
apare ca o împachetare de elemente, aşa cum ființa de primă instanţă ne-a apărut ca 
o impachetare de deveniri. Asta nu înseamnă, desigur, că la nivelul fiinţei secunde 
nu am avea devenire. Aceasta este prezentă'95, dar este un alt fel de devenire, una 
de ordin secund, ce permite multiplicarea nesfârşită. 

Având o realitate de alt gen decât lucrurile, elementul trebuie să fie descris 
prin apel la alte categorii decât cele clasice: nici predicatele naturii în genere (cum 
vedem în Sofistul de Platon), nici ale naturii moarte sau vii (cum este cazul 
categoriilor lui Aristotel), dar nici ale naturii reflectate de conştiinţă (celebrele 
categorii kantiene). Vom găsi astfel la nivelul elementului următoarele categorii: 
unu multiplu, totalitate deschisă, limitatie ce nu limitează, comunitate autonomă şi 
real-posibil-necesarul'™. 

Este evident că, din această noua listă de categorii, cu adevărat nouă este 
categoria unului multiplu: acesta exprimă, după Noica, natura ființei, ca şi pe cea a 
oricărui element în care se specifică unul multiplu; el comandă toate celelalte 
categorii şi le transformă în adevărate modulatii ale sale. Din alt punct de vedere, 
există o perfectă deducție metafizică a tabelei categoriilor, in care din categoria 
unului multiplu, Noica le obține pe toate celelalte: unul multiplu este din 
perspectiva exterioritatii o totalitate deschisă; din perspectiva interioritatii este o 

limitatie care nu limitează; din perspectiva conditionarii exterioare este o 
autonomie; iar din perspectiva conditionarii interne este real-posibil-necesitate!%5. 

Categoriile permit înţelegerea unităţii profunde care există între ființă pe de 
o parte şi devenire pe de altă parte. Această unitate se regăseşte în conceptul 
nicasian de deveninta. Abia acum ontologia poate afirma că s-a apropiat, cu un pas, 
este adevărat, de ființă. Am văzut cum ontologia identifică spectrul ființei mai întâi 
în lucruri, ca model, apoi o vede ca model subzistent, în ființa de a doua instanţă a 
elementelor şi, în fine, în elementul unic al deveninţei'%. Din acest gând nicasian 
am putea conchide că deveninta este altceva decât ființa elementului. Dar în 
paragraful imediat următor, Noica susține că elementele sunt modalităţi ale 
devenirii întru sine care este deveninta'’’. Prin intermediul modelului ontologic, 
elementele oferă temeiul pentru a avea întruchipări individuale, atât reale cât şi 
posibile, dar şi ordini generale, ce sunt real-posibile. Elementul este raţiunea ce 
face ca materia sau spiritul ca elemente să fie atât staţionare, cât şi într-o continuă 
prefacere. În acest fel, deveninta, ca ființă de-a doua instanță, este simultan o 
expresie a stării şi a procesualitatii. Aşa se face că în termenul de deveninta sunt 
sugerate mai multe conotaţii esenţiale: ,,1) devenirea, dar una staționară, de vreme 
ce substantivul verbal "devenire? a trecut în starea efectivă a substantivului, 
deveninta; 2) raționalitatea, rostul, caracterul categorial; 3) posibilitatea sau real- 
posibilul, de vreme ce ’deveninta’, de la "devenire? este cu sufixul ’inta’ solidară cu 
putinta[,] de la putere; 4) în sfirsit[,] e sugerată fiinţa (care de fapt este ’fientia’, de 
la verbul fieri, a deveni), prin alcătuirea însăşi a cuvântului deveninta. În termeni 
medievali, s-ar putea spune că deveninta poartă în ea, cu cele patru caractere ale ei: 
o ratio fiendi, a devenirii; una formandi, a structurarii; una producendi, a creaţiei, şi 
o ratio essendi, a fiintarii.”!°* 

Dar dacă devenirea ca element este deveninta, ce mai rămâne pentru fiinţa in 
ea însăşi, cum este numit de Noica ultimul nivel al fiinţei? Cu alte cuvinte, este 
deveninta ultima instanță a fiinţei? Am ajuns astfel la întrebarea pe care am ridicat- 
o la începutul acestui capitol, dar o întrebare care, deşi formulată în mod explicit de 
Noica'%, nu a primit până în prezent un răspuns din partea celor care s-au aplecat 
asupra acestei celebre lucrări a lui Noica. Cum am schițat principalele date ale 
teoriei ontologice cu privire la instanţele fiinţei, vom încerca să aducem în cele ce 
urmează un răspuns. Facem acest demers având în vedere că rezolvarea acestei 
importante probleme filosofice este indisolubil legată de tema cercetării de fata, 
natura individualului şi raportul dintre individual şi general. 


105 Vezi ibidem, p. 371. 

Pentru a aborda ființa in ea însăşi, treapta cea mai înaltă a gândirii 
speculative, filosofia nu mai poate apela la o descriere fenomenologică, aşa cum s- 
a procedat anterior, ci trebuie să se apropie analogic de acest ultim şi suprem sens 
al ființei. Fiinţa ultimă poate fi sugerată de expresii ca: fiinţa ca ființă este o 
distribuire unică a Unului; unul multiplu cel mai înalt este cel în care multiplul 
însuşi este de fapt unul'!0. Fiinţa absolută are sens doar dacă se dezminte ca 
absolută „prin întrupare în deveninta”; adică dacă poate să exprime printr-o singură 
întrupare toate întrupările posibile; adică dacă poate exprima printr-un singur 
element toate elementele posibile!!!. 

Fiinţa ca ființă, dacă este înțeleasă drept spiritul fiinţei, alături de deveninta, 
ce apare drept sufletul fiinţei, şi de devenire, ce este trupul ei, se identifică în tot 
ceea ce este, în tot ceea ce fiinteaza: ființa se manifestă peste tot în ceea ce se 
distribuie fără să se împartă. Astfel, ființa ca ființă se distribuie fără să se divida 
într-o singură distribuire, deveninta; se distribuie, fără să se împartă, cu deveninta, 
în nesfârşite elemente; se distribuie fără să se dividă, ca element, în nesfârşite 
deveniri reale. 

Aşadar, câte instante ale fiinţei există? Două instante, devenirea şi deveninta, 
sau trei? Dacă există două instanţe, ce aduce nou fiinţa în ea însăşi? Dacă există trei 
instante, care este cea de-a treia? Să fie fiinţa în ea însăşi o instanţă a ființei? După 
Noica, avem trei niveluri ale fiinţei: fiinţa lucrurilor, ființa de-a doua instanță şi 
ființa in ea însăşi. Instanţe ale fiinţei lucrurilor vor fi: Socrate, sabia lui Stefan cel 
Mare de la Altîntepe, racheta ruptă de Boris Becker la Wimbledon etc. Ceea ce au 
în comun aceste realități individuale este tocmai faptul că ele sunt trecătoare, că 
intră în ființă şi că mai devreme sau mai târziu dispar. În termenii lui Noica, ființa 
de primă instanţă este devenirea, căci fiecare lucru este (fiinteaza) numai în măsura 
în care devine. 

La un alt nivel al fiinţei, vom avea nu un pachet de deveniri, ca în cazul 
ființei de primă instanță, ci un pachet de elemente, căci elementele sunt mediul din 
care ies realitățile individuale şi legile generale, în care acestea fiinteaza şi în care 
dispar. Ca instanţe secunde (ale fiinţei de-a doua instanță), putem să ne gândim atât 
la poezie, cultură, civilizaţie, istorie etc., dar şi la o mulţime cu un element (ca o 
instanță a mulțimii), legea atracției universale (ca o instanţă de lege), frumuseţea 
Elenei din Troia (ca o instanţă a frumuseţii) etc. Noica poate susţine cu bune 
temeiuri că toate aceste exemplificări ale ființei de-a doua instanţă nu sunt altceva 
decât împachetări de elemente, adică de medii exterioare ce trec în mediul intern. 
Deveninta este aici o instanţă a ființei tocmai pentru că se distribuie fără să se 
împartă în nesfârşite elemente ce sunt impachetate în fiecare din fiintarile 
enumerate mai sus. 


110 Tlie Pârvu, Arhitectura existenţei, ed. cit., p. 222. 
111 Noica, Devenirea întru fiinţă, ed. cit., p. 387. 

Trecând la cel de-al treilea nivel al fiinţei, în cazul în care este un nivel, 
observăm că, dacă vom căuta instante de ființă ca ființă, vom regăsi fie deveninta, 
fie devenirile. Temeiul acestei idei este că la întâlnirea unei ființe de-a doua 
instanță putem spune că avem o ființă, dar nu ființa. La întâlnirea unei fiinţe de 
primă instanță, putem afirma că am întâlnit o ființă, dar nu ființa. Ceea ce vrem să 
spunem este că ființa în ea însăşi nu are instanță şi nici nu poate ea însăşi să fie o 
instanţă a fiinţei! !?. 

Am văzut că schema categorială a lui Whitehead introduce noţiunile prime 
ce constituie filosofia organismului astfel încât întreaga analiză ce urmează 
capitolului II din partea întâi nu este altceva decât o modalitate de a face sumarul 
inteligibil şi de a arăta că încorporează noțiuni generice presupuse inevitabil în 
experiența noastră reflectivă!!5. Într-adevăr, în schema sa categorială (categoria 
fundamentului, categoriile existenței, categoriile  explicaţiei, obligațiile 
categoriale), vom întâlni câteva afirmații extrem de importante cu privire la 
schimbare sau la devenire. De exemplu, în categoriile explicației Whitehead arată 
că i) lumea actuală este un proces, iar procesul este devenirea entităților actuale; 
astfel, entitățile actuale sunt creaturi, acestea mai sunt numite şi „ocazii actuale”; 11) 
în devenirea unei entități actuale, unitatea potențială a mai multor entități — actuale 
şi non-actuale — dobândeşte unitatea reală a unei entități actuale; astfel încât 
entitatea actuală este concrescenta reală a mai multor potențiali; iii) în devenirea 
unei entități actuale, noile prehensiuni, nexusurile, formele subiective, judecatile, 
multiplicitatile şi contrastele devin de asemenea; în schimb, nu există obiecte 
eterne noi; iv) sunt cerute două descrieri pentru o entitate actuală: una analitică din 
potentialitatea sa pentru „obiectivare” în devenirea altor entităţi actuale şi alta 
analitică din procesul ce constituie propria devenire; v) felul cum o entitate actuală 
devine constituie ceea ce acea entitate actuală este; astfel încât cele două descrieri 
ale unei entităţi actuale sunt independente. Am ajuns la teza identității fiinţei cu 
devenirea, principiul procesului: ființa unei entități actuale este devenirea sa''. 

Vedem că principiul procesului statuează relaţia definitivă dintre fiinţă şi 
devenire. Ființa nu poate exista în absenţa devenirii, după cum devenirea nu poate 
exista separat de ființă. Cum este însă posibil ca în această filosofie a organismului 
să se mențină atât schimbarea, cât şi lipsa de schimbare? Nu cumva Whitehead face 
concesii tocmai principiului coerentei în numele căruia respinsese o serie de teorii 
ale schimbării? În capitolul X, dedicat procesului, se arată că principiul heraclitean 
după care totul curge trebuie reconsiderat pentru a susţine „fluxul lucrurilor”. 
Pentru analiza sintagmei „totul curge”, una dintre sarcinile fundamentale ale 
metafizicii, Whitehead porneşte de la separarea a două feluri de fluenta. Unul 
dintre feluri este concrescenta, cu alte cuvinte „constituţia internă reală a unui 


112 Pentru o demonstrație mai amplă, vezi Adrian Niţă, Noica: o filosofie a individualitafii, ed. 
cit., pp. 79-83. 

113 Whitehead, Process and Reality, ed. cit., p. 22. 

existent particular”. Celălalt fel de fluenta este tranziția de la existent particular la 
existent particular. Din acest punct de vedere, este evident că acest al doilea sens al 
fluentei nu este altceva decât pieirea perpetuă, adică un aspect al noţiunii de 
timp"!5. Primul fel de fluentd, concrescenta, este deplasarea în conformitate cu 
cauzele finale, cu scopurile subiective, în timp ce al doilea fel de fluenta, tranziția, 
este vehiculul cauzei eficiente!!S. 

În secţiunea a doua a capitolului X ni se spune că concrescenta este numele 
pentru procesul în care universul mai multor lucruri dobândeşte o unitate 
individuală. Concrescenta este astfel numele dat procesului care este o entitate 
actuală dată. Termenul provine de la a creşte împreună, deci avem o con-creştere a 
mai multor lucruri într-o unitate nouă. Faza inițială a unei concrescente este 
compusă din simtiri (feelings) separate de entităţi diverse disjunctiv. În faza 
ulterioară se efectuează creşterea împreună a acestor simtiri separate într-o unitate 
de simtire ce e numită de Whitehead satisfacere a acelei entităţi actuale. Odată cu 
atingerea satisfacerii, o entitate actuală este completă şi piere, adică devine un dat 
pentru instanţe proaspete de concrescenta!!”, 

Din perspectiva nexusurilor, procesul este descris la niveluri diferite, unul 
microscopic şi altul macroscopic. Procesul macroscopic este tranziţia de la 
actualitatea atinsă (attained) la actualitatea în atingere (attainment), iar procesul 
microscopic este conversia condiţiilor ce sunt doar reale într-o actualitate 
determinată. Primul fel de proces face tranziţia de la „actual” la „doar real”, iar 
celălalt efectuează creşterea de la real la actual. Primul este eficient, al doilea este 
teleologic!!5. Recunoastem aici tranziția, respectiv concresterea. În acest fel, 
noţiunea organismului este combinată cu cea a procesului în două feluri. În primul 
rând, comunitatea lucrurilor actuale este un organism, dar nu unul static, ci 
incomplet, aflat în curs de producere. „Astfel, expansiunea universului cu privire la 
lucrurile actuale este prima semnificație a «procesului»; iar universul în orice etapă 
a expansiunii sale este prima semnificaţie a «organismului». În acest sens, un 
organism este un nexus.”'” În al doilea rând, fiecare entitate actuală poate fi 
descrisă ca un proces organic. Acesta repetă la nivel microcosmic ceea ce universul 
este la nivel macrocosmic'”’. 

Chiar din simpla prezentare a acestor idei cu privire la schimbare ale lui 
Whitehead se poate observa felul coerent şi consistent cu privire la abordarea 
spinoasei probleme a relației dintre schimbare şi lipsa schimbării, dintre devenire şi 
ființă. În condiţiile în care lipsa schimbării este cerută de entităţile actuale, căci e 

"7 Ibidem, pp. 244-245. Pentru detalii, a se vedea Elizabeth Kraus, The metaphysics of 

nevoie de a se reconcilia cu individualitatea, unitatea, autoidentitatea şi 
autosuficienta, este clar că lipsa de schimbare trebuie să fie considerată o trăsătură 
metafizică fundamentală. Pentru o entitate actuală, a fi înseamnă a fi în mod 
necesar ceea ce este; a se schimba ar însemna a înceta să fie ceea ce este sau a 
deveni un altul. Din altă perspectivă, există un gen de schimbare care trebuie admis 
ca o trăsătură metafizică fundamentală a entității actuale, şi anume procesul: 
procesul constituit prin devenirea unei entităţi actuale. Astfel, noţiunile „proces” şi 
„existență” se presupun reciproc!”!. 

Devenirea entităţilor actuale este considerată de Whitehead ca fiind un 
„întreg epocal”. Actualitatea devine „ca un întreg” şi este sau există ca un întreg de 
devenire. Ca „un întreg indivizibil” este un individual; „ca un întreg” este ceea ce 
este, adică este identic cu sine. Conceput ca un întreg epocal este deci 
neschimbător: o actualitate devine ca un întreg epocal, iar la completarea 
procesului de devenire fiinţa sa ori existenţa sa încetează în mod necesar, astfel 
încât entitatea actuală piere. Whitehead este îndreptățit să conchidă: „entitățile 
actuale pier, dar nu se schimbă; ele sunt ceea ce sunt.”!”” Prin aceste fine distincții 
cu privire la schimbare şi la lipsa de schimbare, Whitehead poate susține în mod 
concomitent atât schimbarea, cât şi lipsa de schimbare drept trăsături metafizice 
fundamentale ale actualitatii. În teoria sa, o entitate actuală este neschimbătoare, 
dar nu durează şi se schimbă, dar nu se mişcă!%. 


21 Leclerc, op. cit., p. 79. 
122 Whitehead, Process and Reality, ed. cit., p. 41. 
'3 Leclerc, op. cit., p. 80. 


CONCEPTUL DE INTELECT POSIBIL 
(AL-’AQL AL-HAYULANI) LA AVERROES 

Abstract: The questions about the intellect that most concerned the Arabic Aristotelians were 
the nature of the potential intellect and the explanation of how intellectual cognition comes about. In 
the Long Commentary on the De Anima of Aristotle, Averroes opposes Alexander of Aphrodisias’ 
doctrine of the potential intellect, attackes Ibn Badjdja’s writings, and criticises the school of 
Themistius and others for their views of the potential intellect as an incorporeal substance or, 
alternatively, as a disposition inhering in such a substance. The criticism is equally determined by the 
ontological position of the potential and active intellect, together with the role played by imaginary 
representations. Averroes arrived at the intermediate theory that an individual material intellect is 
engendered whenever the active intellect joins the inborn disposition awaiting it in an individual 
human soul and he understood the human potential intellect as a single eternal substance shared by all 
men, consisting in the quasi matter that analysis can discover in other incorporeal beings and standing 
immediately below the active intellect in the hierarchy of existence. The positions at which Averroes 
arrived in his Long Commentary on De anima on the potential intellect, completely ignored in the 
Arabic world and virtually unknown in Jewish circles, thus helped shaping the European philosophy 
for three centuries. 

Keywords: soul, potential intellect, intellect in habitu, acquired intellect, active intellect, 
conjunction, imagination, cogitation, theoretical knowledge. 


În Occident, în secolul al XIII-lea, într-un context cultural aparte, interesul 
filosofilor s-a orientat şi spre problema sufletului uman, a cunoaşterii intelectuale şi 
a evoluţiei intelectului uman. În universităţile momentului, tematica cunoaşterii 
intelectuale s-a adâncit esenţial, mai ales în urma dificultăţilor generate de 
încercarea de a defini sufletul uman şi de a demonstra nemurirea acestuia. Atât 
filosofii, teologii, logicienii, dar şi reprezentanții gramaticii speculative analizaseră 
cu mare atenţie raportul dintre lucruri şi lume, dintre suflet, gândire şi intelect. 
Conceptul de intelect a reprezentat piatra unghiulară a oricărei construcții filosofice 
majore în Evul Mediu, iar istoria sa este una dificilă şi plină de ambiguitati. 
Primele şi cele mai complexe dificultăți au fost generate de concepţia despre 
intelect expusă de Aristotel în celebrul său tratat Despre sufler. 

În Capitolul 5 al Cărţii III din tratatul Despre suflet, Aristotel arăta că ,,[...] 
există un intelect care devine toate lucrurile şi altul care le produce pe toate, aşa ca 


! Lector univ. dr., Universitatea „Spiru Haret”, Bucuresti. 
? Aristotel, Despre suflet, traducere şi note N.I. Ştefănescu, studiu introductiv Al. Boboc, 
Bucureşti, Editura Ştiinţifică, 1969. 

o dispoziţie, ca o lumina” ~. Acest „intelect care devine toate lucrurile” reprezintă 
intelectul posibil, în vreme ce „intelectul care le produce pe toate” este intelectul 
activ. Într-adevăr, se pare că prima problemă cu care s-au confruntat comentatorii 
şi interpreții textului lui Aristotel a fost aceea de a stabili dacă pot fi identificate 
mai multe stadii sau genuri ale intelectului si dacă pot identifica sintagmele 
adecvate descrierii lor. 

Stagiritul a descris intelectul posibil ca pe o facultate intelectuală a sufletului 
uman care „devine toate lucrurile”, sens care va fi preluat de Alexandru din 
Afrodisia pentru a denumi stadiul iniţial al intelectului omenesc. Tot Alexandru 
este şi cel dintâi care a introdus termenii notis hylikos (intelect material) pentru a 
substitui formula aristotelică „care devine toate lucrurile”, prin care era descris, 
într-o manieră destul de neclară, intelectul posibil. Formula nots pathetikos, pe 
care a utilizat-o Aristotel la sfârşitul Capitolului 5 din Cartea a III-a din Despre 
suflet, se referă mai degrabă la imaginație decât la intelect. Intelectul posibil 
aristotelic va fi denumit, nu tocmai corect, în tradiţia filosofică ulterioară, intelect 
material. Aşadar, în primul rând nu trebuie să confundăm intelectul posibil („cel 
care devine toate lucrurile”) cu intelectul pasiv (nots pathetikos). 

În al doilea rând, în conformitate cu intenţia originară a lui Aristotel, 
exprimată în fragmentul citat din Despre suflet, am optat în titlu pentru denumirea 
de intelect posibil la Averroes, şi nu pentru cea de intelect material, aceasta din 
urmă fiind o preluare din lexiconul lui Alexandru din Afrodisia, transliterată în 
limba arabă prin al-’ag/ al-hayulani”. Această din urmă formulă, utilizată de 
Averroes, deşi reprezintă echivalentul exact, in limba arabă, al lui nots hylikos 
(intelect material), desemnează în concepţia filosofului arab un tip de intelect care 
nu are nicio legătură cu materialitatea. Dacă l-am denumi după sugestia lui 
Alexandru, ţinând cont de natura pe care intelectul posibil o are în concepţia lui 
Averroes, vom ajunge la nefericita contradicţie de a numi „intelect material” un 
intelect care este, prin excelenţă, imaterial. În concluzie, pentru a evita erorile de 
interpretare şi pentru a evidenția faptul că Averroes a fost preocupat să interpreteze 
cât mai fidel textul aristotelic menţionat, vom folosi formula intelect posibil în 
locul celei de intelect material, chiar dacă mare parte a exegezei o preferă”. 


3 Cf. Despre unitatea intelectului. Fragmente sau tratate (Aristotel, Alexandru din Afrodisia, 
Plotin, Themistius, Averroes, Albert cel Mare, Sf. Toma din Aquino, Siger din Brabant), antologie de 
filosofie medievală, ediţie bilingvă, traducere, note, tabel cronologic şi Postfafa de Alexander 
Baumgarten, Bucureşti, Editura IRI, 2000, p. 31. 

* A se vedea ocurentele termenului arab 'ag/ (intelect) in: Soheil M. Afnan, Philosophical 
Terminology în Arabic and Persian, Leiden, E.J. Brill, 1964, p. 111-114; pentru lămurirea unor 
concepte înrudite : Franz Rosenthal, Knowledge Triumphant. The Concept of Knowledge in Medieval 
Islam, Leiden-Boston, Brill, 2007, p. 196-203; Richard Walzer, Greek into Arabic. Essay on Islamic 
Philosophy, Cambridge, Massachusetss, Harvard University Press, 1962, p. 60-114. 

Natura sufletului şi a intelectului nu a fost desluşită integral de analiza 
textului Despre suflet al lui Aristotel, de unde necesitatea comentariilor realizate de 
interpreţii antici greci şi de cei medievali arabi. Chestiunea raportului dintre suflet 
şi intelect, mai ales cea cu privire la stadiile celui din urmă: intelect posibil şi 
intelect activ (traduse ulterior, mai mult sau mai puţin corect, prin sintagme 
precum: intelect material, intelect potenţial, intelect pasiv şi inteligență activă, 
rațiune activă, intelect agent sau formator), a devenit cea mai controversată pentru 
filosofii medievali, datorită consecințelor sale teoretice majore: intelectul posibil 
este o dispoziţie sau o substanță? Este etern sau este creat şi perisabil? Ce relație 
există între intelectul posibil şi imaginaţie? Ce raport poate fi stabilit între intelectul 
posibil şi cel activ? Este intelectul activ o parte a sufletului uman? Dacă da, care 
este raportul său cu sufletul şi ce efect are moartea trupului asupra intelectului? 
Poate fi intelectul activ o realitate separată de suflet, existând în afara omului şi 
independent de el? Trebuie sau poate fi intelectul activ identificat cu Dumnezeu? 

În studiul de față vom aborda doar problemele pe care le-a ridicat analiza 
tratatului aristotelic Despre suflet cu privire la natura intelectului posibil în scrierile 
lui Averroes, cu precădere în Marele Comentariu la Despre suflet” (Cartea a III-a, 
Capitolul 5). Răspunsurile oferite de către comentatorii pre-averroişti ai tratatului 
aristotelic au fost atât de variate şi de contradictorii între ele, încât o scurtă 
prezentare a acestora se impune. Nu vom putea înţelege niciodată afirmaţiile şi 
tezele filosofilor arabi Al-Farabi, Avicenna sau Averroes cu privire la intelect fara 
studiul prealabil al textelor greceşti post-aristotelice şi al scrierilor timpurii în 
limba arabă care au avut ca subiect tratatul Despre suflet al lui Aristotel. 

Vom trece în revistă interpretările date intelectului în scrierile lui Alexandru 
din Afrodisia şi ale lui Themistius”, precum şi în textele care ni s-au păstrat de la 
Ibn Badjdja. Acestea sunt esenţiale pentru a elucida contextul apariţiei problemei 
intelectului, identificarea sensurilor termenilor implicați şi înțelegerea concepţiei 
averroiste despre intelect. Aşa cum vom vedea, în metafizica şi psihologia islamice, 
mai cu seamă în arealul filosofiei şi tradiției peripatetice arabe, conceptul de 

Thomas Aquinas, and Siger of Brabant on the Intelligible Object, in „Journal of the History of 

intelect potential (al-’aql al-hayulani) şi cel de intelect agent sau activ (al’-aq/ al- 
fa’’al) au ocupat un rol major’. 

Problema intelectului uman, adică a originii, naturii, structurii şi funcțiilor 
lui, a constituit o preocupare majoră încă din gândirea antică. În ceea ce priveşte 
facultățile cognitive ale omului, in gnoseologia antică a funcţionat diferențierea 
operaţională dintre rațiune şi intelect. Aparent amândouă desemnau capacitatea de 
gândire sau spiritualul, precizându-se separatia dintre a distinge prin rațiune şi a 
înțelege prin intelect. Intelectul era situat „deasupra” raţiunii, ca o facultate 
superioară a gândirii omeneşti. Ambii termeni (didnoia şi notis) îşi au originea in 
verbul noein — a gândi, a cunoaşte, originar, a cugeta, a avea ceva în intenție. 

La Platon, întâlnim departajarea netă dintre diânoia, noŭs şi noésis (raţiunea, 
intelectul şi intuiţia nemijlocită). Dacă didnoia desemna ansamblul proceselor de 
operare şi de analiză ale gândirii sau progresul metodic în cunoaştere, noésis 
denumea capacitatea noastră de a contempla Ideile cu mijloace nesensibile, adică 
înțelegerea, intenția nemijlocită, suprarationalitatea. La rândul său, noăs-ul 
desemna „ochiul spiritului”, ,,instrumentul” prin intermediul căruia se producea 
contemplatia şi care permitea accesul la conţinuturi independente de sensibilitate. 
Pe scurt, notis-ul era un fel de ,,perceptie” (cu un statut special) a realitatilor 
spirituale. Anaxagoras afirmase deja că toate sufletele, fie ele ale animalelor, 
plantelor sau oamenilor, sunt manifestări graduale ale noăs-ului, deci ale unui 
principiu rațional şi imaterial care organizează şi coordonează masa inertă a 
seminţelor materiale. Pentru Platon, intelectul (noăs) desemna partea superioară a 
sufletului prin care omul contemplă Ideile eterne, incorporale, nenăscute şi 
nepieritoare, dovadă a faptului că sufletul său este înrudit cu divinul, cu nemurirea 
şi cu inteligența, aşa cum reiese din dialogurile Phaidon’ şi Republica”. 
Contemplatia ideilor a fost descrisă ca un fel de gândire nediscursiva, ca un fel de 
„vedere mentală”, un ,,ceva” care se află în gândire, şi nu o gândire conceptuală 
similară cu a opera prin gândire cu ceva. Altfel spus, raţiunea (didnoia) produce o 
cunoaştere de tip conceptual, în vreme ce actul contemplatiei, care se realizează 
prin intermediul noăs-ului, este în sine nediscursiv. 

Distincția amintită i-a determinat pe Aristotel şi pe gânditorii neoplatonici să 
analizeze cu şi mai mare atenţie problema intelectului. În celebrul tratat Despre 
suflet, de pildă, Aristotel a explicat cunoaşterea umană în termenii concepţiei sale 
despre suflet şi despre trup, pe care a dezvoltat-o progresiv şi care nu poate fi 
înțeleasă fără lămurirea altor concepte aristotelice esențiale: act, potenta, materie, 
formă etc. Astfel, în Cartea a Il-a, pentru a defini sufletul, Aristotel a utilizat 
distincţia dintre formă şi materie: ,,[...] fiecare corp natural, care participa la viata, 


5 A se vedea şi Seyyed Hossein Nasr, Epistemological Questions: Relation among Intellect, 
Reason, and Intuition within Diverse Islamic Intellectual Perspectives in volumul: Islamic Philosophy 
From its Origin to the Present. Philosophy in the Land of Prophecy, Albany, State University of New 
York Press, 2006, p. 93-107. 

° Phaidon, 80 a-b. 

10 Republica, 611 e. 

se poate considera drept substanță, şi anume o substanță compusă «organizată». 
Deoarece, însă, corpul este şi ceva anumit, înzestrat cu viata, corpul nu poate fi 
considerat suflet. Căci corpul nu este din acelea ce se enunţă despre subiect ca 
«sufletul», ci mai curând este el însuşi substrat şi materie. Sufletul este deci, cu 
necesitate, o substanţă în sensul de specie a unui corp natural care are viata ca 
potenta. Însă substanța este o entelehie «realitatea in act»: aşadar, sufletul este 
realitatea in act a unui astfel de corp.”"' Se poate lesne observa că, în viziunea lui 
Aristotel, între suflet şi trup există acelaşi raport ca între formă şi materie. 

Distincția dintre act şi potenté are, de asemenea, un rol important în 
clarificarea doctrinei aristotelice despre suflet şi, implicit, despre intelectul uman. 
În concepția lui Aristotel, nu există lucru care să fie complet în act sau complet în 
potentialitate, ci fiecare obiect prezintă o dispoziţie (hexis — în greacă sau habitus — 
în latină) pentru o anumită actualitate care nu este încă împlinită. În consecință, 
afirmaţia potrivit căreia „dacă trebuie să rostim o definiţie generală despre orice fel 
de suflet, urmează că el este realitatea în act primordială a unui corp natural 
înzestrat cu organe” trebuie înțeleasă în sensul că sufletul reprezintă capacitatea 
trupului de a-şi exercita funcţiile astfel încât el să fie viu. Mai mult, aşa cum 
materia poate fi actualizată doar dacă este determinată de o formă, un lucru este viu 
datorită sufletului său. În ce priveşte structura sufletului, Aristotel distinge câteva 
facultăți sau modalităţi prin care ceva poate avea şi poate păstra atributul viului: 
nutriția, reproducerea, senzaţia, dorinţa, mişcarea, imaginaţia şi intelectul. Evident, 
nu toate fiinţele vii posedă aceleaşi facultăţi sau nu le posedă pe toate. Sigur este 
însă că numai oamenii sunt înzestrați cu intelect. 

Însă Aristotel „nu a reuşit niciodată să împace definiția sufletului ca «act 
prim al corpului natural dotat cu organe» cu afirmaţia [...] prin care intelectul este o 
funcție a sufletului (subl. ns.), deşi nu se supune definiţiei de mai sus fiindcă nu are 
un organ corporal. El provine «din afară», e divin, cu toate că se găseşte, cu 
distinctiile sale, în suflet (subl. ns.).” "° Doctrina aristotelică a intelectului, aşadar, s- 
a constituit gradat şi a generat imense dificultăți teoretice. 

Alături de senzaţie, intelectia sau gândirea constituie cea de-a doua facultate 
cognitivă care asigură dobândirea cunoaşterii. Analizând senzaţia, care există doar 
ca potentialitate în vederea a ceea ce va fi perceput, Aristotel a distins între 
organele de simţ şi obiectul simţurilor, dar a identificat actul de a simţi cu 
actualitatea obiectului perceput. În privinţa gândirii, Stagiritul a preluat sugestia 
platoniciană potrivit căreia intelectul desemnează facultatea de a abstrage formele 
lucrurilor, chiar dacă noțiunea platoniciană a formei a suferit modificări esențiale în 
cadrul concepţiei sale. Cu alte cuvinte, dacă gândirea este asemănătoare cu 
simtirea, atunci sau suferă o afecţiune din partea obiectului gândit, sau este altceva 


'l Aristotel, Despre suflet, Cartea a Il-a, 412a 15-23, traducere şi note N.I. Ştefănescu, studiu 
introductiv Al. Boboc, Bucureşti, Editura Ştiinţifică, 1969, p. 49. 

12 Ibidem, 412b 3-6, p. 50. 

13 Despre unitatea intelectului, ed. cit., p. 287. 

cu o astfel de calitate. Aşadar, intelectul trebuie să fie ceva neafectat, dar primitor 
de o formă şi să fie acea formă ca potenta, dar nu forma însăşi, şi să se comporte 
precum o face organul senzitiv faţă de obiectele percepute, tot aşa şi intelectul fata 
de obiectele inteligibile. Deşi defineşte intelectul în analogie cu senzaţia, aflându- 
se in potentialitate pentru a deveni identic cu obiectul său, obiectele intelectului se 
disting de obiectele cunoaşterii sensibile. Obiectul cunoaşterii intelectuale îl 
reprezintă esentele lucrurilor, dar este nevoie şi de percepţia acestora, de imaginea 
(phantasmata) lor sensibilă: ,,[...] intelectul este forma formelor, pe când senzaţia 
este forma lucrurilor percepute.”'* 

Cea mai disputată secțiune a tratatului Despre suflet a rămas, de-a lungul 
timpului, Capitolul 5 din Cartea a III-a, unde este specificată existenţa unui anume 
intelect activ sau agent, ale cărui rădăcini pot fi identificate în noțiunea aristotelică 
nous poietikos, dar într-o modalitate indirectă. Există aici două teze esenţiale: 
doctrina potrivit căreia „în adevăr, la cele nemateriale este identitate între factorul 
gânditor şi obiectul gândit”! şi distincţia între existența unui intelect potential (care 
devine toate lucrurile) şi un intelect activ sau agent (care produce toate lucrurile). 
lată fragmentul complet care a suscitat un enorm interes din partea comentatorilor 
operei lui Aristotel şi care, adâncind problema intelectului, a declanşat poate marea 
dispută asupra tezelor averroiste din Occidentul latin al secolului al XIII-lea, 
generând consecinţe teoretice majore cu privire la problema nemuririi sufletului: 

„Aşa cum în toată natura există ceva ca o materie pentru fiecare gen (şi 
aceasta «este» toate celelalte in potenta) şi altceva drept cauză şi producător, prin 
care toate se produc, ca şi arta fata de materia din care urmează să producă, este 
necesar ca şi în suflet să persiste aceste diferenţe. «Înseamnă că» există un intelect 
care devine toate lucrurile şi altul care le produce pe toate, aşa ca o dispoziţie, ca 
o lumină. Căci într-un anume fel şi lumina preface în culori în act culorile existente 
în potență. Şi acest intelect (intelectul activ) este separat şi neafectat şi 
neamestecat, fiind prin esenţă în act. Căci întotdeauna este mai nobil cel ce 
acționează decât cel care este afectat, şi principiul «este mai nobil» decât materia 
[...] Aceasta nu «înseamnă» că «intelectul» uneori înțelege, alteori nu înţelege. El 
este, fiind separabil, numai cel care este, şi doar aşa este nemuritor şi etern. Căci 
noi nu ne amintim «cu el», deoarece este neafectat, în vreme ce intelectul pasiv este 
muritor şi fără acesta el nu înțelege nimic (subl. ns.).”'® Pe scurt, Aristotel vorbeşte, 
în primul rând, despre un intelect potenţial care „devine toate lucrurile”, aşadar 
despre o facultate cognitivă care, asemenea facultăţii senzitive, există doar în 
potentialitate. De aceea, interpreţii arabi şi latini îl vor denumi şi intelect material, 


14 Aristotel, Despre suflet, Cartea a III-a, 432a, ed. cit., p. 97. 

15 Aristotel, Despre suflet, Cartea III, 430a 4, ed. cit., p. 92; Al. Baumgarten propune varianta: 
„[...] în cazul celor lipsite de materie, este totuna intelectul şi ceea ce este gândit” in: Despre unitatea 
intelectului, ed. cit., p. 31. 

lé Din raţiuni terminologice, alegem pentru acest text traducerea lui Al. Baumgarten din 
Despre unitatea intelectului, ed. cit., p. 31. 

intelect potential sau posibil (al’-agl hayulani, al’-aql al-quwwah — în arabă sau 
intellectus possibilis — în latină). Din exemplul oferit de Aristotel însuşi, aşa cum 
lumina este actualitatea (enteleheia) a ceea ce este vizibil, tot astfel intelectul activ 
este actualitatea gândirii. Mai mult, între intelectul în potentialitate şi intelectul in 
act ar exista acelaşi raport ca între trupul fără viaţă şi trupul care îşi exercită 
funcţiile vitale. 

Distincția pe care Aristotel o instituie între cele două intelecte conduce la 
mari dificultăți de ordin teoretic. Ce înseamnă, de pildă, că intelectul activ este 
„separabil” şi „nemuritor” — prin aceasta fiind „ceea ce este”, în timp ce intelectul 
pasiv este muritor şi incapabil de a înţelege de unul singur ceva? Dacă nu înţelege, 
de ce este numit intelect? Poate că Aristotel a intenţionat să indice aici doar 
condiţiile fundamentale ale gândirii, considerând că, în procesul cunoaşterii, deşi 
intelectul activ este necesar, el nu este totuşi suficient. Însă el afirmă aici un alt 
lucru important: dacă intelectul activ este nemuritor, dar şi parte a sufletului uman, 
atunci există cel puţin o parte a sufletului nemuritoare şi eternă, chiar dacă, 
interpretat ca actualitate a trupului, sufletul ar trebui să piară complet odată cu 
dispariția acestuia. Dacă însă intelectul activ este „neafectat” şi ,.neamestecat” şi 
„etern”, el ar trebui să se distingă de sufletul individual, neavând nicio legătură cu 
facultatea senzatiei, a imaginației sau cu intelectul pasiv, perisabil. 

Această incoerenta a textului aristotelic avea să devină piatra de poticnire a 
comentatorilor antici şi a celor medievali, în special arabi: care sunt, de fapt, 
stadiile intelectului omenesc? Intelectul posibil şi cel activ sunt proprii fiecărui 
individ sau nu? Există un astfel de intelect activ etern în afara omului, putând fi 
identificat, de exemplu, cu Dumnezeu? Poate fi şi intelectul posibil etern? 

Reamintim că Alexandru din Afrodisia a preferat formula „intelect material” 
pentru a pune în receptivitatea inerentă intelectului posibilitatea de a primi formele 
inteligibile. Intelectul posibil sau material, numit adesea şi potential (notis 
dynamikos), este conceput de Alexandru ca o dispoziție (epitedeios) a nivelului 
senzitiv al sufletului şi constă într-o îmbinare particulară a elementelor corpului 
omenesc. Această dispoziție nu are existență reală, putând fi comparată, mai 
degrabă, cu absenţa scrierii de pe o tablă de scris decât cu tabla de scris în sine, 
preluând şi completând o celebră analogie aristotelică. 

Interpretând în cheie proprie scrierile lui Aristotel, Alexandru a înțeles că 
intelectul posibil sau material (nots hylikos) este numai o dispoziţie (épitedeids) 
prezentă în corpul omenesc, în vreme ce Themistius, un alt comentator celebru al 
tratatului Despre suflet, a ajuns la rezultate complet diferite. Acelaşi text aristotelic 
l-a condus pe acesta din urmă la o concluzie contrară: intelectul posibil nu are 
nevoie de un organ trupesc pentru îndeplinirea funcţiilor sale, întrucât este complet 
separat de trup, incoruptibil şi lipsit de orice materialitate. Cu alte cuvinte, intelectul 
posibil este o substanță imaterială. În filosofia arabă dedicată subiectului, Al-Farabi, 
realizând o sinteză (al-nazar al-tarkibi'”) a poziţiilor concurente ale celor doi 


17 Are mai degrabă sensul de abordare sintetică în limba arabă. 

comentatori, a descris intelectul posibil deopotrivă ca pe o dispoziţie şi ca pe o 
substanță imaterială. 

Problema naturii intelectului posibil a constituit obiectul cercetării lui 
Alexandru din Afrodisia în comentariile Despre suflet (De anima), Despre intelect 
(De intellectu) şi în Suplimentul la Despre suflet (De anima libra mantissa)'®. 
Acesta a preluat descrierea aristotelică a stadiului initial al intelectului, notând ca 
nu se poate vorbi de existenţa intelectului uman înainte ca acesta să desfăşoare 
operaţii ale gândirii. Însă, ceea ce este receptiv la forme de un anumit fel nu poate 
avea niciuna dintre ele în însăşi natura sa, întrucât prezenţa formei sale însăşi poate 
împiedica primirea altei forme. În acest caz, intelectul posibil nu poate conţine în 
sine nicio formă inițială şi nici nu trebuie să fie un lucru „în act”, ci cu totul 
potențial. Nefiind nimic în actualitate, nimic substanţial sau real, intelectul posibil 
nu poate fi decât o dispoziţie (epitedeios) pentru a primi formele inteligibile. 

Pentru a explica maniera în care intelectul este doar potentiala gândire a 
tuturor lucrurilor, nefiind încă gândire în act, Aristotel l-a comparat cu o tablă care 
este receptivă să primească orice fel de scriere, dar pe care încă nu este scris nimic. 
Într-o afirmaţie ulterioară, gândită şi regândită de-a lungul secolelor de 
comentatorii săi, Aristotel a arătat că intelectul omenesc este „impasibil”, în sensul 
că nu suferă niciun fel de afecţiune sau alterare atâta vreme cât îşi exercită funcțiile 
de cunoaştere. Chiar şi nivelul non-intelectual al percepţiei îşi îndeplineşte 
scopurile în afara oricărei afectări sau alterări. De altfel, logica naturală îl obligă pe 
Aristotel să admită că atâta vreme cât cele mai slabe facultăţi ale sufletului nu 
suferă vreo alterare, este cu atât mai puţin probabil ca aceasta să se întâmple în 
cazul intelectului neamestecat cu trupul: „Despre latura sufletului prin care sufletul 
cunoaşte şi chibzuieste, fie că nu e separabilă pe bază de mărime, ci numai rational, 
trebuie să cercetăm ce particularitate are şi cum e posibil să ia naştere cugetarea, în 
adevăr, dacă cugetarea este asemănătoare cu simtirea, atunci sau suferă o afecțiune 
din partea obiectului gândit, sau este altceva cu o astfel de calitate. Aşadar, el 
trebuie să fie ceva neafectat, dar primitor de o formă şi să fie acea formă ca 
potență, dar nu forma însăşi, şi să se comporte precum o face organul senzitiv fata 
de obiectele percepute, tot aşa şi intelectul faţă de obiectele inteligibile. Aşadar, 
întrucât el le cugetă pe toate, e necesar să fie neamestecat, cum zice Anaxagoras, 
pentru a domina, adică pentru a cunoaşte. Căci el împiedică şi opreşte ivirea 
oricărui fenomen lăturalnic şi intermitent, ca fiind străin şi i se opune. Aşadar 
natura lui nu este altceva decât tocmai aceasta de a fi potential.”"” 


'8 Alexander, De anima în Scripta Minora 2.1, Berlin, I. Burns, 1887, p. 1-100; Alexander, 
De Intellectu in Scripta minora 2.1, Berlin, I. Burns, 1887, p. 106-130; A. Badawi (ed.), 
Commentaires sur Aristote perdus en grec et autres épitres, Beirut, El Machreq, 1971; Robert W. 
Sharples, Alexander of Aphrodisias: Supplement to On the Soul, Ithacca, Cornell University Press, 
2004. Versiunea romaneasca a textului De intellectu in Despre unitatea intelectului. Fragmente sau 
tratate, ed.cit. 

19 Aristotel, Despre suflet, Cartea III, 429a 4-20, ed. cit., p. 91. 

Alexandru din Afrodisia a înţeles însă că analogia aristotelică cu tabla de 
scris trebuie rectificată: tabla de scris are o existență reală, în vreme ce intelectul 
posibil sau material nu este existent în mod actual înainte de a-şi îndeplini funcțiile 
specifice. De aceea, Alexandru introduce o distincţie între „tabla nescrisă în sine” 
şi „caracterul nescris al tablei”. Analogiile reale se pot realiza doar între intelectul 
posibil şi caraterul nescris al tablei, precum şi între tabla de scris în sine şi sufletul 
omenesc în întregul lui. Dispozitia sau receptivitatea în vederea scrisului pe care 
tabla o vădeşte nu suferă nicio afectare când este adusă la actualitate, întrucât o 
„dispoziţie” nu poate fi un subiect sau un „substrat” în mod real: doar ceea ce este 
descris ca subiect sau substrat actual poate suferi vreo afecţiune sau alterare. 
Similar, nici intelectul material nu suferă de alterare sau afectare atâta vreme cât nu 
face parte din clasa lucrurilor care există în mod actual. Întrucât intelectul posibil 
este o ,,putere” a sufletului omenesc, el este distrus odată cu acesta (dacă şi atunci 
când sufletul este distrus). Alexandru a admis o formă atenuată a unui anume gen 
de nemurire intelectuală a omului, dar nu şi nemurirea receptivitatii în vederea 
gândiri cu care omul se naşte. 

„Intelectul care devine toate lucrurile” trimite la ideea că acesta posedă deja 
întregul registru de idei, chiar dacă ele nu sunt încă actualizate în gândire. De aceea 
se şi numeşte posibil intelectul care nu este gândire aflată în act; el reprezintă, de 
fapt, permanenta dispoziție de a trece la o gândire manifestă, în act, prin care 
devine apt să gândească prin sine. În comentariul la De anima al lui Alexandru şi la 
aristotelicienii arabi care-i sunt adepți, termenul ales pentru a desemna intelectul 
care se află în posesia unor conţinuturi de gândire, chiar dacă nu complete şi nu „în 
act”, este cel de intelect habitual. Aceasta este şi semnificaţia cu care îl va utiliza 
Averroes mai târziu: intelectul habitual este intelectul uman care posedă un 
repertoriu de idei, dar nu unul actualizat. De altfel, Alexandru a impus o distincție 
nouă, care nu apare explicit în tratatul Despre suflet al lui Aristotel: intelectul 
habitual se află undeva între pura potentialitate a individului care încă nu a 
dobândit cunoaşterea, dar pentru care gândirea este posibilă, şi completa cunoaştere 
în act a subiectului cunoscător angajat în gândire in mod curent”. Aşadar, 
intelectul habitual, ca stadiu al intelectului în care omul are posibilitatea de a gândi, 
dar care nu gândeşte încă, trebuie distins de intelectul în act, un stadiu în care 
gândirea este dobândită şi se manifestă în subiectul cunoscător. Schematizând, 
Alexandru a distins trei stadii ale intelectului omenesc: intelectul posibil sau 
material, intelectul habitual şi intelectul in act. Distincția dintre intelectul activ şi 
cel habitual lipseşte cu desăvârşire la Themistius, dar este recognoscibila la Al- 
Kindi, chiar dacă acesta nu utilizează explicit sintagma „intelect habitual”. 

Al-Farabi şi Avicenna au introdus aparent un nou stadiu al intelectului uman: 
intelectul dobândit, un termen care este însă echivalent, din punctul de vedere al 
semnificației, cu intelectul habitual care apare în varianta grecească a Comentariului la 


% Alexandru din Afrodisia, De anima, 85-86. 

Despre suflet al lui Alexandru din Afrodisia. Astfel, intelectul dobândit nu este 
altceva decât intelectul apt să gândească, dar care nu gândeşte încă. 

Themistius, spre deosebire de Alexandru, s-a axat pe ideea că intelectul este 
neamestecat cu trupul şi „separat” de el. Intelectul posibil nu utilizează niciun 
organ corporal pentru activitatea sa; el este în întregime neamestecat cu trupul, 
impasibil, separat de materie, deci indestructibil. Themistius, în Parafraze la 
Despre suflet a lui Aristotel”, arată că intelectul material sau posibil nu este simplă 
receptivitate, ci un corelativ al intelectului activ. Amândouă sunt conţinute în suflet 
şi sunt pieritoare. Intelectul posibil, la rândul său, atunci când asupra lui acționează 
intelectul activ, devine intelect speculativ. Acesta este de sine stătător şi nemuritor. 

În primul rând, Themistius preia interpretarea dată intelectului de Theofrast, 
care propusese teza separaţiei intelectului posibil de materie. El a încercat, în plus, 
să explice maniera în care intelectul posibil s-ar putea să provină „din afară” sau să 
fie „supraadăugat”, dar legat in mod ,,esential” de ființa umană. Theofrast a optat 
finalmente pentru o poziție moderată: intelectul nu provine „din afară”, ci, mai 
degrabă, apare odată cu naşterea omului. Pe scurt, Themistius preia de la Theofrast 
ideea că ,,ceva” din afară se „alătură” omului la naştere şi constituie intelectul 
uman. Intelectul uman nu poate avea nimic comun cu trupul sau cu facultatea 
senzitiva a sufletului, fiind o substanță, nu o dispoziţie, şi având atributul nemuririi. 

Aşadar, cu Alexandru din Afrodisia şi cu Themistius ne găsim în fata a două 
interpretări sensibil diferite pe baza aceluiaşi fragment enigmatic din Despre suflet 
a lui Aristotel, Cartea a III-a. După cum vom vedea, Averroes a considerat că toți 
cei care urmează interpretării propuse de Themistius sunt nevoiţi să adopte teza 
intelectului posibil conceput ca substanță necorporală sau pe cea a intelectului 
posibil conceput ca dispoziţie prezentă într-o substanță necorporală. 

Ibn Badjdja”?, comentator arab al textului aristotelic, care a scris o lucrare ce 
poate fi tradusă aproximativ Tratat despre unirea intelectului agent cu intelectul 
omului, îşi construieşte discursul despre intelectul posibil plecând de la imaginaţie. 
Aristotel a stabilit, într-adevăr, o relație între facultatea intelectuală a sufletului 
omenesc şi facultatea imaginaţiei: intelectul omenesc nu-şi poate îndeplini funcțiile 
specifice decât prin intermediul imaginilor inerente facultății imaginative din 
suflet”. Formele spirituale apte de a fi primite de intelect constituie ceea ce el 
numeşte „facultatea raţională” a omului”. Aceste forme spirituale sau inteligibile 


”! Themistius, Paraphrase of Aristotle’s De anima în Commentaria in Aristotelem Graeca, 
Berlin, R. Heinze, 1899, p. 105. 

» Ibn Badjdja s-a arătat preocupat de posibilitatea intelectului uman de a accede la 
cunoaşterea pură prin subterfugiile ştiinţelor speculative şi potrivit căii naturale a minții. Pesemne că 
este prima încercare de explicare a mecanismului de unire a intelectului agent cu intelectul posibil. 
Badjdja pune semn de egalitate între intelectul uman şi formele spirituale izvorâte din imaginaţie. 
Distinge, deci, între un intelect agent transcendent şi un intelect posibil imanent, sugestie pe care 
Toma din Aquino o va folosi pentru a-şi construi concepţia despre species intelligibiles. Tocmai 
această perspectivă îl va ajuta pe dominican să lupte împotriva tezelor averroiste despre intelect. 

3 Aristotel, Despre suflet, 427b 16 şi 432a 8-9. 

* Fi Hisal Al- ‘Aql bi'l- Insan, 13-14. 

sunt, de fapt, imaginile localizate în imaginaţie. S-au păstrat prea puţine texte care 
ne pot detalia concepţia lui Ibn Badjdja despre intelectul posibil, dar reținem de la 
Averroes faptul că el este interpretul care concepe intelectul posibil aristotelic ca o 
dispoziţie sau receptivitate plasată în facultatea imaginaţiei din suflet. 

În spaţiul filosofic arab, Avicenna a analizat natura intelectului potențial 
doar indirect, dar Averroes a fost efectiv obsedat de această problemă. Putem vorbi 
despre o evoluţie continuă a concepţiei despre intelect posibil la Averroes, care a 
elaborat teorii succesive asupra cărora a revenit în nenumărate rânduri şi pe care le- 
a amendat ori de câte ori i s-a părut necesar. Scrierile pe care le-a dedicat 
subiectului despre intelectul posibil au lansat ulterior două mişcări manifeste în 
secolele al XV-lea şi al XVI-lea, în comunităţile filosofice iudaice şi creştine 
(paradoxal, nu şi islamice), pentru care problema intelectului a devenit crucială. 

Deşi pleacă de la scrierile aristotelice, Averroes a ridicat chestiunea 
intelectului posibil împotriva tradiţiei lui Alexandru din Afrodisia, a lui Themistius 
sau a lui Ibn Badjdja. Prima premisă a demersului său privind activitatea 
intelectului este teza capacităţii intelectului uman de a reflecta realitatea în mod 
obiectiv, fără distorsiuni. Aristotel a atras atenţia asupra necesității ca intelectul să 
nu se nască cu anumite ,,atribute” pentru a putea să gândească. Într-adevăr, dacă 
intelectul ar avea o ,,forma” înainte de a primi formele inteligibile, aceasta i-ar 
bloca activitatea şi ar afecta oglindirea nealterată a realităţii. Intelectul uman este, 
de fapt, oglinda exactă a realităţii şi nu poate poseda aprioric, adică înaintea 
experienţei, nicio calitate. Din acest motiv, Aristotel vorbea despre faptul că există 
o parte a sufletului care nu trebuie să fie unită cu trupul, ci „separată” şi situată „în 
afara” trupului. Pentru unii dintre interpreții lui, „separat” va fi echivalent, pur şi 
simplu, cu incorporal. Este şi cazul lui Averroes. 

Lectorul textului aristotelic care se va axa pe caracterizarea intelectului 
potential ca „„neamestecat” cu corpul natural şi „separat” de acesta va ajunge la o 
concepţie diametral opusă de a celui care pune accentul pe înțelegerea acestuia ca 
dispoziţie sau receptivitate completă, un „lucru” care nu există în fapt. Averroes s-a 
aflat şi el în dificultatea de a opta pentru aceste două teorii concurente, pe care le-a 
adoptat iniţial şi pe care le-a criticat ulterior, ajungând ca în ultima etapă a creației 
sale să adopte o poziţie de mijloc. A avut de ales între teoria — comună lui 
Alexandru şi lui Ibn Badjdja — care afirma că intelectul posibil este o dispoziţie 
aflată în sufletul omenesc sau în imaginaţie şi teoria construită de Themistius, după 
care intelectul este nematerial, o substanță independentă de omul trupesc şi care i 
se „alătură” la naştere. 

Încercările repetate ale lui Averroes de a rezolva problema şi de a descoperi 
adevărata intenție aristotelică cu privire la natura intelectului posibil reies cu 
claritate din cele şapte lucrări în care analiza intelectului ocupă un loc important. 
Cele mai importante sunt însă cele trei comentarii la Despre suflet”. 


*5 Herbert A. Davidson, op. cit., p. 262-265. 

Primul dintre ele, Epitoma la Despre suflet (Epitome de anima — in limba 
latina, Al-Mukhtasar — în limba arabă) s-a păstrat doar în originalul arab şi într-o 
traducere ebraică medievală. Epitoma conţine doar câteva paragrafe în care este 
dezvoltat un argument, în mai mulți paşi, pentru a dovedi că intelectul posibil este 
o dispoziţie prezentă în trupul uman. Argumentul debutează cu analiza atributelor 
pe care le posedă gândirea teoretică inteligibilă (al-’aql al-nazari) care înglobează, 
în viziunea lui Averroes, şi conceptele (tasawwur), şi judecatile (tasdiq). Primul 
atribut al gândirii inteligibile trebuie să fie indicatorul unui statut ontologic ce nu 
poate fi acordat lucrurilor materiale sau accidentelor. Prin urmare, gândirea 
inteligibilă este o ,,forma” complet diferită atât de formele lucrurilor materiale, cât 
şi de formele sufletelor (suwar nafsaniyya), ultimele fiind cele care constituie 
nivelul non-intelectual al percepţiei (derivă probabil din formula „forme spirituale” 
— al-ma’qulat al-nazariyya — prin care Ibn Badjdja numea toate nivelurile de 
abstractiune din sufletul uman). Altfel spus, gândirea teoretică sau inteligibilă are o 
existență diferită de a lumii materiale, externe, este infinită şi, atunci când se 
petrece în act, subiectul cunoscător este identic cu obiectul de cunoscut. 

Gândirea teoretică trebuie să intre în existenţă ca o dispoziţie, ca un soi de 
receptivitate completă a facultății imaginative a sufletului. Descriind-o, Averroes a 
preluat analogia aristotelică a tablei de scris, cu tot cu amendamentele aduse de 
Alexandru din Afrodisia, explicând că intenţia reală a lui Aristotel nu a fost aceea 
de a compara intelectul posibil cu tabla de scris în sine, el nefiind o substanţă, ci cu 
receptivitatea completă a tablei de a primi orice fel de scriere. În acest text, 
Averroes respinge categoric posibilitatea ca intelectul posibil să fie o substanţă 
eterna, deoarece aceasta l-ar fi transformat într-un intelect în act, iar el este, de fapt, 
o stare de potentialitate a gândirii. Mai târziu, în alte scrieri, a revenit asupra acestei 
teze de câteva ori, rectificând concepția sa despre intelectul potențial ca dispoziţie 
prezentă în facultatea imaginaţiei: formele deja prezente în imaginaţie ar împiedica 
intelectul material să gândească nedistorsionat inteligibilul. În cele din urmă, 
Averroes a întreprins câteva corecturi ulterioare redactării textului Epitomei şi a 
adăugat note suplimentare şi lămuritoare cu privire la necesitatea de a înțelege 
intelectul posibil ca pe un gen aparte de substanţă eternă, aflată într-o stare de 
completa potentialitate, independentă de corpul uman şi care primeşte ideile 
inteligibile similar modului în care prima materie îşi primeşte formele fizice. 

Într-o altă scriere, Epistola despre posibilitatea conjuncţiei” (ittisal) cu 
intelectul activ”, afirmaţiile urmează liniile generale din Epitoma la Despre suflet. 
Si aici Averroes reține ideea aristotelică a intelectului posibil ca dispoziţie, şi nu ca 
substanță. Presupusul argument aristotelic, expus mai sus, era acela că prezența 
anterioară a formei ar fi împiedicat intelectul material să-şi îndeplinească funcția de 


2% Are sensul de unitate cognitivă a subiectului cunoscător cu obiectul de cunoscut. 

” Kalman P. Bland (ed.), The Epistle on the Possibility of Conjunction with the Active 
Intellect by Ibn Rushd, with the Commentary of Moses Narboni, New York, Ktav Publishing House, 
1982. 

a oglindi realitatea lumii externe fără distorsiuni. Surprinzător este faptul că exact 
acelaşi argument a fost utilizat de Averroes, în altă lucrare, pentru a dovedi o teză 
contrară, şi anume că intelectul posibil este o substanţă eternă aflată într-o stare de 
potentialitate pură. Aristotel nu a susținut decât că intelectul posibil nu poate 
conține nicio forma. Asumptia sa ar fi putut sprijini definirea intelectului posibil ca 
dispoziţie doar în cazul în care ar fi adăugat premisa că substanţele intelectuale, 
aflate într-o stare de pura potentialitate şi fără formă, nu există. Epistola serveşte şi 
altui scop: localizarea intelectului posibil, plecând de la precizarea că intelectul 
habitual, stadiul în care omul poate gândi, este atins prin noţiunile sau conceptele 
imaginaţiei (“inyanim medummim sau ma’ani mutakhayyala). Intelectul omenesc 
dobândeşte şi păstrează formele inteligibile (al-ma’qulat al-nazariyya) prin 
intermediul contemplării imaginilor aflate în imaginaţie. De vreme ce formele 
imaginative (al-ma 'ani'l-k-luryaliyya — literal în arabă: reprezentări imaginative) 
sunt un substrat al ideilor inteligibile, receptivitatea în raport cu aceste idei a 
intelectului posibil trebuie să fie conectată la aceste forme sau imagini. Aşadar, 
intelectul posibil trebuie să fie o dispoziţie aflată în relaţie cu sufletul imaginativ 
(al-quwwa ’l-khayaliyya). În acest punct, Averroes revine la analogia cu tabla de 
scris: dispoziţia omului spre gândire se află într-un raport cu formele imaginaţiei 
similar celui dintre dispoziţia tablei pentru scris şi tabla de scris propriu-zisă. 

Gânditorii subsumati aristotelismului au înţeles că intelectul uman nu poate 
fi „amestecat” cu trupul din cauza pericolului ca acesta să nu poată percepe ideile 
inteligibile nedistorsionat. Epistola introduce o pereche de formule care să exprime 
relaţia intelect-corp foarte precis: o „relaţie de existență” (hegsher mesi 'ut) şi o 
„relaţie de amestec” (hegsher 'erub). Deşi a conceput imaginația (al-qguwwa ’l- 
khayaliyya) doar într-o relaţie „de existență”, şi nu „de amestec” cu corpul, 
intelectul posibil rămâne dependent de imaginaţie din cel puţin două raţiuni. 
Formele imaginative (al-ma 'ani'l-k-luryaliyya) sunt, în primul rând, substratul 
facultăţii de gândire, deoarece gândirea nu se realizează în lipsa acestora. Mai mult, 
ele constituie şi factorul motrice care declanşează procesul gândirii, datorită 
faptului că intelectul trebuie să „contemple” şi să „privească” imaginile aflate în 
imaginație pentru a-şi putea executa funcțiile specifice. Cu alte cuvinte, intelectul 
este activat de imagini tot astfel cum senzaţia este activată de simţuri. Concluzia 
Epistolei este că formele speculative inteligibile (al-ma’qulat al-nazariyya) sunt 
generate şi destructibile, aşa cum destructibile sunt şi formele imaginative (a/-ma 
ani 'l-k-luryaliyya). Întrucât intelectul material este dependent de facultatea 
imaginației, rezultă că şi el este generat şi destructibil. 

Averroes a declarat că de la Ibn Badjdja a preluat interpretarea intelectului 
posibil ca dispoziţie localizată în imaginaţie, spre deosebire de Alexandru care 
localiza această dispoziție imprecis, în subiectul sau în sufletul uman. Una dintre 
lucrările minore ale lui Averroes, în care este discutată problema unirii sau 
conjunctiei cu intelectul activ — tratat care a devenit parte a scrierii latinesti 
cunoscută ca Tractatus de animae beatitudine — interpretează intelectul posibil ca 

receptivitate inerentă sufletului uman, fără a specifica plasarea acestuia în 
imaginație. Aici Averroes recunoaşte că a adoptat o teză de-a lui Alexandru din 
Afrodisia. Tratatul stabileşte interpretările date de Themistius şi Alexandru 
intelectului posibil şi rotunjeşte concepția alexandriană prin afirmația: natura 
acestei parti a sufletului nu este altceva decât dispoziţia (pentru gândire) prezentă 
în suflet. Alexandru a ajuns la această teză datorită lui Aristotel, care comparase 
intelectul posibil cu receptivitatea pentru scriere a tablei, ceea a fost suficient 
pentru ca Alexandru să interpreteze facultatea gândirii ca pe o dispoziţie a 
sufletului şi pentru a susține, mai apoi, că această dispoziţie este, asemenea 
celorlalte dispoziții, produsă odată cu sufletul. Fiind muritoare, dispoziția pentru 
gândire urmează distrugerii sufletului. Dacă în Epitomă şi în Epistolă Averroes a 
conceput intelectul posibil ca pe o dispoziţie localizată în imaginație, în acest tratat 
l-a localizat imprecis, în sufletului omenesc în genere. 

În Comentariul mediu la Despre suflet? (Al-Talhkis Kitab al-Nafs li-Aristu), 
Averroes întâmpină alte dificultăți. Textul ia spre analiză intelectul uman, esenţială 
fiind prezentarea comparată a pozițiilor exprimate de Alexandru şi Themistius. 
Concluziile la care ajunge sunt extrem de interesante: cele două interpretări sunt 
contradictorii şi creionează imaginea unui intelect posibil destul de hibridă. El 
poate fi şi o simplă dispoziţie aflată în organismul uman, dar şi o substanță eternă. 
Averroes se află în situația de a construi o concepție intermediară despre intelectul 
posibil: acesta este complet „neamestecat” cu orice formă materială sau cu 
subiectul în care el există. Dacă intelectul posibil ar fi amestecat cu orice formă, 
atunci forma subiectului cu care este amestecat ar putea împiedica primirea 
formelor (al-ma ‘qulat al-nazariyya) sau le-ar altera pe cele care au fost primite. În 
acest caz, formele lucrurilor nu pot fi prezente în gândire cu acuratețe. Dar, întrucât 
afirmase deja că, prin natura sa, intelectul trebuie să primească formele gândirii 
fără distorsiuni, era necesar să conchidă că intelectul posibil nu poate fi amestecat 
cu nicio formă”. 

Receptivitatea omului pentru gândire rezidă, desigur, în organismul sau 
sufletul omenesc, deci „într-un subiect”. Aşadar, întrucât dispoziția pentru gândire 
nu este amestecată cu subiectul de care este legată, nu subiectul este intelectul 
posibil. Adică, intelectul posibil nu este „un lucru” în care dispoziția pentru gândire 
există, nici nu este el însuşi subiect sau substrat al dispozitiei, ci, pur şi simplu, 
dispoziţia sau receptivitatea nu este „amestecată” cu ceva”. 

O altă dificultate pe care Averroes o semnalează aici pleacă de la o 
inconsecventa prezentă la Aristotel: afirmația că receptarea de idei noi reprezintă un 
gen de ,,afectare”, dar şi că experienţa afectării se poate petrece numai în prezența 


Zi Ediţia critică a textului arab, cu traducere în limba engleză, cu note şi cu o introducere de 
Alfred L. Ivry: Averroés: Middle Commentary on Aristotle's De anima, Brigham Young University 
Press, 2002. 

? Averroes, Comentariul mediu la Despre suflet 143b-144a (textul arab). 

% Ibidem, 144a. 


Conceptul de intelect posibil (a/- aql al-hayulani) la Averroes 129 


unui substrat material. În acelaşi timp, Stagiritul sustinuse că intelectul posibil este 
simplu şi necorporal şi că nu poate fi subiect al afectării. Cum poate atunci o 
facultate intelectuală omenească să gândească, fiind necorporală şi complet imună 
la afectare, în condiţiile în care gândirea este un tip de afectare, iar orice afectare 
presupune un substrat material? 

Averroes încearcă să răspundă la această contradicţie aristotelică nerezolvată 
satisfăcător: când gândirea intelectuală este descrisă ca un fel de afectare, termenul 
„afectare” nu este utilizat în sensul propriu, ci în sensul de „primire”, de 
,dobandire”.*! Prin urmare, activitatea intelectului posibil constă, în viziunea lui 
Averroes, în ,,primirea” sau receptarea ideilor inteligibile. Întrucât receptivitatea 
noastră pentru gândire nu este amestecată cu un substrat material şi pentru că ea 
primeşte gândirea în calitate de simplă dispoziție, nefiind ceva asemenea unui lucru 
material, înseamnă că, într-adevăr, nu poate surveni nicio alterare a ei. Averroes 
conchide că dispoziţia umană pentru gândire despre care vorbea Aristotel este 
analogă dispozitiei prezente în tabla de scris pentru ,,primirea” oricărei scrieri. Şi 
aşa cum dispoziţia aflată la suprafaţa tablei de scris nu este ,,amestecata” cu tabla 
de scris ca lucru existent în mod real, înseamnă că „primirea” de către tablă a 
scrisului nu este o „afectare” a dispozitiei ei. In mod similar, nici dispoziția 
omenească de a „primi” gândirea nu este „amestecată” cu trupul fizic, nesuferind 
nicio afectare sau alterare în procesul gândirii’. 

Totuşi, în Comentariul mediu observăm strădania lui Averroes de a concilia 
teza aristotelică a intelectului posibil „neamestecat” cu teza lui Alexandru potrivit 
căreia dispoziţia pentru gândire nu poate exista în nimic altceva decât în materie. El 
observă că toţi cei care au respins poziţia lui Alexandru din Afrodisia au înţeles 
intelectul posibil mai degrabă ca pe o dispoziţie aflată într-o substanță necorporală, 
distinctă de ființa umană, decât ca pe una rezidând în corpul uman”. 

În acest sens, Averroes are obiecții şi cu privire la concepţia lui Themistius 
despre intelectul posibil. În primul rând, interpretând intelectul posibil ca pe o 
dispoziție aflată într-o substanță necorporală, existența acestei substanțe necorporale 


3! De altfel, Aristotel indica două feluri de afectare în Despre suflet 417b 2-16, ed. cit, p. 61: 
„suferirea nu este deloc simplă, ci câteodată este o distrugere cauzată de contrariul său, iar altă dată e 
mai curând confirmare a factorului existent virtual, din partea celui ce se află în act «entelehie» şi-i 
este asemănător în felul in care e relația dintre potent de o parte şi entelehie de alta. Într-adevăr, prin 
contemplare în act se naşte cel care posedă ştiinţa; aceasta sau nu e o prefacere (căci adausul năzuieşte 
spre acelaşi lucru şi spre act), sau este alt gen de schimbare. De aceea nu este bine să se spună despre 
subiectul gânditor, când gândeşte, că se schimbă, după cum nu se poate spune astfel despre un 
constructor când construieşte. Aşadar, procedeul care pornind din starea de potentialitate conduce 
spre act pe calea cugetării şi înțelepciunii, nu este just să aibă denumirea de „învăţare”, ci o altă 
denumire; pe când, despre cel ce învaţă pornind de la potenta şi care dobândeşte ştiinţa de la cel ce se 
află în plin act şi îi predă, trebuie să afirmăm ori că nu suferă nici o afecțiune, cum am spus, ori că 
sunt două feluri de schimbări: trecerea către stările de privatie şi «dimpotrivă» trecerea spre 
dobândirea unui caracter şi spre menirea firească.” 

3 Averroes, Comentariul mediu la Despre suflet, 145b-146a (textul arab). 

* Ibidem, 144a. 

este presupusă a fi într-o stare de dispoziţie şi potentialitate şi nu într-una de 
actualitate pură. Or, în sens aristotelic, Averroes ştia că potentialitatea, este 
atributul (lazim) obiectelor materiale si că este cu neputinţă ca substanțele 
necorporale să existe în această stare. În al doilea rând, întrucât intelectul posibil 
este sau există într-o substanță incorporală şi, deci, eternă, rezultă că el, ca prima 
entelehie a intelectului, ca un fel de intelect nedezvoltat cu care omul se naşte, 
trebuie să fie considerat, la rândul lui, „etern”. Entelehia finală, care este realizarea 
primei entelehii, poate fi considerată generat-destructibilă, întrucât ideile 
inteligibile pe care omul le dobândeşte pentru a-i îmbogăţi gândirea intră în 
existență şi apoi dispar la moartea individului. Astfel, o ființă eternă şi-ar atinge 
realizarea ca ceva destructibil, ceea ce este absurd și contradictoriu”. 

După criticile exprimate anterior cu privire la concepţiile despre natura 
intelectului material aristotelico-alexandriană şi aristotelico-themistiană, Averroes 
îşi anunţă intenția de a realiza o sinteză (jam) a acestora, cu scopul de a rezolva 
contradicţiile existente. Primul pas a fost acela de a reveni la concepția lui 
Theofrast asupra intelectului posibil, pe care a preluat-o de la Themistius. 
Aminteşte şi de un fragment din tratatul Despre intelect al lui Alexandru, unde 
apare o teorie despre intelect pusă pe seama lui Aristotel şi a „unui grup de stoici” 
(al-mizalla — un termen destul de neobişnuit pentru a denumi şcoala stoică în limba 
arabă). Teoria invocată vorbeşte despre un intelect „compus” din două parti: 
potentialitate, care provine dintr-un amestec al elementelor care constituie corpul şi 
care serveşte ca instrument al intelectului divin, şi ubicuitatea intelectului divin, 
care este „prezent” în toate corpurile şi care utilizează orice „amestec adecvat” al 
elementelor materiale ca instrument al său”. 

Intelectul posibil este, pe de o parte, dispoziţie a omului, liberă de orice 
formă materială, şi, pe de altă parte, o substanță incorporală „înveşmântată” sub 
forma dispozitiei. Aşadar, Averroes vorbeşte despre o dispoziţie pentru gândire 
subzistentă în sufletul uman care aşteaptă să fie „activată” de un intelect incorporal 
„din afară”: „Intelectul material este ceva compus dintr-o dispoziţie a omului şi un 
intelect (necorporal) care se «alătură» dispoziţiei.”** Acest intelect necorporal este 
intelectul activ, cel mai apropiat de om în ordinea ierahiei fiinţei, cu o „formă” 
deopotrivă transcendentă şi imanentă. În măsura în care intelectul activ ,,se alătură” 
dispozitiei înnăscute în om, putem spune că intelectul posibil este „activat” cu 
necesitate. Dezvoltarea cunoaşterii are loc atunci când intelectul activ, sub forma sa 
transcendentă, duce receptivitatea înnăscută a omului pentru gândire la actualitate, 
ceea ce este identic cu intelectul activ sub aparenţa imanentei sale. 

Această concepție nouă a lui Averroes, care realizează o sinteză a poziţiilor 
concurente ale lui Alexandru şi Themistius cu privire la natura intelectului posibil, 
rezolvă dificultăţile menţionate. În primul rând, este evitată eroarea de a susţine că 


* Ibidem, 144a-b. 
35 Alexandru din Afrodisia, De intellectu, 112. 
36 Averroes, op. cit., 144b. 


Conceptul de intelect posibil (a/-’aq/ al-hayulani) la Averroes 131 


o substanță necorporală poate conţine în sine o ,,dispozitie” şi că poate exista în 
stare de pura potentialitate. Receptivitatea omului în raport cu gândirea, astfel 
concepută, există în substanţa necorporală nu în virtutea „naturii” celei din urmă, ci 
datorită faptului că substanţa necorporală se alătură altei substanţe ce conține 
această dispoziţie, şi anume omului. Implicatiile nefavorabile ale localizării 
receptivitatii omului într-o entitate necorporală sunt anulate prin plasarea acestei 
dispoziţii în organismul uman, iar consecințele nefaste ale plasării dispozitiei in 
corp, în sens strict organicist, sunt evitate prin aşezarea „accidentală” a dispozitiei 
pentru gândire în intelectul activ. Astfel, Marele comentariu la Despre suflet, care 
a fost scris partial înainte de Comentariul mediu la Despre suflet”, va recunoaşte 
două subiecte ale gândirii omeneşti: unul plasat în corp şi altul necorporal, 
atribuind calități distincte fiecăruia în cadrul intelectului posibil. Dar, cel mai 
important, va propune o definire a intelectului posibil ca substanță necorporală, 
fără alte explicitări. 

Marele comentariu la Despre suflet“ (Al-Sharh al-Kabir) al lui Averroes, 
conceput înainte ca filosoful arab să aducă necesarele corecturi şi adaosuri la 
Comentariul mediu, respinge interpretările lui Alexandru şi ale lui Ibn Badjdja, fără 
să precizeze poziţia de compromis şi concentrându-se pe interpretarea lui 
Themistius. Averroes reclamă faptul că Alexandru a conceput intelectul posibil ca 
pe o facultate creată, care, asemenea celorlalte facultăţi ale sufletului, ar fi produsă 
în corp de amestecul elementelor materiale. Aici critica este îndreptată împotriva 
concepţiei materialiste asupra intelectului posibil pe care a elaborat-o Alexandru şi 
la care acesta a ajuns din cauza greselii de a aplica definiția aristotelică a sufletului 
ca primă entelehie a corpului dotat cu organe sufletului întreg, în care a inclus şi 
facultatea gândirii”? De aici imposibilitatea lui Alexandru de a concepe separatia în 
general a sufletului de trup şi alunecarea lui în eroarea de a considera intelectul un 
fel de epifenomen al corpului fizic. Or, după Averroes, întrucât intelectul posibil 
este „receptiv” la formele materiale, el nu poate conţine totodată şi natura acestor 
forme materiale în sine, deci nu poate fi „corp”, „formă într-un corp” sau „orice 
altceva amestecat cu materia”, în vreme ce Alexandru a susținut că acesta ar fi 
supus unei afectări de tipul modificărilor care acționează în materie. 

O altă idee pe care o critică la Alexandru este strădania de a concilia 
viziunea sa naturalistă asupra intelectului posibil cu afirmaţia aristotelică potrivit 
căreia intelectul posibil nu poate fi subiect al afectării, niciobiect individual şi nici 
corp sau parte a corpului. De aici necesitatea de a distinge între dispoziţia pentru 
gândire şi substratul acestei dispoziţii”! şi revizuirea analogiei aristotelice a tablei 


TAL. Ivry, Averroes’ Middle and Long Commentaries on De anima în „Arabic Sciences 
and Philosophy” nr. 5, 1995, p. 83. 

38 Averroes, Long Commentary on the De Anima of Aristotle, ed. cit. 

de scris. Averroes, însă, cataloghează distincția introdusă de Alexandru drept 
inutilă şi eronată. 

În ceea ce îl priveşte pe Ibn Badjdja, Marele comentariu notează una dintre 
tezele sale esenţiale: facultatea raţională reprezintă, în primă instanţă, formele 
spirituale în măsura în care acestea sunt apte de a fi primite de intelect. Cu alte 
cuvinte, intelectul posibil nu este altceva decât imaginația aflată în dispoziția de a 
face ca noţiunile să devină idei inteligibile în act. După Averroes, Ibn Badjdja a 
plasat intelectul posibil în imaginaţie tocmai pentru a evita absurditatile generate de 
interpretarea dată intelectului de Alexandru din Afrodisia. Cu toate acestea, sunt 
trei puncte ale concepţiei lui Ibn Badjdja pe care Averroes le respinge cu fermitate. 
Primul se referă la faptul că intelectul posibil nu poate avea o formă actuală, pentru 
că stă în natura sa să primească toate formele. Întrucât imaginaţia este o formă a 
sufletului şi intelectul posibil este plasat în aceasta sau chiar este identificat cu ea, 
ar însemna că intelectul posibil posedă deja o formă, înainte de a începe să 
gândească, ceea ce l-ar predispune, cum am mai spus, la distorsionarea realității. 

Al doilea punct critic în concepţia lui Ibn Badjdja îl constituie raportul dintre 
imaginație şi intelectul posibil: dacă intelectul operează cu imaginile livrate de 
imaginație, iar intelectul nu este altceva decât o altă „faţetă” a imaginației, 
înseamnă că intelectul operează cu imagini pe care şi le livrează singur, ceea ce 
este imposibil in sens aristotelic: el ar trebui să fie şi cel care „mişcă”, şi cel care 
este ,,miscat”. 

A treia obiectie vizează concepția lui Ibn Badjdja referitoare la imagini: 
imaginaţia (al guwwa ’l-khayaliyya) şi imaginile (al-ma 'ani 'l-k-luryaliyya) 
conţinute de ea corespund nu unui obiect al senzatiei, ci subiectului ei. În 
consecință, identificarea pe care o operează Ibn Badjdja între intelectul posibil şi 
imaginaţie este inacceptabilă pentru Averroes”. 

Nici Themistius nu scapă criticii averroiste, mai ales în privința tezei 
eternității intelectului posibil. Agentul care conduce intelectul uman de la 
potentialitate la actualitate este intelectul activ, care este etern. Or, dacă şi intelectul 
posibil este etern la rândul său, rezultatul operațiilor pe care le exercită intelectul 
activ asupra celui posibil trebuie să aibă, de asemenea, atributul eternității. In 
descrierea lui Themistius, intelectul posibil contemplă imaginile pe care i le 
livrează imaginaţia şi, prin acţiunea intelectului activ, este ridicat la nivelul ideilor 
inteligibile. Aceste imagini, la rândul lor, sunt produse la nivelul imaginației 
plecând de la percepţia prin simţuri, deci în urma experienţei. Dacă trebuie ca 
intelectul activ să acţioneze asupra intelectului posibil din eternitate, atunci 
intelectul posibil trebuie să transforme imaginile pe care le contemplă în idei 
inteligibile „situate” în afara timpului. Adică, imaginile ar fi trebuit să fie 
transformate în idei inteligibile din eternitate, ba chiar şi simţurile care livrează 
imaginile ar trebui să fie eterne. Absurditatea este şi mai evidentă când trebuie să 
deducem că şi obiectele lumii externe, pe care simţurile le oglindesc, sunt eterne, 

de asemenea. Paradoxul concepţiei lui Themistius este acum evident: obiectele 
lumii fizice care pică sub simţuri nu sunt create şi perisabile, ci sunt eterne”. 

O altă obiectie la adresa interpretării pe care o dă Themistius naturii 
intelectului posibil a fost exprimată şi anterior, în Comentariul mediu. Dacă 
intelectul posibil este o ființă necorporală şi nu există în planul material, iar dacă 
materia este principiul după care distingem lucrurile unele de altele, atunci ar putea 
exista un singur intelect posibil pentru toţi indivizii umani. Prin definiţie însă, 
intelectul posibil este „prima entelehie” a omului, iar intelectul teoretic (al-’aq/ al- 
nazari) este ,,ultima” sa entelehie. Fiecare om îşi construieşte propriul intelect 
teoretic care intră în existență şi este apoi distrus, deci nici intelectul posibil nu 
poate fi o unică şi eternă substanță necorporală. În plus, dacă intelectul posibil este 
incorporal, atunci el ar putea fi unul pentru întreaga omenire. Însă intelectele 
omeneşti trebuie să fie individuale. În caz contrar, ceea ce ar învăţa sau ar uita un 
om ar învăţa şi ar uita şi ceilalţi, ceea ce este absurd. Aşadar, intelectul posibil nu 
poate fi conceput ca o substanță necorporală unică, fiecare individ trebuind să 
posede un intelect material individualizat“. 

Care este soluţia pe care o propune Averroes cu privire la înțelegerea naturii 
intelectului potenţial în Marele comentariu? Înainte de toate, filosoful arab pleacă de 
la teza aristotelică potrivit căreia receptivitatea intelectului uman este completa in 
privința formelor materiale. Însă cel care primeşte trebuie să fie liber de la natură de 
cele pe care le primeşte. Deci substratul care primeşte formele materiale sub forma 
ideilor inteligibile nu poate avea nicio formă, prin însăşi natura sa. Concluzia apare 
chiar la începutul comentariului: ceea ce ,,primeste” inteligibilele în om nu poate fi 
nici corp, nici formă a corpului, niciorice altceva amestecat cu materia. Apoi, dacă nu 
este corp, nu este perisabil, deci este etern. Întrucât nu este amestecat cu materia, 
intelectul posibil nu poate fi numărat după numărul indivizilor. Perspectiva este 
complet diferită de cea exprimată în Epitomă: omul individual nu poate poseda „un” 
intelect posibil individual, în sensul că un intelect posibil este „împărtăşit” cumva de 
toți oamenii: „prima actualitate este una ca număr pentru toate fiinţele omeneşti”, o 
poziţie pe care a sustinut-o şi Themistius, dar care are pericolele sale. Singura soluţie 
pe care o întrevede Averroes este aceea de a introduce o separație în interiorul 
gândirii, prin afirmarea existenţei a două „subiecte” în aceasta: imaginile şi intelectul 
posibil etern. Primele sunt agentul formelor inteligibile, iar intelectul posibil este cel 
care permite ideilor inteligibile să devină „lucruri existente”. Intelectul posibil etern 
nu este însă niciodată ataşat în mod esenţial omului, ci doar i se „alătură” prin 
intermediul formelor existente în imaginaţie. 

Astfel, Averroes distinge între un intelect posibil etern şi o facultate a 
imaginației care nu posedă, la rândul ei, atributul eternității. Din această cauză, 

putem afirma că Averroes vorbeşte despre existenţa a două tipuri de gândire: una 
eternă şi una perisabilă. Dar pentru a evita, în continuare, capcanele teoretice ale 
tezei unităţii intelectului, Averroes arată că, prin imagini, sufletul omului 
conştientizează formele inteligibile, dar acest lucru se petrece într-un mod specific 
pentru fiecare individ, chiar dacă există un intelect posibil comun tuturor 
oamenilor. În concluzie, cunoașterea însăşi, precum şi învăţarea sau uitarea, sunt 
individuale şi nu sunt împărtăşite de toți oamenii. 

Însă cea mai importantă contribuţie a lui Averroes la studiul naturii 
intelectului posibil se găseşte, poate, undeva spre sfârşitul Marelui comentariu, 
unde revine la Themistius şi la ideea că o substanță necorporală poate exista în 
stare de potentialitate. De fapt, ceea ce îl preocupă este să stabilească natura acestei 
substanţe necorporale care este intelectul posibil. Întâi de toate, el trebuie să fie 
„ceva”, „un lucru” apt să gândească, dar, aşa cum a stabilit, un ,,ceva” fără o 
formă. Însă, aristotelic vorbind, orice lucru care nu are formă trebuie să aibă o 
natură similară materiei prime. Poate intelectul să fie, ca natură, similar materiei 
prime, de vreme ce aceasta din urmă nu posedă atributul gândirii? Categoric, nu. 

Acesta este motivul pentru care Averroes se vede nevoit să introducă o nouă 
clasă a existentelor, pe lângă cele trei cunoscute de filosofii timpului său: materia 
obiectelor fizice, forma obiectelor fizice şi substanța necorporală”. Asa cum 
existenţa sensibilă vădeşte diviziunea formei şi a materiei, i s-a părut inteligibil să 
aplice aceeaşi diviziune şi inteligibilelor. Inteligentele celeste, de pildă, pot fi 
considerate ca având un fel de cvasi-materie. Asa cum aceste inteligente sunt 
„compuse” dintr-o formă şi o cvasi-materie, şi intelectul posibil etern constă dintr- 
o astfel de ,,materie” atipică. Mai mult, în viziunea sa, intelectul posibil etern este 
ultima dintre inteligentele necorporale pe scara ierarhizării fiinţei şi, din acest 
motiv, o substanţă eternă care se „alătură” imaginaţiei omului într-o modalitate 
neesentiala şi care deţine rolul de ,,receptor” în timpul proceselor intelectuale. 

Care este, însă, raportul dintre gândirea temporală a omului şi intelectul 
posibil etern? În primul rând, intelectul posibil nu posedă cunoaştere prin sine 
însuşi, ci toate ideile despre lumea fizică sunt dobândite de acesta prin intermediul 
imaginației individuale a omului. Dacă vorbim despre gândirea eternă a intelectului 
în viziunea lui Averroes, atunci ne referim la întregul repertoriu al cunoaşterii 
omeneşti în act. În schimb, intelectul posibil care gândeşte asupra lumii fizice este 
dependent în totalitate de raționalitatea şi de conştiinţa omului, care sunt perisabile. 


“7 Alexander Baumgarten observă că „[...] noutatea pe care a adus-o Averroes în comentariul 
său este suportul ontologic al acestei scheme noetice: dacă înțelegerea se poate realiza prin aceste 
două subiecte, imaginea există în experiență, dar intelectul posibil este prealabil existenței şi este 
condiția lui de posibilitate, pe când omul ca singularitate personală este rezultatul experienței şi 
întâlnirii dintre imagini şi intelectul posibil. Dar în schema ontologică care însoţeşte această teorie a 
cunoaşterii, intelectul posibil are un statut remarcabil: el nu poate fi nici materie, nici formă, nici 
compusul acestora. Este punctul în care Averroes forţează aristotelismul şi declară că intelectul 
posibil este un al «patrulea gen al fiinţei», alături de cele enumerate”, în articolul Teoria celor două 
subiecte ale cunoaşterii şi dialogul filosofic dintre Sfântul Toma din Aquino şi Averroes din „Studii 
tomiste”, anul 1, 2001, p. 75. 

Concluzia finală a Marelui comentariu la Despre suflet este aceea că intelectul 
posibil este o ,,putere” unică, comună tuturor sufletelor omeneşti. Când omul se 
naşte, intelectul potenţial este creat odată cu el, fără a fi creat în sine, iar atunci 
când individul moare, intelectul material este distrus odată cu el, dar nu este distrus 
în sine. Aşadar, intelectul este ceva comun tuturor indivizilor, neamestecat cu 
trupul, adică necorporal, necreat şi indestructibil în sine, ataşat imaginaţiei într-un 
mod ,,neesential”. Ideea va fi reluată de Averroes si în Respingerea respingerii 
(Tahafut al-Tahafut), unde va reafirma eternitatea, caracterul necreat şi indestructibil al 
intelectului posibil. 

Teoria averroistă asupra intelectului posibil şi, mai ales, a unităţii lui a avut 
ecouri majore în scolastica occidentală, fie ea creştină sau iudaică. Anul 1225 este 
cel în care a fost consemnată apariţia curentului averroist în filosofia occidentală, 
iar în anul 1270 a avut loc condamnarea tezelor lui fundamentale de către Etienne 
Tempier, episcopul Parisului. Comentariile averroiste la textele aristotelice fuseseră 
traduse de către Mihail Scotus şi Herman Germanicus, astfel încât Universitatea 
din Paris a beneficiat de ele începând cu anul 1263. Doi ani mai târziu, Siger din 
Brabant va fi unul dintre primii filosofi occidentali din spaţiul latin care va adera la 
perspectiva averroistă asupra intelectului. Tezele condamnate de Tempier sunt 
conținute integral de tratatul Despre cincisprezece probleme al lui Albert cel Mare. 

Averroismul latin a fost reprezentat de toate acele filosofii occidentale de 
inspiraţie averroistă care s-au constituit ca urmare a recuperării integrale a creaţiei 
teoretice a Stagiritului prin filon arab. La Universitatea din Paris preda unul dintre 
cei mai proeminenți susţinători ai tezelor averroiste, Siger din Brabant. Operele 
sale au fost, de cele mai multe ori, rod al polemicilor cu cei care s-au declarat 
antiaverroisti. De intellectu (Despre intelect), De anima intellectiva (Despre 
sufletul intelectiv), precum si Comentariul sau la Liber de causis sunt cartile in care 
expune si reafirma teze averroiste, de regula ca replici la criticile lui Toma din 
Aquino, contemporan cu el. 

Însă cea mai discutată a fost poziţia adoptată de Siger in problema unității 
intelectului. Dilema lui s-a rezumat la ceea ce trebuia să accepte dogmatic, ca 
teolog (fiecare om ar trebui să posede un suflet intelectiv propriu) şi ceea ce trebuia 
să accepte ca rezultat al examinării rationale, ca filosof (intelectul este unic în toţi 
oamenii). În De anima intellectiva apără teza averroristă a intelectului unic şi îl 
combate pe Toma, care susținea teze contrare. Dacă există un singur intelect în toți 
oamenii (Questio 9)" este textul care rezumă întreaga problemă. Scopul lui Siger 
este de a afla dacă există un singur intelect în toți oamenii sau unul plural sau 
distinct în fiecare om. 

Argumentele în favoarea unicitatii intelectului pleacă de la conceperea 
intelectului ca formă imaterială ce constituie o specie unică, nemultiplicabilă ca 
număr. Siger recunoaşte însă că existenţa unui singur intelect în toți oamenii ar 

presupune că este suficient un singur om care să-şi fi însuşit ştiinţa pentru ca toţi 
ceilalți s-o posede la rândul lor (deoarece sunt coparticipanti la acelaşi intelect). De 
aceea, trebuie să distingem între un „intelect in sine” şi un „intelect în legătură cu 
noi”. În sine, există o singură substanță intelectuală şi o singură potenta a acesteia. 
Intelectul nu este un intelect în legătură cu noi decât ca efect al lui (care este 
înțelegerea). Cele înţelese sunt în legătură cu noi şi, în acest sens, vorbim de 
intelect în legătură cu noi: „Intră cu noi în legătură in act graţie faptului că intra în 
legătură în act cu conceptele imaginate, deoarece era în potenta față de acestea.” 
Dar conceptele imaginate sunt distincte de la individ la individ şi de aceea, prin ele, 
vorbim despre un intelect diversificat în fiecare. 

În Introducerea la Despre unitatea intelectului împotriva averroiştilor”, 
Thoma d'Aquino, la rândul lui, găseşte sursa eronatei conceperi a intelectului în 
comentariile averroiste. Averroes a interpretat greşit conceptul aristotelic de 
intelect posibil, pe care eronat îl numeşte intelect material. În viziunea lui 
d’Aquino, fiecare individ posedă un intelect activ propriu şi un intelect activ 
personal, în suflet, ca marcă a lui Dumnezeu. Pentru ca procesul cunoaşterii să 
poată avea loc, trebuie să existe o interrelationare între obiectele materiale 
exterioare, simţurile noastre şi intelectul aflat în posesie. Cunoaşterea nu trebuie să 
fie doar una a particularului, şi trebuie să presupună abstractia prin care se ajunge 
la universal. Intelectul activ este cel care abstrage din formele naturale ceea ce este 
inteligibil şi universal, altfel spus, prin acţiunea lui, speciile sensibile devin 
inteligibile în act. Speciile sensibile sunt cele care se imprimă în simțuri sub 
acțiunea sensibilelor şi nu sunt complet dezgolite de materialitate, iar speciile 
inteligibile sunt cele imateriale, cele complet abstrase. Disponibilitatea pasivă a 
intelectului de a ,,primi” speciile sensibile este tocmai intelectul posibil, în vreme 
ce intelectul activ sau agent operează abstragerea. 

Întreaga critică tomasiană debutează în Capitolul I al lucrării amintite 
(Despre părerea lui Aristotel privind unitatea intelectului posibil) cu analiza 
modului în care poate fi înţeleasă definiția aristotelică a sufletului (ca act prim al 
corpului organic), desi una dintre facultăţile lui este intelectia, care este 
incorporală. Intelectul pare a fi ceva veşnic, dar alte parti ale sufletului coruptibile. 
Cum pot convietui în suflet atât ceva coruptibil, cât şi ceva incoruptibil? De fapt, 
spune d’Aquino, incoruptibilitatea intelectului tine de separarea lui de celelalte 
parti ale sufletului, şi nu de separarea lui de corp. Adică, între intelect şi celelalte 
parti ale sufletului există o separație, dar nu una substanţială. Aceasta daca 
raportăm intelectul la suflet ca întreg. Dacă-l raportăm la trup, atunci trebuie spus 
că intelectul nu este în acesta: „Nu este amestecat cu corpul, căci dacă ar fi 
amestecat, ar avea ceva din natura corporală”? ! sau „intelectul este ceva ce tine de 

sufletul care este actul corpului, chiar dacă intelectul sufletului nu dispune de un 
organ corporal, aşa cum dispun celelalte potente ale sufletului”?. În Capitolul al 
III-lea, Argumente menite să analizeze unitatea intelectului posibil, Toma exprimă 
implicaţiile teoretice pe care teza intelectului unic le generează. Mai întâi, intelectul 
nu ar mai intra în continuitate cu omul decât atâta timp cât simţurile şi operaţiile 
care tin de ele sunt in act; altfel spus, omul ar deţine intelect atâta timp cât gândeşte 
efectiv, nu şi în rest. În al doilea rând, ar însemna că nu omul gândeşte, ci că el este 
doar suport al gândirii. Or, din punctul lui de vedere, intelectul uman este unitar 
(chiar dacă putem discerne între un intelect activ şi unul posibil), iar cel posibil 
este, la rândul lui, diversificat, multiplu după numărul oamenilor. 

Indiferent de maniera în care a fost receptată, concepţia lui Averroes despre 
intelectul potenţial a avut un impact major asupra evoluției discursului filosofic în 
scolastica occidentală de limbă latină şi în cea iudaică. Din păcate, nici scolasticii 
latini, nici cei de limbă ebraică nu au fost în posesia întregului corpus de texte care 
le-ar fi permis să surprindă evoluţia absolut remarcabilă pe care conceptul de 
intelect posibil a avut-o în gândirea lui Averroes. 


° Ibidem, p. 159. 

Abstract: The paper sumarizes the attempts made by Romanian philosopher Mircea 
Vulcănescu (1904-1952) to ground an ontology on the analysis of the categorial meaning of some 
terms and expressions from Romanian language and on the specific way in wich Romanian thought 
understands the individual. These attempts are to be found in two studies, dating from the fifth decade 
of last century (The Romanian Dimension of Existence and The Concrete Existence in Romanian 
Metaphysics), and had a considerable influence on Constantin Noica (1909-1987), whose ontology 
was elaborated using a similar approach, which made us dedicate the second part of the paper to the 
relations between the two doctrines. 

Keywords: existence, individual, structure, categories, categorial inference. 


I. Limba si categorialitate 


Prin Dimensiunea românească a existenţei (1943), Vulcănescu trece de la 


examinarea condiţiilor formale ale unei asemenea ontologii. Schema pe care, în 
chip obligatoriu, o are de urmat aici este „tabla categoriilor kantiene”?, care 
funcţionează însă numai ca sistem de referință pentru descrierea unei structuri 
categoriale diferite de cea kantiană. Structura categorială pe care analiza o va 
dezvălui, avertizează filosoful, se va dovedi ireductibilă la sistemul de referință 
kantian, ceea ce înseamnă că, de fapt, instrumentul de măsură nu se potriveşte atât 
cu ceea ce măsoară, cât cu cei deprinşi să-l folosească, specialiştii în filosofie. Ei 
primesc un ajutor pentru a se adapta la noua structură, iar nu structura un plus de 
coerență prin raportare la tabelul clasic. 

În fond, orice structură categorială este ireductibilă. Este necesar însă, pentru 
susținerea faptului că avem de-a face cu o veritabilă structură categorială, să-i 
evidentiem caracterul ireductibil, ceea ce putem realiza doar încercând să o 
transcriem în tiparele altei structuri categoriale. Dacă elementele structurii analizate 
şi relaţiile dintre ele se pot exprima fără prea mari dificultăţi în termenii modelului 
de referință, atunci diferenţele dintre cele două structuri nu depăşesc nivelul 
limbajului, nu sunt de fapt diferenţe la nivelul gândirii, ci, eventual, nepotriviri de 


! Cercetător ştiinţific gr. III, Institutul de Filosofie şi Psihologie „Constantin Rădulescu- 
Motru” al Academiei Române, Bucureşti, lector univ. dr., Universitatea „Spiru Haret”, Bucureşti. 

2 Mircea Vulcănescu, Dimensiunea românească a existenței în „Izvoare de filosofie”, 
culegere de studii şi texte îngrijită de Const. Floru, Const. Noica şi Mircea Vulcănescu, Bucureşti, 
„Bucovina” I.E. Toroutiu, vol. II, 1943, 1944, p. 62. 


140 Dragoş Popescu 


detaliu, variaţii neesentiale de semnificaţie a cuvintelor. În acest caz, preferând pe 
„chip” lui „mod”, de pildă, limbajul poate căpăta culoare, nu şi gândirea nuanță. 
Ceea ce gândirea românească exprimă prin „chip” nu are echivalent în „mod” — 
acesta este criteriul care justifică utilizarea filosofică a termenului românesc. 

Acestui prim pas al examinării îi urmează pasul esenţial: cel propriu-zis 
descriptiv. Acesta pleacă „de la existența particulară a întâmplării, cu substratul, 
pricinile şi prilejurile ei, spre a se ridica până la ins, ființă sau lucru, cu stările, lucrările 
şi pataniile lui, cu însuşirile, firea, chipul, rostul şi soarta lui, spre a se ridica la existența 
întreagă, în sens de fire, privită sub îndoitul ei aspect de lume şi de vreme, şi prin ele, la 
Dumnezeu, operând, pas cu pas, desprinderea atentă a ce reprezintă faptul de a fi al 
fiecăreia din aceste ființe”. Această listă de categorii, insiruite rapsodic de către autorul 
Dimensiunii româneşti a existenţei, ar putea suna chiar ca o rapsodie pentru vorbitorul 
limbii române, pentru cunoscătorul sau iubitorul de folclor românesc. Însă ea nu i se 
adresează lui, ci filosofului, adică celui preocupat de exprimarea particularităților 
lucrurilor şi gândurilor prin intermediul cuvântului. 

Pe scurt, avem de-a face cu un demers care cuprinde două momente: 

1. afirmarea caracterului independent al unei structuri categoriale prin raportarea 
ei la o schemă clasică (cea kantiană); 

2. precizarea raporturilor intercategoriale ale structurii printr-un procedeu 
descriptiv, nu deductiv. 

Mircea Vulcănescu îşi caracterizează metoda ca fenomenologic-descriptivă. 
În ceea ce priveşte primul moment, metoda sa fenomenologică poate fi aplicată cu 
dificultăți, datorită faptului că „structura gândirii româneşti despre existență luptă 
chiar să spargă unele din tiparele tablei clasice de categorii”*. Al doilea moment, 
conform sugestiei filosofului, ar trebui să ia locul celui dintâi într-o expunere mai 
riguroasă din punct de vedere sistematic. Această expunere, dat fiind subiectul ei, a 
avut nevoie de timp; filosoful nu a mai dispus de el. 


Lumea” şi „vremea” 


Ca întreg, ca unitate, existența apare în gândirea românească sub denumirea de 
„fire”. Termenul „fiinţă”, pătruns în terminologia filosofică românească modernă ca 
produs relativ recent al culturii savante, este doar un terminus technicus care acoperă 
destul de aproximativ sensul „firii”; spiritul limbii române denumeşte prin „fiinţă” 
individul, nu existența privită ca întreg. „Firea” întruneşte şi exprimă trăsături ale 
fiinţei parmenidiene şi, parțial, ale substanței aristotelice: este „bogată, plină, 
statornică dincolo de prefaceri, tare, vecinică, pururea la fel cu sine”. În schimb, 
„ființa e multiplă, slabă, nestatornică, schimbătoare, trecătoare şi ameninţată de 
nimicire”. Pentru „fire”, terminologia filosofică românească modernă ar putea 
accepta, alternativ la existenţă, termenul de realitate. 


3 Ibidem, p. 62-63. 
4 Ibidem, p. 62. 
* Ibidem, p. 63. 

Firea are un dublu aspect, exprimat prin termenii de „lume” şi, respectiv, de 
„vreme”. Spre deosebire de spatio-temporalitatea newtonian-kantiană (reperul 
modern al evaluării), „locul” şi „vremea” sunt, în „lumea” românească, concepute 
ca receptacole vaste ale existentelor particulare (fiinţe). După modelul vaselor, 
„lumea” şi „vremea” au, în acest înţeles, rolul de a fi umplute de conţinut. În chip 
asemănător — doar la prima vedere — cu spatio-temporalitatea newtonian-kantiană, 
ele sunt şi dimensiuni ale lumii, adică „criteriu de judecată, de normă”€. Numai că, 
sub înţelesul de dimensiuni ale lumii, „locul” şi „vremea” rămân în continuare, in 
gândirea românească, inseparabile de lucruri (fiinţe). Dacă, din punct de vedere 
kantian, ne putem imagina — şi chiar suntem constrânşi s-o facem, pentru a 
identifica conditionarile ultime ale realității şi gândirii — o lume lipsită de 
evenimente şi lucruri, dar înscrisă în spaţiu şi timp, în „lumea” românească „locul” 
şi „vremea” lipsite de ,,fiinte” nu pot fi concepute. O „ființă” poate fi smulsă din 
„locul” sau din ,,vremea” sa — ceea ce se întâmplă adesea, fiindcă „lumea” nu este 
perfectă —, dar raportul ei cu propria „vreme” şi propriul ,,loc” nu încetează. 

„Locul” nu are o tridimensionalitate simplă, precum spațiul filosofiei moderne. 
Vulcănescu remarcă organizarea sa: întinderea nu este o dimensiune simplă 
(omogenă), ci este alcătuită din lungime şi lărgime, care nu se reduc una la alta; 
încăperea (volumul), de asemenea, are înălțime şi adâncime. Variația cantitativă a 
dimensiunilor „locului” îi conferă trăsături calitative, adică îl particularizează şi îl 
ierarhizează în raport cu alte „locuri”. „Fiinţa” căreia îi revine un ,,loc” particularizat 
prin adâncimea ori înălțimea sa este privilegiată în ceea ce priveşte firea’. 

„Vremea”, la rândul ei, se deosebeşte de timpul newtonian-kantian, poate chiar 
mai radical decât „locul” de spaţiu. Nu are numai lungime, ci şi volum (grosime). 
Deosebirea poate fi văzută ca efect al particularizării fiecărui „loc”: întâmplările 
produse în diferite „locuri” produc serii succesive, „şiruri”, care se ierarhizează, ca şi 
„locurile”. „Vremea” nu are „numai un fir, dar şi un cuprins”. Prin acest cuprins se 
înţelege şirul şirurilor de întâmplări produse în fiecare „loc”. „Vremea” nu se 
desfăşoară numai, prelungindu-şi „şirurile” — succesiunile de evenimente ale 
„locurilor” —, ci se şi împlineşte, ceea ce înseamnă că aceste şiruri se intersectează 
partial în anumite puncte şi, în final, se unesc. „Vremea” nu e un fir, ci o țesătură. 

Transformările sistemului loc-vreme al lumii sunt desemnate prin termenul 
de „petrecere” care are, spre deosebire de mişcarea newtonian-kantiană (translație), 
o conotaţie ceremonială”. Spiritul limbii nu a conservat întâmplător această 
conotație în substantivul „petrecere” (pe care Constantin Noica, observând 
degradarea ceremonialului prin repetare nedefinită, trivializare!”, o va deplange, 


° Ibidem, p. 54. 

7 Ibidem, p. 65. 

5 Ibidem, p. 66. 

” Ibidem, p. 64. 

10 C, Noica, Alai împărătesc, în Jurnal filosofic, ediţia a Il-a, Bucureşti, Editura Humanitas, 
1990, p. 16 — degradat în „chef, ,,distractie”, cu corolarul lor, „înstrăinarea” — ibidem, p. 7. 

renuntand la utilizarea termenului), care provine din verbul ,,a petrece (pe cineva 
sau, mai rar, ceva)”, adică a însoţi, a urma cu o atitudine respectuoasa: o lume 
ierarhizată menţine cu stricteţe regulile, ceremonialul, pentru a se păstra ca atare, a 
nu regresa în dezordine. 

Stilistic vorbind, aşa cum spaţio-temporalitatea modernității filosofice 
europene a infinitului tridimensional evocă medievalitatea latină, petrecerea în lumea 
românească evocă Antichitatea romană târzie sau Bizanțul in epoca lui de înflorire. 
Trebuie remarcat totuşi că, din punct de vedere ontologic, particularitatile stilistice 
sunt numai trăsături colaterale ale unei situaţii fundamentale, care nu poate fi derivată 
din ele, putându-le însă deriva. Analiza stilistică este secundară fata de analiza 
categorială, chiar dacă cele două nu sunt divergente în concluziile lor. 

Sistemul loc-vreme al gândirii româneşti dă un sens special transcendentei: 
„Existenţa românească nu cuprinde însă numai lumea de aici, ci şi lumea de 
dincolo.”'' Constatăm aici un paralelism de sensuri foarte interesant: dacă, pentru 
viziunea clasică, între transcendenta şi existență granițele sunt, măcar teoretic, clar 
precizate, sensul deplasării parcurse de subiectul care contemplă lumea fiind 
dinspre existență spre transcendentaé, care se retrage pe măsură ce cunoaşterea 
înaintează, în viziunea ontologică românească transcendenta şi existenţa se 
suprapun, nu se prelungesc una în cealaltă, deplasarea, care este doar reflectată, nu 
efectuată în subiectul cunoscător, avându-şi originea în transcendenta. De fapt, în 
sensul ei cel mai tare, transcendenta este existență. „Lumea de aici” poartă 
amprenta lucrurilor care „au fost”, dar „nu mai sunt” şi, mai ales, a celor care „pot 
fi”, dar „nu sunt încă”!?. Astfel că faptul prezenţei, fundamental pentru viziunea 
clasică, îşi pierde caracterul privilegiat, de existenţă. Ceea „nu mai este”, ca şi 
„ceea ce nu este încă” acţionează în „lumea de aici” mai eficient decât lucrurile 
prezente. Astfel că existența deplină este mai degrabă trăsătura „lumii de dincolo” 
decât cea a „lumii de aici”. 


Expresii privilegiate: nicăieri, totdeauna 


Particularitatile „lumii” şi „vremii”, privite din perspectiva gândirii 
româneşti, adică ontologic, îşi găsesc expresia în anumite cuvinte, în care gândirea 
îşi sedimentează conţinutul. Sensurile revelatorii, neaşteptate, ale câte unui cuvânt 
care spune ceva esențial despre gândirea românească nu sunt deci produsul 
hazardului pur, ci produsul gândirii care, pentru a se putea exprima cum se cuvine, 
răstoarnă sensul pe care cuvântul l-ar fi putut avea datorită originii sale, 
îndreptându-l pe alt făgaş. 

Un astfel de cuvânt privilegiat este, pentru Mircea Vulcănescu, „nicăieri”. 
Un lucru care nu poate fi situat în „lumea aceasta” nu este totuşi în afara lumii, în 
exterioritate fata de ea, ci „dincolo”. Astfel că „nicăieri” desemnează, de fapt, un 


1 M. Vulcănescu, op. cit., p. 68. 
12 Ibidem, p. 69. 

„alt fel” de a fi al lucrului, nu inexistenţa, neantul. Neantul, de altfel, nu găzduieşte 
lucruri, ci este absenţă a oricărui lucru şi a posibilităţii lucrurilor; un asemenea 
concept, asupra căruia filosofia occidentală a stăruit din necesităţi proprii, lipseşte 
din gândirea românească. Lucrul aflat „nicăieri” — ceea ce înseamnă în „lumea de 
dincolo” — poate pătrunde în „lumea aceasta” prin „întâmplare”. Trecerea, 
prefacerea la care se supune datorită „întâmplării” nu-i conferă ființa; lucrul are 
ființă şi înainte de „întâmplarea” care l-a adus în această lume şi o va păstra şi după 
ce o va părăsi”. „Întâmplarea” numai localizează lucrul şi îl plasează în timp, dar 
nu-l fixează prin acestea definitiv. Dimpotrivă, fixarea lucrului în locul şi vremea 
în care „s-a întâmplat” îl diminuează — lucrul apare ca „vremelnic”, adică trecător, 
precar, chiar „lipsit de noimă”!“. „Înfiinţarea” şi „întâmplarea” nu se confundă în 
gândirea românească. Întâmplarea, care înscrie lucrul în spaţiu şi timp, este 
valorizată opus de gândirea românească şi de reperul analizei categoriale a lui 
Vulcănescu, filosofia modernă. Pentru oricine este cât de cât familiarizat cu 
gândirea occidentală, orice lucru are existență şi poate fi cunoscut doar dacă este 
dat în spaţiu şi timp. În schimb, apariţia lucrului în spaţiu şi timp este, pentru 
gândirea românească, doar un accident, nu o condiţie de existenţă. 

„Totdeauna”, expresia românească prin care se desemnează prezența stabilă, 
dar nu actuală, nu are semnificația infinitatii clasice, a extensiei nedefinite 
temporale, ci: „timpul în care totul e dat dintr-odată, pentru care vecinicia nu e 
decât unitatea totului, ci nicidecum «nesfârşitul lui».”!? Dacă ne amintim de linia 
continuă prin care, la Kant, ne reprezentăm intuiţia pură a timpului, vom constata 
că gândirea românească exprimă ideea de „totdeauna” nu prin suma segmentelor 
succesive ale acestei linii, la care se pot adăuga mereu unităţi, ci prin comprimarea 
liniei într-un punct. 

Această „unitate a totului” este o unitate de diverşi care pot fi detaşaţi şi 
examinati şi separat, desigur, dar care numai în unitatea lor dau autenticitatea 
„lumii”, o unitate de nefragmentat, deşi nu o imobilitate parmenidiană, ci „un fel de 
eleatism funciar” coexistând cu „un heraclitism tot atât de funciar”!€, elocventă 
descriere prin care Vulcănescu anticipează „devenirea întru ființă” a lui Constantin 
Noica. Separat de întreg, fiecare fragment al unităţii devine o ficţiune, eventual o 
ficţiune ştiinţifică. Ceea ce este din „tot de a una” nu poate fi demontat, 
destructurat, prelucrat şi asimilat. Orice ambiţie omenească de felul acesta se va 
dovedi zadarnică. Înțelegerea lui „tot de a una” ca „unitate a totului” conduce către 
o atitudine aparte a gândirii româneşti fata de o chestiune fundamentală a omului 
contemporan: pesimismul față de posbilitatea descifrării „tainelor ultime” ale 
naturii. Succesele ştiinţelor naturii, oricât de importante ar apărea uneori, nu sunt 
decât „întâmplări”. 


15 Ibidem, p. 77. 
14 Loc. cit. 

15 Ibidem, p. 70. 
16 Tbidem, p. 71. 

„Întâmplarea”, scoaterea lucrului din eternitatea lui — concentrată într-un 
punct al lui „dincolo” — şi intrarea în dimensiunile spațiului şi timpului nu 
constituie temei solid pentru cunoaşterea lui, în sensul că, fiindu-i dat în spaţiu şi 
timp, omul poate acţiona asupra lucrului, analizandu-l, obținând de la el elementele 
ultime. Cunoaşterea, aşa cum o concepe gândirea românească, nu este activitate, 
este doar constatare, înregistrare a transformării suferite de lucru, reconstituirea, pe 
planul individului, a acestei transformări de către subiectul care cunoaşte, fără 
amestec în structura lucrului sau procesului suferit de acesta!!. Subiectul 
cunoscător „pătimeşte”, adică suportă modificările „lumii” în care, la rândul lor, 
lucrurile se petrec. 


Feţele negatiei; modurile verbului 


„Lumea” şi „vremea”, cu trăsăturile lor, evidenţiază deja abateri ale gândirii 
româneşti de la tabelul clasic al categoriilor, care este, în Dimensiunea românească 
a existenţei, cel kantian. În principal, a fost vorba până acum despre neconcordante 
cu categoriile kantiene ale cantităţii. Unitatea, multiplicitatea şi totalitatea clasice, 
cu toate că sunt categorii ale intelectului „în genere”, adică ale oricărui intelect, nu 
pot da socoteală despre individul văzut ca ,,fiinta” într-un „loc” al „firii”, despre 
„şirurile” care „împlinesc vremea” şi, respectiv, despre „dincolo”, „nicăieri” sau 
„totdeauna” care realizează sensul de totalitate al „lumii”. Aceasta nu înseamnă că 
ajustările nu sunt posibile; de altfel, pregătirea filosofică, preluarea unui bagaj de 
cunoştinţe prin studiul organizat al filosofiei, nu este nimic altceva decât eliminarea 
treptată şi conştientă a neconcordantelor, a nuantelor prin care termenii vorbirii 
„populare” se deosebesc de cei de specialitate. Numai că, prin închiderea forţată a 
gândirii româneşti în tipare străine de ea, nu reuşim s-o înţelegem mai bine, ci s-o 
părăsim mai uşor. 

Dimensiunea românească a existenţei continuă cu studiul corespondentelor 
româneşti la categoriile clasice ale calității. 

Observatia fundamentală a lui Vulcănescu este, în această privinţă, următoarea: 
„Negaţia românească nu are caracter existential, ci esential.”'* Ceea ce este negat în 
limba română nu este expediat în neant, in non-existenta, ci „dincolo”. Ceea ce „nu e 
deloc” fie nu este situat, fie nu i se poate atribui vreo calitate, fie ambele, dar nu este 
desființat. Aşadar, categoriei kantiene a negatiei, rostirea românească îi substituie 
categoria limitatiei: „nesituare a unei existente la un nivel aşteptat”. 

În consecință, spiritul românesc se dovedeşte concesiv faţă de punctele de 
vedere care intră în contradicţie (între ele sau față de ele însele în „locuri” ori 
„vremuri” diferite), dar nu tolerează punctele de vedere exclusiviste, adevărurile 
unice şi incontestabile. De fapt, această atitudine, aşa cum este prezentată de 
Mircea Vulcănescu, este singura justificată, singura coerentă pentru tipul de negatie 


! Ibidem, p. 79. 
18 Ibidem, p. 80. 
O Loc. cit. 

specific românesc: acceptarea adevărului unic şi incontestabil ar presupune tocmai 
opţiunea pentru negația cu caracter existential, adică auto-contrazicerea, 
suspendarea negatiei esenţiale. În schimb, acceptarea punctului de vedere care se 
află în contradicție cu cel propriu face mai probabil ca însuşi faptului aflat în 
dispută să i se facă dreptate, adică despre el să fie formulat şi adevărul, nu adevărul 
unic şi incontestabil. Negatia nu este, în fond, decât o „nepotrivire între un plan şi 
altul: între un «aici» şi un «dincolo»””, iar contradictia este evitată prin precizarea 
planului în care „îți propui să ai dreptate”. 

Specificul afirmației şi negatiei româneşti este atestat de expresiile „ba da” si 
„ba nu”. Prin ele, gândirea românească „speculează numai asupra posibilităților” pe 
care „firile lucrurilor” le închid în ele. Caracterul speculativ, luciferic, iar nu 
satanic, distructiv al lui „ba da” şi „ba nu” reiese din faptul că, în prima, negația 
accentează afirmaţia, nu o contestă”, dar acest tip de negatie este paradoxal doar în 
aparență, deoarece accidentalul oricărei „întâmplări” solicită accentuarea afirmației 
asupra lui pentru a da greutate, a sublinia concretitudinea, a insista asupra prezenței 
în lumea aceasta a „întâmplării” în cauză. Analog, în cazul folosirii lui „ba nu”, 
dubla negatie nu se transformă într-o afirmaţie, ci exercită funcția de limitare a 
negatiei româneşti, limitare care poate căpăta contururi şi mai precise la nivelul 
„firii”: „deloc”, „defel”. 

Negatia existenţială caută să se exprime, în limba română, prin două verbe: 
„a nimici” şi „a desființa”. Ambele exprimă acţiunea, operaţia distructivă, dar, 
chiar şi aici, nu se ajunge până la totală aneantizare, ci doar până la „desfacerea 
întregului în parti””, pierderea structurii lucrului supus nimicirii, nu anihilarea 
completă a părţilor sale componente. „Desființarea nu atinge astfel ființa însăşi, 
nici în acest înţeles tare." 

Negatia românească nu produce efecte numai în ceea ce, în tabelul 
categoriilor kantiene, se regăseşte sub titlul calităţii, ci şi asupra categoriilor 
modalităţii, la rândul lor expresii pure ale asentimentului asupra adevărului: opinia, 
credinţa şi ştiinţa”. Mai ales aici se constată mari incongruente cu sistemul clasic: 
„pentru român, tot ce poate fi, adică tot ce poate fi gândit, tot despre ce poate lega 
un subiect cu un predicat: este”, ceea ce vorba populară exprimă de-a dreptul 
prin: „dacă n-ar fi, nu s-ar povesti”. Problematicul şi asertoricul rămân indistincte 
şi precumpănesc asupra apodicticului, virtualul domină actualul. Ceea ce înseamnă, 
în fond, că opinia şi credinţa, care în modelul clasic sunt însoţite de conştiinţa 
incertitudinii, în gândirea românească sunt lipsite de această trăsătură, relativizând 


% Ibidem, p. 81. 

*! Ibidem, p. 80. 

* Ibidem, p. 81. 

* Ibidem, p. 82. 

” Ibidem, p. 83. 

25 Imm. Kant, Logica generală, traducere, studiu introductiv, note şi index de Alexandru 

Surdu, Bucureşti, Editura Ştiinţifică şi Enciclopedică, 1985, p. 119. 
% M. Vulcănescu, op. cit., p. 83. 

apodicticul ştiinţei. La nivelul limbii, constată Mircea Vulcănescu, specificul 
gândirii româneşti în această direcţie este dat de un tip aparte de imperativ: „nu 
exprimă o poruncă, nu proclamă voința de a face ceva, nu decreteaza; ci acceptă ce 
se întâmplă, consimte.””’ Imperativul românesc dă naştere unui ethos aparte, 
atrăgător în el însuşi, dar implică totodată respingerea oricărei forme de 
constrângere şi în domeniul teoretic, nu doar în cel practic. Nu doar ideea libertății, 
ci şi cea a necesității apare în altă lumină. Necesitatea nu este decât o diminuare a 
plenitudinii potentialitatii. 

Granița dintre posibilitate şi existență, variabilă şi chiar neprecizată, face ca 
mentalitatea românească, din punct de vedere filosofic, să fie funciar pre-critică, 
antipozitivă şi mitică. Această concluzie, ferm enunțată de filosof, poate să producă 
nemulțumire. Problema care se ridică aici este însă dacă concluzia este corectă, nu 
dacă nemultumeste. Răspunsul afirmativ are implicaţii serioase asupra caracterului 
filosofiei româneşti, a culturii române în general, ba chiar asupra societății, politicii 
şi organizării de stat româneşti. Niciodată criticismul sau pozitivismul, în versiunile 
lor trecute sau actuale — în general orice filosofie care trage o linie adâncă de 
separație între real şi posibil —, nu vor fi resimtite, dacă diagnosticul este corect, în 
ansamblu, ca maniere familiare de a gândi, ci ca împrumuturi, influențe străine, 
mode. Împrumutul poate fi, după epocă şi „ispită”, valorizat pozitiv ori negativ; el 
este, în esenţă, văzut ca ceva străin, neasimilat. 

Dacă imperativul românesc este slab, ca şi negația, modul conditional- 
optativ se extinde asupra indicativului prezent, pe care-l înlocuieşte adesea în 
vorbire. Indicativul prezent este, de asemenea, mai slab decât cele trecute. 
Viitorurile anterioare, prin bogăţia lor, deschid către un plan „în care lucrurile stau 
înaintea gândului gata implinite, dar ca nişte ispite, încă nealese pentru faptă”. În 
această structură funcțională a modurilor verbului, decizia, rezolvarea alternativei 
prin opțiunea care exclude definitiv posibilităţi ce nu vor fi actualizate, este 
înlocuită cu „hotărârea”, delimitare neexclusivă a posibilităţilor, care le permite să- 
şi păstreze domeniile. 


Rezultate ale analizei categoriale 


Analiza categorială din Dimensiunea românească a existenței surprinde 
diferenţe care apar între categoriile gândirii româneşti şi tabelul clasic al lui Kant. 
De fapt, gândirea românească dispune, după Vulcănescu, de o structură categorială 
aparte, distinctă de cea kantiană. Mircea Vulcănescu nu oferă, în studiul său, lista 
alternativă”, dar desfăşurarea permite comparatia celor două structuri. 


” Ibidem, p. 88. 

°8 Ibidem, p. 87. 

? Manuscrisele păstrate evidenţiază tentative de a o elabora (cf. M. Vulcănescu, Către ființa 
spiritualității româneşti, Dimensiunea românească a existenței, vol. Il, selecţia textelor, note şi 
comentarii de Marin Diaconu şi Zaharia Balinca, Bucureşti, Editura Eminescu, 1996, p. 245-255). 

Considerăm că diferențele structurale ar putea fi, în rezumat, următoarele: 

— Firul călăuzitor care conduce la determinarea categoriilor pornind de la 
tipurile clasice de judecăţi, ca şi deductia transcendentala a categoriilor kantiene 
sunt înlocuite de filosoful român, aşa cum am observat deja, cu un procedeu 
fenomenologic-descriptiv, care nu face, din păcate, obiectul unei expuneri teoretice 
mai ample, ci doar al unei aplicaţii. În consecință, structura categorială la care se 
ajunge nu mai are caracter transcendental, categoriile noii structuri nu mai sunt 
categorii ale intelectului pur. 

— Se poate afirma despre categoriile noii structuri că fac posibilă a priori 
experiența, numai că sensul acestui a priori se schimbă şi chiar experiența 
înseamnă altceva. Avem de-a face cu o structură a priori a lumii, dar nu cu o 
structură a subiectului cunoscător, care este un simplu „centru de reflectare a unei 
acţiuni transpersonale”*, prea putin apt, sau chiar deloc, de cunoaştere obiectiv 
valabilă prin resurse proprii. Este o revenire la înțelesul pre-kantian al categoriilor 
şi, probabil, punctul nevralgic al capacităţii structurii categoriale propuse de a se 
impune nu numai în sfera mitului, religiei, filosofiei culturii, ci şi în cea a 
exactitatii ştiinţifice. 

— Împărţirea categoriilor kantiene în patru grupe, datorată logicii de care 
autorul Criticii raţiunii pure s-a folosit pentru a identifica conceptele pure ale 
intelectului, nu corespunde structurii categoriale a lui Mircea Vulcănescu. Astfel: 
a) Cantitatea şi calitatea nu mai sunt, în structura care reiese din analiza filosofului 
român, net distincte. Unitatea şi multiplicitatea capătă aspecte calitative, iar 
totalitatea pare a fi transferată cu totul la categoriile calității. Aceasta în ipoteza că 
însăşi distincţia cantitate-calitate ar rămâne valabilă; b) Între categorii de la titlul 
calității şi cele ale modalităţii (cu aceeaşi precizare: dacă împărţirea în cele patru 
grupe se menţine) se pot constata apropieri. Limitatia şi posibilitatea par a alcătui o 
nouă categorie datorită specificului negatiei româneşti. 

Limba română este locul în care pot fi sesizate diferențele structurale — 
abaterile, dacă vrem să le numim astfel — de la modelul standard. Particularitatile 
reflectiei şi acţiunii româneşti — adică particularitatile culturale, etnice, social- 
politice româneşti — nu sunt, într-o abordare strict ontologică, decât consecinţe ale 
funcţionării acestei structuri distincte, sunt secundare în raport cu structura gândirii 
care le-a făcut posibile. Ele nu fac decât să ilustreze o stare de fapt mai profundă, 
nu sunt totuşi dovezile necesare în sprijinul acesteia. 

Chestiunea imposibil de evitat pe care o ridică această interpretare constă 
tocmai în evidenţierea necesității dovezilor. Numai prin această evidentiere o 
structură categorială se ridică de la nivelul unui mod oarecare de a privi lumea 
către filosofia propriu-zisă. Dimensiunea românească a existenţei nu-şi propune să 
înfrunte această problemă. De fapt, acestă problemă va fi rezolvată abia de 
Constantin Noica. 


30 M. Vulcănescu, Existenţa concretă în metafizica românească, în Idem, op. cit., p. 157. 

II. Ontologia individului 


Spre deosebire de Dimensiunea românească a existenţei, studiul Existenţa 
concretă în metafizica românească (1943-1944), care îi succedă primului, a rămas 
relativ nefinisat. Pus în situaţia să-l publice pe cel dintâi în volumul secund al 
Izvoarelor de filosofie, Vulcănescu a intercalat parti din cel de-al doilea în el, ceea 
ce dovedeşte că, pe termen mai lung, ar fi revenit asupra ambelor. Posibil, într-o 
ipotetică versiune finală, ontologia individului ar fi avut prioritate faţă de cea a 
existenței ca întreg. Nu vom emite însă ipoteze asupra aspectului final al 
construcției filosofului. Ceea ce ne-a parvenit permite reconstituirea structurii 
acesteia, cu toate că, uneori, frazele izolate dau expunerii un aer enigmatic. 

În Existenţa concretă în metafizica românească, trimiterile la cuvinte şi 
expresii specifice limbii române sunt mai puţine decât în Dimensiunea românească 
a existenţei. Ceea ce sprijină susţinerea ca, dacă limba stă la baza unei reconstrucții 
ontologice, ea nu constituie unica bază a acesteia. 


Insul şi întâmplarea 


În primul rând, e de remarcat că, în Existența concretă în metafizica 
românească, tabelului kantian al categoriilor Vulcănescu îi preferă, ca referinţă, 
mai degrabă lista categoriilor aristotelice şi interpretarea lor scolastică. „Insul” este 
acum tema analizei. „Insul” nu ca „subiect lucrător”, adică determinat drept 
subiectivitate transcendentală, ci ca „ființă cu care te poți intelege”’'. Capacitatea 
de a intra în raportul de înțelegere, trăsătura fundamentală a insului, se explică prin 
faptul că, deşi se găseşte în lumea şi vremea lui, ca orice fiinţă, el se poate referi la 
ele, ceea ce nu i se întâmplă „lucrului”. Insul inițiază, prin referinţa la lume şi 
vreme, raporturi de înțelegere cu alti inşi, dar si cu sine însuşi. Lucrul se găseşte în 
raporturi cu alte lucruri, ca si în raporturi cu inşi, dar nu poate initia raportul de 
înțelegere. Prezenţa în lume şi vreme a insului nu constituie o întâmplare, ceea ce 
face din orice ins o excepţie permanentă fata de regimul „lumii de aici”, aşa cum l- 
am descifrat mai sus. Este, în sistemul loc-vreme, o „parte care are însuşirea, sub 
anumite raporturi, de a funcţiona ca tot’, un tot in tot; acesta este „insul”. 

„Insul”, deşi este o „singurătate de existență” sau, într-o exprimare echivalentă, 
un singular, se deosebeşte de individul metafizicii occidentale. Un lucru poate fi, în 
aceasta, un individ; gândirea românească restrânge individul la „ins”. Vulcănescu 
derivă termenul de „ins” din latinescul „ens”, care ar fi căpătat în româneşte o 
conotaţie inexistentă în latină, ceea ce nu este corect"?, însă semnificaţia termenului 
românesc nu este totuşi trădată de etimologie căci, văzut ca ,,fiintare existentă şi 


3! Ibidem, p. 142. 

3? Ibidem. 

3 Cf. Al. Surdu, Comentarii la rostirea filosofică însoţite de câteva gânduri despre Constantin 
Noica, Braşov, Editura Kron-Art, 2009, p. 47. 

subsistentă «in se» şi «per se», dotată adică cu putere proprie de fiintare 
individuală, de patanie sau de lucrare, sau măcar de a avea de a face cu ea, adică 
individualitatea personală”**, „insul” este mai mult decât o entitate oarecare, 
determinată prin proprietăți mai mult sau mai puţin comune şi altor entităţi, este şi 
rămâne el însuşi (ipsum), ireductibil. „Lucrul”, rezultatul „lucrării altuia”, este un 
compositum, deci nu un individual, iar prezenţa lui în lume este dominată de 
întâmplarea care-l agregă şi dezagrega; „insul”, dimpotrivă, este substanță. 

„Însuşirile” (care nu sunt decât ceea ce face ca insul să fie el însuşi) 
alcătuiesc o „unitate organică şi funcţională”, nu o unitate obiectivă, nicio unitate 
logică”. Unitatea obiectivă a substanţei si atributelor, ca şi unitatea logică a 
subiectului şi predicatului sunt soluţii ale metafizicii tradiționale în efortul ei de a 
determina esența. Dar modalitatea de atribuire, ca şi predicarea esențială, perfect 
funcţionale în cazul universalelor, sunt blocate în privinţa individualului, care este 
inefabil. El poate fi doar arătat şi, fiind de faţă, prezent, este măsurabil. Încercând 
să determinăm un individual, căutăm de fapt să-l subsumăm speciei”, singura 
purtătoare de esenţă. Individului îi revine esenţa speciei sale. Din punctul de vedere 
al esenței, indivizii nu se pot deosebi între ei, ceea ce constituie o violare a 
evidenţei: individul Socrate este mai înalt decât individul Platon, mai alb decât 
individul Alcibiade, mai bătrân decât individul Phaidon etc., deşi cu toţii sunt 
oameni (esenţa lor este umanitatea). Pentru a evita această dificultate, Thomas din 
Aquino introduce noţiunea de materia designata, purtătoare de dimensiuni exclusiv 
la nivelul individualului, nu a esenței unice". Ea ne permite să spunem: „ceva 
poate fi într-un fel sau intr-altul.”** 

„Însuşirile”, aflate, conform lui Mircea Vulcănescu, în unitate organică cu 
„insul”, nu pot fi privite drept criterii pentru determinarea speciei, ci numai drept 
criterii de individualizare a „insului”. ,,Rationalitatea” sau „animalitatea”, care 
determină specia „om” în metafizica tradițională, sunt determinatii prea largi, prea 
generale pentru a fi văzute ca „însuşiri”. În schimb, caracterul bărbătesc si cel 
femeiesc sunt „însuşiri” şi au, în gândirea românească, semnificaţie ontologică, nu 


34 M. Vulcănescu, op.cit., p. 141. 

35 Ibidem, p. 144. 

36 Cf. Thomas de Aquino, De ente et essentia, II, 90-95: „designatio individui respectu speciei 
est per materiam determinatam dimensionibus, designatio autem speciei respectu generis est per 
differentiam constitutivam quae ex forma rei sumitur”, in traducere: „desemnarea individului raportat 
la specie se petrece prin materia care este determinată de anume dimensiuni, pe când desemnarea 
speciei, raportată la gen, se petrece prin diferența constitutivă care este dedusă din forma lucrului” 
(Thomas de Aquino, De ente et essentia / Despre fiind şi esență, ediţie bilingvă, traducere, 
introducere şi comentarii de Eugen Munteanu, Iaşi, Editura Polirom, 1998, p. 43-45). 

37 De ente et essentia, Il, 75-80: „Haec autem materia in definitione quae est hominis, 
inquantum est homo, non ponitur, sed poneretur in definitione Socratis, si Socratis definitionem 
haberet”, în traducere: „Această materie nu este cuprinsă însă în definiția omului în măsura în care 
este om, ci ar fi cuprinsă în definiţia lui Socrate, dacă Socrate ar avea o definiție” (Thomas de Aquino, 
op. cit., p. 45.) 

“5 M. Vulcănescu, op. cit., p. 143. 

doar biologică”. Prin urmare, „însuşirile” ar corespunde acelor dimensiuni 
rezervate noțiunii de materia designata, numai că, spre deosebire de acestea, joacă 
un rol esenţial: „cineva poate fi şi ceva şi altceva”. 

„Lucrul” se deosebeşte de „ins”. Preeminenta acestuia este dată de capacitatea 
de a fi înțeles, nu de capacitatea de a opera asupra lucrului, pe care o are, dar nu ca 
trăsătură definitorie. Dumnezeu se deosebeşte, la rândul lui, de toţi ceilalți „inşi” prin 
faptul că este singura ființă „efectiv lucrătoare”. Nu este o ființă abstractă, o putere 
impersonală, transcendentă, ci poate fi determinat ca oricare ins, determinarea 
evidentiindu-i însă unicitatea: cele trei hipostasuri ale sale sunt trei fete (chipuri) de o 
ființă. Dumnezeu este singurul individual care are capacitatea de a interveni în lume şi 
a modifica organizarea acesteia, „firea”. Ceilalţi „inşi” pot să-şi „iasă din fire” sau să-şi 
„vină in fire”, dar nu pot influenţa cu nimic ordinea firii. 

Lumea, făcută de Dumnezeu şi menţinută de el, „e concepută de român ca o 
revelaţie continuă şi ca o permanentă teofanie”*’. Dumnezeu poate lipsi uneori din 
lume, operează asupra unor locuri anumite din ea (deşi este capabil de a opera 
oriunde), umblă nestingherit prin lume. „Iraţionalitatea de structura’” a acestui ins 
unic nu evocă un monarh, preocupat de dominare, ori un administrator, preocupat 
de buna funcţionare a lumii, ci mai mult un gospodar, care locuieşte şi se îngrijeşte 
de ea, căruia îi pasă de lume. Căutând un nume pentru acest mod de a vedea 
divinitatea, Mircea Vulcănescu nu-l poate alege nici pe cel de panteism (Dumnezeu 
nu este dizolvat în lume), nici pe cel de teism (nu este separat de ea), dar nici pe cel 
de panenteism („deşi fiinţa lumii e ţinută în Dumnezeu, Dumnezeu însuşi are 
caracterul de ins”%). Este vorba despre o sinteză aparte, care evită, în felul său 
specific de a se exprima, atât ereziile orientale, cât şi pe cele occidentale. 


Firea şi chipul insului 


Însuşirile, organizate altfel de la ins la ins, alcătuiesc „chipul” fiecăruia“. 
„Chipul” este, aşadar, o structură unică de însuşiri care revine fiecărui ins. 
Dumnezeu este organizatorul acestei structuri, „singurul principiu de individuatie a 
insului”"; el este unic prin faptul că fiinţa sa întruneşte trei chipuri. 

Ca termen, „chip” poate fi utilizat şi cu privire la lucruri; în acest caz 
desemnează numai un „fel” al lucrurilor, nu un „fel de a fi”, pe care-l au exclusiv 


ființele, adică inşii. În sprijinul acestei interpretări, remarcăm expresia „a face (pe 


% Ibidem, p. 150. 

# Ibidem, p. 158. 

cineva) în fel şi chip”, care se foloseşte tocmai pentru a arăta că cineva a fost 
identificat forțat cu lucruri (fel) sau cu persoane (chip). Tendinţa de a utiliza pe 
„chip” cu referinţă la lucruri se datorează, după Vulcănescu, unei înclinații spre 
animism (predominare a ideii de ființă asupra ideii de lucru). 

Însuşirea predominantă dă „firea” unui lucru. Vulcănescu remarcă faptul că 
termenul românesc de „fire” corespunde acceptiilor lui „natura” din latina 
medievală. „Firea” îndeplineşte functii diferite în lucruri si inşi. În cazul lucrurilor, 
„firea” le delimitează de ceea ce nu sunt, astfel că, identificând firea lucrurilor, le 
putem clasifica“. Încercând să operăm la fel în cazul individualilor, a insilor, 
surprindem numai tipuri de inşi, dar nu putem deosebi un ins de alt ins. Pentru a-l 
deosebi pe ins de alt ins trebuie să mergem mai departe, căutând să determinăm 
chipul insului, nu doar firea lui. 

La nivelul firii, în orice individ predomină una dintre însuşirile „masculin” 
sau „feminin”. Inexistenta neutrului face ca până şi la nivelul lucrurilor să pătrundă 
această împărţire. Capacitatea de a acționa (masculinul) sau cea a receptivitatii 
(femininul) nu par de la început să fie invariabile în cazul fiecărui individ. 
Indivizilor le este atribuită însuşirea predominantă de către limbă, care o descoperă 
în structura individului. „Întâmplările” prin care trec indivizii, adică raporturile 
inşilor între ei sau fata de lucruri, le pot însă schimba vremelnic firea („îi scot din 
fire”), fără să-i poată reduce la statutul de lucruri, ci doar înlocuindu-le însuşirea 
masculinitatii (sau feminitatii) cu cea opusă. Această trecere în însuşirea opusă, 
„prefacerea”, dovedeşte o „nestabilitate funciară a insului în raport cu starea lui de 
singurătate sau mulțime”. 


Rostul şi soarta insului 


„Rostul” — semnificaţia în /ume a insului — şi „soarta” — integrarea în vreme a 
insului —, spre deosebire de „fire” şi „chip” (trăsături intime ale individului), pun 
insul în raport cu alti inşi. „Firea” şi „chipul” oricărui ins îşi atestă stabilitatea, 
coerenţa, exemplaritatea prin felul în care se realizează „rostul” şi „soarta” lui. 
Vulcănescu evocă proverbul „ce ţi-e scris, în frunte ţi-e pus”, care pune în legătură 
noţiunea de „chip” cu cea de „soartă”5. Din această perspectivă, soarta este cea 
care dă ultimele retuşuri „chipului”; faptul că prezenţa insului în lume nu este doar 
o întâmplare se datorează faptului că el este purtător al sorții. 

„Rostul” este principiul care integrează insul în ansamblul ființelor”. A 
identifica rostul insului înseamnă a-i surprinde raporturile cu lumea, funcția pe care 
o îndeplineşte în organizarea ierarhică a acesteia, dar numai ca posibilități. Rostul 
insului este realizat de soarta lui. 


‘8 Ibidem, p. 146. 
* Ibidem, p. 152. 
5 Ibidem, p. 153. 
>! Ibidem. 

Prezentate astfel, „rostul” şi „soarta” evocă noțiunea de destin, de care pot fi 
apropiate spre comparaţie. Caracterul creştin al gândirii româneşti ne face să decupăm, 
din imensa literatură asupra destinului, un punct de vedere creştin: al lui Boethius. 

Boethius deosebeşte providenta de destin. Cea dintâi este „însăşi acea rațiune 
divină care, ca principiu suprem şi universal, orânduieşte totul”, dându-i astfel şi 
insului „rostul” său în lume, în timp ce destinul este definit drept „ordinea care 
tronează în fenomene, în mişcarea lor şi cu ajutorul căreia providenta le inlantuie, 
dându-le la fiecare un loc anumit”*?. Destinul, aşa cum apare aici, corespunde 
noţiunii româneşti de soartă. 

„Rostul” şi „soarta” ar putea da o explicație cu privire la fatalismul identificat 
uneori în mentalitatea românească. Din păcate, în acest punct, reconstrucţia lui Mircea 
Vulcănescu din Existenţa concretă în metafizica românească a rămas prea sumară. 
Însă ultima parte a Dimensiunii româneşti a existenţei sugerează că, de fapt, nu avem 
de-a face cu un fatalism. 


* 


Asa cum s-a putut remarca din cele de mai sus, insul (individul), in gandirea 
românească, constituie realitatea fundamentală, ireductibilă. Cadrul schițat de 
Vulcănescu în Dimensiunea românească a existenței apare ca un element învăluitor 
al „insului”. Prin „ins” lumea, aşa cum o vede românul, are un temei de a fi aşa 
cum este. Insul nu este identic cu lucrul, iar deosebirile dintre lucru şi ins sunt atât 
de accentuate încât confuziile între ele apar cu greutate, în general constând în 
atribuirea trăsăturilor insului către lucru (animism). Însuşirile fiecăruia dintre cele 
două le preîntâmpină: lucrul are însuşiri, dar insul are însuşiri structurate („chip”). 
„Firea”, în cazul lucrului, deschide cadrul larg al sistemului loc-vreme, unde lucrul 
pluteşte la voia întâmplării. În cazul fiecărui ins, „firea” conferă însă trăsături 
feminine sau masculine, modelând individul, dându-i un „rost” care, prin faptele 
individului, realizează „soarta” acestuia. 

Cu toate că „insul” este preeminent fata de lucru şi de ființă, mentalitatea 
filosofică românească nu este personalistă, nu vede în ins un principiu activ. Faptul 
se datorează, arată filosoful, particularitatilor devenirii româneşti, care are sens de 
prefacere şi de întâmplare. Neafectat în esență de prefaceri şi întâmplări, insul nici 
nu activează înăuntrul lumii, ci este doar „un centru de reflectare a unei acţiuni 
transpersonale”*?. 


Trecere către Noica 


Prin Rostirea filosofică românească, Sentimentul românesc al ființei şi 
celelalte lucrări româneşti ale sale, Constantin Noica a reluat, la trei decenii 


5 Anicius Manlius Severinus Boethius, Mângâierile filosofiei, Cartea IV, Proza VI, în 
Boethius şi Salvianus, Scrieri, traducere, note şi comentarii de prof. David Popescu, Bucureşti, 
Editura Institutului Biblic şi de Misiune al Bisericii Ortodoxe Române, 1992, p. 145. 

5 M. Vulcănescu, op. cit., p. 156-157. 

distanță, analiza categorială întreprinsă de Mircea Vulcănescu în Dimensiunea 
românească a existenţei şi Existenţa concretă în metafizica românească. „Firea”, 
„ființa”, „vremea”, dar şi alte noţiuni întâlnite în acestea sunt, din nou, obiectul 
unei investigații cu instrumentele filosofiei. 

O problemă de neocolit pe care o prilejuieşte reflectia noiciană asupra rostirii 
filosofice româneşti este relația ei cu demersul anterior, cel al lui Vulcănescu. Este 
sistemul rostirii filosofice româneşti al lui Noica o continuare şi o definitivare a 
reflectiei vulcănesciene asupra gândirii filosofice româneşti sau, pornind de la 
aceleaşi resurse, Noica realizează o dezvoltare teoretică paralelă cu cea a 
Dimensiunii româneşti a existenţei? Este neîndoielnic că lui Mircea Vulcănescu îi 
revine meritul de a fi iniţiat o problematică filosofică specifică, dar, dacă ne 
gândim la cât de fecundă se dovedeşte ea, nu este obligatoriu ca soluţiile la care a 
ajuns el să fi fost preluate şi de Noica. 

O altă problemă, legată de prima, este: în ce raport se găsesc investigaţiile 
româneşti ale lui Noica cu propria sa ontologie? 

Vom întreprinde în continuare o scurtă comparație a celor două construcții 
filosofice, pentru a căuta să obținem un răspuns la fiecare dintre întrebări. Rostirea 
filosofică românească este alcătuită din patru cicluri: Sinele şi Sinea, Ciclul fiinţei, 
Ciclul devenirii, Ciclul rânduielii. Împărţirea în patru a materiei tratate de Noica se 
justifică în cadrul propriei sale filosofii, care se foloseşte de o dialectică în patru 
momente. Această dialectică nu are un corespondent în ontologia lui Vulcănescu, 
unde nu putem deosebi decât două părţi, care nu sunt şi momente. Fiecare ciclu al 
Rostirii filosofice româneşti închide în sine câte o temă specifică filosofiei 
noiciene: tema conştiinţei filosofice (,,Sinele şi Sinea”), tema fiinţei, cea a devenirii 
Şi cea a devenirii întru ființă. 

Pe de altă parte, în cadrul fiecărui ciclu noician sunt redistribuite problemele 
ontologiei vulcănesciene: sinele şi sinea, ca însuşiri (caracterul bărbătesc şi cel 
femeiesc), au fost întâlnite la Vulcănescu atunci când a fost vorba despre firea şi 
chipul insului; rostul, firea şi ființa, pe care Noica le discută în Ciclul ființei (unde 
mai apar şi contribuții care i se datorează exclusiv: tema rostirii şi cea a lui „întru”) 
sunt, de asemenea, prezente în Dimensiunea românească a existenţei şi în Existenţa 
concretă în metafizica românească”. Vremea, petrecerea, analizate de Vulcănescu, 
reapar la Noica în Ciclul devenirii. lar chestiunea raportării gândirii româneşti la 
sistemele tradiţionale de categorii (în speţă, la cel aristotelic) se regăseşte în Ciclul 
rânduielii, atunci cand se discută despre Trei cuvinte ale lui Cantemir. 

Dacă parcurgem interpretările date de Noica „firii” (universalitate concretă, 
fire şi lume, fire şi fiinţă, fire şi firi, fire şi natură), „petrecerii” sau „vremii”, vom 
constata că sunt concordante cu cele din Dimensiunea românească a existenței şi 


5t În Sentimentul românesc al ființei, Noica tratează, la rândul lui, în capitolul Modulatii 
româneşti ale fiinţei, o altă problemă abordată în premieră, dar totodată exemplar, de Vulcănescu: cea 
a modurilor verbale româneşti. Structura expunerii, ca şi scopurile demonstrative ale lui Noica diferă 
totuşi de cele ale lui Vulcănescu. 

din Existenţa concretă în metafizica românească, Noica adăugându-i fiecărui 
termen o bogată documentaţie lingvistică, la care Mircea Vulcănescu nu a putut 
avea acces. Însă la Vulcănescu termenii sunt organizaţi în funcţie de demarcatia 
dintre ontologia generală şi ontologia individului, care nu trec una în cealaltă, ci se 
completează. Cu toate că cea de-a doua este preeminentă față de cea dintâi, ele 
rămân separate. Caracterul descriptiv al metodei lui Mircea Vulcănescu şi cel 
dialectic al lui Noica structurează diferit elemente care, fiecare în parte, regăsesc un 
conţinut asemănător în cele două viziuni. 

Aşa stând lucrurile, teza că Noica nu a făcut decât să dezvolte, în scrierile 
sale româneşti, ideile lui Mircea Vulcănescu este greu de susținut. În realitate, 
avem de-a face cu două viziuni filosofice distincte. Cea a lui Noica îi datorează 
celei elaborate de Vulcănescu numai câteva rezultate, pe care le-a dezvoltat în 
conformitate cu maniera proprie gândirii sale. 

Există totuşi o latură pe care, între viziunea lui Vulcănescu şi cea a lui Noica, 
se poate constata o continuitate esențială: întemeierea gândirii asupra fiinţei pe o 
nevoie profundă a individului gânditor. Ca şi în cazul lui Vulcănescu, gândirea 
asupra fiinţei nu este ocazionată, pentru Noica, nici de nevoi comune, politice şi 
sociale, nici de scopuri didactice. Aceste nevoi nu solicită, de cele mai multe ori, 
individului gânditor să-şi pună problema ființei, ci îl îndreaptă spre o anumită 
soluţie a problemei. Gândirea asupra ființei este expresia modului autentic în care 
ne punem nouă înşine problemele care ne frământă. Pe această latură, pe care 
Vulcănescu a fost un deschizător de drum, merge şi Noica. Nevoile comune, 
politice şi sociale, se schimbă odată cu epocile; scopurile didactice sunt înlocuite şi 
ele odată cu filosofiile în vogă. Noi concepte, noi explicaţii apar odată cu noile 
nevoi comune şi cu noile filosofii. „Cugetarea filosofică”, spre deosebire de aceste 
noi concepte şi noi explicaţii, „nu pare a fi avut şi a avea nevoie de limbaj simbolic 
sau cod; cu alte cuvinte, foloseşte nu limbajul, ci limba”. A gândi filosofic în 
limba ta este astfel calea cea mai potrivită de a căpăta un răspuns de nezdruncinat 
la întrebările care te frământă. 

Rezumând, deosebirile dintre ontologia lui Vulcănescu şi cea a lui Noica pot 
fi surprinse în următoarele puncte: 

a. Modelul ontologic. La Mircea Vulcănescu întâlnim un model ontologic cu 
două componente: generalul şi individualul. Metoda fenomenologic-descriptivă 
utilizată de filosof conferă celor două componente o anumită autonomie. Individul 
(insul) la Vulcănescu este preeminent fata de general (lume). La Constantin Noica, 
modelul ontologic are trei componente: individualul, determinatiile şi generalul. 
Autonomia componentelor este mai puțin pregnantă, cu toate că, şi la Noica, 
individualul are prioritate. Faptul se datorează opțiunii lui Noica pentru o metodă 
dialectică în patru momente. 


55 C. Noica, Cuvânt împreună despre rostirea românească, Bucureşti, Editura Eminescu, 
p. 1987, p. 8. 

b. Categoriile. Ideea noiciană a „treptelor realului” (dezvoltată în Douăzeci şi 
şapte trepte ale realului şi subînţeleasă în Rostirea filosofică românească şi 
Sentimentul românesc al fiinţei, ca şi în celelalte lucrări ale maturității lui Noica) pune 
categoriile platoniciene, aristotelice şi kantiene în continuitate. Această continuitate 
este văzută de filosoful devenirii întru ființă ca o evoluție. Categoriile tradiţionale 
alcătuiesc astfel o totalitate care se deschide către un nou tabel categorial: cel al 
categoriilor elementului. Analiza categorială a lui Vulcănescu evidenţiază şi ea o nouă 
structură categorială, dar nu-i precizează statutul în raport cu tabelele clasice (aristotelic 
şi kantian) ca întreguri, ci doar deosebirile la nivel de categorie. 

c. Statutul si deductia categoriilor. La Vulcănescu, noţiunea de categorie isi 
păstrează sensul clasic. Spre deosebire de cele kantiene, ele nu fac obiectul unei 
deductii, ci al unei descrieri, aşa cum se întâmplă la Aristotel. În schimb, cele cinci 
categorii noiciene ale elementului sunt, pe de o parte, rezultatul unei reexaminări a 
procedeului deductiv kantian al conceptelor pure ale intelectului, pe de altă parte, al 
abordării ca întreg a marilor tabele categoriale: platonic, aristotelic şi kantian. 

d. Negatia românească a lui Vulcănescu şi contradictia (unilaterală) la 
Noica. Deşi nu este adeptul dialecticii, Vulcănescu analizează o problemă de 
importanță fundamentală pentru aceasta: problema negatiei. Motivul pentru care 
abordează această problemă este dat de specificul negatiei româneşti, nu de nevoia 
de a pune categoriile gândirii în mişcare, aşa cum face orice dialectică. Rezultatul 
investigaţiei asupra negatiei româneşti îl conduce pe Vulcănescu către precizarea 
modului în care gândirea românească înţelege individul, nu către elaborarea unei 
structuri a lumii care să se sprijine pe aceasta. 


CATEGORII METODOLOGICE 
ÎN ȘTIINȚA RELIGIILOR LA MIRCEA ELIADE 

Abstract: The paper is not a comprehensive presentation of the methodology of the 
Religionswissenschaft as Eliade concieved it, but only deals with it's most important aspect: the 
problem of specificity and autonomy of the object of religious studies in relation to the subject-matter 
of other humanities (psychology , anthropology, sociology, history), which has as a consequence the 
irreducible character of religious phenomena. Therefore, the science of religions should be synthetic, 
totalizing, interpretive and, above all, must avoid at all costs the danger of reductionism. Mircea 
Eliade defines it as a total hermeneutics that has to decript and clarify all encounters between man and 
the sacred, from prehistory until today. Here, we will try to identify and explain the main 
methodological categories used in Eliade’s scientific work, and to present the main features of his 
phenomenology of religion, that is, in his own interpretation of Religionswissenschaft. 

Keywords: sacred, profane, hierophany, religious fact, phenomenology. 


În încheierea monografiei dedicate lui Mircea Eliade, discipolul şi 
colaboratorul său loan Petru Culianu se întreabă, cu o oarecare nuanţă retorică, 
pentru a putea încheia cu nişte concluzii asupra operei eliadiene: „Eliade a vrut sau 
nu să construiască o «antropologie» filosofică? Are el o metodă? Modul său de 
lucru este el ştiinţific?” După opinia lui Culianu, Eliade nu a dorit in mod explicit 
să construiască o antropologie filosofică, dar a indicat cum ar trebui ea să fie creată 
şi prin aceasta i-a pus deja bazele. De asemenea, nu are o metodă explicită, dar 
preia principii metodologice ţinând de fenomenologia religiei, ca şi de morfologia 
religiilor. În ceea ce priveşte caracterul ştiinţific al operei sale, afirmă Culianu, el 
trebuie acceptat în măsura în care astăzi metoda hermeneutică este considerată ca 
fiind ştiinţifică. 

Toate aceste considerații aduc în discuție un fapt pe care orice cercetător al 
operei lui Mircea Eliade este constrâns să-l remarce imediat: caracterul profund 
controversat al majorității lucrărilor stiitifice ale savantului român. Dacă, pe de-o 
parte, în ceea ce priveşte conținutul, scrierile lui Eliade sunt la adăpost de orice 
obiectie, date fiind mereu proaspăta sa curiozitate, imensa putere de munca şi 
impresionanta lui erudiție, nu acelaşi lucru se poate spune, pe de altă parte, despre 
aspectele metodologice ale operei sale. Chestiunile de metodologia abordării 


Cercetător ştiinţific gr. III, Institutul de Filosofie şi Psihologie „Constantin 
Rădulescu-Motru” al Academiei Române, București; lector univ. dr., Academia de Studii Economice, 
Bucureşti. 

2 LP. Culianu, Mircea Eliade, trad.rom. F.Chiritescu şi D. Petrescu, Bucureşti, Editura Nemira, 
1995, p. 131. 

fenomenului religios constituie problemele asupra cărora s-au concentrat 
majoritatea exegetilor, iar concluziile lor sunt dintre cele mai variate, de la cele mai 
elogioase, până la critici dintre cele mai virulente. 

Deşi o notă din jurnalul său, din 20 august 1951, sugerează faptul că savantul 
român era profund interesat de ecourile pe care opinile sale le-ar putea produce 
asupra cercetătorilor din afara domeniului istoriei religiilor („Ceea ce interesează în 
momentul istoric de astăzi este [...] să forțăm dialogul între discipline. Mă 
interesează mai mult reacția unui filosof, unui critic literar sau psiholog [...] decât 
comentariile colegilor mei indianisti şi istorici ai religiilor”), acest lucru nu trebuie 
să ne facă să credem că era mai putin preocupat de faptul de a se face bine înțeles 
de către specialiştii din domeniul istoriei religiilor. 

Opiniile acestora sunt însă împărțite. Astfel, pe de-o parte Eliade este 
considerat „probabil cel mai mare interpret al miturilor şi al simbolismului 
spiritual” sau „cel mai mare istoric al religiilor şi miturilor’*. Fostul său student, 
Lawrence E. Sullivan, afirmă că „Eliade a fost cel dintâi care a arătat lumii ce 
înseamnă religia”. Aprecieri la fel de elogioase au fost formulate şi de către alti 
discipoli ai săi, între care loan Petru Culianu, Thomas J. J. Altizer, Mac Linscott 
Ricketts, Douglas Allen, Bryan S. Rennie sau Joseph Mitsuo Kitagawa. Pe de alta 
parte însă, multi cercetători „au ignorat complet sau au atacat violent învățăturile 
lui Eliade asupra miturilor şi religiei ca fiind necritice sub aspect metodologic, 
subiective şi nestiintifice”. Conform acestor interpretări, Eliade s-ar face vinovat de 
generalizări nejustificate, de descoperirea a tot felul de „sensuri profunde” în datele 
pe care le cercetează, de ignorarea procedurilor ştiinţifice de verificare, precum şi 
de inserarea unei multitudini de asumptii şi judecăţi nejustificate, personale, 
metafizice şi ontologice în lucrările sale de eruditie.° 

La perpetuarea acestei situaţii a contribuit şi Mircea Eliade însuşi, prin faptul 
că nu a răspuns niciodată obiectiilor aduse de către criticii săi, deşi nu a ezitat, de 
multe ori, să critice, la rândul său, alte modalităţi de abordare a problematicii 
religioase: „Greşeala îmi aparţine, în parte”, scrie el, „pentru că nu am replicat 
niciodată acestor critici, deşi am dorit adesea s-o fac. Mi-am spus mie însumi că 
într-o zi, când nu voi fi ocupat cu vreo carte aflată în lucru, voi scrie o scurtă 
monografie teoretică şi voi explica erorile şi confuziile pentru care mi se aduc 
reproşuri. Mi-e teamă însă că nu voi avea niciodată timp s-o scriu.” Din păcate, 


3 M. Eliade, Jurnal, vol. I., 1941-1969, ed. îngrijită de M. Handoca, Bucureşti, Editura Humanitas, 
1993, p. 194. 

4 În articolele Scientist of Symbols, ,,Time”, 87/1966, şi G. Breu, Teacher: Shamans? 
Hippies? They’re All Creative to the World's Leading Historian of Religions, „People Weekly”, 
9/1978. Apud D. Allen, Myth and Religion in Mircea Eliade, New York and London, Garland 
Publishing, Inc., 1998, p. XI. 

2 Apud D. O’Hara, Mircea Eliade, în „Chicago 35”, 6/1986, p. 147. 

*D. Allen, op. cit., p. XII. 

7M. Eliade, Foreword, în D. Allen, Structure and Creativity in Religion, The Hague, Mouton 
Publishers, 1978, p. VII. 

teama aceasta a lui Eliade s-a dovedit justificată, astfel că nu avem astăzi o 
expunere monografică a metodei, ci doar o serie de observaţii asupra acestei 
problematici, cu deosebire în părţile introductive şi în concluziile altor lucrări, cum 
ar fi Tratatul de istoria religiilor, Imagini şi simboluri, Mefistofel şi Androginul, 
Nostalgia originilor şi Istoria credințelor şi ideilor religioase. Singura carte în care 
Eliade abordează mai consistent problema metodologiei în istoria religiilor este 
Nostalgia originilor, însă, dat fiind faptul că ea este o colecţie de articole şi 
conferinţe, nici aici nu găsim o tratare sistematică şi completă. 

Am evidenţiat mai înainte preocuparea lui Eliade ca rezultatele cercetărilor 
lui să fie cunoscute şi în afara domeniului strict al specialității sale, istoria 
religiilor. El merge însă şi mai departe, argumentând în favoarea interesului general 
filosofic pe care îl prezintă istoria religiilor pentru înţelegerea omului modern. 
Astfel, experienţa religioasă reprezintă o „experiență a existenței totale, care 
revelează omului modalitatea lui de a fi în lume”. „Orice religie, chiar şi cea mai 
elementară, este o ontologie, [...] întemeiază o lume”, iar „orice criză existențială 
pune în acelaşi timp din nou problema realităţii lumii şi a prezenței omului în 
lume”’. În aceste condiţii, înţeleasă ca o ontologie care dezvăluie realitatea unei 
lumi, conferită de sacralitatea care o întemeiază, religia, afirmă Eliade, este „soluția 
exemplară a oricărei crize existenţiale”. Or, după părerea gânditorului român, 
umanitatea occidentală se găseşte astăzi într-o astfel de profundă criză existenţială, 
dublată de pericolul unei „provincializări culturale”. Dacă drumul spre evitarea 
provincializării îl reprezintă deschiderea spre spiritualitatea omului non-european 
(dat fiind că „fenomenul capital al secolului al XX-lea n-a fost — şi, mai ales, nu va 
fi — revoluţia proletariatului, aşa cum o prevesteau marxistii acum şaptezeci de ani, 
ci descoperirea omului non-european şi a universului său spiritual.”''), o posibilă 
ieşire din criza existențială ar fi constituirea a ceea ce Eliade numeşte „un nou 
umanism”, fundamentat pe cercetările profunde în istoria religiilor. În acest sens, 
se ştie că filosoful român al religiei a fost cu deosebire preocupat de religiile 
arhaice, fără ca aceasta să excludă problematica omului modern, deoarece, după 
cum subliniază loan Petru Culianu, din întreaga operă a lui Eliade se desprinde 
ideea că „omul modern istoric continuă să trăiască inconştient în funcţie de aceleaşi 
categorii ca şi omul premodern [...] Structura profundă a vieţii psihice a 
individului este reglată de aceleaşi patterns care constituiau odată modelele 
paradigmatice ale existenței umane, «arhetipurile», şi care-i erau transmise, cu 
evlavie şi teamă, în limbajul murmurat al miturilor. Evident, raporturile s-au 
inversat: ceea ce constituia supraconstiinta unui clan este inconştientul unui individ 


3 M. Eliade, Mituri, vise şi mistere, în M. Eliade, Eseuri, trad. rom. M. Ivănescu şi 
C. Ivănescu, Bucureşti, Editura Ştiinţifică, 1991, p. 124. 

” Loc. cit. 

19 Ibidem, p. 125. 

1! Idem, Jurnal, vol. I (1941-1969), ed. cit., p. 223. 

12 Idem, Nostalgia originilor. Istorie şi semnificaţie în religie, trad. rom. C. Baltag, Bucuresti, 
Editura Humanitas, 1994, pp. 13-28. 

şi al unui grup.” Prin urmare, cel putin sub aspect psihologic, dar nu numai, 


cercetarea universului religios al omului arhaic este de cel mai mare interes, 
întrucât aduce în lumină structuri psihice inconștiente, personale sau colective, ale 
omului modern. 

Dată fiind importanța pe care o capătă, în lumina celor arătate mai sus, 
cercetările de istoria religiilor, trebuie subliniată şi atenția care se cuvine acordată 
chestiunilor metodologice, devenind astfel explicabilă insistența cu care atât 
Eliade, cât şi exegetii operei sale revin asupra lor. 

Nu vom încerca aici o prezentare exhaustivă a concepţiei savantului român 
asupra metodologiei istoriei religiilor, ci vom căuta să punem în lumină aspectele 
care ocupă locul cel mai important în această viziune: problema specificitatii şi 
autonomiei obiectului istoriei religiilor în raport cu obiectul altor discipline 
umaniste (psihologia, antropologia, sociologia, istoria), din care derivă, după opinia 
lui Mircea Eliade, ireductibilitatea fenomenului religios, precum şi consecinţele ce 
decurg de aici asupra modului în care gânditorul român concepe şi aplică metodele 
de cercetare în istoria religiilor. Aceasta trebuie să fie sintetică, totalizatoare, 
interpretativă şi, mai presus de toate, să evite cu orice preţ pericolul 
reductionismului. Mircea Eliade defineşte istoria religiilor ca o „hermeneutică 
totală, chemată să descifreze şi să expliciteze toate întâlnirile dintre om şi sacru, 
începând cu preistoria şi până în zilele noastre”'*, astfel încât clarificarea unor 
aspecte privitoare la metodele sale nu poate fi decât benefică. 


Obiectul ştiinţei religiilor 


Este necesar să se precizeze de la început că, în concepţia lui Eliade, „istoria 
religiilor” înseamnă mult mai mult decât ne spune această denominatie, adică o 
simplă cercetare istorică a religiilor. Confuzia poate fi înlesnită şi de lipsa în limba 
română a unui echivalent convenabil pentru ceea ce în germană se numeşte 
allgemeine Religionswissenschaft. După cum putem observa într-o notă din 
traducerea franceză a eseului The Quest. History and Meaning in Religion (La 
nostalgie des origines. Methodologie et histoire des religions, 1970), preluată şi în 
varianta românească, ceea ce noi îndeobşte redăm prin sintagmele histoire des 
religions sau „istoria religiilor” înseamnă, pentru Eliade, „nu numai istoria propriu- 
zisă, ci şi studiul comparat al religiilor, precum şi morfologia şi fenomenologia 
lor”,'> completate de o hermeneutică de factură constructivă a datelor oferite de 
cercetarea empirică. În aceste condiţii, am optat pentru a denumi cu termenul de 
„Ştiinţă (generală) a religiilor” (traducerea cea mai apropiată de sensul expresiei 
germane amintite) cercetările lui Eliade în acest domeniu, dând sintagmei sensul 
precizat anterior. 


15 IP. Culianu, Mircea Eliade necunoscutul, în L.P. Culianu, op. cit., p. 252. 

14 M. Eliade, La nostalgie des origines. Méthodologie et histoire des religions, Paris, Editions 
Gallimard, 1978, p. 116. 

'S Ibidem, p. 13. 

După cum subliniază loan Petru Culianu, ştiinţa religiilor îşi construieşte 
conținuturile pornind de la fapte, şi anume, de la faptele religioase. Aceste fapte 
sunt: miturile, riturile, cosmogoniile, teologumenele, simbolurile, imaginile 
(divinitatilor), cutumele, obiectele, animalele, plantele, locurile venerate, oamenii 
consacraţi etc., ce se pot regăsi prin studiul textelor, dovezilor arheologice sau prin 
cercetările etnografice şi antropologice de teren. Toate aceste date sunt demne de 
interes pentru Eliade în măsura în care sunt „hierofanii”, adică ipostaze şi forme în 
care sacrul se revelează, se arată pe sine. Modul specific în care el operează cu 
aceste fapte religioase este acela al ordonării lor în categorii, rezultate în urma 
descrierii fenomenologice. Ele, arată Culianu, ar fi apriorice şi continuă să 
functioneaze in mod inconştient şi după ce omul în genere încetează de a mai trăi 
în orizontul lor, numit „orizont al ontologiei arhaice”. A 

La rândul său, Georges Dumézil consideră că Mircea Eliade se încadrează 
într-un grup de cercetători contemporani pentru care „orice religie este un sistem, 
diferit de mulțimea elementelor sale”, „o gândire articulată, o explicare a lumii”, 
astfel încât obiectul de studiu al ştiinţei religiilor îl reprezintă pentru ei „structurile, 
mecanismele, echilibrele constitutive oricărei religii şi definite, discursiv sau 
simbolic, în orice teologie, în orice mitologie, în orice liturghie”!”. In acest fel, 
subliniază savantul francez, ştiinţa religiilor se plasează sub semnul logosului. Se 
poate observa uşor, însă, că el se referă nu la faptul religios propriu-zis, ci la ceea 
ce un cercetător în ştiinţa religiilor descoperă în spatele acestor fapte, după ce le 
supune interpretării fenomenologice. Anumiți critici ai lui Eliade au susținut că o 
fenomenologie a sacrului este imposibilă, deoarece sacrul este, prin definiţie, 
dincolo de orice experienţă. Între aceştia se găseşte, de exemplu, Paul Ricoeur 
pentru care „fenomenologia religiei este fenomenologia sacrului”. Aceasta, arată 
Allan W. Larsen, este însă o înţelegere pozitivistă, după care experienţa se reduce 
la ceea ce este repetabil, măsurabil sub aspect cantitativ, formulabil sau 
categorizabil. Mai mult decât atât, e vorba la aceşti critici de un concept de 
experiență care e rezultatul unei analize raţionale, ce ne oferă conceptul de 
experiență profană. Or, Eliade nu este interesat de conceptul de profan, nici de cel 
derivat de sacru, ci de modul cum sacrul şi profanul sunt trăite în mod real de către 
oameni.'* Fenomenologia sa religioasă este, prin urmare, una a experienţei sacrului. 
De altfel, Mircea Eliade defineşte religia nu ca pe o credinţă în Dumnezeu sau în 
zei, ci ca experienţă a sacrului. Obiectul de studiu al ştiinţei religiilor va fi 
constituit, deci, din acele date care se referă la diversele modalităţi în care omul în 
genere experimentează sacrul, în care sacrul i se descoperă, adică din hierofanii. 


'*1.P. Culianu, op. cit., pp. 19-21. 

17 G. Dumézil, Prefata, în M. Eliade, Tratat de istorie a religiilor, trad. rom. M. Noica, 
Bucureşti, Editura Humanitas, 1992, p. 7. 

15 A.W. Larsen, The Phenomenology of Mircea Eliade, în B.S. Rennie (ed.), Changing 
Religious Worlds. The Meaning and End of Mircea Eliade, New York, The State University of New 
York Press, 2001, pp. 49-58. 

Faptul religios ca hierofanie 


Din cele expuse până aici se poate observa că delimitarea obiectului ştiinţei 
religiilor se sprijină pe o distincţie fundamentală pentru opera lui Mircea Eliade, 
anume aceea dintre sacru şi profan. Or, această distincţie nu este deloc uşor de 
operat, mai ales din cauza dificultăților de ordin teoretic, dar şi practic de a defini 
sacrul. După opinia lui Eliade, „modul cel mai uşor de a defini sacrul e totuşi acela 
de a-l opune profanului”!”, prin care el înțelege domeniul experienţei în genere, în 
sens empirist, sau, cum îl denumeşte adesea, spațiul experienţei „omului istoric”. 
Prin opoziţie, sacrul este transcendent şi anistoric, este temei ontologic al 
profanului şi se manifestă în cadrul acestuia prin hierofanii, în contextul a ceea ce 
Eliade şi comentatorii săi au numit „dialectica sacrului şi profanului”. După cum s- 
a observat, „cele mai importante principii care-i permit lui Eliade să distingă 
fenomenele religioase [în raport cu alte categorii de fenomene — n.n.] sunt 
ireductibilitatea religiosului şi dialectica sacrului şi profanului.””° 

Problema dialecticii sacrului a fost expusă într-una dintre primele exegeze 
asupra filosofiei eliadiene de către teologul american Thomas J.J. Altizer.”! Altizer 
subliniază faptul că, în viziunea lui Eliade, sacrul este opus într-un mod radical 
profanului, în sensul că ele sunt mutual exclusive şi logic contradictorii. Pare să fie 
un punct de vedere analog cu acela al lui Emile Durkheim care vorbeşte de sacru şi 
profan ca de două realităţi separate irevocabil.” În virtutea acestui fapt, consideră 
autorul american, un acelaşi moment nu poate conţine sacrul şi profanul în acelaşi 
timp: este vorba de ceea ce el numeşte o „dialectică negativă”. O înţelegere a 
mitului, spre exemplu, este posibilă „numai prin negarea limbajului profanului”.” 
Sensul sacrului nu poate fi dobândit decât printr-o invertire a realităţii create în 
urma opțiunii profane a omului modern. În esență, consideră Altizer, pentru a putea 
avea acces la sacralitate, omul trebuie să nege în mod radical profanul şi viceversa. 
Această interpretare însă este una reductionista, care conduce la o simplificare 
excesivă şi regretabilă, lucru de altfel sancţionat şi de Eliade însuşi: „Cea mai 
importantă contribuţie critică a lui Altizer priveşte modul în care înțeleg dialectica 
sacrului ca hierofanie. El interpretează aceasta înțelegând că sacrul aboleşte 
obiectul profan în care se manifestă. Însă eu am subliniat în mod repetat că, de 
exemplu, o piatră sacră nu încetează să fie o piatră; cu alte cuvinte, ea îşi păstreză 
locul şi funcţia în contextul său cosmic. În fapt, hierofaniile n-ar putea aboli lumea 
profană, deoarece însăşi manifestarea sacrului este aceea care întemeiază lumea, 
i.e. transformă un haos ininteligibil, terifiant şi lipsit de formă în cosmos." 


19 M. Eliade, Tratat de istorie a religiilor, ed. cit., p. 419. 

% D, Allen, op. cit., p. 8. 

21 Cf Th.J.J. Altizer, Mircea Eliade and the Dialectic of the Sacred, Philadelphia, The 
Westminster Press, 1963. 

22 E. Durkheim, Les formes élémentaires de la vie religieuse, Paris, P.U.F., 1960, p. 49-58. 

% Ibidem, p. 34. 

?4 M. Eliade, Notes for a Dialogue, în The Theology of Altizer: Critique and Response, ed. by 
J. B. Cobb, Philadelphia, Wesminster Press, 1970, p. 238, apud D. Allen, op. cit., pp. 78-79. 

Aceasta înseamnă că, în viziunea lui Eliade, dialectica sacrului nu presupune 
excluderea reciprocă a celor două moduri de a fi în lume, ci mai degrabă implică 
faptul coexistentei lor într-o relaţie paradoxală: „un obiect oarecare devine paradoxal 
o hierofanie, un receptacul al sacrului, continuând totuşi să participe la mediul lui 
cosmic înconjurător (o piatră sacră rămâne mai departe o piatră oarecare etc.).””° 
Obiectul se încarcă de sacralitate, rămânând totodată ceea ce este. Sacrul, pe de altă 
parte, chiar dacă e prezent în lucruri, rămâne principiul ontologic transcendent şi 
întemeietor, care face ca lumea să fie ceea ce este, ordonată, cosmotică şi plină de 
sens. Prezența aceasta a sacrului în obiectele ţinând de domeniul existenţei trimite la 
o altă idee eliadeană, aceea de coincidentia oppositorum, de coincidenţă a opuşilor ce 
tine de niveluri diferite de realitate, care exprimă tocmai posibilitatea prezenței 
sacrului în profan şi face posibile hierofaniile. În acest sens, trebuie amintită şi critica 
lui Mac Linscott Ricketts fata de comentariul lui Thomas J. J. Altizer, întemeiată pe 
ideea că sacrul şi profanul nu sunt, la Eliade, două realităţi, ci două aspecte ale unei 
singure realităţi, care este sacrul.” 

Se impune aici o observaţie: în prefața lucrării Nostalgia originilor, Eliade 
arată că „sacrul este un element în structura conştiinţei, nu un stadiu în istoria 
conştiinţei”, afirmaţie ce pare a conferi sacrului un caracter de categorie apriorică 
a conştiinţei individuale în genere, diferit de statutul său de realitate obiectivă. 
Savantul român vorbeşte aici, de fapt, despre nevoia resimţită de omul religios (şi, 
pentru el, orice om este homo religiosus, în esenţa sa, chiar dacă nu constientizeaza 
acest lucru) de a descoperi, dincolo de existenţă, de „fluxul haotic şi primejdios al 
lucrurilor”, un fundament care se revelează ca „real, puternic, bogat şi 
semnificativ” şi care este sacrul. Această nevoie (şi nu sacrul ca temei al existenţei) 
este elementul din structura conştiinţei de care vorbeşte Eliade, şi nu un moment al 
evoluţiei conştiinţei umane în genere, cum consideră pozitivismul. Astfel, Thomas 
Ryba interpretează această idee eliadeană sugerând: „Poate că adevărata aprioritate 
a sacrului derivă din faptul că întreaga experiență umană are loc în interiorul 
orizontului de sanctitate.””* 


Ireductibilitatea faptului religios 


Dată fiind marea lor diversitate, faptele religioase se prezintă sub aspectul 
cantităţii într-un număr covârşitor, iar sub acela al calităţii într-o eterogenitate care 
devine „paralizantă”, după expresia lui Eliade. Problema care se ridică în fata 
cercetătorului este aceea de a identifica hierofaniile şi, mai mult decât atât, de a le găsi 
pe cele „care pot fi observate «in stare pura», adică cele care sunt simple şi cât mai 


25 Idem, Imagini şi simboluri, trad. rom. A. Beldescu, Bucureşti, Editura Humanitas, 1994, p. 105. 

26 M.L. Ricketts, Mircea Eliade et la mort de Dieu, în L’Herne, Paris, Editions de I'Herne, 
1987, p. 116. 

°7 M. Eliade, Nostalgia originilor, ed. cit., p. 6. 

°8 Apud M. Itu, Mircea Eliade despre fenomenologia sacrului, în „Gracious Light. Review of 
Romanian Spirituality and Culture”, an VI, nr. 3, iulie-septembrie 2000, New York, p. 28. 

accesibile astfel de fapte religioase în stare pură, nici în societăţile istorice, nici în cazul 
celor primitive. Aceasta deoarece aproape pretutindeni ne găsim în fața unor fenomene 
religioase complexe, care presupun o evoluţie istorică îndelungată. 

Ceea ce are la dispoziţie cercetătorul este o cantitate imensă de date, extrem 
de eterogene. Această situaţie pune două probleme specifice. Sub aspect cantitativ, 
ea conduce la faptul că este imposibilă într-o singură viaţă studierea fie şi a unei 
singure religii, sub toate aspectele. Mai mult, pentru studierea comparată a mai 
multor religii, mai multe existente ar fi insuficiente. Din punct de vedere calitativ, 
eterogenitatea datelor, ca şi caracterul lor fragmentar îl pun din nou în dificultate pe 
cercetător. Documentaţia de care dispune el are, de cele mai multe ori, un aspect 
deconcertant: „câteva fragmente dintr-o vastă literatură sacerdotală orală (creaţia 
exclusivă a unei anumite clase sociale), câteva aluzii găsite în notele unor călători, 
materiale culese de misionarii străini, cugetări extrase din literatura profană, câteva 
monumente, câteva inscripții şi amintirile păstrate în tradiţiile populare.” Acest 
fapt, arată Eliade, îl pune într-o situaţie analogă cu aceea a criticului literar care ar 
dori să scrie istoria literaturii franceze, având la dispoziţie unele fragmente din 
Racine, o traducere în spaniolă a lui La Bruyere, câteva texte citate de un critic 
străin, amintirile literare ale unor călători şi diplomaţi, catalogul unei librării 
provinciale, rezumatele şi temele unui licean. Alături de aceasta, trebuie să se tina 
cont de faptul că fiecare document pe care cercetătorul îl are la dispoziţie este 
preţios prin aceea că revelează două aspecte complementare: ,,1) ca hierofanie, 
pune în lumină o modalitate a sacrului; 2) ca moment istoric, dezvăluie o situație a 
omului în raport cu sacrul.”*! De aceea, sarcina istoricului religiilor este mai dificilă 
decât a oricărui alt tip de istoric, el urmărind nu numai să refacă istoria unei 
anumite hierofanii (rit, mit, simbol sau cult), ci mai ales să înţeleagă şi să explice 
modalitatea sacrului revelat în această hierofanie. De exemplu, spune Eliade, Rig 
Veda ne dezvăluie o modalitate a sacrului in care pământul este văzut ca Terra 
Mater, dar, în acelaşi timp, un moment istoric în care indivizii investesc pământul- 
mamă cu puteri protectoare împotriva neantului. 

În acelaşi spirit, al analogiei dintre ştiinţa religiilor şi teoria literaturii sau a 
artei în genere, Mircea Eliade atrage atenția asupra unui aspect esenţial, comun 
studierii faptului religios şi operei de artă. Este vorba de o necesară completare a 
eruditiei cu încercarea de a înţelege opera de artă sau hierofania în planul de 
referință care le este propriu.” Pe de-o parte, arată gânditorul român, eruditia 
singură nu e suficientă, aşa cum cunoaşterea limbii italiene de secol XIII şi a 
culturii florentine a epocii, precum şi familiarizarea cu viaţa lui Dante nu sunt 
suficiente pentru a înţelege valoarea artistică a unei opere ca Divina Commedia, 


? M. Eliade, Tratat de istorie a religiilor, ed. cit., p. 21. 
30 Ibidem, p. 25. 

3! Ibidem, p. 22. 

% Idem, Nostalgia originilor, ed. cit., p. 18. 

observaţie valabilă şi în cazul faptului religios. Pe de altă parte, universul estetic 
prezintă analogii esenţiale cu universul religiei: „În ambele cazuri avem de-a face cu 
experienţe individuale (experienţa estetică a poetului şi a cititorului său, pe de-o 
parte, experienţa religioasă pe de alta) şi cu realități transpersonale (o lucrare de arta 
într-un muzeu, un poem, o simfonie; o Figură Divină, un ritual, un mit etc.) "> Ideea 
de importanță fundamentală pe care Eliade doreşte s-o exprime astfel este aceea că, 
asemenea operelor de artă, fenomenele religioase există în propriul lor plan de 
referință, în universul lor particular. După cum opera de artă nu-şi dezvăluie 
semnificaţia decât în măsura în care este considerată ca o creație autonomă şi nu o 
reducem fie la unul dintre elementele sale constitutive (vocabular, structură 
lingvistică etc.), fie la unul dintre scopurile sale ulterioare (mesaj politic, manifest 
cultural etc.), tot astfel, faptul religios se dezvăluie în totalitate numai atunci când 
este înţeles în planul său de referință, şi nu redus la unul sau altul dintre contextele 
sau aspectele sale particulare. Spre exemplu, arată savantul român, mişcările 
mesianice şi milenariste moderne ale popoarelor coloniale nu sunt simple mişcări de 
revoltă socială, ci autentice fenomene religioase, a căror înţelegere ar fi compromisă 
complet în cazul în care le-am reduce la aspecte istorice sau sociologice. A proceda 
în modul acesta ar însemna să nu admitem că ele reprezintă creaţii ale spiritului 
suficient de elevate pentru a fi tratate în calitate de produse spirituale autonome ale 
geniului uman, precum este Divina Commedia. Aceasta este aşa-numita 
„provincializare culturală” a omului occidental, pe care o deplânge şi o critică Mircea 
Eliade în nenumărate ocazii, arătând chiar că, dincolo de riscul enorm de a rata 
înțelegerea faptului religios, cercetătorul riscă să fie etichetat drept un „apologet 
camuflat al culturii occidentale”, suferind de „un complex de superioritate 
occidental”, care nu poate accepta independența în raport cu social-politicul decât în 
cazul creaţiilor religioase ale culturii proprii.” 

Ideea aceasta exprimă cel mai elocvent concepția lui Eliade asupra 
caracterului specific al obiectului ştiinţei religiilor, care este ireductibil şi are 
propriul său plan de existenţă şi de semnificaţie. Chiar dacă, la fel ca în cazul artei, 
universul său de existență nu este acelaşi cu universul fizic al experienţei imediate, 
faptul nu implică nicidecum non-realitatea acestuia. 

Este interesant de remarcat că unii dintre exegetii operei lui Eliade au 
încercat să identifice sursele acestei concepţii a savantului român, cercetând 
scrierile sale de tinereţe. Astfel, Mac Linscott Ricketts, unul dintre puţinii 
cercetători occidentali cunoscători ai limbii române şi ai operei de tinerețe a lui 
Eliade, susține că ideea specificităţii planului de existență al obiectului ştiinţei 
religiilor se cristalizase deja atunci când apare seria de articole din „Cuvântul”, sub 
genericul Itinerariu spiritual, scrisă de Eliade în jurul vârstei de 20 de ani.” 


33 Ibidem, p. 20. 

34 Ibidem, pp. 21-22. 

35 M.L. Ricketts, Mircea Eliade: The Romanian Roots, 1907-1945, Boulder: East European 
Monographs, no. 248, 1988, apud D. Allen, op. cit., pp. 9-11. 

Ricketts consideră că principiul fundamental exprimat de savantul român în aceste 
scrieri este acela al existenţei planurilor separate de realitate, în virtutea căruia 
religia trebuie abordată ca o realitate autonomă şi ireductibilă. Sursa acestei idei ar 
fi gândirea lui Nae Ionescu, considerat persoana cu cea mai mare influență asupra 
tânărului Eliade. Astfel, bazându-se doar pe cunoaşterea publicisticii lui Nae 
Ionescu, editată de Eliade în volum*, Ricketts sintetizează punctul de vedere al 
acestuia după care „există, în ordinea cunoaşterii, un plan ştiinţific, un plan 
filosofic şi un plan religios al realității: ele sunt independente, ireductibile unul în 
raport cu celălalt şi au propriile metode.” Fiecare dintre aceste domenii trebuie să 
aibă propriile sale metode de investigare, iar cea mai mare eroare constă în 
abordarea unuia dintre ele cu mijloace proprii celorlalte.“ 

Într-adevăr, aceleaşi idei le regăsim şi în articolele lui Mircea Eliade. Astfel, 
în cel intitulat Profanii, din 11 decembrie 1936, el vorbeşte despre „gravul păcat 
spiritual al confuziei planurilor” de care s-ar face vinovaţi „profanii”, necalificatii 
care intervin în diverse domenii ale vieţii spirituale, de la artă şi metafizică la 
religie, şi care are drept rezultat „întotdeauna, o confuzie a valorilor.” Astfel de 
luări de poziţie nu sunt rare şi punctul de vedere exprimat în ele se va regăsi în 
toată opera academică a lui Eliade de mai târziu. Este greu de spus dacă e vorba 
într-adevăr de idei preluate de acesta de la Nae Ionescu, mai ales că alti 
comentatori preferă să ocolească problema influenței profesorului asupra 
studentului său, deşi ar avea posibilitatea s-o facă. Astfel, de exemplu, loan Petru 
Culianu, probabil din dorinţa de a evita eventualele trimiteri către sfera politicului, 
nu aprofundează această chestiune, alegând să sublinieze faptul că, la rândul său, 
Nae Ionescu datorează lui Eliade modul în care se abordează anumite probleme, 
cum ar fi alchimia: „Într-adevăr, în cursul său de metafizică din anul universitar 
1928-1929 [...] Nae Ionescu respinge ideea curentă potrivit căreia alchimia ar fi 
fost o prechimie.”* 

Recuzarea ,,profanilor” aduce însă în discuţie o altă chestiune importantă, 
privitoare la planul specific de existenţă a hierofaniilor: studiind fenomenele 
religioase în propriul lor plan, cercetătorul trebuie să creadă în realitatea acestuia? 
O mare parte a cercetătorilor consideră, într-adevăr, că interpretul trebuie să creadă 
în realitatea miturilor, în sensul de a le lua în serios, de a ţine cont de faptul că, 
pentru cei care trăiesc în orizontul lor, ele sunt reale şi de a încerca să intre în 
empatie cu ei, căutând să redea ceea ce înseamnă aceste mituri pentru omul 
religios. Aceasta este şi poziția lui Eliade, care argumentează în favoarea 
interpretării hierofaniilor în propriul lor plan de realitate, pentru înţelegerea a ceea 


% N. Ionescu Roza vânturilor, Bucureşti, Editura Cultura Naţională, 1937. 

37 Ibidem, pp. 12, 60. 

38 M. Eliade, Profanii, în „Vremea”, 11 decembrie, 1936, reed. în M. Eliade, Fragmentarium, 
Deva, Editura Destin, 1990, pp. 105-108. 

5 LP. Culianu, op. cit., p. 206. Vide, de asemenea, S. Antohi, Culianu şi Eliade. Vestigiile 
unei inifieri, în I.P. Culianu, op. cit., p. 295-309, care se întreabă: ,,[...] oare nu cumva Nae Ionescu a 
preluat chestiunea discontinuitatii dintre alchimie şi chimie de la asistentul său?” (p. 308). 

ce este real pentru homo religiosus şi împotriva impunerii asupra materialului 
studiat a propriului punct de vedere al cercetătorului, cu privire la ceea ce este real 
sau nu. Istoricul religiilor trebuie să plece de la faptul că sacrul este, pentru omul 
religios, realitatea fundamentală, evitând să-l reducă, prin „demistificare”, la 
fenomene sociale, psihice sau istorice. 

Mai mult decât atât, în articole precum cel citat mai înainte“, savantul român 
merge şi mai departe, arătând că istoricul religiilor nu trebuie doar să admită 
necondiţionat realitatea conținutului hierofaniei pentru omul religios, dar şi că 
numai acei cercetători care sunt ei înşişi credincioşi pot surprinde sensul autentic al 
religiosului. Aceasta înseamnă că, pentru a putea înțelege şi evalua faptele 
religioase, istoricul trebuie să aibă o cunoaştere a religiosului bazată pe experiența 
sa personală. Prin această idee, filosoful român al religiei preia punctul de vedere 
exprimat de către Rudolf Otto în celebra lui carte despre sacru. Alegând ca, în loc 
să discute despre ideea de Dumnezeu sau despre ideea de religie, să vorbească 
despre modalitățile experienţei religioase, savantul german îşi invită cititorul să 
înceapă prin a-şi fixa atenția asupra unui moment de emoție puternică, de factură 
religioasă, regăsit în propria experienţă, după care afirmă categoric: „Cine nu este 
în stare de aşa ceva sau pur şi simplu nu a trăit asemenea momente, este rugat să nu 
citească mai departe.” Unui astfel de om, consideră Otto, este greu, dacă nu 
imposibil, să-i vorbeşti despre religie. 

Desigur, asumând un asemenea punct de vedere, Eliade era conştient de 
caracterul său controversat şi de dificultățile metodologice pe care le ridică, astfel 
încât s-a văzut obligat să propună, pentru studierea faptului religios astfel conceput, 
o metodă pe măsură. 


Diversitatea perspectivelor metodologice în ştiinţa religiilor 


Într-o însemnare de jurnal din 25 aprilie 1951 (perioadă în care definitiva 
cartea despre şamanism), Mircea Eliade scrie: „Ar trebui să scriu într-o zi o «istorie 
rațională» a întregii mele producţii ştiinţifice, arătând legătura secretă care există 
între toate aceste lucrări în aparență disparate, explicitând de ce le-am scris şi în ce 
măsură contribuie ele nu la un «sistem», ci la fundamentarea unei metode.” Se 
pot înţelege cu uşurinţă de aici importanța pe care savantul român o conferă 
aspectelor de ordin metodologic ale operei sale, nevoia pe care o resimte ca acestea 
să fie cât mai bine înţelese, dar şi întâietatea pe care o acordă metodei, care, mai 
degrabă decât ideea de rigoare sistematică, pare să fie aceea destinată a-i legitima 
opera. S-ar putea spune chiar că, pentru Eliade, unificarea într-un sistem a 
problematicii diverse pe care a abordat-o trebuie să aibă drept criteriu înțelegerea 
corectă, unitară a metodei sale. Metoda primează şi dă coerenţă întregului. 


De exemplu, in M. Eliade, Religia in viata spiritului, în „Est-Vest”, nr. 1, 1927 
11 R. Otto, Sacrul, trad. rom. I. Milea, Cluj-Napoca, Editura Dacia, 1992, p. 16 
# M. Eliade, Jurnal, vol. I, 1941-1969, ed. cit., p. 188. 

Mai mult decât atât, trecând dincolo de spaţiul propriei sale opere, s-a 
afirmat că savantul român este interesat de lămurirea chestiunilor legate de metodă 
pentru ca, prin aceasta, să contribuie la definirea însăşi a statutului şi a caracterului 
autonom al disciplinei sale în raport cu cercetările de tip antropologic, sociologic 
sau psihologic ale fenomenului religios.* Vom încerca în continuare, pornind de la 
trăsăturile specifice ale obiectului de cercetare al ştiinţei religiilor — hierofania — pe 
care le-am prezentat anterior, să punem în evidenţă particularitatile metodei acestei 
ştiinţe, aşa cum le-a întrevăzut Mircea Eliade. 

Încercând să indice locul pe care îl ocupă cercetările lui Mircea Eliade în 
contextul istoriei contemporane a religiilor, Georges Dumézil începe prin a indica 
un fapt pozitiv care s-a petrecut în acest domeniu în decursul secolului al XX-lea, 
anume acela că „ştiinţa religiilor abandonează filosofilor problema originilor 
fenomenelor [religioase — n.n.] aşa cum a făcut ceva mai devreme ştiinţa 
limbajului, cum au făcut toate stiintele’“*, dar şi încercarea de a impune a 
posteriori o anumită schemă de evoluţie a fenomenelor religioase din trecut. Aceste 
„replieri” metodologice marchează, în opinia savantului francez, un pas înainte 
care elimina probleme insolubile şi conduce investigația către demersuri mai 
modeste, dar mai fructuoase. 

Astfel, ştiinţa religiilor s-a reorientat către înregistarea în complexitatea şi 
originalitatea lor a credințelor religioase care au fost sau sunt practicate în lume. Ea 
face acest lucru prin două tipuri de demersuri: A) prin descrieri din ce în ce mai 
cuprinzătoare şi mai detaliate ale fenomenelor religioase şi B) prin reluarea 
problemei originilor şi genealogiei fenomenelor religioase, dar mai modest şi mai 
lipsit de pericole, în cazul fiecăreia dintre descrierile amintite mai înainte. Prin 
această reorientare au apărut mai multe domenii de cercetare, care utilizează 
metode specifice: 

1. Domeniul „marilor religii”, în cazul cărora dispunem de documente scrise 
(budhismul, hinduismul, creştinismul, iudaismul, islamul), iar cercetătorul utilizează 
metode identice cu acelea ale istoriei civilizaţiei sau istoriei ca atare, constând mai 
ales în „interpretarea formelor atestate”. 

2. Cazul „religiilor exotice” (religiile primitive, dar şi cea greacă, romană, 
semitică veche), cercetate abia de curând, în situaţia cărora, deşi uneori dispun de 
documente, cercetătorii nu pot ajunge la o explicare istorică, adică printr-un 
precedent. În acest domeniu, sarcina savantului este dublă. În primul rând, 
consideră Dumézil, este nevoie de o epurare a domeniului de explicaţiile privind 
originea fenomenelor religioase care nu au făcut nimic altceva decât să „imagineze 
o scurtă preistorie” pornind de la datele cunoscute, pe care le-au ,,prelungit” cu un 
efort şi o responsabilitate minime. Este cazul, de exemplu, al lui Max Müller, care 
consideră că henoteismul este prima formă de religie, la care se ajunge pornindu-se 
de la „un simţ al divinului preexistent în orice om, care se exprimă în termenii 


8 D, Allen, op. cit., p. 12. 
“ G., Dumézil, op. cit., p. 8. 

infinităţii””. Aceste tentative continuă să inducă în eroare cititorul insuficient 


avizat, astfel că trebuie eliminate. În al doilea rând, se creionează aici şi o sarcină 
pozitivă, care constă în căutarea originilor fenomenului religios cercetat printr-o 
prelungire obiectivă a istoriei, realizată prin procedee comparative. Astfel, unii 
cercetători, comparând diverse aspecte ale religiilor arhaice cunoscute, identifică 
un sens probabil de evoluţie, pe care îl aplică, mutatis mutandis, şi celorlalte forme 
înrudite. Alte cercetări compară formele cele mai vechi de religie, regăsite la 
popoare înrudite sub aspect lingvistic, care derivă din acelaşi popor preistoric şi fac 
inductii probabile cu privire la religia acestui popor preistoric, recuperând astfel 
anumite verigi lipsă dintre aceasta şi formele existente astăzi, care provin din ea. 

3. Alături de comparativiştii genealogişti, arată Dumezil, există cercetători 
care au sesizat necesitatea comparării sub aspect tipologic a fenomenelor religioase, 
pentru a le descoperi constantele şi variabilele. Indo-europenistul francez îşi exprimă 
speranţa că aceste direcţii de cercetare, aflate adesea în conflict, se vor uni într-o 
sinteză armonioasă. În spaţiul acestei sinteze plasează el opera lui Mircea Eliade, pe 
care (vorbind în cazul acesta de Tratatul de istorie a religiilor) o vede ca pe un pas 
înainte spre constituirea unei metode integratoare, dar şi ca pe un indicator fidel al 
progreselor obținute deja.“ Pentru a evidenția trăsăturile acestei opere, sub aspectul 
metodei, vom porni de la prezentarea modului in care Eliade tine să se distanteze, 
într-o manieră critică, de abordările simplificatoare, unilaterale, reductioniste ale 
fenomenului religios. 


Critica abordărilor reductioniste 


Într-un articol scris în 1962“, Mircea Eliade întreprinde o trecere în revistă a 
principalelor contribuţii din domeniul cercetării religiilor în secolul al XX-lea. El 
identifică anul 1912 ca pe un an decisiv pentru aceste cecetări, deoarece acesta este 
anul apariţiei a patru lucrări de o importanţă deosebită: Formes élémentaires de la 
vie religieuse (Formele elementare ale vieții religioase) a lui Emile Durkheim, 
volumul I din Der Ursprung der Gottesidee (Originea ideii de divinitate) 
aparținând lui Wilhelm Schmidt, monografia lui Raffaele Petazzoni, La religione 
primitiva in Sardegna (Religia primitivă în Sardinia), şi cartea Wandlungen und 
Symbole der Libido (Transformări şi simboluri ale libidoului) a lui Carl Gustav 
Jung. Tot în acest an, Sigmund Freud lucra la scrierea sa Totem und Tabu (Totem şi 
Tabu), care va apărea în 1913. Aceste cărţi, consideră savantul român, ilustrează 
patru căi diferite de abordare a fenomenului religios — sociologică, etnologică, 
psihologică şi istorică — pe care el va căuta să le analizeze într-o manieră critică, 
arătând că niciuna nu este cu totul nouă. 


45 Cf. J.M. Velasco, Introducere în fenomenologia religiei, trad. rom. C. Badilita, Iasi, 
Editura Polirom, 1997, pp. 13-14. 

“© Georges Dumézil, op. cit., p. 12. 

“7M. Eliade, The History of Religion in Retrospect: 1912-1962, în „The Journal of Bible and 
Religion”, 31, 1963, pp. 98-107, republicat in M. Eliade, Nostalgia originilor, ed. cit., pp. 29-65. 

Emile Durkheim este, după cum se ştie, exponentul şcolii sociologice. El a 
adoptat şi a reinterpretat nişte puncte de vedere mai vechi, numite de Eliade 
„preanimiste”, precum acela al anterioritatii magiei în raport cu religia sau aceea, 
aparținând lui R.R. Marett, după care primul stadiu al religiozitatii este un 
sentiment de uimire şi teroare suscitat de confruntarea cu o putere impersonală, 
mana, $i, de asemenea, a considerat totemismul ca fiind prima manifestare 
religioasă propriu-zisă. Pentru Durkheim, religia este o proiecţie a experienței 
sociale. Dat fiind că la anumite populaţii australiene totemul simbolizează atât 
sacrul, cât şi clanul, el consideră că Sacrul sau divinitatea şi grupul social sunt unul 
şi acelaşi lucru. Acest punct de vedere s-a impus rapid şi a condus la apariția unei 
serii de continuatori ai lui Durkheim, între care Marcel Granet, Lucien Levy-Bruhl 
sau Marcel Mauss. Pe de altă parte însă, el a fost supus şi unor critici virulente, 
care pleacă mai ales de la faptul că există o serie întreagă de popoare care nu au 
cunoscut o religie totemică în calitate de etapă a dezvoltării religiozitatii proprii, 
astfel că originea acestei religiozitati nu ar mai putea fi explicată din punctul de 
vedere al sociologului francez. La rândul său, Eliade consideră că şcoala 
sociologică are meritul de a fi accentuat asupra importanţei cunoaşterii „contextului 
viu” al documentelor sale, ceea ce o fereşte de pericolul interpretărilor abstracte. 
Din păcate însă, reprezentanţii săi reduc viaţa religioasă la un epifenomen al 
structurii sociale, considerând că un singur aspect (cel sociologic) este dătător de 
seamă pentru întregul fenomen religios şi omitand in mod intenționat să ia în calcul 
şi celelalte aspecte (psihologic, istoric, cultural).** 

O abordare de un reducționism şi mai radical, arată Eliade, este aceea 
propusă de către Freud în lucrarea Totem şi Tabu, unde acesta consideră că religia, 
ca şi cultura şi societatea în general au la origine un „omor primordial”. Ar fi vorba 
despre uciderea masculului dominant al unui grup de către masculii marginalizati, 
„fiii” săi, urmat de un act de canibalism ritual, ce ar semnifica preluarea calităţilor 
acestuia de către cei care l-au ucis. Acest model se regăseşte, după Freud, în 
miturile uciderii tatălui-zeu, dar şi în mitul păcatului originar. Nenumărate obiecţii 
i s-au adus acestei ipoteze, între care observaţia lui Frazer după care dintre câteva 
sute de triburi totemice numai patru cunosc un ritual asimilabil omorului 
ceremonial.” Freud şi continuatorii săi au ales să nu tind cont însă de aceste 
obiecții. Eliade accentuează şi el asupra caracterului de ipoteză greu de acceptat al 
concepției freudiene despre originea religiilor, arătând că această concepție 
reductionisté nici nu a avut succes în mediile ştiinţifice. Pe de altă parte însă, 
savantul român recunoaşte că Freud a avut o contribuţie esențială la înțelegerea 
faptului religios, datorită principalei sale descoperiri, şi anume, aceea privind 
inconştientul, care a încurajat studiul simbolurilor şi miturilor. De asemenea, Freud 
are meritul de a fi demonstrat că simbolurile îşi comunică mesajul chiar dacă 
receptorul uman nu este conştient de aceasta, dând astfel istoricului religiilor 


48 Idem, Nostalgia originilor, ed. cit., pp. 39-40. 
“ Ibidem, p. 41. 

libertatea de a face interpretarea unor simboluri fără a mai ţine cont de numărul 
indivizilor dintr-o societate care înțeleg în mod explicit semnificaţiile acestor 
simboluri la un moment istoric dat. Eliade admite, de asemenea, faptul că o 
contribuţie importantă la studiul religiilor aparţine unuia dintre discipolii lui Freud, 
Carl Gustav Jung, care a postulat existența inconştientului colectiv, în urma 
studierii miturilor, simbolurilor şi personajelor mitologice aparținând unor popoare 
foarte diferite. Conținuturile inconştientului colectiv se manifesta în arhetipuri, care 
au fost definite de Jung în mai multe feluri, Eliade retinand accepțiunea lor de 
„structuri de comportament”, de propensiuni aparținând naturii umane. Acest 
concept, de arhetip, are, de altfel, un rol central în întreaga operă a lui Mircea 
Eliade, fără ca el să fi fost însă împrumutat de la Jung, întrucât la savantul român, 
ideea apare încă în cursurile universitare ţinute în 1936-37, având şi o semnificație 
specifică. Astfel, arată I.P. Culianu, pentru Eliade, arhetipul denumeşte: (1) un 
model a-cosmic şi pre-cosmic a ceea ce există în lumea reală, un prototip; (2) un 
model preformativ al conştiinţei, o posibilitate categorială a conştiinţei (sens 
analog celui jungian) şi (3) o categorie anistorică preformală şi preformativă, un 
model la care se referă sau se conformează ceva.“ Acest din urmă sens este 
specific pentru Mircea Eliade. 

O a treia cale de studiere a fenomenului religios este aceea a antropologiei 
sociale, deschisă de către Wilhelm Schmidt, cu lucrarea amintită mai înainte. 
Acesta consideră că se poate reconstitui forma unei religii primordiale (Urreligion) 
pornindu-se de la religiile popoarelor primitive studiate de antropologii 
contemporani. Această religie primordială ar consta în credința într-un mare zeu, 
deci ar avea forma unui monoteism primordial (Urmonotheismus). Schmidt 
consideră că omul primitiv a descoperit ideea de divinitate printr-un proces 
exclusiv rațional, de căutare a cauzei tuturor lucrurilor, fiind înclinat să creadă că 
toate elementele iraționale din religie nu reprezintă nimic altceva decât degradări 
ale religiozitatii primordiale. Tocmai acest rationalism excesiv al interpretării lui 
Schmidt face obiectul criticii lui Eliade, care consideră că savantul german a 
neglijat „faptul evident că religia este, înainte de toate, o experienţă sui generis 
provocată de întâlnirea omului cu sacrul”. 

În fine, cea de-a patra „şcoală” din domeniul cercetării fenomenelor religioase 
este aceea întemeiată de Raffaele Petazzoni. Acesta, în calitate de discipol al lui 
Croce, se considera în primul rând un istoric al religiilor, accentuând asupra 
caracterului istoric al faptului religios şi dorind să orienteze cercetarea în această 
direcţie. Eliade admite în mod explicit acest punct de vedere atunci când, de 
nenumărate ori, arată că nu există fenomen religios în stare pură, ci numai într-un 
anumit context istoric, sociologic sau cultural. Cu toate acestea, el reproşează lui 
Petazzoni concentrarea exclusivă asupra originii şi dezvoltării istorice a fenomenelor 
religioase, ce riscă să reducă cercetarea hermeneutică la o muncă pur istoriografică. 


5 LP. Culianu, op. cit., p. 49-51. 
5l M. Eliade, op. cit., p. 48. 

De altfel, însuşi gânditorul italian era conştient de acest risc, astfel că el a revenit în 
ultima perioadă a vieţii sale asupra acestor chestiuni metodologice, accentuând ideea 
complementaritatii dintre istoria şi fenomenologia religiei. 

Toate aceste observaţii pe care Mircea Eliade le formulează la adresa 
modalitatilor de concepere a fenomenului religios pe care le-am enumerat aici au în 
comun intenţia sa explicită de a argumenta împotriva interpretărilor reductioniste 
de orice fel, bazată pe convingerea sa fermă, pe care am mai amintit-o, aceea că 
fenomenul religios trebuie înţeles în propriul său cadru de referință. Riscul cel mai 
mare la care se expun reductionistii este acela de a privi faptul religios dintr-o 
perspectivă incompletă, parțială, unilaterală şi simplificată, eludând caracterul său 
„complex”, „ambiguu”, „irecognoscibil” şi „integrator”. 

În Cuvântul înainte la Tratatul de istorie a religiilor, savantul român arată că 
abordările reductioniste de orice factură sunt „false”, pe temeiul faptului că 
„perspectiva creează fenomenul”. Niciun naturalist care ar studia elefantul doar la 
microscop, arată Eliade, preluând o sugestie ironică a lui Poincaré, nu ar putea 
spune despre el altceva decât că e un animal pluricelular, ceea ce este departe de o 
cunoaştere autentică a acestuia. Tot astfel cum elefantul nu este doar un animal 
pluricelular (deşi este si aceasta), fenomenul religios nu este doar un fenomen 
social, psihologic, istoric şi aşa mai departe.” Cel mai mare pericol, în acest sens, 
este acela al „demistificării”, adică al încercării de a explica faptul religios prin 
altceva, prin concepte ce tin de domeniul ştiinţelor aşa-zis „pozitive”, „exacte”, ce 
are loc din cauza triumfului mentalitatii de tip scientist, pozitivist. Cea mai uzitata 
cale de a face acest lucru este una criticată adesea de Eliade, anume aceea de a 
reduce cercetarea fenomenului religios complex la aceea a aspectului său 
considerat esenţial, şi anume originea sa; în locul acesteia, arată cercetătorul 
american Mac Linscott Ricketts, Mircea Eliade a propus întotdeauna studierea 
fenomenului religios ca atare, şi nu demistificarea sa prin reducere la altceva decât 
este.’ Dacă nu se respectă acest principiu, consideră savantul român, ceea ce se 
pierde este dimensiunea umană a religiei, deoarece realitățile „vii” sunt reduse la 
date impersonale şi moarte, în numele unui ideal de obiectivitate şi de stiintificitate 
incorect aplicat acestui domeniu atât de sensibil. Elementele centrale ale acestei 
dimensiuni umane ar fi, dupa Eliade, intentionalitatea actului religios şi caracterul 
unic şi inefabil al experienţei sacrului." 

Ne putem întreba, desigur, care este motivația acestei insistente cu care 
istoricul român al religiilor revine atât de des (aproape în fiecare primă parte a 
lucrărilor sale) asupra acestor probleme metodologice, manifestându-se de fiecare 
dată în mod critic la adresa reductionismelor. Desigur, este vorba, în primul rând, 
de dorinţa sa ca fenomenele religioase să fie corect interpretate şi înțelese, pentru 
ca prin aceasta să se creeze posibilitatea unei mai bune înțelegeri a omului 


5 M. Eliade, Tratat de istorie a religiilor, ed. cit., p. 15. 
* MLL. Ricketts, op. cit., pp. 1205-1206. 
* Cf. D. Allen, op. cit., p. 12. 

contemporan care, în ciuda aparentelor, nu încetează să fie homo religiosus. Însă 
aici mai intervine şi un alt considerent, după cum a observat în mod corect Douglas 
Allen: dorința savantului român de a argumenta, pe temeiul ireductibilitatii faptului 
religios, în favoarea specificitatii şi autonomiei ştiinţei religiilor, care nu trebuie să 
se confunde cu nicio altă disciplină cu care ar putea avea parţiale coincidente de 
interese sau de obiect.” 


Ştiinţa religiilor, între fenomenologie şi hermeneutică 


După cum am mai văzut, pentru Mircea Eliade, stinta generală a religiilor 
(algemeine Religionswissenschaft) include nu numai cercetarea istorică propriu-zisă 
a religiilor, ci şi studiul comparat, precum şi fenomenologia şi morfologia lor. În 
aceste condiţii, vom regăsi în lucrările ştiinţifice ale lui Eliade o metodă de cercetare 
care se prezintă sub forma unui demers sintetizator, ce reuneşte o coordonată istorică, 
una fenomenologică şi una hermeneutică, ce are punctul de plecare într-o cunoaştere 
deosebit de riguroasă a materialului empiric pe care îl prelucrează. 

După opinia lui loan Petru Culianu, modul în care operează Eliade cu 
materialul său de studiu este unul „inatacabil pozitiv”.5 Demersul său presupune 
trei etape: un prim pas este acela al reconstrucției istorico-genetice a faptului 
religios studiat, urmat de ordonarea materialului în serii fenomenologice, în mod 
alagog celui în care procedează Rudolf Otto şi Gerardus Van der Leeuw, însă pe 
baza unei documentări istorice mult mai bogate şi mai aduse la zi. Cel de-al treilea 
pas constă într-un demers de interpretare a seriilor paradigmatice ale fenomenelor, 
în scopul dezvăluirii semnificatiilor pe care astfel de serii fenomenologice le au 
pentru omul arhaic, dar şi pentru cel modern.” De la R. Otto, Eliade preia si 
resemnifică un concept central, acela de sacru, pe care savantul german, în calitate 
de fenomenolog, se rezumă la a-l descrie, fără a-l defini. La descrierile întreprinse 
de cei doi autori menționați, Eliade adaugă o serie de categorii bazate pe conceptul 
de hierofanie. Altfel spus, el construieşte „o «morfologie» religioasă pornind de la 
descrierea fenomenologică a hierofaniilor celor mai evidente”**. 

Culianu face o observaţie deosebit de importantă, care ne permite să distingem 
demersul eliadean de simpla cercetare istorică: el arată că teoriile lui Eliade sunt de 
alt nivel, de alt „ordin logic” decât faptele pe care le studiază. Mircea Eliade 
procedează, şi aici, asemenea lui Van der Leeuw, care, şi el, întreprinde o descriere 
fenomenologică de un ordin superior celui al simplei înşiruiri a faptelor. Acest lucru 
permite celor doi autori să se plaseze în afara criticilor care li s-au adus uneori pentru 
faptul că nu ar fi prezentat toate datele referitoare la un anumit fenomen, că nu au 
realizat o prezentare exhaustivă. În cel mai rău caz, constată Culianu, li s-ar putea 

reproşa uneori că nu au scos la iveală suficient din aceste date. Mai mult decât atât, la 
Eliade se poate vorbi chiar de un al doilea sau chiar de un al treilea „ordin logic” al 
expunerii. Astfel, demersul hermeneutic aplicat seriilor fenomenologice scoate la 
iveală semnificaţii ce nu sunt prezente în mod intrinsec în acestea, ridicând discursul 
pe un nivel „de ordinul al treilea”. Un al patrulea nivel ar putea fi sugerat de intenția 
„profetică” a savantului român, de a degaja din multitudinea de semnificaţii profunde 
ale faptelor religioase pe care le cercetează, bazele teoretice ale acelui „nou 
umanism” de care vorbeşte deseori." 

Am amintit aici, printre savanții cu care Eliade împărtăşeşte o serie de 
principii metodologice, pe R. Otto şi pe Van der Leeuw, despre care savantul 
român consideră că, alături de Dumézil, Raffaele Petazzoni, Carl Clemen şi Frazer 
(cu anumite rezerve în cazul ultimilor doi), s-au apropiat cel mai mult de idealul 
ştiinţei generale a religiilor. 

În ceea ce-l priveşte pe R. Petazzoni, interpreţii lui Eliade par să-l considere 
ca un precursor şi un mentor al savantului român, dat fiind faptul că acesta din 
urmă menţionează, în mai multe rânduri, rolul important jucat de istoricul italian al 
religiilor în cristalizarea ştiinţei religiilor. Astfel, după Eliade, Petazzoni ar avea 
meritul de a fi căutat să acopere întreaga arie a domeniului ştiinţei religiilor, 
manifestând o tendinţă constantă către totalitate.“ Trebuie însă făcută o precizare: 
Eliade îşi regăseşte propriile principii metodologice în lucrările târzii ale lui 
Petazzoni, mai degrabă decât în cele de tinereţe, marcate de un accent prea puternic 
pus pe cercetarea istorică. Ideea de totalitate apare mai pregnant în scrierile din 
ultima perioadă a vieţii savantului italian. Astfel, într-un studiu din 1959, Petazzoni 
argumentează în favoarea ideii de complementaritate a istoriei, fenomenologiei şi a 
altor metode de studiu al religiilor. El arată că fenomenologia nu se poate dispensa 
de etnologie, de filologie şi de alte discipline istorice şi, pe de altă parte, ea este 
aceea care dă disciplinelor istorice acel sens al religiosului pe care ele nu sunt 
capabile a-l sesiza. Fenomenologia ar fi, în această situaţie, „înţelegerea religioasă 
a istoriei, istoria în dimensiunea ei religioasă”. „Fenomenologia şi istoria religiilor 
nu sunt două ştiinţe, ci două aspecte complementare ale ştiinţei integrale a 
religiilor, şi ştiinţa religiilor ca atare are un caracter bine definit care îi este conferit 
de propriul şi unicul ei subiect de studiu.”! Acesta este punctul de vedere 
imbratisat şi de către Mircea Eliade şi în favoarea căruia el nu va înceta niciodată 
să argumenteze. 

În ceea ce priveşte întemeierea cercetării pe cunoaşterea unui material 
documentar şi empiric amplu, trebuie spus că, în mod surprinzător, Eliade a fost 
uneori criticat pentru o cunoaştere insuficientă a materialului empiric la care se 

© M. Eliade, Nostalgia originilor, ed. cit., p. 55. 

6l R, Petazzoni, The Supreme Being: Phenomenological Structure and Historical Development, în 
M. Eliade and J.M. Kitagawa (eds.), The History of Religion: Essays in Methodology, Chicago University 
Press, 1959, p. 66. 


Categorii metodologice în ştiinţa religiilor la Mircea Eliade 175 


referă. Astfel, de exemplu, G. Dudley III consideră că savantul român a întreprins o 
generalizare prea grăbită în cazul „mitului iesirii din pământ”, fără a cunoaşte 
întreaga documentaţie.“ Afirmația este surprinzătoare, dacă ne gândim numai la 
insistența continuă a lui Eliade asupra necesităţii unei cunoasteri cât mai exacte şi 
cât mai complete a surselor, a documentelor originale, precum şi la continua sa 
strădanie de a se ţine la curent cu ultimele descoperiri din toate domeniile, fapt 
evident dacă ținem seama de revizuirile şi adăugirile pe care le-a făcut mereu în 
cazul reeditării operelor sale, sub aspectul bibliografiei, dar şi al conținutului. Pe de 
altă parte însă, trebuie pus în evidenţă faptul că Eliade a susținut întotdeauna că 
punctul de plecare al studiului religiilor trebuie să fie cercetarea empirică. 
Hierofaniile trebuie studiate pornindu-se de la calitatea lor de fenomene empirice.” 
Această idee este exprimată cu claritate în aşa-numita „declarație de la Marburg”, un 
document redactat şi semnat de o serie de participanţi la cel de-al zecelea Congres 
internațional de istoria religiilor (Marburg, 1960), între care şi Eliade. Între altele, 
aici se arată că, în calitatea lor de cercetători ai religiilor, toți cei care se ocupă de 
acest domeniu admit că „instanţele în care se realizează concretizarea experienţei 
transcendentei sau a numinosului (acolo unde se întâmplă ca ele să se producă) sunt — 
sub orice forma s-ar prezenta — in mod indiscutabil fapte de domeniul experientei 
umane şi istoriei (subl. ns.) şi trebuie studiate asemenea tuturor faptelor umane, prin 
metode adecvate. Astfel, de asemenea, sistemele de valori ale diferitelor religii, 
întrucât reprezintă o parte esenţială a fenomenelor empirice, factuale, reprezintă 
obiecte legitime ale studiilor noastre.” Ataşamentul faţă de dimensiunea empirică, 
fata de necesitatea ca studiul religiilor să pornească de la cunoaşterea faptelor apare 
aici în mod evident, astfel încât opţiunea exprimată de Mircea Eliade este cât se poate 
de explicită. Mai mult decât atât, în cadrul datelor empirice sunt incluse, alături de 
hierofanii, şi sistemele de valori proprii fiecărei religii, considerându-se deci că şi ele 
trebuie mai întâi studiate ca date, şi abia apoi se poate încerca o identificare de tip 
hermeneutic a temeiurilor ce le stau la bază. 

În ceea ce priveşte coordonata istorică a cercetărilor lui Mircea Eliade, 
aceasta apare în mod implicit în toate lucrările sale, fără a fi însă scopul lor declarat 
şi final. Eliade nu urmăreşte niciodată doar să descopere originea, geneza şi să 
pună în evidenţă evoluţia cronologică a diferitelor forme de religiozitate pe care le 
abordează. Aceasta deoarece, după cum am văzut, deşi accentuează asupra 
caracterului istoric al hierofaniilor, el consideră că simpla investigare istorică nu 
poate da seama de toată complexitatea fenomenului studiat. 

Cu toate acestea, dimensiunea istorică nu lipseşte. Savantul român pune 
chiar în evidență conexiunile ce apar între istoria „profană” şi aceea a diferitelor 
forme de religiozitate. De exemplu, în lucrarea Mitul reintegrarii el arată cum un 

fenomen profan, descoperirea agriculturii, a determinat o modificare a orizontului 
mental care a făcut posibilă apariţia a noi forme de religiozitate: cultul fertilității, 
credinţele în regenereare, ciclicitatea lumii la diferite niveluri. Ideea exprimată aici 
este accea că anumite hierofanii presupun o economie agricolă, deci că există 
forme hierofanice care nu pot exista înainte de trecerea la un anumit stadiu specific 
din dezvoltarea istorică a unei culturi determinate. 

Lucrarea în care dimensiunea istorică este cea mai pregnantă este, desigur, 
Istoria credințelor şi ideilor religioase, în trei volume (1976-1983). Ea este o opera 
de sinteză care, după opinia lui I.P. Culianu, „abandonează premisele fenomenologice 
pentru a urma marile linii de dezvoltare intrinsecă ale religiilor lumii”. Această 
renunțare s-ar datora unei anumite mefiente cu care este privită, în cercurile 
ştiinţifice de o orientare mai accentuat pozitivistă, fenomenologia religiei, 
considerată un demers mai degrabă propedeutic, Eliade dorind, poate, să facă o 
concesie acestei orientări. De asemenea, aşa cum ne anunţă în Cuvântul înainte al 
cărții despre şamanism, Istoria credințelor şi ideilor religioase, văzută ca o 
continuare a Tratatului de istorie a religiilor, ar fi destinată să înlăture prejudecata 
ce făcuse din Eliade un anti-istorist.% 

Cu aceasta am ajuns la „nucleul tare” al metodei ştiinţei religiilor, aşa cum o 
concepe Eliade, şi anume la dimensiunea fenomenologică şi la aceea hermeneutică. 

În sensul său cel mai general, fenomenologia religiilor este definită de către 
Juan-Martin Velasco, un discipol al lui Eliade căruia i se datorează traducerea in 
spaniolă a aproape întregii opere eliadeene, drept „o metodă de interpretare a 
faptului religios caracterizată prin pretenţia de totalitate — studiază faptul religios în 
toate aspectele sale — şi prin faptul că ia drept punct de plecare în interpretare toate 
posibilele manifestări ale acestuia de-a lungul istoriei.” În plus, arată Velasco, ea 
pune accentul pe comprehensiunea faptului religios care, plecând de la respectarea 
caracterului specific al acestuia, renunță să-l explice prin reducerea sa la orice 
altceva. Fenomenologia religiei preia câteva sugestii ale metodei de înţelegere 
comparativă elaborată de către Dilthey şi, în ciuda denumirii sale, are prea puţine 
în comun cu fenomenologia ca metodă filosofică, în sensul tare, husserlian, de 
strenge Wissenschaft, de ştiinţă riguroasă. De altfel, sintagma este anterioară 
apariției fenomenologiei lui Husserl, ea apărând pentru prima dată în 1887, în 
Manualul de istorie a religiilor al lui P.D. Chantepie de La Saussaye.™ 

Fenomenologia religiei se raportează la faptul religios ca la un dat, ca la un 
fenomen prezent în istoria umanităţii, fără a emite judecăți de valoare asupra 
formelor sale şi fără a-şi pune problema justificării acestor forme. Ea „presupune că 
faptul religios există, dar nu şi că există cu un anumit temei sau că există «cum 

trebuie să existe»””. Acesta este sensul pe care-l capătă, în utilizarea sa specifică 
de către anumiţi autori care s-au ocupat de fenomenologia religiei, termenul de 
reductie fenomenologică sau epoché. Dacă în contextul fenomenologiei de factură 
filosofică reductia este o punere între paranteze a participării subiectului la lumea 
existentă, o situație în care, ca subiect „eu nu iau poziţie în raport cu lumea 
existentă”, prin opoziţie cu îndoiala carteziană, care continuă să aibă ca obiect 
lumea existentă, în spațiul fenomenologiei religiei, reductia devine, după Velasco, 
o simplă punere între paranteze a problematicii adevărului şi valorii faptului 
religios. Aşa cum o descrie gânditorul spaniol, fenomenologia religiei este o 
metodă de cercetare care, ţinând seama de tipul de intenţie subiectivă specific ce 
caracterizează faptul religios, „încearcă să degajeze structura, legea care dirijează 
organizarea şi funcționarea diferitelor aspecte ale faptului religios, manifestat în 
diferitele religii ale istoriei””!. Ea se întemeiază, deci, pe presupozitia că există 
anumite structuri şi legi care subintind nivelul empiric al fenomenului religios şi 
caută să le identifice. 

Revenind la Mircea Eliade, trebuie reamintit faptul pe care l-am menţionat 
anterior, şi anume că fenomenologia religiei în viziunea sa nu intenționează să-şi 
desemneze ca obiect sacrul însuşi sau transcendenta, ci experiența umană a sacrului, 
formele in care omul trăieşte întâlnirea cu transcendenta. Demersul său 
fenomenologic constă, după opinia lui I.P. Culianu, într-o căutare a structurilor 
esențiale ale religiei prin intermediul ordonării faptelor în categorii. Aceste categorii, 
rezultate ale descrierii fenomenologice, ar fi apriorice.” De aici nu trebuie înţeles, 
însă, că metoda fenomenologică urmăreşte să descopere esenţa religiei (deşi unii 
autori au sugerat acest lucru), ci că este doar o tentativă de a grupa fenomenele, adică 
„ceea ce apare”, şi de a le identifica structurile interioare. În acest sens, este 
îndreptățit să spunem că ,,M. Eliade aparţine curentului fenomenologic reprezentat de 
R. Otto şi de G. Van der Leeuw, ducând totuşi la o superioară desăvârşire diferitele 
idei prezenate de aceşti autori”. La descrierile întreprinse de cei doi autori 
menționați, savantul român adaugă „o serie de categorii bazate pe conceptul de 
«hierofanie». Cu alte cuvinte, el construieşte o «morfologie» religioasă pornind de la 
descrierea fenomenologică a hierofaniilor celor mai evidente””*. Această morfologie 
ar fi, deci rezultatul descrierii fenomenologice. 

Categoriile pe care le identifică Mircea Eliade prin intermediul descrierii 
fenomenologice nu sunt altceva decât „hierofaniile privilegiate”, formele cele mai 
generale în care se poate manifesta sacrul, şi care se regăsesc în calitate de structuri 
subiacente ale tuturor fenomenelor religioase. Între acestea, cele mai importante 

sunt: spaţiul sacru, timpul sacru, hierofaniile celeste, apa, piatra, pământul, 
maternitatea, vegetaţia.” Aceste hierofanii, ca formele cele mai generale în care 
omul are experiența sacrului, au o structură constantă şi tind întotdeauna spre 
arhetip, in sens de model (sens redat cel mai bine de cuvântul pattern). De aici 
tendinta lui Eliade de a considera aceste patterns ca avand un caracter aprioric. 
Eliade nu se rezumă la a constata aposterioric existenţa structurilor religioase, ci 
consideră că „aceste structuri reprezintă fenomene originare care informează 
conştiinţa în loc de a fi formate de ea”.” Această idee creează anumite dificultăţi, 
care-l determină pe Culianu să considere că metoda fenomenologică a lui Eliade nu 
este cu totul explicită, însă este prezentă într-o formă implicită în cuprinsul întregii 
sale opere, în care se manifestă tendinţa constantă de a lumina categoriile 
subiacente fenomenului religios, lăsând oarecum în planul al doilea problema 
evoluţiei sale istorice. În acest sens, cea mai reprezentativă lucrare eliadeană, după 
părerea lui J.M. Velasco, ar fi Tratatul de istoria religiilor, „o încercare foarte 
reuşită de descriere a fenomenului religios, deşi descrierea se limitează doar la 
manifestările obiective desemnate cu termenul de hierofanie: este, aşadar, o 
adevărată fenomenologie, dar desigur parţială, a religiei.” ” 

Alături de tendinţa către arhetip a hierofaniilor, Eliade a pus în evidenţă şi 
faptul că ele sunt susceptibile, în general, de a deveni simboluri. Aceasta înseamnă 
nu numai că simbolul este o expresie privilegiată a hierofaniei, că este limbajul 
predilect în care ea se exprimă, dar şi că „cele mai multe dintre hierofanii sunt 
capabile să devină simboluri”, simbolul fiind, în anumite ocazii, „el însuşi o 
hierofanie”.”* De aici rezultă importanța deosebită pe care o capătă pentru savantul 
român tehnica interpretării acestor simboluri, adică dimensiunea hermeneutică a 
ştiinţei religiilor. 

După cum am arătat anterior, hermeneutica faptului religios are o serie de 
puncte comune cu hermeneutica literară, care derivă din faptul că, în ambele cazuri, 
cercetătorul are de-a face, pe de o parte, cu experienţe individuale şi, pe de altă 
parte, cu realităţi transpersonale. Exigenta comună care le stă in față este aceea de a 
proceda la interpretarea obiectului lor în propriul plan de referință al acestuia, 
evitând să-l explice prin altceva. 

În opinia lui Eliade, etapa finală necesară a drumului către constituirea 
ştiinţei generale a religiilor este hermeneutica: „pentru istoria religiilor, ca şi pentru 
orice disciplină umanistă, drumul spre sinteză trece prin hermeneutică.” Această 
hermeneutică nu trebuie să se rezume însă la simpla înţelegere şi interpretare a 
datelor, deoarece, prin natura lor, aceste date constiuie un material asupra căruia 
cercetătorul trebuie să mediteze într-un mod creator, analog, spre exemplu, 
modului în care a procedat Hegel în cazul instituţiilor umane, când şi-a asumat 

sarcina de a reflecta în mod constructiv asupra genezei şi istoriei lor. Lucrurile stau 
astfel deoarece criteriul după care se judecă opera unui cercetător al religiilor este, 
în concepţia savantului român, contribuţia sa la înțelegerea autentică a unui tip 
specific de creaţie religioasă. „Numai în măsura în care reuşeşte, prin 
hermeneutică, să-şi transfigureze datele în mesaje spirituale, îşi va îndeplini 
istoricul religiilor rolul său în cultura contemporană.” Avem aici cheia înțelegerii 
concepţiei lui Eliade asupra coordonatei hermeneutice a ştiinţei religiilor. Ea 
trebuie să fie nu doar interpretativă, ci şi creatoare, să „transfigureze” şi să instituie 
semnificații. De aceea consideră Eliade că, alături de o disciplină istorică, ştiinţa 
religiilor trebuie să fie „o hermenutică totală, chemată să descifreze şi să explice 
toate întâlnirile omului cu sacrul, din preistorie până în zilele noastre”*!. 
Dezvoltarea acestei hermeneutici a fost stânjenită, arată savantul român, de 
triumful scientismului, care a determinat o preluare a metodelor de cercetare şi a 
exigenţelor epistemice din ştiinţele naturii în stintele umane. Însă acest lucru nu 
trebuie să se întâmple, deoarece hermeneutica religiilor „este menită să producă 
opere, nu doar monografii erudite”*’, adică să creeze noi valori culturale, lucru 
care, de altfel, s-a petrecut de-a lungul întregii istorii a umanității. Aceasta nu 
înseamnă însă că ea nu este obiectivă. Hermeneutica totală se asemănă, într-un 
anumit sens, cu descoperirea ştiinţifică. După cum ştiinţele naturii descoperă 
realități ce existau dinainte, dar nu erau cunoscute, la fel hermeneutica de factură 
creatoare dezvăluie semnificaţii ce mai înainte nu erau constientizate şi le dezvăluie 
într-o asemenea manieră, încât „după asimilarea noii interpretări, conştiinţa nu mai 
rămâne aceeaşi”s5. 

Aşa stând lucurile, rolul pe care îl dobândeşte hermeneutica totală este unul 
deosebit de important: ea urmează să devină „disciplina exemplară în descifarea şi 
interpretarea universurilor necunoscute cu care se confruntă omul occidental”, 
prevenind astfel pericolul „provincializării” la care acesta este expus. Alături de 
transformarea benefică a conştiinţei umane, de decriptarea alteritatii culturale pe 
care o permite, hermeneutica totală poate avea, după opinia lui Eliade, şi un rol 
benefic în alimentarea şi înnoirea gândirii filosofice. Elaborarea unei noi 
Fenomenologii a spiritului, consideră el, presupune luarea în considerare a datelor 
oferite de ştiinţa religiilor: „S-ar putea scrie cărți importante despre diversele 
moduri de a fi în lume sau pe problemele timpului, morţii şi visului, cărți 
întemeiate pe documentele de care istoricul religiilor dispune.” Aceste 
considerente il indreptatesc, in cele din urmă, pe Mircea Eliade să considere 


hermeneutica drept „calea regală a istoriei religiilor”*. 


5 Ibidem, p. 65. 
5 Ibidem, p. 97. 
52 Ibidem, p. 101. 
5 Ibidem, p. 102. 
5 Ibidem, p. 97. 
5 Ibidem, p. 106. 
5 Ibidem, p. 103. 

Desigur, după ce am încheiat această prezentare a concepției lui Mircea 
Eliade asupra metodologiei ştiinţei religiilor, trebuie să ne întrebăm asupra 
finalitatii acestei concepţii. Ea se dovedeşte a fi nu numai una intrinsecă, aceea de a 
oferi o metodă aptă de a asigura o bună cunoaştere şi interpretare pe multiple 
niveluri a materialului ce se află în faţa cercetătorului, ci şi una cu o finalitate mai 
largă, şi anume aceea de a-i permite să devină ceea ce Culianu numeşte, cu referire 
specială la Eliade, un „mistagog”. 

Pentru grecii antici, mistagogul era preotul care oficia iniţierea în mistere. 
Alături de această acceptiune, Culianu arată că mistagogul mai este şi un creator de 
mistere: el „născoceşte mistere şi-i antrenează şi pe ceilalți să-l urmeze pe calea sa. 
Ambele semnificaţii i se aplică lui Eliade: el este maestrul şi iniţiatorul în misterele 
create de el insusi.”*’ Aceasta înseamnă că opera ştiinţifică, dar şi cea literară a lui 
Mircea Eliade răspunde unei nevoi profunde a omului modern de a regăsi sacrul, 
care prezintă două aspecte. Pe de o parte, el are nevoie să înțeleagă orizontul 
religios al omului pre-modern, care reprezintă o etapă a evoluţiei conştiinţei de sine 
a umanităţii, fapt ce se realizează în virtutea funcţiei explicative a ştiinţei religiilor. 
Pe de altă parte, însă, omul modern simte nevoia de a descoperi elementul de 
sacralitate care subzistă în spatele fiecărui eveniment, al fiecărui gest „profan” pe 
care el îl face într-o lume în aparență desacralizată. Aici intervine funcţia creatoare 
a ştiinţei religiilor, în special a hermeneuticii totale, care nu face altceva decât să 
reinstituie sacralitatea acolo unde ea s-a ocultat vremelnic. Rolul pe care, în calitate 
de mistagog, şi-l asumă scriitorul şi istoricul religiilor Mircea Eliade este deosebit 
de sugestiv redat de o alegorie prezentată de către I.P. Culianu în articolul Mircea 
Eliade şi broasca ţestoasă cu un singur ochi. Este vorba de o parabolă din 
Saddharmapundarikă (Scrierea Lotusului), în care se spune că posibilitatea ca 
omul să se elibereze în chiar această existență nu e mai mare decât aceea ca o 
broască tetoasa cu un singur ochi să iasă la suprafaţa apei chiar în clipa în care un 
buştean găurit trece pe deasupra ochiului ei sănătos, astfel încât ea să se poată 
catara pe buştean trecând prin gaură. Sansele ca aceste lucruri să se întâmple 
simultan sunt infime. Or, comentează Culianu, „tocmai asta este funcţia 
mistagogului, de a arunca în apă bucăți de lemn găurite, inadins pentru testoasele 
cu un singur ochi”**, Mircea Eliade, prin sugestiile (metodologice, dar nu numai) 
pe care ni le prezintă adesea operele sale, nu face altceva decât să ne ofere, mereu 
şi mereu, astfel de „bucăţi de lemn”, care nouă, oamenilor moderni, par a ne fi 
astăzi cu totul necesare. 


57 IP, Culianu, op. cit., p. 256. 
55 Ibidem, p. 259. 

Abstract: The text deals with three important issues regarding Hegel’s logic: the beginning of 
science, the circular structure of logic and the categories. Regarding the first one, the author argues 
that Hegel’s logic is a theory of being that could appear only as a circular deduction of categories. 
Given this thesis, the author reconstructs this deduction of categories, clarifying the nature of 
categories as determinations of thought and the main characteristics of Hegel’s deduction of 
categories, mainly in comparison with that of Kant’s. 

1. Problema inceputului stiintei 


Logica este, potrivit lui Hegel, singura ştiinţă care se referă la propriile sale 
operaţii, prin urmare cu aceasta ar trebui să înceapă ştiinţa. Celelalte ştiinţe iau 
conceptele logice ca fiind deja elaborate şi se folosec de ele pentru a ajunge la 
concluziile lor specifice”. Logica singură ar fi aceea in care gândirea se cercetează 
pe sine însăşi, prin urmare, oarecum în tradiție kantiană, gândirea ca facultate 
specific umană trebuie cercetată mai întâi în sine şi abia ulterior în raport cu 
obiectele pe care le ia din afara sa. Desi critică afirmațiile de la începutul Criticii 
rațiunii pure privitoare la facultatea de cunoaştere ca instrument”, Hegel 
procedează oarecum la fel atunci când îşi începe demersul cu cercetarea gândirii 
lipsite de orice fel de conţinut empiric sau de altă natură. Desigur, Hegel se va 
lepăda repede de ideea că logica ar fi un instrument, o expunere a unor forme 
goale“, şi aceasta chiar din primele pagini ale Științei logicii. Oricum, faptul că 
logica tratează despre propriile sale concepte este rezultatul Fenomenologiei 
spiritului, la finele căreia gândirea ajunsese la nivelul conceptului. Aceasta în 
sensul că, la începutul logicii, se precizează, de fapt, nu presupozitiile, ci condițiile 
începutului“: astfel, începutul trebuie să fie unul logic, al gândirii”, iar nu unul 


! Cercetător ştiinţific la Institutul de Filosofie şi Psihologie „Constantin Rădulescu-Motru” al 
Academiei Române, lector univ. dr. la Departamentul de Filosofie şi Ştiinţe Socio-umane al A.S.E., 
Bucureşti, cadru didactic asociat la Facultatea de Comunicare şi Relaţii Publice, SNSPA, Bucureşti. 

? John W. Burbidge, Hegel’s Conception of Logic, în The Cambridge Companion to Hegel, 
Cambridge University press, 1993, p. 87. 

3 G. W.F. Hegel, Fenomenologia spiritului, Ed. Iri, Bucureşti, 1995, trad. Virgil Bogdan, p. 51. 

+ Vezi şi Jean Hyppolite, Logique et existence, PUF, Paris, 1991, p.168. 

5 Willem deVries, Hegel’s Logic and Philosophy of Mind, în Routledge History of 
Philosophy. Volume VI. The Age of German Idealism, Taylor and Francis e-Library, 2004, p. 236. 

absolut. Deci Hegel este interesat de modul în care începe gândirea, nu de 
începutul absolut al lumii. O astfel de problemă ţine de cosmologie, iar nu de 
logică. Prin urmare, condiția nu face decît să precizeze ce fel de tratare va fi logica 
şi natura demersului, şi nicidecum să stabilească o presupozitie. Astfel, logica este 
domeniul în care gândirea se preocupă numai de ea însăşi, fără niciun fel de 
influență din partea altor facultăți şi fără a presupune în niciun fel vreo ipoteză’. 
Începutul logicii nu trebuie să presupună nici măcar că există o lume exterioară 
gândirii, ci numai să spună care ar fi structura acestei lumi dacă ea ar existat. 

În aceste condiţii, cunoaşterea pură sau, mai corect, posibilitatea cunoaşterii 
pure nu trebuie văzută ca o presupoziţie”. Cunoaşterea pură reprezintă simplul act 
al gândirii de a se muta de pe nivelul experienţei (Fenomenologia spiritului) pe cel 
al conceptului (logica), adică simpla posibilitatea a gândirii de a reflecta asupra 
sieşi şi asupra lumii prin concept". Cu alte cuvinte, afirmaţia acestei cunoasteri 
pure este, de fapt, afirmarea posibilităţii logicii. Cunoaşterea pură, deci, ar 
reprezenta simpla capacitate comprehensivă a gândirii, adică puterea acesteia de a 
gândi în concepte, pornind de la cel mai nedeterminat, fiinţa, până la cel absolut 
determinat, ideea. Sau, cu alte cuvinte, cunoaşterea pură este acelaşi lucru cu 
identitatea dintre gândire şi fiinta''; aceasta înseamnă doar posibilitatea conştiinţei 
de a gândi lucrurile ca fiind, în concept, în puritatea lor, iar nu neapărat ca 
experiență. Constiinta nu se mai rezumă la a avea experienţa lucrurilor — modurile 
experienţei au fost epuizate în Fenomenologia spiritului —, ci acum le şi gândeşte. 
Începutul va fi tocmai ființa, pentru că la acest nivel gândirea se mulţumeşte cu a 
constata că gândeşte în concepte, deci că gândeşte lucrurile ca fiind. Din punctul 
strict de vedere al logicii formale, această punere a fiinţei este, de fapt, punerea 
lucrurilor în forma noțiunii: astfel, noţiunea garantează că lucrul este sau, ceea ce 


° Ceea ce înseamnă, de pildă, că la acest nivel nu se poate face o distincţie nici între facultățile 
gândirii, pentru că şi aceasta ar fi o presupozitie. Gândirea ar trebui să câştige formele sale tot în 
procesul deducerii ideii, prin chiar tipurile de exercitare a acesteia. Altminteri, presupunerea existenţei 
unor facultăţi distincte ar aduce cu sine dificultăți. Vezi şi W. Brâcker, Formale, transzendentale und 
spekulative Logik, Vittorio Klostermann Verlag, Frankfurt a. M., 1962, p. 8. 

7 Willem deVries, op. cit., p. 236. 

8 Vezi şi Alexandru Surdu, Antitetică absolută si revelaţie la Schelling, în Filosofia modernă, 
Ed. Paideia, Bucureşti, 2002, p. 155. Autorul român observă, în mod just, că ideea logică a lui Hegel 
riscă să fie indiferentă faţă de lume. Ceea ce, de altfel, are justificare şi în biografia lui Hegel: este 
binecunoscut episodul în care Hegel răspunde celui care îi atrage atenţia că realitatea nu se potriveşte 
ideii sale: „Cu atât mai rău pentru realitate!” Totuşi, Hegel îşi va nuanţa poziţia în filosofia naturii şi 
în cea a spiritului, dovedind că o tratare logică a lucrurilor — la care Schelling nu ajunsese — era 
necesară, dar nu şi suficientă. 

” Willem deVries, op. cit., p. 237. 

10 Există şi interpretări ale acestui început al logicii hegeliene şi în termenii ontologiei 
fundamentale a lui Heidegger, de pildă la Milan Prucha, Seinsfrage und Anfang in Hegels 
Wissenschaft der Logik, în Andreas Arndt (coord.), Hegels Seinslogik, Akademie Verlag, Berlin, 
2000, p. 109 şi urm. Preferăm interpretarea gnoseologica, mai apropiată nu de ce ar fi vrut Hegel sa 
facă, cu de ceea ce a facut în logica sa. 

1! Willem deVries, op. cit., p. 237. 

este acelaşi lucru, că este gândit. Noţiunea (pe care Hegel o numeşte concept ca 
atare sau, pur şi simplu, concept) nu este un mod al experienţei, ci al fiinţei. Deci, 
prin aceasta (ca, de altfel, şi prin celelalte forme logice), lucrurile sunt gândite 
independent de modul în care sunt intuite. Asupra acestor aspecte se va reveni, 
însă, în cele ce urmează. 

Determinatiile logice aparțin conţinutului cunoaşterii, iar, dacă aceasta 
trebuie să fie sigură şi demonstrată, atunci trebuie să se pornească de la 
determinatia cea mai săracă, pentru a se ajunge la cea mai bogată. Astfel, conceptul 
cel mai general va fi şi acela mai putin determinat, iar regula logicii pare a fi aceea 
că trebuie să se meargă spre conceptul cel mai bine precizat, cel mai determinat’. 
Astfel, va fi evitată situaţia în care trebuie să se pornească de la o determinatie 
anume, pusă ca presupozitie nedemonstrata sau luată ca ipoteză de lucru. De altfel, 
a concepe logica hegeliană drept ansamblu de ipoteze, care, succesiv, se dovedesc a 
fi nevalabile, ar fi cu totul eronat. Dimpotrivă, procedura urmată de Hegel este cu 
totul alta: începutul este fixat dincolo de orice umbră de îndoială, iar apoi avansul 
se face urmând necesitatea imanentă lucrului, fără vreo intervenţie subiectivă”. 
Lucrurile stau cu necesitate astfel de vreme ce prin început se înţelege exact ceea 
ce se arată a fi imediat, primordial şi lipsit de orice presupozitie. Totuşi, pentru 
Hegel, acest început trebuie să fie dialectic'*, pentru că începutul trebuie să fie 
începutul unui proces în care chiar începutul nu poate să se păstreze ca atare. Prin 
urmare, depăşirea acestui moment rezidă chiar în conceptul începutului, procesul 
care îi urmează fiind unul mediat, în cadrul căruia nedeterminarea iniţială este 
suprimată. De fapt, punctul de vedere hegelian este destul de intuitiv: din punct de 
vedere metodologic, trebuie să se înceapă altfel decât cu o presupozitie, şi anume 
cu ceva ce se prezintă prin sine ca fiind ferm şi neîndoielnic. Sub aspect logic, 
acest început trebuie să fie absolut nedeterminat în ceea ce priveşte conţinutul său, 
şi absolut general în ceea ce priveşte sfera, tocmai pentru a satisface criteriul 
metodologic. Pe lângă aceasta, ideea unui început absolut al cunoaşterii, a unui 
început logic în cazul căruia gândirea să aibă de-a face numai cu sine, trebuie să nu 
admită niciun fel de presupozitie gnoseologica, cum ar fi separatia dintre subiectiv 
si obiectiv. Tocmai din acest motiv Hegel nu va face o distinctie precisa intre 


'? Hans-Georg Gadamer, op. cit., p. 227. 

? Nimic nu este mai departe de perspectiva lui Karl Popper care, atunci când se referă la 
metoda ştiinţei pozitive, este obligat să recurgă la determinatii subiective în ceea ce priveşte adevărul. 
Astfel, îndoiala privind o teorie ştiinţifică apare deoarece nu putem fi siguri de adevăr, lipsa 
certitudinii tine, în mod evident, de modul subiectiv, în termeni hegelieni. În plus, metoda lui Popper 
chiar presupune stipularea conjuncturală şi subiectivă a unei ipoteze, de vreme ce oricine poate emite 
o teorie ştiinţifică, aceasta urmând a fi supusă testării şi falsificării. Facem această remarcă numai 
pentru că Popper a comis nenumărate erori de interpretare a filosofiei hegeliene, şi intenţia noastră 
este de a atrage atenţia asupra unei maniere greşite de a înţelege această filosofie, fără a contesta 
valoarea tezelor lui Popper privitoare la ştiinţa secolului al XX-lea. 

'4 Hans-Georg Gadamer, The Idea of Hegel's Logic, în Robert Stern (editor), G. W. F. Hegel. 
Critical Assessments. vol. III, Hegel’s Phenomenology of Spirit and Logic, Routledge, London, 1993, 
p. 231. 

motodă şi conţinut, pentru a nu recădea în eroarea pe care o criticase la înaintaşii 
săi, de a stipula o astfel de distincție, chiar dacă în mod implicit. Prin urmare, 
identitatea pe care o vizează gândirea filosofică, aceea între formă şi conținut sau 
între metodă şi obiectul acesteia, nu este rezultatul faptului că Hegel ar fi 
descoperit metoda absolută prin care gândirea poate să dea seama în totalitate de 
obiectul ei, pentru că o astfel de metodă nu pre-există obiectului, ci este rezultatul 
dezvoltării ca atare a ideii puse, în primă instanţă, ca indistinctie absolută între 
subiectiv şi obiectiv sau ca ființă". De fapt, este evident că logica, dacă se pretinde 
a fi începutul ştiinţei, nu poate începe, la rândul ei, cu presupozitii privitoare la 
metodă sau conţinut. 

Oricum, dacă logica lui Hegel este o deducție a determinatiilor conceptuale 
sau a categoriilor (tema la care se va reveni în cele ce urmează), începutul acesteia 
nu trebuie să fie o presupoziţie'S, altminteri are fi vorba despre un început arbitrar 
care nu ar avea nicio justificare. În consecinţă, o astfel de deducție ar trebui să 
plece de la un început care se justifică prin sine şi care, pe de altă parte, este 
complet nedeterminat. Problema este cum anume se poate ajunge de la lipsa 
absolută a oricărei determinatii la determinarea absolută, la o bogăţie imensă de 
determinatii'’. De fapt, această dificultate este eliminată după deductia primei 
triade, restul fiind o reinstituire, pe niveluri mai înalte, a aceluiaşi proces. Astfel, 
din punct de vedere logic, dacă se pune problema unui început absolut 
nedeterminat, acesta nu poate fi decât fiinţa. Conceptul fiinţei este, din punctul de 
vedere al sferei, conceptul cel mai general, iar din punctul de vedere al conţinutului 
cel mai abstract. Fiinţa acoperă totul, dar prin ea nu se gândeşte nimic sub aspectul 
determinatiilor, sub aspectul conţinutului. Fiinţa este genul suprem lipsit de 
determinatie sau, din punct de vedere logic, lipsit de orice diferență. Prima 
determinatie sau diferență va fi nimicul, iar sinteza lor, primul concept, va fi 
devenirea. Aparent, Hegel păstrează aici structura logicii clasice: conceptul 
(devenirea) este dat prin genul său proxim (ființa) şi prin diferența specifica 
(nimicul). Totuşi, lucrurile sunt diferite, mai întâi pentru că Hegel încearcă să pună 
în evidență geneza acestor noţiuni de gen proxim, diferență specifică şi concept; 
deci el este interesat de aspectul procesual, nu de cel strict formal. Mai apoi, se 
poate considera că Hegel recurge la definiţie, numai că o face într-o manieră aparte. 
Astfel, în logica clasică conceptul sau noţiunea se formează prin procesele de 
abstractizare şi generalizare. Definiţia este un procedeu ulterior şi reprezintă fixarea 
conceptuală a noţiunii respective. În logica hegeliană lucrurile se petrec invers: 


'S William Maker, Understanding Hegel Today, în G. W. F. Hegel. Critical Assessments, 
vol. III, Hegel’s Phenomenology of Spirit and Logic, Routledge, London, 1993, p. 272. 

1 Potrivit lui Johann Eduard Erdmann, această presupozitie ar putea exista numai sub forma 
imperativă a lui „Gândeşte!”, dar în niciun caz sub forma asertării. Vezi Outlines of Logic and 
Metaphysics, Swan Sonnenschein & Co. Limited, London, 1896, p. 17-18. 

17 Klaus Hartmann, Hegel: A Non-Metaphysical View, in Robert Stem (editor), G. W. F. Hegel. 
Critical Assessments, vol. III, Hegel’s Phenomenology of Spirit and Logic, Routledge, London, 1993, 
p. 245. 

Hegel porneşte de la idei abstracte, de la gen şi diferenţă, pentru a ajunge la 
concept: aceasta este deductia care nu are nimic în comun cu situaţia din logica 
clasică, unde noţiunea este rezultat al generalizării'*. În plus, definiţia este pusă in 
legătură nu cu noţiunea, ci cu ideea'”. Prin urmare, devenirea este primul concept 
real, rezultat al sintezei dintre ființă (gen proxim) şi nimic (diferenţă specifică sau 
determinatie), ceea ce nu se petrece în logica clasică, în cazul căreia noţiunea şi 
definiţia sunt identice”. În cazul deductiei, conceptul este rezultat al sintezei luate 
ca proces. Deci, pe Hegel îl interesează procesul ideal prin care genul se uneşte cu 
specia şi realizează noțiunea sau conceptul, spre deosebire de logica clasică în 
cadrul căreia aceste lucruri sunt fixate de la bun început ca reguli generale. 

În al doilea rând, la nivelul primei triade ființă-nimic-devenire se observă in 
mod clar tensiunea care se stabileşte între forma absolut generală a conceptului şi 
conţinutul său. La acest nivel forma este universală, pentru că tot ceea ce este are 
forma fiinţei, întrucât este. Dar această formă este absolut privată de conţinut, 
conținutul său fiind nimicul. Deci, gândite sub forma fiinţei, lucrurile nu sunt în 
niciun fel determinate. Procesul deducerii ideii va fi tocmai adecvarea formei la 
conţinut, până se va ajunge la ideea absolută pentru care conţinutul este totalitatea 
formei. Astfel, fiinţa şi nimicul sunt, mai întâi, absolut opuse (sau contradictorii — 
pentru Hegel, la acest nivel, înseamnă acelaşi lucru). Prima lor unitate este 
devenirea, care se dovedeşte a fi insuficientă pentru a realiza o sinteză a formei şi 
conținutului; procesul se reia şi continuă. 

Fiinţa este, însă începutul şi din punct de vedere strict logic. Acest aspect 
este legat de structura de ansamblu a logicii: 1. Teoria ființei; 2. Teoria esenței, 3. 
Teoria conceptului. Aici Hegel se opune deliberat lui Kant, care plecase în Critica 
rațiunii pure de la teoria judecății. Dacă logica lui Hegel este evaluată din 
perspectiva logicii clasice, atunci el porneşte de la ființă şi calitate, adică de la ce 
este, pe de o parte, şi de la teoria noțiunii, pe de altă parte. Abia la nivelul teoriei 
esenței se regăseşte forma judecății, adică cea a reflectării în altul. În teoria fiinţei, 
conceptele iau numai forma noţiunii, a definitei. În plus, în Teoria ființei, Hegel 
începe cu calitatea, cu ce este, iar nu cu cantitatea, aşa cum procedase Kant care, în 
tabla sa a categoriilor, pusese pe primul loc categoriile cantității. Dacă, pe de altă 
parte, logica lui Hegel este privită ca logică speculativă, atunci structura 
fundamentală este silogismul, de vreme ce primul concept real, devenirea şi, 
ulterior, toate conceptele-sinteză, au forma acestuia, şi anume sunt în sine mediate. 
Oricum, este cert că Hegel nu porneşte de la judecată, aşa cum făcuse Kant. Dacă 
ar fi procedat aşa, atunci ar fi trebuit să înceapă cu teoria esenței, la nivelul căreia 
se regăseşte forma judecății. Însă, in acest context, nu ar mai fi putut ridica 


'8 Alexandru Surdu, Logica clasică şi logica matematică, Ed. Ştiinţifică, Bucuresti, 1971, 
p. 36. 

19 G. W. F. Hegel, Enciclopedia ştiinţelor filosofice. Logica, Ed. Humanitas, Bucureşti, 1995, 
trad. D. D. Roşca, Virgil Bogdan, Constantin Floru, Radu Stoichiţă, p. 336. 

?° Alexandru Surdu, Logica clasică şi logica matematică, ed. cit., p. 36. 

problema unui început absolut. Prin urmare, Hegel preferă să înceapă cu fiinţa sau, 
altfel spus, cu punerea lucrurilor în forma noţiunii (sau a conceptului formal, numit 
şi concept ca atare). În această situaţie se dovedeşte că logica lui Hegel are două 
semnificații paralele: aceea de logică propriu-zisă, adică de tratare a formelor 
gândirii, dar şi aceea de teorie a ființei, în sensul de teorie asupra realităţii 
considerate numai în puritatea sa, ca idee sau ca gând. 


2. Structura circulară a logicii speculative 


Este un loc comun în logica formală să se considere că, în ceea ce priveşte 
demonstatia sau întemeierea, orice circularitate este vicioasă. Totuşi, când vine 
vorba despre sistemul filosofic al lui Hegel, este un loc la fel de comun printre 
exegeti să se considere că acest sistem este interpretabil în termenii unei scheme 
circulare?!. O mare parte din răspundere pentru această situaţie îi revine unuia 
dintre cei mai cunoscuţi exegeti ai operei lui Hegel, şi anume Alexandre Kojève 
care, în comentariul său la Fenomenologia spiritului, acreditează această idee”. În 
afară de caracterul discutabil al asocierii unei reprezentări spaţiale — cum este 
cercul — unei filosofii care se vrea strict conceptuală”, trebuie să se tind seama de 
faptul că, in mod firesc, orice justificare circulară este un sofism (petitio principii) 
care presupune ceea ce era de demonstrat; în mod legitim, se pune problema dacă 
acest lucru invalidează întregul sistem hegelian. În primă instanță, dacă este 
acceptată afirmația lui Hegel potrivit căreia filosofia trebuie să întemeieze în mod 
absolut cunoaşterea, prin urmare nu are voie să pornească de la niciun conţinut dat 
din exterior, determinat (raţional) sau nedeterminat (care ţine de credinţă, 
afectivitate, intuiţie etc.), ci trebuie să justifice absolut tot”, iar acest lucru 
înseamnă, de fapt, circularitatea cunoaşterii; dacă, mai apoi, se tine cont de faptul 
că scepticul neagă cunoaşterea în ansamblu tocmai pentru că aceasta nu poate fi 
întemeiată în mod absolut — el nefiind, de fapt, dispus să accepte nicio intemeire şi 
găsind în acest lucru pretextul fie pentru a cădea în ataraxia (scepticii antici), fie 
pentru a reduce cunoaşterea la o simplă anexă a acţiunii practice (cum fac 
pragmatistii); atunci nu numai pentru Hegel, dar, în general, ideea circularitatii pare 
a fi inevitabilă. Acum, nu este absolut obligatoriu ca orice circularitate să fie 
vicioasă — sau, cel puţin, afirmaţia contrară ar trebui demonstrată de adepţii 
întemeierii liniare”, nu pur şi simplu asertată — şi nici nu trebuie să se presupună de 


21 Vezi, de pildă, Michael Kosok, The Dialectical Matrix, în Hegel Studien, Beiheft 18, 
Bouvier Verlag, Bonn, 1978, p. 116. 

2 Vezi şi Denise Souche-Dagues, Le cercle hegelien, PUF, Paris, 1986, p. 5-6. 

* Pentru care Hegel însuşi este răspunzător, de vreme ce foloseşte în mai multe ocazii această 
metaforă a circularității. 

+“ G. W. F. Hegel, Știința logicii, trad. D. D. Roşca, Ed. Academiei Române, Bucureşti, 1966, 
p. 49 şi urm. 

25 Hegel nu recurge niciodată la acest tip de întemeiere liniară. Vezi şi Michael Kosok, 
op. cit., p. 120-121. 

la bun început că Hegel ar fi intenționat, prin logica sa, să sfideze principiile şi 
procedurile logicii clasice. Dimpotrivă, Hegel încearcă să elaboreze o nouă logică, 
de o cu totul altă factură, care să cuprindă, într-un fel, şi logica formală clasică, dar 
pe care să o conducă la ultimele consecinţe”*; ceea ce însamnă, de fapt, nu simpla 
producere a tuturor formulelor posibile ale unui sistem logic, ci determinarea 
tuturor formelor pe care le poate lua gândirea în exercitarea ei logică. Pentru că 
logica lui Hegel este tot formală (ca ştiinţă a formei), dar în sensul că încearcă să 
justifice toate structurile posibile ale gândirii, nu în sensul că elaborează un sistem 
al formelor goale. Ceea ce ar însemna că această logică este obligată să întemeieze 
toate aceste forme, să justifice existenţa lor şi relaţia cu celelalte. Acum, într-o 
primă interpretare, circularitatea presupune ca orice determinatie de acest fel a 
gândirii să se justifice sau să se confirme prin celelalte, şi toate să constituie un 
sistem care să nu depindă, ca validitate, de ceva exterior. Aceasta ar însemna 
întoarcerea gândirii asupra ei înseşi şi circularitate, prin contrast cu cei care au 
încercat să justifice logica prin recursul la aspecte exterioare ei (psihologice etc.). 
Pentru Hegel, întemeierea absolută înseamnă că nicio determinatie a gândirii nu 
este fixată în mod arbitrar drept originară sau incipientă, urmând ca toate să fie 
deduse din ea. Circularitatea, pe de altă parte, înseamnă că gândirea recurge numai 
la sine pentru a-şi întemeia propriile sale determinatii (deci se întoarce asupra ei 
înseşi), iar nu o simplă petitio principii. De fapt, însăşi ideea hegeliană de 
întemeiere absolută invalidează ideea unei circularitati vicioase: de vreme ce nu 
există nicio determinatie care să fie pusă ca axiomă, nici nu ar fi la ce principiu să 
se facă apel (petitio principii = a implora principiul, în sensul de a face apel la 
acesta pentru propria sa justificare). 

Ideea circularitatii vicioase revine gândirii ca intelect reflexiv care, pentru a 
cunoaşte, face apel la reprezentare”. Aceasta înseamnă că intelectul fixează un 
obiect exterior al gândirii, iar gândirea este o formă care se aplică acestui obiect pe 
care urmăreşte să-l dezvăluie“. Totuşi, pentru a întemeia o astfel de cunoaştere, 
gândirea fie are nevoie de anume propoziţii de bază, care sunt absolut certe şi 
nemijlocit evidente, deci nedemonstrabile, sau nu au nevoie să fie demonstrate, fie 
procedează pragmatic, având ca scop nu adevărul, ci reuşita. În al doilea caz nu 
există, propriu-zis, cunoaştere; în primul, este vorba despre cunoaştere propriu- 
zisă, însă aceasta este dogmatică. Acum, logica intelectului reflexiv trebuie să 
furnizeze un set de forme şi structuri care să configureze într-un anume fel această 
cunoaştere dogmatică, şi anume, să permită ca, pornind de la propoziţiile de bază, 
cu ajutorul deductiei logice, să fie elaborate alte propoziții despre realitatea 
exterioară; acesta este sistemul ştiinţei sau, cel putin, singura perspectivă 
epistemologică la care Hegel ar fi putut avea acces în perioada în care a trăit. 


” Denise Souche-Dagues, op. cit., p. 10. 

” Ibidem, p. 11. 

2% Ceea ce, pentru Hegel, înseamnă că gândirea se repede asupra obiectului ca asupra unei 
redute, cu săbii şi sulițe, pentru a o cuceri. 

Acum, circularitatea vicioasă nu ar mai fi putut întemeia judecatile ştiinţifice, 
pentru că s-ar fi ajuns la explicarea anumitor fenomene prin ele însele. Intelectul 
reflexiv nu poate accepta circularitatea tocmai pentru că, în cazul său, gândirea nu 
se raportează numai la sine, ci mereu la ceva exterior, ceea ce revine la a spune că 
logica intelectului reflexiv nu are ca scop elaborarea şi justificarea determinatiilor 
gândirii, ci aplicarea unor forme şi formule. Dacă intelectul „ar vrea” să justifice 
prin ele însele determinatiile sale, s-ar vedea mereu pus în fata provocării sceptice: 
nu ar putea să găsească un punct ferm de la care să pornească deductia liniară a 
formelor sale. Gândirea speculativă, pe de altă parte, are drept scop tocmai 
determinarea tuturor formelor ideii fără recurs la nimic exterior; prin urmare, 
gândirea trebuie să se justifice pe sine pornind de la absenţa oricărei determinatii 
arbitrar fixate — ceea ce se şi petrece în logica lui Hegel, această absenţă a oricărei 
determinatii fiind chiar fiinţa, sau, din punct de vedere logic, constatarea pe care „o 
face” gândirea că trebuie să pornească de la ea însăşi (punerea fiinţei ca formă a tot 
cea ce este, fata de punerea neantului, aşa cum fac sofiştii sau scepticii), adică, din 
punctul de vedere al conținutului, de la absenţa oricărei determinatii (nimicul). 
Ceea ce înseamnă că circularitatea este stabilirea determinatiilor ideii fără a 
privilegia pe vreuna dintre ele prin recursul numai la idee, adică prin recursul 
exclusiv la raportarea sau mărginirea cu sine a gândirii. Aceasta este, într-o primă 
formă, semnificaţia cercului speculativ. 

În primul rând, faţă de circularitatea vicioasă, circularitatea speculativă nu 
presupune mişcarea infinită. În cazul celei vicioase, întemeierea unui sistem printr- 
o determinatie care se află dedusă ulterior în acel sistem duce la o mişcare infinită, 
de permanentă căutare a temeiului. Aici este importantă diferenţa pe care o face 
Hegel între infinitul cantitativ şi cel calitativ”. Fiecare dintre determinatiile ideii 
închide în sine toată ideea, o parcurge, deci are caracteristica totalitatii sau a 
infinitatii calitative. Mai exact, este ideea determinată într-un anume fel (deci 
calitativ). Acum, în logică, determinatia ideii trebuie să se realizeze sub toate 
aspectele acesteia. Aceasta nu înseamnă, însă, că prin toate se înţelege un anume 
număr de determinatii: numărarea categoriilor ideii este irelevantă, deoarece 
presupune o determinare numerică, cantitativă, a totalitatii ideii. Or, totalitatea ideii 
nu este una cantitativă, care să includă un număr anume de determinatii. Deci, a 
număra categoriile logicii hegeliene înseamnă a reduce totalitatea ideii logice la 
una dintre determinatiile sale, şi anume la cea cantitativă, numerică. Ideea nu 
include un număr de determinatii, pentru că aceasta presupune că fiecare 
determinatie a ideii este un unul; ceea ce nu este cazul, de vreme ce fiecare 
determinatie a ideii o include pe cea anterioară. Astfel, dacă se are strict în vedere 
marea triadă fiinta-esenta-concept, acestea nu sunt trei determinatii, ca şi cum 
fiecare ar fi un unul izolat care se adună cu celelalte. Relaţia dintre ele este de 
dezvoltare, nu de alăturare care să permită numărarea. Acelaşi lucru este valabil şi 


% Denise Souche-Dagues, op. cit., p. 26. Discutia despre infinitatea cantitativă apare la Hegel 
în Știința logicii, ed. cit., p. 213 şi urm. 

pentru celelalte categorii ale logicii hegeliene. Acum, circularitatea vicioasă 
înseamnă repetarea aceleiaşi mişcări de un număr infinit de ori. Circularitatea 
speculativă nu presupune nicio repetiţie, ci doar o circumscriere a ideii sub un 
anume aspect, precum şi o circumscriere sau cuprindere a tuturor“ aspectelor ideii 
în forma ei cea mai proprie (ideea absolută). 

În al doilea rând, ideea circularitatii logicii se vădeşte prin raportul care se 
stabileşte între mijlocire şi nemijlocire. Dezvoltarea ideii porneşte de la 
nemijlocirea absolută: fiinţa. Aceasta trece în nimic, iar apoi urmează conceptul 
lor, devenirea care, din punct de vedere constructiv, nu are încă forma medierii, 
dar, din punct de vedere structural, este o primă afirmare a medierii (adică a formei 
de tip silogistic). Apoi, devenirea este iar pusă ca nemijlocire: fiinţa determinată; şi 
procesul se reia. Ceea ce are două consecințe importante cu privire la natura 
circularitatii speculative: ideea revine mereu de la mijlocire la nemijlocire, până la 
momentul în care procesul logic se încheie şi punerea ideii (determinate într-un 
anume fel) ca nemijlocire înseamnă ieşirea ei în natură”!. Mai exact, dacă, de pildă, 
punerea devenirii ca nemijlocire nu conduce la părăsirea nivelului logic”, punerea 
ideii absolute ca nemijlocire duce la ieşirea acesteia în natură”. Hegel numeşte 
această trecere — este vorba despre conceptul hegelian de trecere, adică dispariție 
nemijlocită în altul (vezi şi prezenta lucrare, capitolul al doilea, paragraful al 
doilea) — „începutul unei alte sfere şi stiinte”**. A doua conscinta importantă este 
aceea că ideea revine mereu la formele ei, conceptul, diviziunea originară şi sinteza 
absolută; ceea ce înseamnă că fiecare trecere de la o triadă la alta este o reinstituire 
a acestor forme; aceasta revine la a spune că există o circularitate formală a logicii 
hegeliene, de vreme ce, pe fiecare treaptă, se realizează o revenire la formele 
respective. Acest lucru nu se petrece, de pildă, în logica clasică (interpretată 
speculativ). Astfel, diferenţa dintre noţiune, judecată şi silogism, pe de o parte, şi 
concept, diviziune originară şi sinteză absolută, pe de altă parte, este că de la 
silogism nu se revine niciodată la nemijlocirea noţiunii, chiar dacă o interpretare 
speculativă a acestor forme pune în evidenţă legătura dintre ele (noţiunea este 
nemijlocirea universalului abstract, judecata este reflexia în sine a acestei noțiuni 
prin care ea se determină ca esenţă, iar silogismul este întemeierea sau mijlocirea 
acestor momente ale noțiunii puse ca subiect sau ființă şi ale determinatiei puse ca 
esenţă). În logica speculativă, fiecare categorie-sinteză este pusă din nou ca 
nemijlocire, ceea ce echivalează cu o revenire a gândirii la forma sa iniţială, deci cu 
o circularitate. Acesta este, de fapt, conceptul circularitatii speculative, care este o 
circularitate formală. Aceasta în sensul că ideea revine mereu la forma sa, şi anume 
la forma medierii care, în final, se dovedeşte a fi exact ideea, adică forma logică 


30 Acest termen nu are sens cantitativ; este vorba, din nou, nu de a număra determinatiile ideii, 
ci de a le cuprinde, ca momente ale dezvoltării, în ideea absolută. 

3! Tesirea in natura înseamnă viaţă. Vezi şi Johann Eduard Erdmann, op. cit., p. 246. 

32 Ideea iese în altul, in ceva diferit în mod fundamental, in natură. Vezi şi ibidem, p. 251-252. 

3 G. W. F. Hegel, Enciclopedia ştiinţelor filosofice. Logica, ed. cit., p. 348. 

“4 Idem, Stiinta logicii., ed. cit., p. 844. 


190 Ştefan-Dominic Georgescu 


mediată în sine. Ceea ce dovedeşte, de fapt, că peste tot în logică este vorba numai 
despre idee dată sub diverse determinatii. Cu alte cuvinte, circularitatea înseamnă 
că ideea, determinată ca absolută, cuprinde toate momentele sale, cărora le-a stat ca 
temei nemijlocit şi prin care ea însăşi s-a întemeiat. Din acest punct de vedere, 
fiecare determinatie conceptuală se sprijină pe idee ca pe natura sa, dar este şi un 
temei pentru ideea absolută, de vreme ce aceasta din urmă este dedusă din fiecare 
dintre determinatiile sale. 


3. Deductia categoriilor 


Desi, printre exegeti, nu este general acceptată teza că în logica lui Hegel 
este vorba despre categorii”, totuşi conceptele întrebuințate de filosoful german au 
multe în comun cu cele aristotelice sau kantiene. De fapt, originea lor pare a fi tot 
în Sofistul lui Platon — genurile supreme —, dar înrudirea cu conceptele elaborate de 
Aristotel şi Kant nu poate fi contestată din mai multe motive. Astfel, categoriile 
realizează o unitate, sub diverse forme, a gândirii cu fiinţa, ceea ce corespunde, de 
altfel, tezei hegeliene privitoare la relația dintre conceptele obiective şi conceptele 
reflexiei. Diferenţa constă în faptul că Hegel le va considera pe acestea doar etape 
în cadrul aceleiaşi dezvoltări, criticând faptul că predecesorii săi le-au conceput în 
separatia lor. De altfel, categoria reprezintă conceptul de bază al noii ştiinţe a 
logicii, concept prin care se împlineşte intenţia kantiană de a elabora o logică în 
cadrul căreia nu se mai face referire doar la formele logicii tradiționale, şi anume 
noţiune, judecată şi silogism". Termenul german folosit este Denkbestimmungen, o 
traducere literală fiind aceea de „determinaţi ale gândirii” sau, ceva mai elegant în 
limba română, „determinaţii conceptuale”, care înseamnă determinatii de natura 
gândului. Este semnificativ faptul că Hegel nu utilizează termenul de origine 
greacă Kategorie; oricum, conceptul hegelian de determinatie conceptuală (care va 
fi folosit, in aceasta lucrare, ca sinonim al categoriei) are aspecte comune cu 
categoria aristotelică si kantiană, fără a se reduce la semnificaţia acestora’. 


R Eugène Fleischmann, în La science universelle ou la logique de Hegel., Plon, Paris, 1968, p. 28, 
consideră ca nu este vorba despre categorii, ci despre determinatii conceptuale. Gadamer, in op. cit., p. 227, 
apreciază că determinatiile conceptuale sunt acelaşi lucru cu categoriile, şi la fel face J. N. Findlay, în 
Hegel. A Re-Emanination, George Allen & Unwin Ltd., London, 1958, p. 151. William Maker, op. cit., p. 
273, consideră că termenul „categorie” este impropriu folosit în cazul logicii lui Hegel. Johann Eduard 
Erdmann, op. cit., p. 5, apreciază că este vorba numai despre o aproximare a ideii aristoteliciene de 
categorie. André Doz, in La logique de Hegel et les problèmes traditionnels de l’ontologie, Vrin, Paris, 
1987, p. 27, exprimă rezerve în ceea ce priveşte utilizarea acestui termen, atrăgând atenția că există 
diferente fata de Aristotel şi Kant; totuşi, autorul francez păstrează acest termen ca atare. Nicolai Hartmann, 
în Die Philosophie des deutschen Idealismus, Walter de Gruyter, Berlin, 1974, p. 363 şi urm., foloseşte 
sintagma de „categorii ale absolutului” pentru determinatiile conceptuale. 

3 Vezi şi Hans-Georg Gadamer, op. cit., p. 226. 

37 Cf, John Grier Hibben, Hegel’s Logic: An Essay in Interpretation, Batoche Books Limited, 
Ontario, Canada, 2000, p. 10. Hibben crede că, de fapt, categoria hegeliană înseamnă numai 
predicatie, ceea ce Hegel a respins în mai multe rânduri. Potrivit lui Johann Eduard Erdmann, op. cit., 
p. 6, categoriile sunt relaţii ale rațiunii, nu concepte ale intelectului, cum se petrece la Kant. 

Dincolo de a considera că filosofia lui Hegel este o metafizică a spiritului 
absolut, aşa cum au făcut multi interpreţi, aceasta poate fi considerată drept o 
tentativă de elaborare a unui sistem de categorii'5. Logica speculativă, care porneşte 
de la conceptul de categorie, nu mai este doar o logică formală în accepțiunea clasică 
a termenului. Dimpotrivă, în această logică speculativă categoriile nu sunt numai 
determinatii formale ale gândirii, ci concepte prin care realul este constituit, fiind 
puse în legătură cu conceptele pure ale reflexiei“? — pe care Kant le scosese afară din 
tabla categoriilor, considerându-le amfibolice. De fapt, aici Hegel pare că vrea să 
revină la vechea semnificaţie a formei aristotelice, aşa cum apare aceasta în 
Metafizica. În plus, caracteristic pentru deductia categoriilor este faptul că procesul 
de dezvoltare a ideii pure din logică nu face uz decât de concepte determinate şi de 
semnificaţia lor strict logică, fără a recurge — în afara unor adăugiri pe care Hegel le 
face ulterior, pe parcursul prelegerilor sale sau pentru a facilita accesul la tezele sale 
— la nimic care să tind de reprezentare, imaginaţie sau intuiţie“. Prin urmare, 
categoriile sau determinatiile conceptuale sunt strict de natura gândirii. Întrucât sunt 
concepte logice, categoriile sunt, în mod necesar, universale —, Hegel se înscrie aici 
în tradiţia aristotelică. Ceea ce înseamnă că ele au forma gândului, iar nu forma 
specificare mai exactă a conceptului luat în acceptiune generală. În plus, ordonarea 
acestor categorii este gradată, fiecare dintre ele aducând cu sine o determinare mai 
adecvată a întregului sistem; în plus, cu fiecare categorie sistemul creşte din punctul 
de vedere al completitudinii şi adevărului“. 

În primul rând, tentativa lui Hegel de a elabora o deducție a determinatiilor 
logice ale ideii porneşte de la convingerea că există posibilitatea unei reconstructii 
raționale a realului, a ceea ce este dat, în primă instanţă prin transformarea acestui 
dat în fapt al conştiinţei, sau fapt al experienței”. Faţă de determinatiile vechii 
metafizici, care erau luate ca absolut independente şi indiferente de orice subiect 
cunoscător, Hegel, urmându-l pe Kant, consideră că acestea ţin, în primul rând, de 
un subiect. De altfel, este vorba de determinatii obiective şi subiective luate in pura 
lor esentialitate, fără recurs la nicio alta determinatie (la fel ca mai sus, care să 


reevaluarea proiectului kantian al unei logici transcendentale*, atunci conceptele 


38 Terry Pinkard, Hegel’s Idealism and Hegel’s Logic, în Robert Stern (editor), G. W. F. Hegel. 
Critical Assessments, vol. III, Hegel’s Phenomenology of Spirit and Logic, Routledge, London, 1993, 
p. 479. 

3 Hans-Georg Gadamer, op. cit., p. 226. 

% John W. Burbidge, op. cit., p. 94. 

“| Errol E. Harris, An Interpretation of the Logic of Hegel, University Press of America, 
Lanham, 1983, p. 32-33. 

* Loc. cit. 

# Klaus Hartmann, op. cit., p. 244. 

4 Thomas E. Wartenberg, Hegel’s Idealism: The Logic of Conceptuality, în The Cambridge 
Companion to Hegel, Cambridge University Press, 1993, p. 114-115. 

celei dintâi trebuie să servească la determinarea a priori a obiectelor. Kant 
consideră însă că garanția caracterului obiectiv al categoriilor este dată de 
demonstraţia faptului că acestea reprezintă condiţii de posibilitate a experienţei. 
Hegel, pe de altă parte, are în vedere categoriile ca determinatii strict logice a căror 
necesitate — şi implicit obiectivitate — este dată de faptul că sunt condiții ale 
determinării ideii şi sub alte categorii: nimic nu poate lipsi din lanţul deductiv fără 
ca acesta să nu îşi piardă cu totul legitimitatea. Prin urmare, o categorie se 
stabileşte a priori, fără niciun fel de recurs la experiență sau la posibilitatea 
acesteia“. Dacă în primele două parti ale logicii, în teoria ființei şi teoria esenței, 
determinatiile conceptuale sau categoriile erau tot atâtea condiţii pentru ca gândirea 
să poată reflecta asupra obiectului său (dat fie nemijlocit, ca ființă, fie reflectat, ca 
esență), acum, în teoria conceptului, sunt expuse determinatiile conceptuale in 
calitate de condiţii de posibilitate pentru ca gândirea să poată reflecta nu asupra 
obiectelor ei, ci asupra propriului ei mod de exercitare, adică asupra propriilor sale 
categorii, expuse în primele două secțiuni“. În plus, ceea ce îl desparte pe Hegel de 
Kant, în această privinţă, este faptul că celebrul său predecesor plasează conceptele 
în spaţiul subiectivitatii şi le lipseşte pe acestea de dimensiunea lor obiectivă”. 
Astfel, sensul pe care Kant îl dă conceptului nu este acela de entitate care tine de 
spaţiul logic, ci de entitate mentală, cu oarecare nuanţe subiective, dacă nu chiar 
psihologizante, în sensul că determinatiile la care se referă par a fi, de fapt, stări 
mentale ale unui subiect“; în acest context, Kant operează la un nivel pe care 
Hegel l-ar vedea ca ţinând de logica subiectivă, deci lipsit de obiectivitate. In al 
doilea rand, determinatiile conceptuale sau categoriile sunt elementele prin care 
reconstrucţia datului este realizată, dar, din nou, în pura sa esentialitate. Toate 
acestea trebuie integrate într-un sistem care să dea seama de real, să-l reproducă pe 
baza unei scheme”. O astfel de schemă se bazează pe ideea că toate determinatiile — 
ale experienței, ştiinţei, religiei, filosofiei etc. — pot fi reduse la propria lor 
esentialitate şi revendicate de logică. Evident, odată eliberate de orice element 
străin de gândire, aceste determinatii urmează a fi integrate într-un sistem care, 
evident, nu mai trebuie să răspundă niciunei exigente exterioare, ci numai exigentei 
interioare de a fi consistent cu sine însuşi. Cu alte cuvinte, Hegel nu este preocupat 
de faptul că logica sa se poate aplica sau nu la ceva, atâta vreme cât ea satisface 


“5 Terry Pinkard, op. cit., p. 481. Pinkard consideră că semnificaţia principală a categoriilor 
este una transcendentală, apropiindu-l prea mult pe Hegel de Kant. 

“ Ibidem, p. 484. 

“7 Thomas E. Wartenberg, op. cit., p. 115. 

48 Thomas E. Wartenberg, op. cit., p. 116. 

“ Klaus Hartmann, op. cit., p. 244. Ideea unei logici dialectico-speculative ca sistem al 
determinatiilor care reproduc realul se regăseşte şi la Alexandru Surdu, Introducere, în Ludwig 
Wittgenstein, op. cit. Vezi şi prezenta lucrare, Capitolul I, p. 18, nota 1. 

°° Klaus Hartmann, op. cit., p. 245. 

spiritului din cele logice. Aici se va regăsi teza obiectivării ideii şi a determinatiilor 
acesteia asupra căreia vom insista în paragraful care urmează. Revenind, trebuie 
spus că logica lui Hegel, luată în accepțiunea de teorie a categoriilor, are în vedere 
punerea în evidență a relațiilor care se stabilesc între aceste determinatii ale 
conceptului, în vederea reconstruirii sau reproducerii realului“!. Evident, această 
reconstrucţie trebuie să tina cont de experienţă, ştiinţă, intuiție, sensibilitate, dar nu 
întrucât acestea ar fi ceva gata fixat care poate furniza criterii de acceptabilitate 
pentru sistemul conceptual; dimpotrivă, determinatiile de acest fel trebuie puse in 
acord cu acelea ale conceptului, arătându-se cum anume ele pot fi integrate în 
sistemul filosofiei pornind de la cele logice. Pe scurt, trebuie pus în evidență modul 
în care realul se adecvează la idee sau, viceversa, modul în care ideea se 
concretizează în realitate. 

Trebuie, deci, avute în vedere două aspecte: primul, faptul că Hegel îşi 
întemeiază proiectul de deducție a categoriilor pe ideea unităţii dintre ființă şi 
gândire; al doilea, că semnificaţia pe care o dă conceptului de categorie — sau 
determinatie conceptuală — este nu numai una logică, ci şi apropiată de ontologie. 
Ceea ce, de altfel, pentru Hegel nu era dificil de făcut, de vreme ce el identifică 
aceste două discipline filosofice. În acest context, pe de o parte, determinatiile 
conceptuale (categoriile) vor fi considerate ca dezvoltându-se din interior, din 
conceptul abstract al fiinţei, ca puncte de vedere sau poziţii ale gândirii care câştigă 
şi o dimensiune constructivă, ontologică”. În al doilea rând, urmând maniera 
aristotelică de a caracteriza categoriile — ca moduri în care ființa se spune —, Hegel 
va considera că fiecare categorie este un mod în care fiinţa se adecveaza la gândire. 
Aceasta în sensul că orice tentativă de a gândi ființa, de a o determina se 
înfăptuieşte sub forma unei anume categorii, fiind, în acelaşi timp, şi o determinare 
a ființei, dar şi o depăşire a caracterului imediat al acesteia. Deci, pentru gândire, 
fiecare moment al său va fi avut in vedere în sensul unei coincidente cu ființa sau 
în sensul unei determinări a fiinţei plasată într-un sistem al determinatiilor care are 
ca finalitate completa determinare a fiinţei, pusă inițial ca nemediată. Deci, fiecare 
categorie dedusă în cadrul sistemului logic va reprezenta un mod al identităţii 
dintre gândire şi ființă”. Totuşi, există o excepție: identitatea gândirii cu fiinţa nu 
este pusă ca presupozitie la începutul logicii. Astfel, începutul care nu are 
caracterul de presupozitie nu asertează nici identitatea şi nici diferenţa dintre 
gândire şi ființă, ci numai faptul că nici identitatea şi nici diferenţa nu pot fi luate 
ca presupozitie. Acesta este caracterul nedeterminat al fiinţei, la care se referă 
Hegel. De aici porneşte deductia categoriilor, care sunt determinări succesive ale 
acestei unități a gândirii cu ființa. Statutul acestora trebuie, însă abordat cu 
prudență, categoriile sau determinatiile conceptuale nefiind raportate la vreun 
obiect exterior lor; dacă Hegel ar fi procedat astfel, el ar fi revenit la modelul 


>! Loc cit. 
» Ibidem, p. 247. 
3 Loc. cit. 

gândirii comune, care ia obiectele ca date, în prealabil, în intuiţie. Prin urmare, 
sistemul categoriilor nu poate fi considerat ca stand pentru ceva exterior sieşi“”. Cu 
alte cuvinte, spre deosebire de conceptele altor tipuri de logică, categoriile nu se 
referă sau nu descriu ceva din afara lor. lar aceasta nici în sens ontologic, adică nu 
sunt determinatii ale obiectului în sine care să fie indiferente față de subiect, dar 
nici în sensul logicii transcendentale, ca determinatii care să aparțină numai 
intelectului şi să nu aibă nimic în comun cu lucrul în sine”. În mod sigur însă, nu 
este vorba despre categorii ca forme goale, mai cu seamă că una dintre pretenţiile 
cele mai importante ale lui Hegel este aceea că el nu intenționează să accepte ideea 
că logica este doar un sistem al gândirii considerată ca formă goală care se aplică în 
mod exterior obiectului“. Totuşi, categoriile logicii hegeliene sunt lipsite de 
conținutul care ar trebui să le umple din exterior. Această manieră oarecum neclară 
de explicare a naturii categoriilor ascunde, de fapt, tot teza potrivit căreia, în logică, 
gândirea are de-a face numai cu sine; prin urmare, categoriile nu sunt decât moduri 
prin care gândirea se determină pe sine”. 


* William Maker, op. cit., p. 273. 

55 Ibidem, p. 174. 

5 G. W. F. Hegel, Stiinta logicii, ed. cit., p. 26. 

57 William Maker, op. cit., p. 274. Autorul american apreciază că aceste categorii sunt 
categorii pure ale gândirii şi că Hegel nu ia în considerare tentatia gândirii comune de a considera ca 
acestea trebuie aplicate la un obiect exterior. 

Abstract: Charles Sanders Peirce was influenced by Schiller and Kant in elaborating his 
theory of categories, and he followed a path starting from a combinatorial game to the discovery ofa 
logical necessity that reigns over the trichotomy of conceptions. This approach gradually distanced 
Peirce’s views on logic from those of Kant, as he criticised dogmatism and transcendentalism and 
concluded that a deduction of categories is not necessary. Giving up introspection, Peirce investigated 
hypothesis, induction, abstraction, generalization, impression and intuition as processes needed for 
inquiring into the categories. In the end, he found three universal and necessary conceptions — the 
reference to a ground (quality), the reference to a correlate (relation), and the reference to an 
interpretant (representation) — between the unity of being and the manifold of substance. After Peirce 
defined phenomenology, or phaneroscopy, the three categories were invariably named firstness, 
secondness and thirdness. 

Primul loc in care Peirce pare a încerca o abordare in diferite moduri — 
psihologic, logic, metafizic, teleologic şi epistemologic — a categoriilor îl găsim in 
carnetul sau de meditatii intime, Private Thoughts principally on the conduct of 
life”, unde apare într-o însemnare din anul 1857 următoarea schemă lipsită de orice 
comentariu: 


EU Raţiune Bine Iubire Unitate Realitate  Permanenţă 
Facultate Luptă de Ordine 
Suflet TU Afectiune Frumos Iubire Totalitate Limitatie  Cauzalitate 
Impuls Iubire de Om 
EL  Senzaţie Adevăr Iubire Pluralitate Negatie Comunitate 
Speranta de Lume 


! Cercetător ştiinţific gr. III, Institutul de Filosofie şi Psihologie „Constantin Rădulescu- 
Motru” al Academiei Române, Bucureşti. 

? MS 55; apud. W1, p. 4. Sigla W 1 se referă la Writings of Charles Sanders Peirce: a 
cronological edition, vol. 1, edited by Max H. Fisch, Christian J. W. Kloesel and Nathan Houser, 
Bloomington, Indiana University Press, 1982. Sigla CP se refera la The Collected Papers of Charles 
Sanders Peirce, 8 vols., ed. by C. Hartshorne and P. Weiss (vols. 1-6) and A. W. Burks (vols. 7, 8), 
Cambridge, Mass., Harvard University Press, 1931-1958; cifrele indică numărul volumului şi al 
paragrafului. Sigla MS se referă la manuscrisele lui C. S. Peirce. 

În acest loc apar pentru întâia dată şi categoriile kantiene, care în această 
primă etapă sunt grupate după „protocategoriile” schilleriene (EU, TU, EL). 

Primul lucru care ne atrage atenţia este absenţa celor trei categorii ale modalității 
— posibilitate/imposibilitate, existenta/non-existenta, necesitate/contingență —, ceea ce 
ar putea indica faptul că Peirce începuse deja să pună la îndoială tabla categoriilor 
kantiene, decelând, probabil, o redundanta suspectă între posibilitate şi contingenta sau 
între imposibilitate şi non-existenta. 

Urmărind cele trei clase de categorii preluate de la Kant, mai putem observa 
că Peirce este de acord cu Kant în privinţa categoriilor cantității şi calităţii, 
considerând Totalitatea ca produs al combinării Relatiei şi Negatiei. Kant remarca 
în Critica rațiunii pure că cea de-a treia categorie din fiecare dintre cele patru clase 
de categorii rezultă din combinarea celei de-a doua cu prima. Peirce reia această 
idee când îşi concepe propria triadă, ridicând treptat remarca lui Kant la rangul de 
principiu fundamental care defineşte natura însăşi a categoriilor. 

Peirce se opune lui Kant în privința categoriilor Relatiei. Suprimă din aceasta 
clasă, în primul rând, forma dihotomică a prezenței categoriilor. Dihotomia 
Inerenta şi Subzistenta, reluată de Kant şi sub forma substantia et accidens, este 
păstrată sub forma categoriei de Permanentaé. Dihotomia Cauzalitate şi Dependenţă 
(cauză şi efect) este redusă la Cauzalitate. De asemenea, observăm că poziţia a treia 
este rezervată Cauzalitatii, iar nu Comunităţii. Raționamentul schimbării poziţiei nu 
este clar, dar ar putea să aibă legătură cu ideea determinismului, asupra căreia 
Peirce era aplecat în aceeaşi perioadă. 

La fel de neclară rămâne asocierea Unităţii, Realitatii şi Permanentei cu EU, 
şi a Pluralitatii, Negatiei şi Comunităţii cu EL. Este clar însă că la Schiller cele 
două domenii sunt diametral opuse, prin urmare ar rezulta că primele categorii 
aparțin ordinului formal unificator, iar celelalte ordinului material diversificator. 

Această primă etapă de analiză combinatorică a categoriilor kantiene (după 
triada schilleriană) îi oferă lui Peirce prilejul de a instaura un primat epistemologie 
asupra consideratiilor metafizice şi psihologice, pregătind o primă cotitură 
importantă în descoperirea categoriilor. 

O altă încercare de combinare a categoriilor o întâlnim într-un mic pasaj 
dintr-un manuscris intitulat New Names and Symbols for Kant’s Categories (21 mai 
1859). Putem observa, aici, o adevărată răsturnare a tablei kantiene. Întâi de toate 
este semnificativă modificarea numelor a trei dintre cele patru clase de categorii. 
Cantitatea este înlocuită cu Lucrul (poate chiar după o sugestie a lui Kant din 
Critica raţiunii pure, B 114). De altfel, Peirce va mai critica noțiunea de cantitate, 
spunând că ea merită la fel de bine şi numele de calitate“. Relaţia devine 
Dependenţă, încercând prin aceasta să pună la îndoială caracterul dihotomic al 
celor trei categorii ce aparţin respectivei clase kantiene. Faptul înlocuieşte 


3Apud M. G. Murphey, The development of Peirce's philosophy, Indianapolis/Cambridge, 
Hackett Publishing Company, 1993, p. 34. 
“W 1, p. 251-253. 

Modalitatea, vehiculând mai bine gradul de realitate al judecăților, evaluat de cele 
trei categorii — Posibilitate, Actualitate şi Necesitate şi aici dispare prezentarea 
dihotomică kantiană). Peirce modifică, de asemenea, succesiunea ultimelor trei 
triade categoriale. 

În această etapă de combinare a categoriilor, ele sunt grupate după trei stadii 
conceptuale: Simplicitate, Pozitivitate şi Perfectiune. Nu este sigur de unde a 
preluat Peirce aceste trei stadii. E posibil chiar sa fi fost influentat de textul lui 
Kant, dar nu e exclusă influența lecturilor din Hegel, Aristotel ş.a. 

Putem să ne facem totuşi o imagine aproximativă despre semnificaţia celor 
trei stadii. Legătura dintre simplicitate şi negatie este bazată chiar pe menţiunea din 
manuscrisul lui Peirce, care a însoțit şi apoi a şters numele acestui stadiu: Nulitate 
(Nullity). De asemenea, adjectivul null este utilizat in diverse locuri pentru a 
califica primul stadiu”. Categoria unităţii şi cea a cantităţii sunt definite ca 
“negative of number”, respectiv “negative of dependence”. Stadiul nul al Calităţii 
este definit ca fiind acea calitate care nu există ca şi calitate pozitivă, este o calitate 
non predicată, pură, simplă calitate“. 

Stadiul simplicitatii sau nulitatii este deci cel al unei abstractizări virtuale. 
Deducem de aici că nulitatea indică o stare de non-concretizare care se aplică 
tuturor categoriilor de la acest nivel. Legătura dintre acest stadiu şi categoria 
negatiei este oarecum privilegiată fata de celelalte categorii aşa-zis simple, 
deoarece negația aparţine clasei calităţii şi o putem considera în spirit aristotelician, 
după care toate categoriile sunt calităţi sau predicamente. Această legătură 
privilegiată cu stadiile o putem regăsi şi în celelalte categorii ale calității. 


este numit şi stadiul lui „mai mult sau mai puţin”, aşa cum apare în definiția 
afirmației sau a cauzalității. Este stadiul materiei, al echilibrului variabil 
caracteristic întregii experienţe. Este mediul dintre două extreme. 

Stadiului perfecțiunii îi corespunde dintre toate categoriile calității Infinitatea 
(Infinity), care înlocuieşte limitatia kantiană. Diferenţa dintre negatie şi limitatie la 
Kant ţinea de diferenţa dintre cele două propoziţii: 

„Sufletul nu este muritor.” 

„Sufletul este non-muritor.” 

În primul caz negația exclude sufletul din sfera extensiei predicatului 
muritor, iar în cel de-al doilea caz sufletul aparține sferei infinite care se găseşte în 
afara predicatului muritor”. Pentru Peirce este uşor de înţeles că infinitatea 
reprezintă stadiul perfect al unei calităţi, ceea ce nu e cazul limitaţiei. El pare a 


5 
W 1, p. 38. 
* WMS 12; MS 921.48, apud A. De Tienne, L 'analytique de la répresentation chez Peirce: la 
genese de la theorie des categories, Bruxelles, Facultés universitaires Saint-Louis, 1996, p. 53. 
7 Kant A72, B97; CP 2.376, 2.379, 2.381. 

defini limitatia ca inversul unei calităţi pozitive (realitate sau afirmaţie), in timp ce 
infinitatea este prezentată ca inversul negatiei acestei calităţi. Or, pentru Peirce, 
inversul unei calități pozitive realizate face parte din aceeaşi calitate, de unde 
limitatia se confundă cu a doua categorie a calităţii, marcată de pecetea lui „mai 
mult sau mai puțin”. Infinitatea este în acest caz mai potrivită pentru a caracteriza 
al treilea stadiuf. 

În ce fel se ajunge de la primul stadiu la al treilea stadiu sau cum se combină 
stadiile 1 şi 2 ca să rezulte al 3-lea? Pentru a răspunde la această întrebare, putem 
compara modul în care apare această combinare la Kant şi la Peirce. Ne putem, de 
asemenea, aminti cazul triadei EU, TU, EL, unde am constatat că TU nu se reduce 
la simpla conjunctie dintre EU şi EL. 

Kant, în Critica rațiunii pure, expune o concepţie teleologică care poate fi 
constatată şi la Peirce, când la sfârşitul lui 1857 asocia pe EU ideilor abstracte, pe 
EL percepţiei concrete, iar pe TU rezultatului întâlnirii lor în gândire. În Critica 
rațiunii pure, Kant se referă, de asemenea, la relația dintre categoriile calităţii. 
Putem observa şi aici o posibilă asemănare cu concepţia despre stadiu a lui Peirce, 
în felul în care este prezentată relația dintre negatie şi realitate (afirmaţie, la 
Peirce). Gradatia categorială de la Peirce poate fi regăsită, la Kant, prin folosirea 
noţiunii de guantum. La Kant însă, combinarea categoriilor are un aspect de 
amestec. La Peirce dimpotrivă, nu este permis amestecul. Dintr-un „amestec” între 
negativ şi afirmativ, de exemplu, nu ar putea rezulta infinitul, ci doar o modificare 
în distribuția lui „mai mult sau mai puţin”. Simplicitatea denotă absenţa oricărei 
experiențe, în timp ce Perfectiunea denotă o experienţă saturată de ea însăşi într-o 
asemenea măsură încât este de nerealizat. Deşi diametral opuse, simplicitatea şi 
perfecțiunea prin acest refuz al realului / realizatului / experienţei se aseamănă. 

Care este însă legătura dintre cele trei stadii — Simplicitate, Posibilitate şi 
Perfectiune — şi protocategoriile pronominale EU, TU, EL? 

Autori precum Murphey’, care au neglijat influenta lui Schiller asupra lui 
Peirce, au luat în considerare aceeaşi sursă — Kant — pentru elaborarea triadei 
categoriale la Peirce şi au asociat în final Simplicitatea cu EL, Posibilitatea cu TU 
şi Perfectiunea cu EU. În acest caz, singura problemă care rămâne este aceea de a 
studia doar modificările care au intervenit în schemele lui Peirce, în care acesta a 
încercat o analiză combinatorică a categoriilor kantiene. Putem remarca astfel că, în 
schema din 1857'°, lui EU sau Simplicitatii îi sunt asociate categoriile de Unitate, 
Realitate şi Permanenţă. Dintre acestea, doar categoria de Unitate se va regăsi pe 
aceeaşi poziţie în schema din 1859, Realitatea va fi asociată cu Pozitivitatea, iar 
Permanenta cu Perfectiunea ş.a.m.d. 


8 
W 1, p. 41-43. 
” M. G. Murphey, The development of Peirce’s philosophy, Cambridge, Mass., Harvard 
University Press, 1961. 
OW 1, p. 4. 


Evoluţia concepției lui Charles Sanders Peirce despre teoria categoriilor 199 


De Tienne!" este însă de părere că cele două triade nu trebuie să fie confundate. 
Acceptând echivalenta stadiuztriadă pronominală, apar într-adevăr probleme în ce 
priveşte combinarea categoriilor. 

În prima etapă, Peirce a pus accentul pe TU ca rezultat al combinării dintre 
TU şi EL, în timp ce în a doua etapă accentul este pus pe Perfectiune, ca rezultat al 
combinării dintre Simplicitate şi Pozitivitate. Trebuie să acceptăm că resortul celor 
două tipuri de combinări este diferit, deoarece orice încercare de echivalare (fie a 
lui EU cu Simplicitatea, fie a lui EU cu Perfectiunea ş.a.m.d.) face imposibilă orice 
logică în combinarea categoriilor. Diferenţa dintre cele două triade transpare însă 
chiar din textele lui Peirce, din faptul că el însuşi a încercat să le armonizeze”?. 
Încercarea este prețioasă întrucât, odată cu aceasta, a încercat să descopere 
condiţiile creaţiei. 

Iniţial, Peirce priveşte cele trei categorii EU, TU, EL ca lumi complet 
diferite, luându-şi tot felul de precautii în legătură cu modul în care poate fi 
modificată conştiinţa. Textul I, ZT and THOU: A Book giving Instruction in some of 
the Elements of Thought, este revelator in acest sens”. 

Pe parcurs însă, interesul lui Peirce se îndreaptă tocmai spre posibilitatea 
modificării conştiinţei. Mai precis, caută o inlantuire de concepţii elementare care 
să explice modul în care lumea abstractiilor (EU, Perfectiunea) şi lumea diversului 
sensibil (EL, Simplicitate) pot ajunge să se actualizeze într-o reprezentare în cadrul 
unei conştiinţe (TU, Pozitivitatea). Este, într-un fel, problema formării judecăților 
sintetice. 

O încercare complexă de stabilire a relațiilor dintre cele două triade o întâlnim 
într-o diagramă datată iunie, 1859. Explicaţia din An essay on the Limits of Religion!" 
se reduce însă în mare parte doar la posibilitatea de cunoaştere a infinitului. 

În The modus of IT !5, Peirce meditează asupra unui principiu care să permită 
combinarea dintre EU şi EL pentru a-l produce pe TU. Pentru început, principiul 
descoperit este revelaţia (revelation)'€. Peirce încearcă să demonstreze că lumea 
sensibilă, brută, pentru a penetra conştiinţa, trebuie să se releve prin intermediul 
unei abstracții. Distinge trei tipuri de revelații abstracte, dintre care doar cea de 
dependenţă interesează. Dar pentru a ajunge la dependenţă, trebuie ca revelația 
simplă sau nulă şi cea de arbitraritate temporală să se unească în revelaţia perfectă, 
cea a existenţei absolute. Existenţa absolută se divide, la rândul ei, în trei stadii, 
dintre care nulul (posibilitatea) şi perfectul (necesitatea) trebuie să se unească 
pentru a da pozitivul (actualitatea) care ne interesează. La rândul lui, fiecare stadiu 
perfect se subdivide în trei stadii. 


' A. De Tienne, op. cit., p. 67. 

12 J. H, Esposito, Evolutionary metaphysics: the development of Peirce’s theory of categories, 
Athens, Ohio University Press, 1980, p. 13. 

'5W 1, pp. 45sq. 

14 W 1, pp. 37-40. 

15 W 1, pp. 47 sq. 

16 W 1,p.47. 

Acest joc combinatoric al concepţiilor este strâns legat de un procedeu de 
recurenţă care îi permite lui Peirce să stabilească o inlantuire şi o ierarhie între 
triadele categoriale. Încercând să confere o coerență sistematică tablei categoriale 
kantiene (care nu are decât un caracter rapsodic, crede Peirce), Peirce tinde să 
descopere o necesitate logică ce prezidează trichotomizarea concepţiilor (0 
posibilă influenţă a lui Hegel)”. 

Un alt text în care Peirce îşi pune întrebări privitoare la gândire, senzaţii şi 
pasiuni sau privind modificarea conştiinţei este Analysis of Creation’. Ceea ce 
numea înainte revelaţie (revelation) devine creație (creation). Vocabularul este mai 
putin teologic (decât metafizic). În The modus of IT, mobilul principal al 
modificării cognitive consta în abstracție. Prin ea lua formă diversul sensibil, ea 
era cea care revela acest divers conştiinţei; în sfârşit, ea era cea care permitea o 
analiză recursivă. In Analysis of Creation, atenţia lui Peirce este concentrată asupra 
relaţiei dintre abstract şi divers, această relaţie fiind cea care creează modificarea 
conştiinţei, efectuând abstractia. Accedând la un statut autonom, ea devine obiect al 
analizei trichotomice recursive. 

Peirce încearcă, de asemenea, să abordeze geneza actului cognitiv în general, 
operând la un nivel cât mai abstract, cât mai îndepărtat de orice psihologism, şi 
expune o formulă abstractă, în chiar prima parte a studiului. 

Stadiul nul al modificării conştiinţei este diversul sensibil; stadiul perfect 
este abstractia. Peirce spune că cea care creează modificarea conştiinţei, făcând 
trecerea de la stadiul nul la stadiul perfect, este expresia. Stadiul nul al expresiei 
este limbajul, stadiul perfect este semnificația. Ele sunt combinate, prin 
regularizare (regulation), pentru a crea expresia. Expresia lipsită de orice 
semnificaţie este un limbaj brut, un suport material vid, un semn pe cale de a 
semnifica, un semn care nu este încă semn. Expresia realizată perfect este 
semnificaţia pură, esenţa ,,particulara” care face dintr-un obiect oarecare ceva ce 
poate fi recunoscut, detaşabil dintr-un fond comun şi anonim, din care face parte 
alături de alte obiecte. Această esenţă trebuie să fie exprimată într-un limbaj pentru 
a accede la conştiinţă. Limbajul este cel care permite semnificației (pure) să adopte 
o formă realizabilă. 

Condiţia legăturii dintre limbaj şi semnificaţie este regularizarea limbajului 
sau determinarea lui”. Regularizarea (Regulation) este procesul care face posibilă 
expresia, obligând limbajul să furnizeze materia adecvată pentru a materializa 
semnificația pură. De exemplu, dacă dorim să semnificăm pluralitatea, limbajul va 
trebui să furnizeze un mijloc adecvat pentru a exprima această idee în conştiinţă. 
Niciun obiect nu poate fi cunoscut fără a recurge la abstracţie şi nicio abstracție nu 
poate fi cunoscută dacă nu este materializată într-un obiect. Dacă nu ar exista un 


17 M. H. Fisch, Hegel and Peirce, în: Idem, Peirce, semiotic, and pragmatism, edited by 
K. L. Ketner and C. J. W. Kloesel, Bloomington, Indiana University Press, 1986, pp. 261-282. 

18 W 1, pp. 85sq. 

9 W 1, p. 86. 

mijloc de reprezentare a acestei abstracții, ea nu ar putea subzista: de aici, 
necesitatea determinării unui limbaj. 

Peirce a mai încercat să stabilească şi condiţiile succesive ale creaţiei. A 
stabilit o relaţie între actele şi subdiviziunile naturale, pe de o parte, gândirea- 
exprimarea-regularizarea-particularizarea-matematizarea-individualizarea, pe de altă 
parte, regnul-tipul-clasa-ordinul-genul-specia. Chiar dacă aceste legături nu sunt 
foarte convingătoare, este clar că o analiză a creaţiei, în viziunea sa, ne furnizează o 
clasificare ierarhizată a concepțiilor fundamentale, iar legătura pe care o propune 
între ele este genealogică. De aceea putem vorbi despre un proces ireversibil 
(susceptibil de normare): orice modificare a conştiinţei este efectul unei expresii, dar 
inversul nu este adevărat, multe expresii neajungând niciodată la conştiinţă. 

Toate aceste consideraţii au avut efect asupra concepţiei lui Peirce despre 
logică, care s-a detaşat treptat de concepția kantiană. Kant defineşte logica în două 
feluri: pe de o parte, ca o ştiinţă a priori a legilor necesare ale actelor de gândire, 
ale gândirii cu privire la obiecte în general sau ca ştiinţa utilizării corecte a 
intelectului şi a rațiunii, pe de altă parte, ca ştiinţă a formei pure a gândirii. 
Diferenţa dintre aceste definiţii este pusă în evidență de Peirce încă din 1865%. 
Prima definiție este psihologică, pentru că se referă la două facultăți şi la 
aptitudinile lor particulare, a doua este propriu-zis logică, pentru că ea consideră 
întreaga gândire ca un obiect formal şi este cea pe care Peirce o preferă. 

În altă ordine de idei, ceea ce caracterizează logica lui Kant este faptul că e 
deductivă. Este binecunoscută primordialitatea acordată de Kant silogismului 
deductiv in Barbara. În eseul său intitulat Die falsche Spitzfindigkeit der vier 
syllogistischen Figuren erwesen (1762), el a încercat să dovedească faptul că 
ultimele trei figuri ale silogismului sunt reductibile la prima, prin intermediul 
câtorva combinaţii de inferente imediate (conversii şi contrapoziţii) şi de o 
inferență de prima figură. Această concepție a fost reluată şi in Logica (Logik, 
1800), în care regula primei figuri (cu majora — propoziţie universală şi minora — o 
propoziţie afirmativă) este proclamată ca fiind singura care are valoare de lege 
pentru toate silogismele categorice în general. 

La această teză a aderat şi Peirce la început”, pentru ca apoi să o conteste. 
Consecința acestei adeziuni a fost faptul că i-a dat dreptate lui Kant cu privire la 
originea concepţiilor fundamentale care trebuie să se regăsească în formele de 
judecată (raţionament). Mai mult, dacă toate rationamentele valide se pot reduce la 
o inferenté deductivă, iar ceea ce compune o inferență este o inlantuire de 
predicate, atunci singura preocupare a logicii constă în a determina diferitele forme 
pe care o judecată o poate avea, în aşa fel încât să fie validă a priori, căci 
combinaţia acestor forme depinde de validitatea inlantuirii lor într-o inferenta, o 
validitate care poate fi întotdeauna controlată, verificând dacă inlantuirea 
examinată se poate reduce la forma Barbara. 


2 W 1, p. 164. 
”! În A Treatise on Metaphysics. 

Kant, spunând că întreaga cunoaştere este o inferență care se poate adapta 
formei silogistice în Barbara, punea şi o problemă privitoare la primele premise ale 
cunoaşterii. Toate judecatile ar putea fi interpretate ca şi concluzii deductive ale 
unui silogism, care depind deci de două premise, care la rândul lor trebuie să 
depindă de alte premise. Pentru a evita o regresie la infinit, ar trebui ca primele 
premise ale cunoaşterii să nu mai fie concluzii ale unor premise anterioare, ci să fie 
de o natură particulară. Singurul fundament al primelor premise ar fi, aşadar, în 
spirit. Peirce le-a numit pe acestea premise ancestrale sau adevăruri prime”. 

Urmându-i traseul gândirii până aici, Peirce părea în acord cu Kant, după 
care premisele originare sunt enunturi sintetice a priori, iar faptul că ajunge la o 
concluzie diametral opusă aceleia a lui Kant (adică transcendentalismului) se poate 
considera că s-ar datora unei defectuoase interpretări a tezei lui Kant. Aşa a făcut 
Murphey”, neglijând însă chiar premisele rationamentului lui Peirce”. Se poate 
însă observa o distantare, încă de la început, a lui Peirce fata de transcendentalismul lui 
Kant” (nu pe parcurs, datorită unui raţionament defectuos!). De altfel, Peirce 
menționează, chiar în A Treatise on Metaphysics”, dificultatea întâmpinată in 
posibilitatea de a gândi conceptele corespunzătoare stadiului perfecțiunii: 
Totalitate, Infinit, Influx, Necesitate. 

Prima şcoală de gândire împotriva căreia se ridică Peirce (ajungând apoi să 
critice deductia şi transcendentalismul) este dogmatismul, identificând (după Kant) 
dialectica ca pe un abuz al dogmatismului”. Peirce nu se referă însă la critica 
kantiană, ci la obiectul acestei critici. Peirce distinge trei specii de dialectică — 
dogmatică, psihologică şi logică — şi critică îndeosebi dialectica leibniziană 
(calificată ca dogmatică), care susține că întreaga cunoaştere, întreaga ştiinţă, pot fi 
deduse dintr-un ansamblu de premise majore care constituie ştiinţa metafizicii. 
Validitatea lor este întemeiată pe o autodependenţă (axiome). Sursa lor este 
Dumnezeu, iar noi le putem concepe pentru că anumite calități ale spiritului nostru 
participă la natura divină”. După ce se îndoiește chiar de statutul metafizicii ca 
ştiinţă, părerea lui Peirce este că, din ansamblul principiilor, nu poate fi dedus 
nimic, pentru că metafizica este o analiză a conceptelor, iar principiile sale sunt 
analitice. Or, toate ştiinţele sunt sintetice, deoarece judecatile lor asupra realității 
depăşesc subiectul printr-o predicatie. Rezultă că şi principiile prealabile ale 
ştiinţelor trebuie să fie sintetice (neputându-se deduce nimic din principiile 


2 W 1,p.64. 

3 M. G. Murphey, op. cit. 

4 W 1, pp. 8, 9. 

5 C.-O. Apel, From Kant to Peirce: the semiotical transformation of transcendental logic, în 
Kant’s theory of knowledge, edited by L. W. Beck, Dordrecht/Boston, D. Reidel Publishing 
Company, p. 23-37; C. B. Christensen, Peirce’s transformation of Kant, in ,,Revue of Metaphysics”, 
1994, 48, pp. 91-120. 

°° W 1, pp. 57sq. 

21 W 1, p. 65. 

°8 W 1, pp. 67sq. 

analitice ale metafizicii)””. Abuzul dialecticienilor dogmatici este deci acela de a 
acorda o prea mare putere primelor principii, conferindu-le un statut divin şi 
încercând să suspende critica. 

A doua şcoală împotriva căreia se ridică Peirce este aceea a transcendenta- 
lismului, definit nu atât ca un abuz al dogmatismului, cât al psihologismului“. 
Peirce încearcă să demonstreze că transcendentalul nu este necesar decât dacă 
folosirea corectă a raţiunii conduce la contradicții între principiile a priori (ceea ce 
afirma şi Kant la începutul capitolului consacrat antinomiilor raţiunii pure din 
Critica rațiunii pure). El refuză să creadă acest lucru, deoarece nu putem pune la 
îndoială principiile inferentiale ale rationamentului (silogistico-deductive). Daca 
apar contradictii, inseamna ca premisele sunt false: nu faptele in sine (care nu sunt 
nici adevarate, nici false), ci judecatile de observatie. Ceea ce implica faptul ca 
facultățile noastre de observaţie stau la originea falsitatii. Pentru Peirce, fiecare 
funcţie particulară a unei facultăţi corespunde predicatiei unei anumite concepții. 
Aşadar, în viziunea lui, ceea ce ar trebui să dovedească mai întâi transcendentalismul ar 
fi existența concepțiilor contradictorii. Peirce pare să spună că doar un spirit 
anormal poate avea concepţii contradictorii. Pe de altă parte, toate concepţiile a 
priori sunt simple fenomene. Ţinând seama de aceasta, premisele nu pot fi false. 

Concluzia finală a lui Peirce este că o deducție a categoriilor nu este 
necesară”. După el, deductia (kantiană) nu este necesară pentru că ea îşi propune 
să justifice ceea ce nu are nevoie să fie justificat, şi anume faptul că cunoaşterea 
noastră se referă efectiv la obiecte. Or, aceasta face parte în mod normal din 
conştiinţa noastră, din definiția ei naturală. Mai mult, deductia nu doar că nu e 
necesară, dar este şi imposibilă datorită regresiei la infinit. 

Obiectiile formulate de Peirce la adresa deductiei l-au condus spre 
prefigurarea unei convingeri potrivit căreia omul este dotat cu un instinct natural 
care îi permite să selectioneze rapid ipotezele cele mai fecunde în activitatea de 
elucidare a misterelor din univers“. 

În More on the Categories (4)*, Peirce porneşte de la o ipoteză universală 
pe care suntem constrânşi de fiecare dată să o acceptăm cu privire la o substanţă, şi 
anume că substanța este ceva care este. Această necesitate este prima lege a 
înţelegerii, iar produsul rezultatului ei este prima categorie”. 

Putem afla apoi prin inducţie că tot ceea ce este este de un anumit tip, căci 
dacă nu ar fi de un anume tip nu ar mai fi nevoie să presupunem că există. Se 
ajunge astfel la noțiunea de Calitate (Quality), care este a doua categorie şi prima în 


2° Metaphysics is the analysis of conceptions. All science is synthetical (predicates goes out 
of subject)” (W1, pp. 67sq). 

30 W 1, p. 65. 

31 WMS 52; MS 92112; apud A. De Tienne, op. cit., p. 95. 

32 CP, 5.515. 

3 W 1, pp. 331, 332. 

34 W 1, p. 331. În acest caz, Peirce consideră şi substanța categorie, idee la care va renunța 
ulterior; vezi infra. 

ordinea caracteristicilor (a ceea ce este). Altfel spus, ceea ce este trebuie să aibă un 
ground (temei) pentru a exista. 

Tot prin inducţie aflăm că de orice tip ar fi un lucru, el este cu privire la 
altceva. De aici deducem că o calitate este aspectul / exterioritatea unui lucru şi că 
nu ar putea să fie dacă nu ar exista nimic fără o astfel de calitate. Ajungem astfel la 
noţiunea de Relatie (Relation), care este a treia categorie şi a doua în ordinea 
caracteristicilor. Ceea ce este trebuie să aibă nu doar un ground pentru a exista, ci 
şi un obiect. De exemplu, pentru ca ceva să fie albastru, trebuie să fie ($1) ceva care 
nu este albastru, pentru că primul este albastru prin raportare la al doilea. Peirce 
mai precizează că o relaţie considerată în mod obiectiv este un fapt (fact), o relaţie 
în mod obiectiv pozitivă este acţiune (action), iar relaţia în mod obiectiv negativă 
este pasiune (passion / suffering)”. 

În fine, putem afla prin inducţie că tot ceea ce este de un anume tip prin 
comparaţie cu altceva este astfel pentru cineva. De aici putem face presupunerea că 
cineva/ceva face o comparaţie. Obtinem astfel noţiunea de Reprezentare 
(Representation), care constituie a patra categorie şi al treilea grad al caracteristici. 
Ceea ce este trebuie să aibă nu doar un ground şi un obiect, ci şi un subiect. De 
exemplu, culoarea albastră presupune nu doar şi ceva care nu este albastru, ci şi 
cuvântul care o exprimă sau, după cum am putea spune, care percepe distincția. O 
caracteristică de gradul al treilea aplicată unei substanțe presupune altele două şi 
fiecare dintre ele va avea o caracteristică de acelaşi grad care le presupune pe 
celelalte două. Ground-urile pot fi diferite sau pot coincide, tot aşa cum pot 
coincide şi cele trei substanţe. 

În More on the Categories (B)*°, Peirce porneşte de la ipoteza generală, care 
este dată în mod obişnuit cu referire la toate lucrurile, şi anume că există un 
substratum în raport cu care ele nu sunt decât fenomene / sau că există ceea ce este. 

Faptul că totul are o caracteristică sau alta este numit de Peirce prima mare 
Inductie. Pentru a explica această relaţie, spunem că tot ceea ce există trebuie să 
aibă un ground pentru a exista, adică trebuie să aibă calităţi (qualities) sau 
caracteristici (marks) în virtutea cărora sunt ceea ce sunt. Faptul că totul stă în 
relație cu ceva este numit de Peirce a doua mare Inductie. Pentru a explica aceasta, 
spunem că tot ce are un ground trebuie să aibă un obiect. Faptul că totul poate fi 
inteles/tradus prin ceva — adică ceva este capabil de o determinare încât să stea prin 
intermediul unui lucru — are o caracteristică ce corespunde într-o anumită măsură 
cu relația primului lucru cu ceva: este a treia mare Inductie. Reiese de aici că tot 
ceea ce este în relaţie cu un obiect trebuie să aibă un subiect care este cel care îl 
determină în raport cu obiectul său. 

Într-o altă variantă de descoperire a categoriilor, More on the Categories 
(C)°’, Peirce se referă in mod special la procesul de generalizare. Ipoteza de la care 
porneşte este tot a substanţei sau a ceea ce este. 


35 Loc. cit. 
6 W 1, pp. 332-334. 
37 Loc. cit. 

Faptul că tot ceea ce este este de un anumit tip — căci dacă nu ar fi de un 
anumit tip nu ar fi nevoie să presupunem că există — este considerat o generalizare 
a ceea ce îşi găseşte explicaţia fizică prin ipoteza că există, deşi este o generalizare 
care nu poate fi făcută decât în lumina teoriei substanţei. Astfel, această concepţie a 
Caracteristici interne sau a Calităţii (Quality) reprezintă o noua lege, şi anume că 
tot ceea ce există trebuie să aibă un ground sau o esență generală. Acest ground, la 
care se face referire pentru a fi ceva, devine, dacă este desprins de această referință, 
o formă pură sau idee. 

De orice tip ar fi ceva, este astfel în comparaţie cu altceva. Calitatea nu este 
decât exteriorul substanţei şi presupune, prin urmare, ceva lipsit de calitate. 
Această noțiune care apare ca Relatie (Relation) sau Act (Act) — după cum este 
privită, subiectiv sau obiectiv — este o a doua generalizare pe care ne indreptateste 
Calitatea să o facem. Ceea ce există trebuie nu doar să aibă un ground, ci şi, ca o 
consecinţă, un obiect. Acest obiect, privit abstract, este materia. 

În orice relație este ceva, este pentru un efect, cu un scop sau pentru o 
actualizare, dacă nimeni / nimic nu ar face o comparaţie, comparatia nu ar fi făcută. 
Această noţiune de reprezentare sau scop — după cum este interpretată ca logică sau 
reală — este a treia generalizare care îi urmează celei de Relatie / Relativitate 
(Relativity). Ceea ce este şi are un ground, întrucât are şi un obiect, va avea în al 
treilea rând un subiect. Acest subiect, despre care nu trebuie să presupunem că este 
o minte, deşi poate fi o reprezentare umană, nu este decât acel ceva pe care 
reprezentarea îl determină să se armonizeze în referinţa sa la obiect pe acel temei. 
Acest subiect este o abstracție pe care filosofii au neglijat-o foarte mult, spune 
Peirce. Ea va fi la originea a ceea ce Peirce va numi interpretant. 

În On the Method of Searching for the Categories"5, Peirce lărgeşte orizontul 
cercetării. Porneşte de la Substanţă (Multiplicitate) şi ajunge la Fiinţă (Unitate) prin 
concepțiile intermediare (Accidente) - Calitate, Relatie şi Reprezentare. De această 
dată, termenului „intuiţie” îi este preferat cel de „impresie”. 

Intuitia este un termen care, prin consensul filosofilor, înseamnă cognitie 
imediată; dar ce înseamnă cognitie imediată nu s-a stabilit. În sensul cel mai larg, 
înseamnă orice reprezentare mentală care nu îşi reprezintă obiectul reprezentând o 
altă reprezentare conştientă a acestuia; când între cunoaştere şi obiectul cunoaşterii 
nu intervine nicio altă reprezentare în conştiinţă. Din nefericire, în această definiție 
apare termenul conștiință care este la rândul lui echivoc. 

Prin urmare, accepțiunea cea mai larg răspândită a termenului care include 
caracterul prezentativ a tot ceea ce este în noi este de preferat. Interpretată în acest 
mod, cognitia imediată coincide cu ceea ce se mai numeşte şi fapt ultim; adică o 
premisă care nu este ea însăşi o concluzie, un constituent empiric al cunoaşterii 
care nu conține aspecte non-empirice, adică o impresie. Dacă există sau nu astfel de 
premise ultime este o întrebare dificilă, care echivalează cu întrebarea dacă granița 
conştiinţei este sau nu conştiinţa. Fie că se hotărăşte într-un fel, fie într-altul, 
folosirea cuvântului pentru a denota această graniță este legitimă. Nimeni nu poate 

însă şti ce este o impresie în sine; pentru că o diferenţă recunoscută între două 
impresii ar fi o diferenţă între ele prin comparație, care este cunoscută în mod 
imediat, şi nu între ele în sine. O impresie în sine ar fi o impresie 
incomprehensibilă, o senzaţie nediferentiata, cum e perceperea bătăilor inimii. 

Orice rol ar juca impresiile în cunoaştere, ele trebuie să fie reduse de către 
înțelegere la unitatea coerentei / consistentei (unity of consistency). Vorbind despre 
unitatea consistentei, Peirce face, fără îndoială, aluzie la ceea ce Kant numea 
unitatea sintetică a aperceptiei, dar îl urmează pe Hegel, care vorbeşte depre 
unitatea consisten{ei supra-personale*. 

Încă din etapa analizei combinatorice a categoriilor kantiene*’, Peirce şi-a dat 
seama că nu este vorba despre un catalog arbitrar al conceptelor fundamentale, ci, 
din contră, ele (categoriile) formează un ansamblu organic şi coerent în care fiecare 
ocupă un loc bine determinat. 

Şi-a dat seama că în procesul de creație în general, înşiruirea de creaţii din ce 
în ce mai elementare nu are reuşită, pentru că răspunsul se constituie în acest caz 
într-o serie de petitio principii. Pentru rezolvare, Peirce s-a referit întâi la o relaţie 
genealogică lineară care determină o ierahie a categoriilor. Cu timpul însă, şi-a 
clarificat ideea că trecerea de la conceptul de substanță la cel de ființă este 
graduală, vorbind despre o reducere a diversului la unitate prin instaurarea unei 
unități de coerență în sânul unei totalitati nediferentiate. Instaurarea acestei unități 
de coerenţă este, în concepţia lui Peirce, un proces ipotetic născut din jocul cu 
fantasmele („Play of Musement”)*'. Impresiile trebuie să fie combinate într-o 
formă determinată (nu printr-o agregare haotică). Acestă formă sau manieră de a 
combina impresiile este un element al cognitiei care nu este dat ca atare în 
impresiile combinate, ci este adăugat pentru a le reduce la unitatea dorită. Este un 
element adăugat ipotetic. Avem mai întâi o multiplicitate infinită de puncte ale 
impresiei pe circumferința conştiinţei. În al doilea rând, acestea sunt strânse în 
grupuri diferite de către concepţii / concepte (conception), iar acestea de către 
altele, până când o concepţie este universală şi le cuprinde pe toate. În al treilea 
rând, dacă această concepţie are o multiplicitate, este ea însăşi subordonată alteia şi 
tot aşa până când, în al patrulea rând, toate sunt subordonate unităţii coerente sau 
lui Eu gândesc, care este centrul conştiinţei. 

Impresia — în general sau ca atare — este ea însăşi, în virtutea generalitatii 
sale, nu o impresie, ci un concept (conception). Potrivit lui Peirce, ca şi Kant, 
cunoaşterea empirică este propozițională. Dar, în vreme ce Kant obține categoriile 
dintr-o clasificare a propozitiilor, Peirce obţine categoriile din analiza structurii 
paradigmatice a propoziției”. 


9 D, E. Buzzelli, The argument of Peirce's New list of categories, în „Transactions of the 
Charles S. Peirce Society”, 1972, 8:2, p. 64. 

“9 The modus of IT şi Analysis of Creation. 

“| J. Brent, Charles Sanders Peirce: a life, revised and enlarged edition, Bloomington and 
Indiana, Indiana University Press, 1998, p. 331. 

4 F, Michael, The deduction of categories in Peirce’s New list, în „Transactions of the 
Charles S. Peirce Society”, 1980, 16:3, p. 192. 

O impresie nu se percepe pe sine ca impresie. Este un sentiment nediferentiat 
al cărui caracter vag este sugerat, într-o oarecare măsură, de senzaţia de indispozitie 
fizică ce produce o stare melancolică fără a fi direct observabilă. Orice reflecţie 
aupra unei impresii, de vreme ce este un pas înspre a o aduce la unitatea coerentei, 
este, de asemenea, un concept. Prin urmare, a spune că ceva este un fapt ultim sau 
chiar că este prezent sau că este un fapt începe să treacă dincolo de faptul imediat 
în sine şi să devină o ipoteză. 

Predicatul unei astfel de propoziţii sau a ceea ce este prezent în general este 
un concept ipotetic, adică nu poate fi aplicat unui subiect fără ipoteză. Caracterul 
ipotetic al acestui predicat constă în faptul că impresia este privită subiectiv sau 
este gândită ca şi cum ar fi prezentă. Reflectia nu face nimic altceva decât să ne 
permită să diferentiem caracteristicile faptului de faptul însuşi. A spune că ,,A este 
imediat prezent” nu înseamnă decât a spune că lui A i se poate ataşa un predicat 
real sau verbal. Dar, cum acest predicat rămâne complet nedeterminat, ceea ce s-a 
spus despre A este o formă goală. Are forma unei ipoteze, fără materia ei; este 
începutul gândirii ipotetice. Această concepţie a prezentului imediat ca atare, care 
implică doar că A este subiectul unei propoziţii, nu un predicat (întrucât predicatele 
sunt cognitii imediate), este denumită de Peirce prin termenul de substanță. 

Trecerea de la conceptul de substanță la cel de ființă se face prin introducerea 
altor concepte printr-un proces de precizare / specificare / abstractizare. În viziunea lui 
Peirce, precizarea (precision) şi abstractizarea (abstraction) denumesc la început 
acelaşi proces şi se referă la un anumit tip de separație mentală, in care se acordă 
atenție unui punct şi se neglijează un altul. Acela care captează atenția este caracterizat 
ca delimitat, pus în evidenţă (prescinded), iar despre cel care a fost neglijat se va spune 
că s-a făcut abstracţie (abstracted). Atenţia este o concepţie precisă sau o supozitie a 
unui element al conştiinţei fără nicio supozitie pozitivă din afară. Atenţia este asociată 
cu abstractia hipostatică”, dar ea constituie, logic vorbind, începutul judecății 
perceptuale“. Pentru a pune in evidenţă caracterul specific al acestui proces în viziunea 
lui Peirce, el poate fi numit, cu un termen distinct, presciziune (prescission), termen 
uneori folosit şi ulterior preferat chiar de către Peirce”. 

Presciziunea presupune o distantare mai mare între membrii săi decât 
discriminarea, care nu este decât recunoaşterea diferenţei dintre prezenţa şi absenţa 
unui element al cognitiei, dar presupune o distincție mai slabă ca disocierea, care 
înseamnă a fi conştient de un lucru, fără a fi în mod necesar simultan conştient de 
un altul. Astfel, poate fi discriminat roşul de albastru, spaţiul de culoare şi culoarea 
de spaţiu, dar nu rosul de culoare. Se poate prescinda (prescind) roşul de albastru şi 


I, Jay Zeman, Peirce on abstraction, în „The Monist”, 1982, 65:2, p. 225. 

* D, E. Buzzelli, op.cit., p. 66. 

35 C. W. Spinks, în Peirce and triadomania: a walk in the semiotic wilderness, Berlin/New 
York, Mouton de Gruyer, 1991, p. 19sq., reface traseul presciziunii de la praecisio în sensul original, 
preluat de la Scotus, până la rolul pe care îl are în procesul semiotic din jocul cu fantasmele, preluat 
de la Peirce şi de Eco şi Kristeva. 

spaţiul de culoare, dar nu se poate prescinda culoarea de spaţiu şi nici roşul de 
culoare. Se poate disocia roşul de albastru, dar nu se pot disocia spaţiul de culoare, 
culoarea de spaţiu şi nici roşul de culoare. Un A poate fi discriminat sau disociat de 
B şi B poate fi separat de A în acelaşi mod. Presciziunea însă nu este reciprocă şi se 
va aplica conceptelor elementare (accidente, categorii). 

Conceptele elementare sunt întotdeauna ocazionate de experiență; adică sunt 
produse conform unei legi generale a cărei condiție este existența anumitor 
impresii. Un concept reduce la unitate impresiile, altfel nu ar fi decât o adăugire 
arbitrară la acestea din urmă, făcându-le astfel comprehensibile. Dacă impresiile ar 
putea fi concepute în mod clar în lipsa conceptului, nu ar fi nevoie de concept 
pentru a le reduce la unitate. Dar atenția este o concepție definită, prin urmare, 
impresiilor imediate nu li se poate acorda atenție cu neglijarea unui concept 
elementar care le reduce la unitate. Pe de altă parte, odată ce un astfel de concept a 
fost obținut, nu există niciun motiv ca premisele care l-au ocazionat să nu fie 
neglijate; prin urmare, conceptul explicator poate face abstracție de cele mai 
nemediate. Fiecare concept este introdus cu scopul de a reduce multiplicitatea la 
unitate, iar în cazul unui concept elementar această funcție este o condiție ca aceste 
concepte să apară. Un concept universal este un concept care poate fi aplicat 
oricărui agregat de impresii. Scopul unui astfel de concept este fie să unifice 
multiplicitatea substanței în general, fie să-i adauge acesteia un concept necesar 
pentru a putea fi adusă la unitate. Aceste fapte oferă baza pentru o modalitate de a 
descoperi toate conceptele care reduc multiplicitatea substanței la unitatea ființei. 

Aceste concepte dintre ființă şi substanță sunt numite de către Peirce accidente. 
Denumirea lor generică, în calitate de concepte universale, este de categorii: 


- Ființa 
- Calitate 
Categorii - Accidente - Relatie 
- Reprezentare 


- Substanta 

Pe parcursul întregului proces de descoperire a categoriilor, nu se 
recurge niciodată la introspectie. Nu se presupune nimic cu privire la ceea ce este 
gândit, care nu poate fi inferat în mod valid din afirmaţii la care gânditorul va 
consimti cu privire la faptele exterioare. Conceptul de ființă apare odată cu 
formarea unei propoziții. O propoziţie are întotdeauna, pe lângă un termen care 
exprimă substanța, un altul care exprimă calitatea acelei substanţe, iar rolul ființei / 
conceptului de fiinţă este să unească între ele calitatea şi substanța. Prin urmare, 
calitatea este prima categorie în ordinea trecerii de la ființă la substanță. 

Abstractia pură prin referire la care se constituie calitatea poate fi numită 
ground al caracteristici substanţei care are calitatea. Prin urmare, referința la un 
ground este primul accident. El poate fi detaşat de ființă, dar ființa nu poate fi 
detaşată de el (vezi presciziunea). 

Este uşor de înţeles că putem deveni conştienţi de o calitate numai prin 
relaţia subiectului care o are cu altceva. Este evident şi faptul că nicio relaţie nu 
poate avea loc fără o calitate sau o referință la un ground. Ceea ce ocazionează 
introducerea referintei la un ground este generalizarea sau contrastul. Prin 
generalizare sau contrast, substanța primară îşi anexează un corelat. Referinta la un 
corelat este astfel următorul concept în ordinea accidentelor, după referinţa la 
ground. El nu poate fi delimitat (prescinded) de referinţa la un ground, deşi aceasta 
din urmă poate fi delimitată de el. 

Referinta la un corelat este justificată şi făcută posibilă doar prin comparaţie. 
Să presupunem că vrem să comparăm L şi I’; o să ne imaginăm una dintre aceste 
litere răsucită pe linia pe care este scrisă ca o axă, apoi ne vom imagina că este 
suprapusă peste cealaltă literă şi că este transparentă, aşa încât să putem vedea că 
cele două coincid. În acest mod vom forma o nouă imagine care mediază între cele 
două litere în măsura în care o reprezintă pe una — dacă este răsucită — ca fiind 
asemănarea exactă a celeilalte. Ne dăm seama că fiecare comparaţie necesită, pe 
lângă obiectul relationat, ground şi corelat, o reprezentare intermediară care 
reprezintă obiectul relationat ca fiind o reprezentare a aceluiaşi corelat pe care 
reprezentarea intermediară însăşi îl reprezintă. O astfel de reprezentare 
intermediară este numită de Peirce interpretant, pentru că îndeplineşte rolul unui 
interpret care spune că un altul spune acelaşi lucru pe care el însuşi îl spune. Deci 
fiecare referință la un corelat îi adaugă substanţei o referință la un interpretant, 
care este următorul concept (al treilea) în ordinea accidentelor. 

Referinta la un interpretant este făcută posibilă şi justificată de ceea ce face 
posibilă şi justifică şi comparatia. Or, aceasta este în mod clar diversitatea 
impresiilor. Este evident că, dacă am avea doar o impresie, această impresie nu ar 
trebui redusă la unitate şi, prin urmare, nu ar trebui gândită ca referindu-se la un 
interpretant, iar concepția de referinţă la un interpretant nu ar apărea. Dar în clipa în 
care există câteva impresii, adică o multitudine de impresii, trăim un sentiment de 
confuzie care ne determină sa diferentiem o impresie de alta; aceste impresii 
trebuie reduse la unitate, dar nu vor putea fi reduse la unitate până când nu le 

concepem împreună ca fiind ale noastre, adică până nu le relaţionăm cu o concepție 
ca interpretant al lor. Astfel, referința la un interpretant apare odată cu reunirea 
diverselor impresii şi, prin urmare, nu adaugă un concept substanței, aşa cum fac 
celelalte două referințe (referinţa la un ground şi referinţa la un corelat), ci uneşte 
în mod direct multiplicitatea substanţei înseşi. Prin urmare, este şi ultimul concept 
în ordinea trecerii de la ființă la substanţă. 

În acest fel, Peirce a descoperit trei concepte universale şi necesare între 
unitatea ființei şi multiplicitatea substanței şi anume: 

1. Referinta la un ground (Calitate); 
2. Referinta la un corelat (Relatie); 
3. Referinta la un interpretant (Reprezentare). 

Pe scurt, un ground este acea abstractie pura a carei intruchipare formeaza o 
calitate. Un corelat este a doua substanță cu care este comparată prima. Un 
interpretant este o reprezentare care reprezintă faptul că ceva-ul la care se face 
referire este o reprezentare a aceluiaşi obiect pe care ea însăşi îl reprezintă. Aceste 
trei concepte sunt tot ce ne trebuie, spune Peirce, pentru a ridica edificiul logicii. 

Peirce a reluat într-o forma mai concisă toate rationamentele de mai sus in 
On a New List of Categories (1867), unde poate fi remarcată, şi mai accentuat, pe 
lângă influenţa lui Kant, propria sa încercare de a dezvolta o teorie a categoriilor. 
Peirce şi-a precizat conceptele iniţiale încercând să le integreze într-o concepţie 
unitară. După ce, inițial, spunea că cele trei categorii corespund celor patru triade 
din tabela lui Kant, a trecut de la o analiză primară la reductia finală a categoriilor, 
evoluând spre constituirea unei ştiinţe a fenomenologiei. Renuntand la introspectie, 
el indică tot mai des apelul la abstractizare ca prescizie / presciziune (prescision / 
prescission) în analiza şi descoperirea categoriilor. 

Într-o primă listă, Fiinţa este lipsită de conţinut, nu poate fi niciodată subiect, 
dar funcționează ca şi copulă în propoziţie, reducând multiplicitatea la unitate. 
Substanţa este conceptul prezenţei in general, al lui EL (7) în general. Ea reprezintă 
multiplicitatea inanalizabilă, lipsită de conotaţie şi de unitate, şi care, prin urmare, nu 
poate fi predicată. Categoriile din mijloc — Calitatea, Relaţia, Reprezentarea — sunt, la 
rândul lor, categorii universale elementare care intermediază între multiplicitatea 
Substantei şi unitatea Fiintei. În analiza lor, presciziunea devine indispensabilă. Pe 
traseul de la Fiinţă la substanţă, referinţa la un ground (Calitatea) nu poate fi 
prescindată de Fiinţă, dar Fiinţa poate fi prescindată de ea. În continuare, relația sau 
referința la un corelat (Relaţia) nu poate fi prescindată de referinţa la un ground, dar 
inversul este posibil. Referinta la un interpretant (Reprezentarea) nu poate fi 
prescindată de cele două concepte care o preced. 

Cu timpul, Peirce a renunţat să mai considere Fiinţa şi Substanţa categorii. 
Substanţa este multiplicitatea inanalizabilă care într-adevăr conţine elemente, dar 
ea în sine nu constituie niciunul. Fiinţa, unitatea formală a acestei unități, nu poate 
fi nici ea considerată un element la rându-i; nu poate fi un element împreună cu 
care ar constitui unitatea integrală, deoarece aceasta ar implica o serie infinită şi 
deci imposibilitatea unei unități. 

În 1894, odată cu preocupările sale de logică a relaţiilor, a început să fie 
convins că termenii logici, fie ei monadici, diadici sau poliadici, nu conțin niciun 
element radical diferit de ceea ce este întâlnit în triadă“. Astfel, lista categoriilor 
din 1867 poate fi concepută ca o tabelă a categoriilor, rezultată dintr-o analiză 
logică a gândirii şi care poate fi aplicată Fiintei*”. 

Modificarea concepţiei despre categorii a fost reafirmată de Peirce şi în 
1898, când era deja ferm convins de recurenta triadei în logică“. Denumirile celor 
trei categorii au suferit şi ele schimbări. Doar cea de Calitate (Quality) a rămas mai 
mult sau mai putin aceeaşi. Relaţia (Relation) s-a schimbat în Reactiune (Reaction), 
deoarece o relaţie se referă doar la doi, Reprezentarea (Representation) este 
schimbată în Mediere (Mediation), datorită conotatiilor pe care reprezentarea le are 
în mod obişnuit. Abia după definirea „metodei fenomenologice” şi a faneroscopiei, 
în jurul anilor 1902-1903, cele trei categorii au început să fie numite invariabil 
Primeitate, Secunditate şi Tertietate (Firstness, Secondness, Thirdness). 


46 CP, 1.293. 
47 CP, 1.300. 
48 CP, 43. 


UNIVERSAL ŞI INDIVIDUAL ÎN AGRAFA DOGMATA 


SILVIU ŞERBAN! 


Abstract: The platonic themes of dgrafa dogmata regards primarily the doctrine of the two 
principles, One and Indeterminate duality (or the Great and Small), from which are generated Ideal 
Numbers, Ideas and Ideal Figures. The couple One-Indefinite duality is under the pythagorean 
influence, but, at the same time, its meaning can be found again in the platonic dialogues in the form 
of the One-Many relation, in Parmenides, or the Limit-Indeterminate relation, in Philebus. An explicit 
theme in dgrafa dogmăta, but an implicit one in the dialogues, is that of the intermediary 
mathematical objects, whose function into the platonic ontological scheme is not made clear, but 
which could be understood if it takes into consideration the Timaeus’s cosmology, where the 
mathematical elements have a great part in the process of individuation, by mediating the distribution 
of Ideas over the world of individuals. 

Keywords: One and Indeterminate duality, Ideas, Ideal Numbers, Ideal Figures, the 
intermediary mathematical objects. 


Filosofia platoniciană in dgrafa dogmăta 


Conţinutul filosofic al „doctrinelor nescrise” platoniciene reiese din scrierile 
lui Aristotel şi dintr-o serie de mărturii scrise ale altor autori antici, ce au ca obiect 
filosofia platoniciană şi scrierile aristotelice. Există în exegeza platoniciană ce are 
ca subiect dgrafa dogmăta interpretări extreme, atât în direcția negării existenţei 
„doctrinelor nescrise”, cum este poziţia exprimată de H. Cherniss,” cât si în direcția 
exagerării rolului acestora în ansamblul filosofiei lui Platon, aşa cum afirmă 
componenții aşa-numitei Şcoli de la Tübingen, ajungându-se până la considerarea 
temei principale din ágrafa dogmăta, „doctrina principiilor” (Prinzipienlehre), ca 
temă fundamentală a ontologiei platoniciene, temă ce constituie substratul întregii 
opere transmise de Platon prin intermediul dialogurilor.” Poziţia intermediară 


! Lector univ. dr., Universitatea „Spiru Haret”, Bucuresti. 

? H. Cherniss, în Aristotle’s Criticism of Plato and the Academy, vol.1, Baltimore, 1944, şi 
The Riddle of the Early Academy, Univ. of California Press, 1945, consideră că dgrafa dogmata nu 
reprezintă altceva decât o construcție ipotetică menită a explica inadvertentele dintre teoria 
platoniciană a Ideilor, aşa cum reiese aceasta din dialoguri, şi aceeaşi teorie platoniciană descrisă de 
Aristotel în lucrările sale. Cherniss afirmă că, în genere, teoria platoniciană a Ideilor comentată de 
Aristotel poate fi regăsită în dialogurile lui Platon; tezele platoniciene care apar în scrierile aristotelice 
şi care par a nu fi regăsite în dialoguri sunt, de fapt, înţelegeri eronate sau reprezentări greşite ale 
concepţiei lui Platon de către Aristotel. 

3 Principalii reprezentanţi ai Şcolii de la Tübingen sunt H. J. Kramer şi Konrad Gaiser. 
Nucleul interpretării acestora constă în considerarea doctrinei Principiilor (Prinzipienlehre) ca o 
presupozitie nedeclarată a dialogurilor platoniciene, Prinzipienlehre constituindu-se ca teză 
fundamentală a teoriei Ideilor. Krămer, în Arete bei Platon und Aristoteles: zum Wesen und zur 
Geschichte der platonischen Ontologie, Heidelberg, 1959, si Gaiser, in Plato 's enigmatic lecture ,,On 

situată între acestea două pare a fi cea mai acceptabilă, în sensul că, deşi există un 
singur pasaj in care Aristotel vorbeşte despre dgrafa dogmdta, această unica 
referință este de ajuns pentru a respinge concepţia conform căreia tot ceea ce 
Aristotel afirmă în scrierile sale despre doctrina lui Platon este derivat din 
dialogurile acestuia din urmă.” Pe de altă parte, în spiritul tradiţiei initiate de 
Schleiermacher," considerăm că liniile principale ale filosofiei platoniciene trebuie 
derivate din dialoguri, în primul rând, şi secundar din sursele indirecte, reprezentate 
de scrierile aristotelice şi comentariile asupra concepţiilor filosofice ale membrilor 
Academiei, succesori ai lui Platon, printre cei mai importanţi, alături de Aristotel, 
numărându-se Speusippos, Xenocrates şi Eudoxos.° 


the Good”, „Phronesis”, nr.25, 1980, p.5-37, şi, mai ales, în Platons ungeschriebene Lehre, Stuttgart, 
1968, expun aceasta interpretare. W.K.C. Guthrie, in History of Greek Philosophy, vol.5, Cambridge 
University Press, 1978, p.421-423, are rezerve faţă de poziția Şcolii de la Tübingen, indicând câteva 
puncte slabe ale acestei interpretări: 1) prin afirmarea tezei fundamentale a ontologiei sale ca fiind 
Prinzipienlehre, Platon apare ca fiind direct continuator al cercetării presocraticilor cu privire la 
arche, teză care este mai degrabă aristotelică; 2) considerarea filosofiei lui Platon ca prelungire a celei 
presocratice centrate pe arche conduce la ignorarea influenței socratice; 3) negarea faptului că 
dialogurile au vreun conţinut ontologic esențial pentru filosofia platoniciană duce la excluderea foarte 
multor teme din câmpul fundamental al concepţiei filosofice a lui Platon; 4) considerarea dialogurilor 
doar ca „simplu joc” denotă o inexplicabilă lipsă de rafinament în interpretarea filosofiei lui Platon; 
5) negarea tezei că dialogurile platoniciene exprimă dezvoltarea propriei doctrine este slab întemeiată 
din punct de vedere metodologic şi argumentativ; 6) înțelegerea filosofiei lui Platon şi a succesorilor 
săi ca o doctrină Academică unitară si comună contrastează cu accentuarea, de către Aristotel si 
comentatorii săi, a diferențelor dintre doctrina lui Platon şi concepțiile altor academicieni, incluzându-se 
aici Xenocrate, Speusippos şi Aristotel însuşi. David Ross consideră ca esențială pentru descrierea 
adecvată a „doctrinelor nescrise” sarcina desluşirii pasajelor care se referă la Platon şi la alti membri 
ai Academiei, precum şi a posibilelor înțelegeri greşite ale lui Platon de către Aristotel (David Ross, 
Plato 's Theory of Ideas, Oxford, Clarendon Press, 1953, p. 150-153). 

* David Ross, Plato’s Theory of Ideas, op. cit., p.147. 

5 Schleiermacher este cel care deschide calea interpretării concepției filosofice a lui Platon 
pornind de la dialogurile acestuia, în primul rând, comentariile ulterioare, indirecte, cu privire la 
filosofia acestuia fiind considerate ca simple adaosuri fără importanță în determinarea conţinutului 
filosofic fundamental al dialogurilor. Cf. F.D.E. Schleiermacher, Introductions to the Dialogues of 
Plato, trad. William Dobson, Cambridge, 1836, p. 1-47. 

é Spre deosebire de Schleiermacher, inițiatorul interpretării lui Platon pornind de la scrierile 
acestuia, dialogurile, reprezentanţii Şcolii de la Tiibingen încearcă să răstoarne această tradiție, mutând 
accentul pe sursele indirecte (indirekte Uberlieferung), adică pe mărturiile membrilor Academiei, care ar fi 
avut un mai bun acces la gândirea platoniciană originală şi astfel indirekte Uberlieferung reflectă mai corect 
filosofia lui Platon decât dialogurile, acestea din urmă constituindu-se ca surse exoterice, în care Platon 
deliberat nu şi-a exprimat tezele fundamentale, acestea fiind discutate doar cu cei inițiați, membrii 
Academiei. Cf. Wolfgang-Rainer Mann, Plato in Tiibingen, în „Oxford Studies in Ancient Philosophy”, 
vol. XXXI, 2006, p. 352-358. Concepţia Şcolii de la Tübingen respinge concepția „evolutivă” a lucrărilor si 
teoriei lui Platon, afirmând un alt tip de unitate a operei, aceea bazată pe Prinzipienlehre. Doctrina 
principiilor reprezintă substratul operei lui Platon, această doctrină fiind prezentă nedeclarat încă din 
primele dialoguri platoniciene. Cf. H. J. Kramer, Epekeina tés ousias, în „Archiv fir Geschichte der 
Philosophie, nr.51, 1969, p.1-30; H. J. Kramer, Arete bei Platon und Aristoteles, ed. cit., p.502; H.J. 
Kramer, Plato and the Foundations of Metaphysics: A Work on the Theory of the Principles and Unwritten 
Doctrines of Plato, editor/translator John R. Catan, SUNY Press, 1990, p.77-78; Wolfgang-Rainer Mann, 
Plato in Tiibingen, in ed. cit., p. 358-359. 

Unica referinţă explicită a lui Aristotel la agrafă dogmăta este un pasaj din 
Fizica (209 b11-16), unde Stagiritul vorbeşte despre concepţia lui Platon despre 
materie, referindu-se la dialogul Timaios, unde materia este identificată cu chora, 
dar amintind şi de ágrafa dogmăta, unde Platon ar fi utilizat un alt nume pentru 
materie: „De aceea, şi Platon spune, în Timaios, că materia şi locul sunt acelaşi 
lucru. Într-adevăr, lucrul care primeşte şi locul sunt unul şi acelaşi lucru, deşi el 
denumeşte altfel lucrul care primeşte în aşa-zisele sale învățături nescrise (en tofs 
legomenois agrăfois dogmasin). Totuşi, el a arătat că locul şi întinderea sunt acelaşi 
lucru.” Această altă denumire a materiei este dezvăluită putin mai jos în aceeaşi 
scriere (Fizica, 209 b33-210 a2): „Platon trebuie deci să spună, ca să facem o 
digresiune, de ce ideile şi numerele nu se află în loc, de vreme ce locul este 
participantul, fie că acest participant este Marele şi Micul, fie că este materia, aşa 
cum s-a spus în Timaios.” Alăturând cele două pasaje, rezultă că ceea ce este 
numit chóra în Timaios, în dgrafa dogmăta se numeşte Marele şi Micul (tò mega 
kai to mikron). Si, ducând deductia mai departe, rezultă că toate comentariile lui 
Aristotel din Metafizica ce au ca obiect Marele şi Micul sunt derivate nu din 
dialoguri, ci din „doctrinele nescrise”.” 

O importantă sursă cu privire la conținutul filosofic al „doctrinelor nescrise” 
este reprezentată de lecturile Despre Bine (he peri tagathoti akroasis)'°, de 
existenţa cărora ne informează Aristoxenos!! şi de al căror conţinut aflăm de la 
Simplicius.” Astfel, Aristoxenos relatează spusele lui Aristotel conform cărora cei 
care au audiat lecturile lui Platon Despre Bine au venit cu convingerea că vor 
învăţa câte ceva despre cele ce în mod obişnuit sunt considerate bunuri, 
prosperitate, sănătate, putere, despre fericre în general, însă discursurile sale au fost 
despre matematică, numere, geometrie şi astronomie, totul culminând cu 
consecința că există un singur Bine. Simplicius ne informează că lecturile Despre 
Bine conţin doctrina despre Unu şi Diada nedefinită: „Ei spun că Platon a susţinut 
că Unul şi Diada nedefinită (70 hén kai tèn adriston dydda) sunt, de asemenea, şi 
principii ale lucrurilor sensibile (archas tôn aisthetn). Totodată, el a situat Diada 


7 Aristotel, Fizica, 209 b11-16, trad. N.I. Barbu, Bucureşti, Editura Ştiinţifică, 1966. 

8 Ibidem, 209 b33-210 a2. 

” Deşi pasajele aristotelice în cauză ne ajută să identificăm conţinutul filosofic al „doctrinelor 
nescrise”, aceleaşi pasaje ne transmit însă o avertizare în a nu accepta comentariile lui Aristotel ca un 
ghid infailibil în înţelegerea doctrinei platoniciene, întrucât chora din Timaios nu are aceeaşi 
semnificaţie nici cu Marele şi Micul din ágrafa dogmăta, nici cu materia aristotelică. Cf. David Ross, 
Plato 's Theory of Ideas, ed. cit., p.147. 

19 Deşi akróasis este la singular, se pare că semnificaţia sa se referă la un curs (o serie de 
lecturi), si nu la o singura lectura, cf. David Ross, Plato’s Theory of Ideas, ed. cit., p.148. 

' Aristoxenus, Elementa Harmonica, II, 30.16 — 31.3, în Konrad Gaiser, Testimonia 
Platonica, trad. Vincenzo Cicero, Milano, Vita e Pensiero, 1998, fr.7, p.18, si David Ross (ed., trad.), 
The Works of Aristotle, vol.XII: Select Fragments, Oxford, Clarendon Press, 1952, p.115. 

12 Simplicius, In Aristotelis Physicorum libro quattuor commentaria, 453.25 — 455.11, în 
Konrad Gaiser, Testimonia Platonica, fr.23B, p.70-74, şi David Ross, The Works of Aristotle, 
vol. XII, p.120-121. 

nedefinită la nivelul obiectelor inteligibile (en tois noetois) obişnuind s-o numească 
prin termenul nedeterminat (apeiron), şi, de asemenea, el a făcut din Marele şi Micul 
(to mega kai to mikron) principii (archds) şi le-a numit nedeterminate, în lecturile 
sale Despre Bine." Totodată Simplicius!“ identifică dgrafa dogmăta de care Aristotel 
vorbeşte în Fizica (209 b14) cu he peri tagathoi akroasis.5 Alexandru din 
Aphrodisia,'° pe de altă parte, vorbeşte de preluarea de către Aristotel, în propria sa 
lucrare, Peri tagathoii, a ideilor acestor cursuri orale ale lui Platon. 

Prin urmare, temele filosofiei platoniciene conţinute în agrafă dogmăta sunt 
legate de doctrina principiilor, Prinzipienlehre, cum au numit-o reprezentanţii 
Şcolii de la Tiibingen, şi sunt identificabile în comentariile aristotelice din Cărţile 
A, M şi N ale Metafizicii. Prinzipienlehre nu este însă identificabila în filosofia 
dialogurilor, în afara unor mici excepții care privesc doar dialogurile de bătrâneţe 
ale lui Platon. Un caz aparte îl constituie situația obiectelor matematice 
intermediare între Idei şi lucruri sensibile, despre care aflăm doar de la Aristotel în 
mod explicit că sunt parte a ontologiei platoniciene, punându-se astfel problema 
apartenenţei acestei teze fie la teoria Ideilor a dialogurilor, fie la teoria Principiilor 
a „doctrinelor nescrise”. 


Unul şi Diada nedefinită 


Mutatia esenţială produsă în cadrul filosofiei din dgrafa dogmáta este 
doctrina principiilor, considerarea Unului şi a Diadei Nedefinite ca principii ale 
Ideilor. În capitolul 6 al Cărţii A a Metafizicii,'’ Aristotel se referă succint la 
această temă: „Întrucât Ideile sunt cauzele tuturor celorlalte, el (Platon, n. m.) 
consideră că elementele lor sunt elementele tuturor lucrurilor ce există. De 
asemenea, ca materie, principiile sunt marele şi micul, iar ca esenţă, unul. Căci din 
participarea acelora la unu provin numerele şi Ideile.”'* Din pasajul aristotelic 
rezultă că Unul şi Marele şi Micul (sau Diada nedefinită) sunt principii ale Ideilor 


15 Simplicius, In Aristotelis Physicorum libro quattuor commentaria, 453.25 — 453.28. 

14 Simplicius, In Aristotelis Physicorum libro quattuor commentaria, 545. 23-24, în Commentaria 
in Aristotelem Graeca, vol.IX, ed. Hermannus Diels, 1882. 

15 Pe aceeaşi linie a identificării „doctrinelor nescrise” cu lecturile lui Platon Despre Bine, se 
înscrie şi afirmaţia lui Krămer conform căreia „doctrinele nescrise” ar trebui subsumate lecturilor 
platoniciene Peri tagathou. Cf. H. J. Kramer, Arete bei Platon und Aristoteles, ed. cit., p.409. 

'© Alexandru din Aphrodisia, In Aristotelis Metaphysica commentaria, în Commentaria in 
Aristotelem Graeca, vol.1, ed. Michael Hayduck, 1881, 56.33-35 (Gaiser, Testimonia Platonica, fr.22B, 
p.65-67 şi Ross, The Works of Aristotle, vol.XII, p.117-119), 85.16-18 (Gaiser, fr.48B, p.147-149 si 
Ross, p.1 19), 250.17-20 (Gaiser, fr.39B, p.130 şi Ross, p.122), 262.18-26 (Gaiser, fr.40B, p.131). 

17 Guthrie consideră că, în prezentarea doctrinei platoniciene din Metafizica, Cartea A (cap. 
6), Aristotel nu face distincție între o doctrină timpurie şi o alta târzie a Ideilor, ci o separare între 
două teme ale aceleiaşi teorii: 1) relația cauzală dintre Forme şi lucruri sensibile; 2) relația cauzală la 
nivelul Formelor. Cf. W.K.C. Guthrie, History of Greek Philosophy, vol.5, ed. cit., p.427. 

15 Aristotel, Metafizica (A-E), 987 b18-22, trad. Gheorghe Vlăduţescu, Bucureşti, Editura 
Paideia, 1998. 

şi numerelor. Deşi în capitolul 6 al Cărţii A, Aristotel nu precizează cu claritate 
despre ce numere este vorba, acest lucru reiese din alte referințe la doctrina 
platoniciană despre numere, în special din cadrul cărții M a Metafizicii,” unde 
Platon face distincție între obiectele matematice, intermediare între Forme şi 
lucruri sensibile, şi Numerele Ideale. Tema Numerelor Ideale reprezintă cea de-a 
doua noutate fundamentală în raport cu teoria Ideilor din dialoguri, iar, legat de 
aceasta, apar alte două subteme esenţiale referitoare la 1) generarea Numerelor 
Ideale din Unul şi Diada nedefinită şi 2) la relaţia dintre Numere Ideale şi Ideile ca 
atare descrise de Platon în dialoguri. 

Despre modalitatea prin care Platon a ajuns la postularea Unului şi a Diadei 
nedefinite ca archdi ale numerelor şi Ideilor, Aristotel ne oferă două sugestii: mai 
întâi, justifică introducerea de către Platon a Diadei ca principiu prin faptul că 
Numerele, cu excepţia celor impare, pot lua naştere cu uşurinţă din aceasta, ca 
dintr-un material plastic (ekmageion) (Metafizica, 987 b18-988 al); apoi, arată că 
Unul şi Diada nedefinită au valoare axiologică, prima reprezentând cauza Binelui, 
cealaltă cauza Răului (Metafizica, 988a7-17). Cele două pasaje, împreună cu cel de 
mai sus, sunt considerate a reprezenta, de fapt, reluări ale unor parti din scrierea 
aristotelică pierdută Peri tagathoii.” 

Trei justificări ale postulării Unului şi Diadei nedefinite sunt înfăţişate în 
comentariile lui Alexandru din Aphrodisia asupra lucrării aristotelice Peri 
tagathoti,”| al cărei conţinut, aşa cum s-a văzut mai sus, reia temele lecturilor 
Despre Bine platoniciene.” Prima justificare poate fi sintetizată astfel: întrucât 
Formele sunt principiile lucrurilor sensibile, Formele sunt reductibile la numere, iar 
principiile numerelor sunt Unul şi Diada nedefinită, rezultă că Unul şi Diada 
nedefinită sunt, totodată, principii ale Formelor şi ale lucrurilor sensibile.” 
Alexandru reia aici argumentul exprimat de Aristotel in Metafizica, 987 b18-22. 

Cea de-a doua justificare include două teme: mai întâi Unul şi Diada 
nedefinită sunt asociate cuplului de termeni opusi Egalul si Inegalul (70 ison kai to 
dnison), aceştia din urmă fiind consideraţi ca elemente la care sunt reductibile toate 


19 Pasajele aristotelice din Metafizica referitoare la distincţia dintre Numere Ideale şi numere 
matematice sunt: 1083a20-b19, 1086a2-13, 1080a12-b36, 1081a12-1082a15, 1084a12-b2, 1084a7-10; 
cf. Konrad Gaiser, Testimonia Platonica, fr.56 (p.165-167), fr.57 (p.167), fr.59 (p.168-171), fr.60 
(p. 171-172), fr.61 (p.172-173), fr.63 (p.174-175). 

°° Cf, Alexandru din Aphrodisia, In Aristotelis Metaphysica commentaria, 85. 16-18 (Ross, 
p.119). Despre diversele interpretari cu privire la raportul dintre pasajele aristotelice din Metafizica 
(987 b18-988 al şi 988 a7-17) şi lucrarea pierdută a acestuia, Peri tagathoi, în Enrico Berti, La 
filosofia del primo Aristotele, Milano, Vita e Pensiero, 1997, p.202-203. 

*! Relaţia dintre comentariile lui Alexandru din Aphrodisia asupra Metafizicii şi Peri tagathoti 
a lui Aristotel este evidenţiată de Paul Wilpert in Reste verlorener Aristotelesschriften bei Alexander 
von Aprodisias, în „Hermes”, 75, 1940, p.376-378. 

» Cele trei justificări sunt analizate pe larg in Enrico Berti, La filosofia del primo Aristotele, 
ed. cit., p. 207-221 

% Alexandru din Aphrodisia, In Aristotelis Metaphysica commentaria, 55.20-56.35 (Gaiser, 
Testimonia Platonica, fr.22B, p.65; Ross, p.117). 

lucrurile, atât cele existente prin sine (tôn kath’hauta onton), cât şi cele care 
constau din opuşi (fôn antikeiménon); apoi, Alexandru din Aphrodisia insistă 
asupra distincţiei dintre Diada numerică (tèn tois arithmois dyada), termen 
echivalent cu numărul doi, şi Diada nedefinită (adriston dydda), cel de-al doilea 
principiu, din care, împreună cu opusul său, Unul, sunt generate numărul doi şi 
toate celelalte numere.” Importanţa acestui pasaj din comentariul la Metafizica al 
lui Alexandru din Aphrodisia, cu privire la postularea Unului şi a Diadei nedefinite 
ca principii supreme, din care toate celelalte lucruri sunt derivate, este evidențiată 
prin relationarea sa cu alte două pasaje paralele,”” unul datorat lui Simplicius, 
celălalt lui Sextus Empiricus. Simplicius, în comentariul său la Fizica,“ ne 
informează despre o afirmaţie a lui Hermodorus, unul dintre discipolii lui Platon, 
conform căreia hyle platoniciană este ceva nelimitat şi nedefinit (apeiron kai 
aoriston), ţinând de ceea ce admite „mai multul şi mai putinul” (to mdllon kai to 
hétton), şi printre care se numără şi to mega kai to mikron. Prezentarea lui 
Hermodorus continuă arătând ca, după Platon, cele care sunt (tå Guta) se împart în 
cele ce există prin sine (ta kath 'haută) şi cele care există în relaţie cu altele (ta pros 
hétera); la rândul lor, acestea din urmă se împart în contrare (tà pros enantia) şi 
relative (ta pros ti); cele din primul grup sunt numite definite (horisména), 
celelalte, nedefinite (adrista). Este evidentă corespondența dintre aceasta 
clasificare şi cea a lui Alexandru din Aphrodisia, cu specificarea că cea a lui 
Hermodorus este mai complexă, ta pros hetera (antikeimena la Alexandru) fiind 
subdivizate in td pros enantia şi tă pros ti. În continuare, Hermodorus arată că tot 
ceea ce tine de to măâllon kai to hétton aparţine lui ta pros ti, adică termenii sunt 
intr-o relatie reciproca nedefinita, in timp ce egalul impreuna cu opusul sau apartin 
clasei ta pros enantia, termenii aflându-se într-o relaţie reciprocă definită. Aceşti 
trei termeni sunt reductibili la un principiu comun, caracterizat prin atribute ca 
schimbător, amorf, nedeterminat, fără ființă (dstaton kai dmorphon kai dpeiron kai 
ouk on), atribute care trimit către caracteristicile Diadei nedefinite. Cu privire la 
ceilalți termeni, cei care tin de ta kath’hauta şi cei care aparțin clasei ta pros 
enantia, dar care nu admit excesul sau lipsa, Hermodorus nu se pronunţă, întrucât 
argumentul său priveşte doar principiul material, însă se presupune că aceştia din 
urmă tin de principiul opus, Unul. Aceleaşi rezultate sunt confirmate de pasajul lui 
Sextus Empiricus,” după care toate lucrurile sunt împărțite în trei clase; existentele 
absolute, cele contrare şi cele relative. Unul reprezintă genul suprem al primei 
clase, Egalul şi Inegalul sunt genurile contrariilor, iar relativele aparţin genului 


* Alexandru din Aphrodisia, In Aristotelis Metaphysica commentaria, 56.13-21 (Gaiser, 
Testimonia Platonica, fr.22B, p.66; Ross, p.118). 

*5 Enrico Berti, La filosofia del primo Aristotele, op. cit., p.212-216. 

% Simplicius, In Aristotelis Physicorum libro quattuor commentaria, 247.30 — 248.15 (Gaiser, 
Testimonia Platonica, fr.31, p.93-94). 

27 Sextus Empiricus, Adversus mathematicos, X, 248-283 (Gaiser, Testimonia Platonica, 
fr.32, p.95-105). 


Universal şi individual în Agrafa Dogmata 219 


excesului şi lipsei. Dar in timp ce Egalul şi Inegalul împreună formează genul 
contrariilor, Egalul în sine aparţine genului Unului, iar Inegalul genului excesului 
şi lipsei. Finalmente, excesul şi lipsa aparțin Diadei nedefinite, ceea ce înseamnă că 
Unul şi Diada nedefinită apar ca principii supreme ale tuturor lucrurilor.” 

A treia justificare a doctrinei principiilor oferită de Alexandru din 
Aphrodisia are ca temă procedeul generării numărului doi din cele două principii. 
Astfel, primul număr apare prin acţiunea Unului de determinare a Diadei 
nedefinite, în sensul limitării raportului dintre exces şi lipsă şi a generării raportului 
dintre jumătate şi dublu. Acelaşi mecanism de „limitare” de către Unul a raportului 
nedeterminat, dintre exces şi lipsă, conduce la apariţia tuturor numerelor.” Pasajul 
atrage atenţia asupra faptului că numerele sunt raporturi între mărimi." Acest lucru 
reiese din modalitatea în care Alexandru justifică postularea Unului şi a Diadei 
nedefinite ca principii supreme din care sunt generate numerele. Astfel, dacă 
numărul doi este un raport între dublu şi jumătate, este necesar ca principiul acestui 
raport să implice de asemenea un raport, însă nu unul definit, ci nedeterminat. 
Aceasta este în fapt caracteristica Marelui şi Micului.” 

Dincolo de presupozitia componenților Şcolii de la Tübingen că 
Prinzipienlehre constituie „substratul” filosofiei dialogurilor, există, fără îndoială, 
anumite texte din dialogurile platoniciene care pot sugera teme legate de doctrina 
principiilor. Astfel, raportul Unul-Diada nedefinită poate fi sugerat de relația Unu- 
multiplu, temă care apare în mod explicit în dialogul Parmenides 131a-e sub forma 


°8 Paul Wilpert arată că relatarea lui Hermodorus din pasajul lui Simplicius se referă la 
lecturile Despre Bine platoniciene, preluate la rândul lor de Aristotel in Peri tagathou. Totodată, 
Wilpert, referindu-se la pasajul lui Sextus Empiricus, consideră că acesta deriva din lucrarea amintită 
a lui Aristotel. Cf. Paul Wilpert, Neve Fragmente aus Peri tagathou, în „Hermes”, 76, 1941, p.225- 
250. Peri tagathoii, în ansamblu, reprezintă o expunere fidelă a lecturilor lui Platon Despre Bine, unde 
acesta din urmă a susținut doctrina principiilor, care cuprinde deducerea întregii realități din Unul şi 
Diada nedefinită. Cf. Paul Wilpert, Zwei aristotelische Friihschriften über die Ideenlehre, 
Regensburg, J. Habbel, 1949, p.121-221. Konrad Gaiser considera ca pasajul lui Sextus Empiricus 
reflectă semnificaţia axiologică a doctrinei principiilor, exprimabilă în raportul dintre agathon şi 
kakon. Dintre cele trei specii ale existenței descrise de Sextus Empiricus, din punct de vedere 
axiologic o importanță fundamentală o are clasa opuşilor, care ocupă o poziție intermediară între 
existenţa în sine şi clasa relativilor. Cf. Konrad Gaiser, La dottrina non scritta di Platone, trad. 
Vincenzo Cicero, Milano, Vita e Pensiero, 1994, p.80-81. Valoarea axiologică a acestei clasificări a 
fost pusă în evidență de Kramer, prin intermediul teoriei sale despre arete. Krămer consideră că 
enantia sunt constituite din virtute şi viciu, şi că viciul aparţine excesului şi lipsei, în timp ce virtutea 
este termenul mediu între acestea. Deoarece termenul mediu este Egalul, adică Unul, iar excesul şi 
lipsa reprezintă Diada nedefinită, rezultă că justificarea conceptului de arete reprezintă adevărata 
esență a doctrinei principiilor. Cf. H. J. Kramer, Arete bei Platon und Aristoteles, ed. cit., p. 279-301. 

? Alexandru din Aphrodisia, In Aristotelis Metaphysica commentaria, 56.21-35 (Gaiser, 
Testimonia Platonica tr.22B, p. 66-67; Ross, p. 118). 

30 Interpretarea geometrică a numerelor este dezvoltată de O. Toeplitz in Das Verhältnis von 
Mathematik und Ideenlehre bei Platon, în „Quellen und Studien zur Geschichte der Mathematik, 
Astronomie und Physik”, I, 1, 1929, p. 3-33. O interpretare aritmetică a numerelor ideale platoniciene 
este susținută de Julia Annas in Aristotle 's Methaphysics: Books M and N, Oxford, Clarendon Press, 
1976, p. 15-19. 

3! Enrico Berti, La filosofia del primo Aristotele, op. cit., p. 219. 

primului paradox al participării, şi este reluată în Philebos 14d-15b, în debutul 
cercetării raportului dintre péras şi dpeiron la nivelul Formelor. În fapt, acest pasaj 
din Philebos, în care este analizată natura celor patru genuri supreme, este 
considerat a fi cel mai apropiat de doctrina principiilor, încă de comentatorii antici 
(Simplicius, In Aristotelis Physicorum libro quattuor commentaria, 453.25-36), 
descrierile dpeiron-ului din dialog corespunzând descrierilor Diadei nedefinite din 
agrafa dogmáta.” Poate cea mai importantă teză este aceea a considerării dpeiron- 
ului ca o componentă a planului inteligibil (sub forma lui he foi apeirou idea) în 
Philebos, statut pe care îl moşteneşte si Diada nedefinită în dgrafa dogmáta.” O 
altă apropiere este făcută chiar de Aristotel între concepţia despre materie a lui 
Platon din Timaios şi Diada nedefinită sau to mega kai to mikron, între care, pentru 
Aristotel (Fizica, 209b11-16 şi 209b33-210a2) şi alti comentatori antici 
(Simplicius, În Aristotelis Physicorum libro quattuor commentaria, 247.30 — 
248.1), nu ar exista decât o diferenţă de nume. În această privință, se pare însă că 
avem de-a face cu o înţelegere eronată a doctrinei platonice de către Stagirit, în 
sensul că identitatea implicată de acesta ar presupune totodată postularea unei 
echivalente de semnificație între dpeiron-ul din Philebos şi chóra din Timaios, 
ceea ce este exclus. În timp ce primul aparţine Formelor (ca şi Diada nedefinită), 
cel de-al doilea este altceva decât Formă, situându-se într-o zonă de echivocitate 
din punct de vedere ontologic şi epistemologic. 

Pe de altă parte, rădăcinile identificării Unului cu binele şi a Multiplului cu 
răul pot fi regăsite în doctrina despre suflet şi în anumite pasaje cu subiecte etico- 
politice din Republica şi Legile. Astfel, binele şi dreptatea sunt rezultatul unității 
atât în cazul sufletului (Republica, 443d-e), cât şi în cel al statului (Republica, 
422e-423b; Legile, 739d), în timp ce raul şi nedreptatea apar ca urmare a dezbinării 
şi a multiplului. 


3? Enrico Berti, La filosofia del primo Aristotele, ed. cit., p.217; W.K.C. Guthrie, History of 
Greek Philosophy, vol.5, p.429-430. 

33 Legat de teoretizarea din Philebos cu privire la he toû apeirou idea, caracteristica acestuia 
ca în combinaţie cu peras să genereze întotdeauna numărabilul şi comensurabilul se află în strânsă 
legătură cu încercarea lui Platon de a elimina contradicţiile şi irationalul de la nivelul dpeiron-ului. 
Prin aceasta, Platon readuce în discuţie tipul de apeiron parmenidian, identificabil cu ceea se numeşte 
infinitul actual. Că aşa stau lucrurile o demonstrează şi referinţa lui Cantor la pasajul respectiv din 
Philebos atunci când defineşte noțiunea de mulțime. Acesta se foloseşte de modalitatea în care Platon 
explică în Philebos apariţia numărului, considerând că mulțimea (numărul) este asemănătoare genului 
Amestecului platonician, luând naştere prin relația dintre Infinit (corespondentul dpeiron-ului lui 
Platon) şi regula de generare a mulțimii (asemănătoare lui peras). Cf. Georg Cantor, Gesammelte 
Abhandlungen, apud. Jean-Pierre Belna, Cantor, Paris, Les Belles Lettres, 2000, p.134. Spre 
deosebire de he foii apeirou idea, chóra din Timaios are în vedere dpeiron-ul ce tine de materie, 
constituindu-se ca echivalentul conceptului de infinit potenţial. O interpretare interesantă cu privire la 
Diada nedefinită, expusă de A.E. Taylor, vine în completarea afirmațiilor anterioare cu privire la 
încercarea de a exclude irationalul prin intermediul conceptului de he foii apeirou idea. Taylor 
consideră că Diada nedefinită evidenţiază o metodă de aproximare a valorii rădăcinii pătrate a lui 2, 
apropiindu-se de valoarea acestuia alternativ din partea lui „mai putin” (ce cuprinde valori mai mici) 
şi a lui „mai mult” (care include valori mai mari). Cf. A.E. Taylor, Forms and Numbers, în „Mind”, 
vol.35, nr.140, p.419-440, şi vol.36, nr.141, p.12-33. 

Numerele Ideale 


Tema Numerelor Ideale apare doar in dgrafa dogmata. Din analiza cu 
privire la Unul şi Diada nedefinită rezultă că acestea sunt principiile supreme din 
care derivă întreaga realitate, iar Numerele Ideale sunt primele care sunt generate 
în ordine ontologică. Totodată însă, din Metafizica, 987 b18-22 aflăm că din cele 
două principii provin, pe lângă Numerele Ideale, Ideile, detaşându-se astfel 
concluzia că Ideile sunt numere. Această teză este reluată de mai multe ori în 
Metafizica,” dar şi in Despre suflet * şi chiar într-un pasaj din Despre filosofie 
transmis prin surse siriene.“ Totuşi, în niciunul din aceste pasaje Aristotel nu 
face explicită relaţia dintre Numerele Ideale şi Ideile însele. Mai mult decât atât, 
într-unul dintre pasaje (1081 a5-17), exprimarea lui Aristotel conduce mai 
degrabă către neidentificarea Ideilor cu Numerele Ideale: „Dar, dacă Ideile nu 
sunt numere, e exclusă orice posibilitate ca Ideile să existe, căci din ce alte 
principii ar putea ele să provină? Numărul provine din Unul şi din Diada 
nedeterminată, şi aceste principii sunt totodată şi elementele numărului şi, în 
acest caz, nu putem admite că Ideile există în ordinea timpului, înainte sau după 
numere”. 37 Ultima clauză a acestei argumentatii sugerează că exprimarea lui 
Aristotel despre identificarea de către Platon a Ideilor cu numerele se bazează 
mai degrabă pe propria : sa interpretare a doctrinei platoniciene, decât pe concepția 
platoniciană autentică.’ În sprijinul tezei neidentificarii Ideilor cu Numerele 
Ideale vin alte două pasaje datorate lui Teofrast?’ si Sextus Empiricus,“ unde, 
spre deosebire de textele aristotelice, avem de-a face cu afirmatii mai clare cu 
privire la situarea Numerelor Ideale într-o poziţie intermediară, între Idei şi cele 
două principii, Unul şi Diada nedefinită. Raportul dintre Idei şi Numere Ideale nu 
este, după cum se observă, unul foarte clar exprimat. Având în vedere însă 
modelul pythagoric prin care realitatea este redusă la numere, se poate presupune 
că prin aceeaşi modalitate Ideile sunt reductibile la Numere Ideale.“ Ideile ar 


34 Metafizica, 991 b9-19, 992 b13-18, 1073 a17-19, 1080 b11-12, 1081 a5-17, 1082 b23-24, 
1083 a17-20, 1086 a11-13, 1090 a16-17, 1091 b26. 

35 Despre suflet, 404 b24-25. 

28 Syrianus, In Aristotelis Methapysica commentaria, 159.33 — 160.5, in Konrad Gaiser, 
Testimonia Platonica, fr.58, p.167-168 şi Ross, p.82-83. 

a Metafizica, 1081 a12-17, trad. Şt. Bezdechi, București, Editura Academiei, 1965. 

38 David Ross, Plato’s Theory of Ideas, op. cit., p.217. 

3 Teofrast, Metafizica, 6 b11-14, în Aristotelis et Theophrasti Metaphysica, ed. Christianus 
Augustus Brandis, Berolini, Reimeri, 1823. 

4 Sextus Empiricus, Adversus Mathematicos, X, 258.4 — 259,1, în Sexti Empirici, Opera 
Graece et Latine, vol.2, Lipsiae, 1841. 

au Deşi initial David Ross, in Aristotle’s Metaphysics, Oxford, Clarendon Press, 1953, 
p. LXVI — LXXI, consideră că Numerele Ideale sunt identice cu Ideile, ulterior se exprimă în aceeaşi 
direcţie deschisă de Léon Robin, La théorie platonicienne des idées et des nombres d’après Aristote, 
Paris, Alcan, 1908, p.268-274 şi 454-462, şi întărită de C.J. de Vogel, La derniére phase du 
platonisme et l'interprétation de Leon Robin, in Philosophia, Part I: Studies in Greek Philosophy, 
Van Gorcum, Assen, 1970, p.243-256. Astfel, in Plato’s Theory of Ideas, ed. cit., p. 217-220, Ross 

reprezenta prin urmare raporturi numerice,” derivate din două principii supreme, 
prin impunerea de către Unu a unei limite Diadei nedefinite, aceasta amintind de 
procedeul apariţiei numărului în Philebos, prin amestecul dintre péras şi apeiron.” 

Cu privire la generarea Numerelor Ideale, în Metafizica, 987b18-988al, 
Aristotel justifică postularea Diadei nedefinite ca principiu de către Platon prin 
faptul că numerele, cu excepţia celor impare, sunt generate cu uşurinţă din aceasta. 
Comentariul lui Alexandru din Aphrodisia completează afirmația lui Aristotel, 
explicitând modalitatea de generare a numerelor pare din cele două principii şi 
insistând asupra funcţiei Diadei nedefinite de a duplica.“ Ross atrage atenţia asupra 
faptului că funcţia duplicantă a Diadei nedefinite nu redă concepția lui Platon din 
dgrafa dogmata, negând prin aceasta şi faptul că Peri tagathoi ar fi o transpunere 
fidelă a lecturilor lui Platon Despre Bine.” După Ross, Aristotel înţelege greşit 
concepţia despre materie a lui Platon şi, ca atare, discursul său despre Diada 
nedefinită nu este unul conform concepției platoniciene. Interpretarea lui Ross cu 
privire la redarea eronată în textele aristotelice a concepţiei platonicene despre 
materie este rectificată de Berti, acesta din urmă argumentând că atât textul din 
Metafizica, cât şi cel din Peri tagathoii în comentariul lui Alexandru din 
Aphrodisias, exprima concepția platoniciană din dgrafa dogmata, ambele texte 
dovedind, cu privire la funcția Diadei nedefinite, o anumită ambiguitate ce se 
datorează utilizării termenului ekmageion.* Prin urmare, funcţia duplicantă a 
Diadei nedefinite nu provine dintr-o interpretare aristotelică eronată. 

Referitor la modalitatea de generare a Numerelor Ideale din Unul şi Diada 
nedefinită, s-au conturat trei direcții de interpretare. Prima dintre acestea porneşte 
de la exprimarea lui Aristotel că doar numerele diferite de cele prime sunt generate 
din Diada nedefinită, sugerându-se în acest fel că există două modalităţi de 
generare a Numerelor Ideale, una prin care apar numerele neprime, utilizându-se 
doar funcția duplicantă a Diadei nedefinite, cealaltă prin care sunt generate 
numerele prime, procedeul implicând participarea complementară a ambelor 
principii, Unul şi Diada nedefinită. Această interpretare apare la Robin,” 


consideră că relaţia platoniciană dintre Idei şi Numere Ideale poate fi descrisă într-o modalitate similară 
aceleia în care pythagoricii atribuie numere realitatilor, fie ele materiale sau abstracte. Aşa cum remarcă şi 
Guthrie, History of Greek Philosophy, vol. 5, p. 437, nu este o mai mare contradicție între a spune că 
Formele sunt numere şi că ele sunt produsul numerelor decât era în schema originală a pythagoricilor între a 
spune că lucrurile sunt numere şi că elementele numerelor sunt elementele lucrurilor. 

“ Tema Ideilor ca structuri numerice, ca reprezentare a modalităţii în care eisin arithmoi hai 
ideai, este exprimată şi de Wilpert, Zwei aristotelische Friihschriften tiber die Ideenlehre, ed. cit., 
p.157-172, si Gaiser, La dottrina non scritta di Platone, op. cit., p.130-131. 

“8 Philebos, 16d şi 25a-26b. 

7, 4 Alexandru din Aphrodisia, In Aristotelis Metaphysica commentaria, 57.3-11. 

5 David Ross, Plato’s Theory of Ideas, ed. cit., p.202-205. 

Ambigiutatea referitoare la termenul ekmageion priveşte faptul că acesta implică prin 
semnificaţia sa o funcţie atât pasivă, cât şi activă a Diadei nedefinite, cf. Enrico Berti, La filosofia del 
primo Aristotele, ed. cit., p.225-226. 

“7 Léon Robin consideră că Numerele Ideale sunt generate prin intermediul a două metode, 
cea a duplicării şi cea a aditiunii cu 1, aceasta din urmă fiind substituită ulterior cu metoda „împărțirii 
diferenței”, metodă care presupune ‘conjunctia dintre mişcarea in sus de la numărul mai mic cu 


46 


Universal şi individual în Agrafa Dogmáta 223 


Taylor“ şi Annas.” O a doua linie de interpretare este cea care leagă procedeul de 
generare a Numerelor Ideale de acela al diviziunii explicitat de Platon in Sofistul şi 
Politicul. În această direcţie se exprimă Stenzel,’ Becker”! şi Wilpert.” În fine, cea 
de-a treia poziţie cu privire la generarea Numerelor Ideale porneşte de la 
consideratia că procesul generativ presupune o unică modalitate şi este rezultatul 
unei acțiuni a Unului, ca principiu formal, de determinare a Diadei nedefinite, 
considerată ca principiu material. Această interpretare este reprezentată de 
concepțiile lui Van der Wielen,” David Ross“ şi Enrico Berti.” Deşi pasajele pe 
care îşi fundamentează interpretările cei trei sunt diferite,“ concluziile pot fi 
asimilabile unei singure direcţii de interpretare. Conform acestei ultime linii de 
interpretare, care pare şi cea mai adecvată, Numerele Ideale sunt generate prin 
intermediul unui unic procedeu, acela al aplicării succesive a Unului asupra Diadei 


mişcarea în jos de la numărul mai mare, cele două mişcări întâlnindu-se la jumătatea distanţei şi 
producând astfel un număr intermediar. Cf. La théorie platonicienne des idées et des nombres d’après 
Aristote, ed. cit., p.280-282 şi 442-450. 

48 După Taylor, cele două metode de generare a Numerelor Ideale sunt cea duplicativă, prin 
care apar numerele pare, şi cea „de egalizare a Marelui şi Micului”, prin care sunt generate cele 
impare, această a doua metodă fiind echivalenta celei de „împărţire a diferenţei” descrisă de Robin. 
Cf. Forms and Numbers, în „Mind”, 1927, p.19-20. 

” Julia Annas arată că din Unul şi Diada nedefinită sunt generate Numerele Ideale, 
combinându-se duplicarea cu aditiunea astfel: Diada nedefinită generează puterile lui 2; plecând de la 
acestea, Unul produce numerele impare; apoi, împreună, Unul şi Diada nedefinită generează numerele 
pare diferite de puterile lui 2, întrucât pentru ca acestea să fie obținute este nevoie ca mai întâi 
numerele impare să fie accesibile. Cf. Julia Annas, Aristotle's Methaphysics: Books M and N, ed. cit., 
p.42-54. 

5 Julius Stenzel, Zahl und Gestalt bei Platon und Aristoteles, Leipzig und Berlin, Teubner, 
1924, p.30-53 

>! Oskar Becker, Die diairetische Erzeugung der platonischen Idealzahlen, in „Quellen und 
Studien zur Geschichte der Mathematik, Astronomie und Physik”, B, I, 1, 1931, p.464-501. 

*2 Wilpert, bazându-se pe un text din Alexandru din Aphrodisia (In Aristotelis Metaphysica 
commentaria, 57.24-28), consideră că modalitatea de generare a Numerelor Ideale constă în 
combinarea metodei diviziunii cu cea a aditiunii, cf. Zwei aristotelische Friihschriften tiber die 
Ideenlehre, ed. cit., p.207-209. 

5 W, Van der Wielen, De Ideegetallen van Plato, Amsterdam, 1941, p.118-137, apud. David 
Ross, Plato 's Theory of Ideas, ed. cit., p.199-202. 

5% David Ross, Plato’s Theory of Ideas, ed. cit., p.202-205. 

5 Enrico Berti, La filosofia del primo Aristotele, ed. cit., p.219-220. 

5 Astfel, interpretarea lui Van der Wielen porneşte de la un pasaj din comentariul lui 
Simplicius la Fizica lui Aristotel (n Aristotelis Physicorum libro quattuor commentaria, 453.25 — 
454.7), unde, după ce se referă la utilizarea lui Platon, în lecturile sale Despre Bine, a Unului şi a 
Marelui şi Micului ca elemente constitutive atât ale lucrurilor sensibile, cât şi ale celor inteligibile, 
aduce în discuţie comentariul lui Porfir la Philebos, care ar reda această concepție. Pe de altă parte, 
David Ross, considerând că expunerea aristotelică referitoare la Diada nedefinită este rezultatul unei 
înțelegeri greşite a lui Aristotel a lecturilor Despre Bine platoniciene, interpretează procesul de 
generare a Numerelor Ideale pornind de la pasajele din Philebos care se referă la relaţia dintre péras şi 
dpeiron. În fine, Enrico Berti, arătând că textul Metafizicii şi cel din Peri tagathoû redat de Alexandru 
din Aphrodisia exprimă doctrina platoniciană din lecturile Despre Bine, îşi fundamentează 
interpretarea chiar pe aceste pasaje. 

nedefinite, printr-o modalitate de „determinare” a Nedeterminatului de către Limita 
reprezentată de Unul, asemeni raportului dintre péras şi dpeiron din Philebos. 
Totodată, putem considera, alături de Berti, că acest proces de determinare a Diadei 
nedefinite constă într-o „acţiune limitativă” prin care Unul, ca principiu formal, 
impune succesiv Diadei nedefinite, considerată ca principiu material, variate 
raporturi determinate între mărimi (cum este raportul dintre dublu şi jumătate în 
cazul numărului 2), ce reprezintă diverse numere. 

Numerele Ideale platoniciene sunt reprezentate de decadă.” Ca şi 
pythagoreicii, Platon acordă un statut special numerelor de la 2 la 10. Cea mai 
probabilă explicaţie a faptului că generarea Numerelor Ideale este limitată la 
numărul 10 poate fi aceea legată de sistemul de numerație al Greciei antice, care 
era decimal, dar şi de faptul că seria numerelor de la 2 la 10 include toate cele trei 
tipuri în care grecii divizaseră numerele: 2 şi puterile sale, numerele impare şi 
produsele unui număr impar multiplicat cu 2 sau cu o putere a lui 2. Astfel, Platon 
a considerat, probabil, că dacă poate explica generarea numerelor de până la 10, 
poate explica generarea tuturor numerelor." Totuşi, importanța pe care 
pythagoreicii au acordat-o decadei exprimabila sub forma retrakrys-ului nu poate să 
nu fi avut o influență asupra concepţiei platoniciene. Cu atât mai mult cu cât seria 
1, 2, 3 şi 4, componentele tetraktys-ului, este strâns legată de secvenţa elementelor 
geometrice punct — linie — suprafață — solid. 

Mărimile Ideale 

Ca şi Numerele Ideale, Mărimile Ideale sunt componente ale ontologiei 
platoniciene prezente doar în dgrafa dogmata. O primă referință la acestea este 
făcută de Aristotel în Metafizica, 992b13-18, unde, distingându-le de Idei şi 
numere, pe de o parte, şi de obiectele matematice intermediare, pe de altă parte, se 
concluzionează că liniile, suprafeţele şi solidele (mere te kai epipeda kai stered) 
„aflate după numere” (tà meta tous arithmous) constituie un al patrulea gen 
(tétarton génos). Acest tétarton génos este readus în discuţie atunci când Aristotel 
distinge între diversele concepţii cu privire la statutul mărimilor matematice.” 
Astfel, în timp ce Platon distinge între mărimi matematice şi „cele care se află după 
Idei” (ta mathematika kai ta meta tas ideas), Speusip acceptă doar mărimile 


A 


matematice, în timp ce Xenocrate le identifică pe cele două.® În fine, o ultimă 


din Numerele Ideale.°! 


57 Cf. Fizica, 206b32, Metafizica, 1084a12, Metafizica, 1073a18. 

58 David Ross, Plato’s Theory of Ideas, ed. cit., p.179. De asemenea, Julia Annas, în 
Aristotle's Methaphysics: Books M and N, ed. cit., p.54, presupune că Platon s-a oprit la 10 în 
generarea Numerelor Ideale, întrucât a considerat evident faptul că procesul generativ ar putea 
continua ad infinitum. 

» Aristotel, Metafizica, 1080b23-28. 

© Despre pasajele din Metafizica unde sunt evidenţiate distinctiile dintre concepțiile cu privire 
la obiectele matematice dintre Platon, Speusip şi Xenocrate, în David Ross, Plato’s Theory of Ideas, 
ed. cit., p.151-152. 

êl Aristotel, Metafizica, 1085a7-9. 

Modalitatea de generare a Mărimilor Ideale este similară celei descrise cu 
prilejul procesului de formarea a Numerelor Ideale. Numai că în cazul Mărimilor 
Ideale, rolul formal al Unului este preluat de Numerele Ideale, in timp ce materia 
asupra căreia acționează acestea din urmă este reprezentată de diferite specii ale 
Marelui şi Micului. Aristotel precizează că, potrivit adepților teoriei Ideilor, 
Mărimile sunt alcătuite din materie şi din Număr Ideal, astfel Liniile, Suprafeţele şi 
Solidele având drept principii formale Diada, Triada şi, respectiv, Tetrada: tas 
ideas titheménois [...] — poioiisi gar tă megéthe ek tes hyles kai arithmoi, ek men 
tés dyddos tă mele, ek triados d’isos ta epipeda, ek de tés tetrâdos ta stered.” Pe 
de altă parte, din punct de vedere material, ta megéthe sunt derivate din specii ale 
Marelui şi Micului (ek ton eidân toi megălou kai tou mikroti poiotisin), Liniile din 
Lung şi Scurt (ek makroii kai brachéos tă méke), Suprafeţele din Larg si Îngust 
(plateos kai stenoii tă epipeda), Solidele din Înalt şi Scund (ek bathéos kai tapeinoii 
totis 6gkous).* Prin urmare, la fel cum Numerele Ideale sunt generate din Unul şi 
Marele şi Micul (Diada nedefinită), ta méke sunt generate din dyds şi tò makron 
kai tò brachu (Lungimea nedefinită), ta epipeda sunt derivate din trids şi to platu 
kai to stenon (Suprafaţa nedefinită), iar ta sterea rezultă din tetras şi to bathu kai to 
tapeinon (Solidul nedefinit). 

Tema platoniciană a generării figurilor geometrice din numere este fara 
îndoială de esență pythagoreică. Postularea de către pythagoricienieni a unei relații 
între punct şi unitate, două puncte şi linie, trei puncte şi triunghi (sau figura plană), 
patru puncte şi piramidă (sau figura în spaţiu) se regăseşte în concepția 
platoniciană, cu excepția corespondenței dintre punct şi unitate. Distincția majoră 
constă însă în descrierea procedeului generativ. Pentru pythagoricienieni procesul 
generării porneşte de la unitatea-punct care dă naştere primei dimensiuni, linia, 
urmând apoi ca două dimensiuni să formeze suprafața, pentru ca în final, adăugarea 
unei a treia dimensiuni să genereze solidul. La Platon cele trei mărimi nu sunt 
derivate una din cealaltă, cum se întâmplă la pythagoricieni, ci fiecare dintre ele 
este rezultatul unui proces aparte, în care sunt implicate elemente diferite. La fel şi 
în cazul Numerelor Ideale, care sunt generate fiecare printr-un procedeu diferit, 
deosebindu-se prin aceasta de generarea numerelor matematice intermediare. De 
fapt, obiectele matematice platoniciene intermediare între Idei şi lucruri, de care 
vorbeşte Aristotel, sunt similare din acest punct de vedere numerelor şi elementelor 
geometrice pythagoreice. Singura distincţie constă în faptul că primele au o 
existență separată de cea a lucrurilor (pară ta pragmata), in timp ce celelalte sunt 
imanente lucrurilor (autd tă prâgmata).” Pe de altă parte, numerele şi mărimile 
intermediare platoniciene îşi au fundamentul ontologic la nivelul Numerelor şi 
Mărimilor Ideale. 


S Aristotel, Metafizica, 1090b20-23. 

5 Aristotel, Metafizica, 1085a9-12. 

% Comparând concepţia platoniciană cu cea pythagoreică, Aristotel consideră că Platon se 
îndepărtează de pythagoreicieni prin două elemente: concepția despre infinit şi cea despre numere. 
Cf. Aristotel, Metafizica, 987b22-29. 


226 Silviu Şerban 


Obiectele matematice intermediare 

Despre concepţia platoniciană cu privire la obiectele matematice (numerele 
şi mărimile) intermediare aflăm doar din relatările lui Aristotel: „Între sensibile si 
Idei mai sunt admise ca intermediare entitatile matematice, deosebite fata de 
sensibile prin aceea că sunt veşnice şi imobile, iar de Idei, fiind o pluralitate de 
realități asemănătoare, pe când Ideea în sine este una şi individuală.” Spre 
deosebire de Numerele Ideale, care, ţinând de domeniul Formelor, sunt obiectul 
filosofiei, numerele intermediare sunt obiectul aritmeticii şi al celorlalte discipline 
care operează cu numerele.“ Aristotel tratează pe larg în Cartea M a Metafizicii, în 
cadrul criticii concepţiei despre numere a lui Platon, despre distincția dintre 
Obiecte matematice Ideale şi obiecte matematice intermediare, analizând totodată, 
comparativ, concepțiile despre obiecte matematice elaborate de Platon, 
pythagoricieni, Speusip şi Xenocrate. Dacă pentru Platon obiectele matematice au 
atât o existență Ideală, cât şi una intermediară, pentru pythagoricieni obiectele 
matematice sunt imanente lucrurilor, Speusip neagă statutul ideal al acestora, în 
timp ce Xenocrate identifică Ideile cu numerele.“ În cazul lui Platon, Numerele 
Ideale, a căror generare porneşte de la Unul şi Diada nedefinită, sunt Forme şi, ca 
atare, în conformitate cu axiomele teoriei Ideilor, nu sunt comparabile unele cu 
altele, aşa cum se întâmplă cu numerele matematice. La fel este şi cazul Mărimilor 
Ideale comparativ cu cele geometrice. Plecând de la incomparabilitatea Numerelor 
Ideale, Aristotel propune trei ipoteze cu privire la alcătuirea Numerelor Ideale, pe 
care apoi le supune criticii (capitolele 6 si 7 ale Cărții M): 1) numerele sunt 
alcătuite din unităţi ce nu se pot adăuga niciuna celeilalte; 2) numerele sunt 
alcătuite din unităţi ce se pot adăuga fiecare celeilalte; 3) numerele sunt alcătuite 
din unităţi ce se pot adăuga uneia celeilalte doar în cadrul aceluiaşi număr. Dincolo 
de acurateţea şi justetea interpretării aristotelice a concepţiei platoniciene despre 
Numerele Ideale, pasajele în cauză sunt lămuritoare în privința descrierii 
distinctiilor dintre Numere Ideale şi numere aritmetice. Astfel, in timp ce a doua 
ipoteză este valabilă în cazul numerelor intermediare, în sensul că acestea se pot 
adăuga unele altora, Aristotel consideră că ipoteza a treia este specifică concepţiei 
lui Platon, dar, totodată, arată că prima ipoteză decurge de asemenea din principiile 
admise de cei care postulează existența Numerelor Ideale. 

Prezenţa obiectelor matematice intermediare în cadrul concepției filosofice 
platoniciene exprimată în cadrul dialogurilor nu este una evidentă. Deşi doctrina 
elementelor matematice intermediare nu este menţionată în mod explicit decât de 
Aristotel in Metafizica, nu se poate totuşi nega întru totul existența unei asemenea 


5 Metafizica, 987b14-18, trad. Gheorghe Vlăduţescu. 

5 Aristotel, Metafizica, 991b27-29. 

© Aristotel, Metafizica, 1076a8-22, 1080b11-33. 

6 Astfel, in timp ce David Ross, Plato’s Theory of Ideas, ed. cit., p.180, considera eronată 
interpretarea aristotelică cu privire la concepţia despre Numere Ideale a lui Platon, Julia Annas, 
Aristotle's Methaphysics: Books M and N, ed. cit., p.15-19, utilizează aceste pasaje ca suport pentru 
interpretarea aritmetică a Numerelor Ideale platoniciene. 

teme în cadrul teoriei Ideilor platoniciană.” Totodată, nici nu se poate susţine 
menționarea explicită a acestei concepții la nivelul dialogurilor, ci o poziţie 
echilibrată pare a fi cea corectă. Şi anume, tema obiectelor matematice 
intermediare între Idei şi lucruri sensibile aparține în mod evident filosofiei 
platoniciene din dgrafa dogmata şi, totodată, este prezentă, dar numai în mod 
implicit, în planul teoriei Ideilor elaborate în cadrul dialogurilor.” De obicei, cel 
mai utilizat pasaj în favoarea accentuării prezenţei temei elementelor matematice 
intermediare în cadrul dialogurilor este Republica, 509d-511le, analogia Liniei, 
arătându-se că diviziunii inferioare din domeniul inteligibilului îi corespunde din 
punct de vedere epistemologic didnoia, iar din punct de vedere ontologic ta 
mathematikă. Totuşi, nucleul analogiei Liniei îl constituie distincţia din perspectivă 
epistemologică dintre planul inteligibilului şi cel al opinabilului, iar nu cea dintre 
Idei şi lucruri sensibile. Rămâne însă sugestia de a atribui fiecărei stări cognitive 
obiectul corespunzător in plan ontologic.” În logica acestei atribuiri, am putea 
interpreta obiectul lui didnoia ca fiind reprezentat de ceea ce Aristotel numeşte in 
Metafizica obiecte matematice intermediare. În afara analogiei Liniei, în susţinerea 
tezei prezenţei „intermediarelor” în dialoguri mai apar două pasaje cu conținut 
similar, Republica, 526a1-7, şi Philebos, 56c-59d, în care Platon accentuează 
deosebirea dintre unităţile numerelor cunoscute prin intermediul gândirii, care sunt 
egale între ele, şi cele ale numerelor sensibile, diferite între ele. Unităţile din cadrul 
multiplicitatii definite (numerele) nu sunt însă aceleaşi cu Ideea de Unitate, ceea ce 
ar presupune că în aceste pasaje este sugerată implicit distincţia dintre Idei, obiecte 
matematice şi lucruri sensibile. 


Sufletul şi elementele matematice 


În Timaios structura Sufletului lumii este decrisă prin intermediul proportiei 
matematice, iar Teofrast, în Metafizica sa, afirmă că Platon derivă sufletul din 
numere şi din Unul.” Cu privire la sufletul individual, nu se poate afirma că ar 
exista vreo corespondenţă între acesta şi obiectele matematice, în afara faptului că 
ambele ocupă o poziţie intermediară între Forme şi lucrurile sensibile. Dincolo de 
interpretările anumitor comentatori cu privire la postularea de către Platon a unui 


© Printre cei care neagă prezenţa temei obiectelor matematice în cadrul filosofiei lui Platon se 
află Cherniss şi Annas. H. Cherniss, The Riddle of the Early Academy, ed. cit., p.75-78, considera că 
Platon nu a facut distincţie între obiecte matematice intermediare şi Idei, iar Julia Annas, Aristotle ’s 
Methaphysics: Books M and N, ed. cit., p.19-21, afirmă că referintele din Metafizica la obiectele 
matematice intermediare din cadrul concepției platoniciene sunt interpretări proprii ale lui Aristotel cu 
privire la aşa-numita problemă a Unicitatii (enunturile aritmeticii nu descriu lumea sensibilă, dar nici 
pe aceea a Formelor). 

70 Aceasta este şi interpretarea lui Ross în Plato’s Theory of Ideas, ed. cit., p.59-62 şi 177. 

7! Ross consideră că obiectele corespunzătoare lui diânoia sunt reprezentate nu de obiectele 
matematice intermediare de care vorbeşte Aristotel in Metafizica, ci de Idei matematice, în timp ce 
obiectele lui ndesis sunt alte Idei. Cf. Plato’s Theory of Ideas, ed. cit., p.62-65. 

72 Teofrast, Metafizica, 6b2. 

anume raport între suflet şi obiectele matematice intermediare,” avem, totuşi, un 
pasaj din Aristotel unde, după o scurtă referință la concepția lui Platon despre suflet 
exprimată în Timaios, sunt indicate anumite corelaţii dintre facultățile sufletului şi 
Numerele si Mărimile Ideale, care ar fi fost afirmate en tois peri philosophias 
legoménois."* Este vorba de Despre suflet, 404b17-27: „în tratatul Despre Filosofie 
se afirmă faptul că vietuitorul în sine provine din însăşi ideea de unu şi din 
lungimea, lățimea şi adâncimea prime, şi tot aşa celelalte vieţuitoare. Iar pe de alta 
parte, intelectul (nots) corespunde unului, pe când ştiinţa (epistéme) dyadei (căci 
ea doar se raportează la unu), opinia (doxa) corespunde numărului suprafeţei, iar 
senzaţia (aisthesis) corespunde volumului. Căci platonicienii spuneau că numerele 
sunt idei în sine şi principii, dar că sunt compuse din elemente. Unele lucruri sunt 
distinse de intelect, altele de ştiinţă, altele de opinie, altele de sensibilitate, iar 
aceste numere sunt ideile lucrurilor.” Semnificaţia acestor corespondențe este 
dezvăluită chiar de vechii comentatori ai lucrării lui Aristotel, Simplicius” şi 
Themistius.’’ Nois-ul este corelat cu Unul întrucât acesta reprezintă cunoaşterea 
nemijlocită a Ideii unice, epistéme, cu Diada, deoarece aceasta porneşte de la o Idee 
şi ajunge la o concluzie, doxa cu Triada, întrucât pleacă de la o Idee şi ajunge fie la 
o concluzie adevărată, fie la una falsă, iar aisthesis cu Tetrada, pentru că obiectele 
lumii sensibile sunt solide. 

Dialogurile păstrate de la Platon nu oferă un sprijin în dezvoltarea acestor 
corelaţii între suflet şi facultăţile acestuia, pe de o parte, şi numerele şi mărimile 
Ideale, pe de altă parte, cu excepţia, poate, a unui pasaj din Legile, unde este adusă 
în discuţie generarea obiectelor perceptibile: „atunci când un element, ce primeşte 
o primă creştere şi trece la o a doua schimbare, şi de la aceasta la o a treia, devine 
apoi sensibil pentru cel ce este capabil de simtire. Numai prin aceste feluri de 
prefaceri şi de treceri de la o mişcare la alta se creează totul in univers.””* Plecând 
de la pasajul din Despre suflet, textul din Legile poate fi interpretat în sensul că nici 
punctul (elementul), nici linia (elementul ce primeşte prima creştere), nici suprafața 


® Leon Robin, La théorie platonicienne des idées et des nombres d’après Aristote, ed. cit., 
p.479-498, consideră că există o afinitate specială a sufletului față de obiectele matematice 
intermediare, iar Konrad Gaiser, La dottrina non scritta di Platone, ed. cit., p.101-105, plecând de la 
poziţia intermediară a celor două, sufletul şi obiectele matematice, ajunge la identificarea acestora. 

7 Referinta lui en tois peri philosophias legoménois este disputată între a semnifica o lucrare 
platoniciană sau un rezumat al doctrinelor nescrise sau opera de tinerețe pierdută a lui Aristotel, Peri 
philosophia. Cf. Alexander Baumgarten, Note la Despre suflet, în Aristotel, Despre suflet, Bucuresti, 
Editura Humanitas, 2005, p.232, nota 48. Chestiunea dacă sintagma respectivă se referă la ágrafa 
dogmata platoniciene sau Peri philosophia aristotelică nu este însă crucială, întrucât, chiar dacă 
versiunea a doua este cea corectă, referința lui Aristotel poate să fie la fel de bine la doctrina lui 
Platon, cf. David Ross, Plato’s Theory of Ideas, ed. cit., p.210. 

n Despre suflet, 404b17-27, trad. Alexander Baumgarten, București, Editura Humanitas, 2005. 

76 Simplicius, In Aristotelis libros de anima commentaria, 29.2-9, in Commentaria In 
Aristotelem Graeca, vol.XI, ed. Michael Hayduck, 1882. 

7 Themistius, In Aristotelis libros de anima paraphrasis, 12.6-13, in Commentaria In 
Aristotelem Graeca, vol.V, ed. R. Heinze, 1890. 

a Legile, 894a2-6, trad. E. Bezdechi, Bucuresti, Editura IRI, 1999. 

(trecerea la a doua schimbare), ci doar solidul (trecerea la o a treia schimbare) 
poate fi considerat obiect al percepţiei.” 


Individualele 


Din expunerea de mai sus cu privire la concepţia platoniciană din ágrafa 
dogmata, apar câteva diferente faţă de teoria Ideilor cunoscută prin intermediul 
dialogurilor în ceea ce priveşte procesul individuatiei. Axiomele fundamentale sunt 
păstrate: distincția Forme — lucruri sensibile şi raportul model — copie existent între 
acestea două. Schimbările majore se produc la nivelul Formelor, dar totodată apare 
exprimată în mod explicit tema „intermediarelor” matematice. Cu privire la Forme, 
temele nou-apărute sunt: considerarea Unului şi a Diadei nedefinite (Marelui şi 
Micului) ca principii supreme din care sunt generate Numerele Ideale şi Formele; 
introducerea Numerelor Ideale şi postularea unei relationari între acestea şi Forme, 
în sensul reducerii Formelor la numere, relationare neexplicitată cu claritate, ceea 
ce poate da naştere unei duble interpretări, fie a considerării Numerelor Ideale ca 
entități separate de Forme şi suprapuse acestora în planul ierarhiei ontologice, fie a 
înțelegerii reducerii Ideilor la numere prin intermediul modelului pythagoreic al 
reducerii lucrurilor la numere, această a doua variantă fiind mai plauzibilă; în fine, 
o a treia temă ce nu apare în dialoguri este cea a Mărimilor Ideale şi a procedeului 
de generare a acestora din Numerele Ideale şi din „specii” ale Marelui şi Micului. 
Situat sub nivelul Formelor, se găseşte planul „intermediarelor” matematice, ale 
cărui elemente, aşa cum corect interpretează şi Aristotel, sunt similare cu cele 
pythagoreice, cu excepţia faptului că Platon le separă de lucruri, în timp ce 
pythagoricienienii le consideră ca imanente lucrurilor. În plan inferior se află lumea 
lucrurilor sensibile, constituită din copii ale Formelor. 

Desi ierarhia ontologică platoniciană din agrafa dogmăta ar urma structura 
de mai sus, conform Metafizica, 988a8-14, Unul si Diada nedefinită par a se 
constitui nu doar ca principii ale Ideilor şi numerelor, ci şi ale lucrurilor sensibile, 
iar din Fizica, 209b11-16 şi 209b33-210a2, reiese că Aristotel identifica 
receptacolul din Timaios cu Diada nedefinită (sau Marele şi Micul) din dgrafa 
dogmata. Cu alte cuvinte, ar exista o identitate între principiul material care este 
implicat în generarea Ideilor şi principiul material implicat în naşterea lucrurilor 
sensibile. Este evidentă aici înțelegerea eronată de către Aristotel a ontologiei 
platoniciene; în timp ce Marele şi Micul au semnificația multiplicitatii indefinite 
(asemeni conceptului de he toii apeirou idea din Philebos), receptacolul semnifică 
extensiunea nedefinită.“ Primul concept se referă la infinitatea din planul 
inteligibilului, cel de-al doilea la infinitatea din planul sensibilului. Infinitatea 
ideală este avută în vedere de Platon şi în cazul generarii Mărimilor Ideale, sub 
forma spatialitatii indefinite, considerată ca specie a Marelui şi Micului şi distinctă, 


” David Ross, Plato’s Theory of Ideas, ed. cit., p.215. 
5 David Ross, Plato’s Theory of Ideas, ed. cit., p.221-223. 

la rândul ei, de extensiunea nedefinită semnificată de receptacol. Prin urmare, 
procesul individuatiei ar avea următoarea structură: din Unul şi multiplicitatea 
nedefinită (Diada nedefinită) sunt generate Numerele Ideale şi Ideile; din Numerele 
Ideale şi spatialitatea nedefinită (speciile Diadei nedefinite) iau naştere Mărimile 
Ideale; în fine, din Mărimile Ideale şi extensiunea nedefinită (receptacolul) sunt 
generate individualele. Într-adevăr, aşa cum remarcă şi Ross, din această schema 
lipsesc ,,intermediarele” matematice.*! 

Prezenta obiectelor matematice intermediare in cadrul ontologiei platoniciene 
nu poate fi îndepărtată decât în cazul în care am considera că acestea tin de o 
interpretare aristotelică a ontologiei platoniciene. Or, susținerea acestei teze este 
dificil de argumentat. Aristotel precizează cu claritate că „intermediarele” 
matematice introduse de Platon se deosebesc atât de Idei şi Numere Ideale, cât şi de 
lucrurile sensibile. Totodată, de mai multe ori în Metafizica, teoria pythagorică 
despre numere este comparată cu cea platoniciană despre ,,intermediare” matematice, 
accentuându-se că, în cazul primilor, numerele sunt în lucruri, pe când la Platon, 
numerele matematice sunt despărțite de lucruri. Se pare, astfel, că „intermediarele 
matematice” aparțin cu certitudine ontologiei din agrafă dogmăta. Rămân totuşi 
neelucidate modalitatea în care elementele matematice intermediare sunt generate şi 
felul în care acestea sunt implicate în generarea individualelor. lar în soluţionarea 
acestor probleme, textele aristotelice nu ne ajută prea mult.” Singurele care pot oferi 
sugestii pentru rezolvarea lor sunt dialogurile platoniciene. Şi, poate, cel mai expresiv 
în acest sens este dialogul Timaios. Două pasaje sunt demne de luat în seamă. În 
primul rând, cel în care Platon se referă la Sufletul lumii. Structura matematică a 
acestuia şi poziția sa intermediară între Idei şi lucruri sensibile scot în evidenţă relaţia 
dintre tema intermediarului, suflet şi elementele matematice. În al doilea rând, 
modalitatea în care este concepută lumea sensibilă, ordonată prin intermediul Ideilor 
şi al numerelor, sugerează modalitatea în care obiectele matematice intermediază 
trecerea de la Forme la lucrurile sensibile. „Intermediarele matematice”, prin 
caracteristicile lor ce tin atât de inteligibil, fiind veşnice şi imobile, cât si de sensibil, 
prin faptul că sunt multiple, permit, în cadrul procesului individuatiei, transpunerea 


Formei unice la nivelul multiplicitatii individualelor. 


5! David Ross consideră că „intermediarele” matematice sunt doar „ficțiuni matematice” 
(mathematical fictions), utile matematicienilor, dar fără să aibă vreun statut real în schema ontologică 
platoniciană. Ibidem, p.223-224. 

82 Aristotel însuşi afirmă că cei care au introdus cele două feluri de numere, matematice şi Ideale, 
nu au explicat în ce fel există numărul matematic şi de unde provine acesta, şi se referă critic la generarea 
numerelor matematice prin comparaţie cu procesul generativ al Numerelor Ideale, atrăgând atenţia că dacă 
numerele matematice sunt generate din aceleaşi principii ca şi Numerele Ideale, atunci nu mai există nicio 
diferență între cele două tipuri de numere. Cf. Metafizica, 1090b32-1091a5. Legat de modul în care 
numerele se regăsesc la nivelul individualelor, Aristotel alătură doctrina platoniciană celei pythagoreice, 
criticând felul în care lucrurile sensibile pot fi reduse la numere. 

Abstract: In this paper our main purpose is to identify and analyze a theory of categories in Plato’s 
philosophy. The first part begins with a brief overview of how we should understand categories in the 
Greek philosophy before Plato. In the second part we undertake an analysis of the Theaetetus dialogue, on 
the assumption that there is a theory of categories understood as principles of thought (or of the soul), which 
orders the manifold of sensibility and this theory is previous to that of the supreme genera of the Sophist and 
by which Plato anticipates the Kantian view of the categories. In Plato’s dialogues the ground for the 
forthcoming of a theory of categories is prepared, especially by addressing the problem of predication in the 
Sophist, which makes the object of the third part of this paper. 

Keywords: category, supreme genera, Being, Motion, Rest, Identity, Difference, predication, 

Categoriile inainte de Platon 


Înainte de a prezenta felul în care arată o eventuală teorie a categoriilor la 
Platon, să precizăm că prin „categorie” înţelegem acele concepte de maximă 
generalitate pe care primii filosofi greci, încă de la „naşterea” filosofiei, prin 
emanciparea gândirii şi separarea ei de mit’, le-au utilizat pentru a descrie lumea, în 
căutarea unei explicații satisfăcătoare pentru tot ceea ce există şi ne înconjoară. 
Categoriile pot fi considerate o trăsătură specifică a gândirii occidentale, ca dovadă 
că ele sunt prezente încă de la începuturile acestei gândiri. Prima categorie în 
filosofia greacă poate fi identificată cu arché, termen prin care primii filosofi 
încercau să definească principiul prim, temeiul, originea sau cauza ultimă şi 
necesară a tuturor lucrurilor. La început, gândirea greacă nu îşi dobândise încă 
independența față de condiţia materială a existenței, fapt pentru care filosofii 
presocratici identificau principiul prim cu diferite elemente materiale. În acest sens, 
Thales a considerat apa ca arhé, Anaximandru aerul sau Heraclit focul, 
dezvoltându-se treptat şi moduri mai abstracte de a concepe primul principiu, de 
exemplu cel al lui Anaximandru, care îl numeşte Nelimitatul (apeiron), sau 
atomiştii, care consideră că la baza tuturor lucrurilor se află acele particule 
imperceptibile, eterne şi identice (homoiomerii), anticipând rezultatele de mai 
târziu ale fizicii moderne. Tematizând primul principiu, aceşti filosofi tematizează 
în mod indirect categoria cauzei şi numai indirect şi pe cea a ființei sau existenţei, 
în sens larg. Dar în afară de „categoria” primului principiu, în mentalul grec existau 


! Doctor în filosofie, Universitatea „Babeş-Bolyai”, Cluj Napoca. 
? A nu se înţelege că gândirea mitică ar exclude total categoriile. 

şi funcționau diferite alte categorii pe care filosofii le foloseau în descrierea însăşi a 
acestui prim principiu, după cum am văzut în exemplul de mai sus al apeironului şi 
al homoiomerilor; cu toate acestea, dincolo de acest rol instrumental al categoriilor, 
nu putem vorbi de o tematizare propriu-zisă a categoriilor în filosofia pre-platonică, 
ci eventual doar de proto-categorii, dacă ni se permite să le numim astfel, prezente 
sub o formă sau alta la toți filosofii presocratici, dar mai ales ca şi criterii 
descriptive, utilizate fără a fi conştientizate ca atare: de pildă, la cei aparținând 
şcolii milesiene, întâlnim o descriere în termeni pozitivi a primului principiu, ca 
formă concretă şi perceptibilă senzorial (Thales şi Anaximene), dar şi în mod negativ, 
ca în cazul apeironului (la Anaximandru), conceput ca nelimitat (din punct de vedere 
cantitativ), lipsit de o formă concretă (indistinct din punct de vedere calitativ), infinit 
(din punct de vedere temporal). Fără a intra în prea multe detalii, credem că nu este 
greşit să afirmăm că şi la filosofii presocratici întâlnim categorii filosofice prin 
încercările lor de a identifica diferitele determinatii ale existentului; de pildă, în cazul 
pitagoreicilor putem vorbi chiar de o primă tabelă categorială: „Pitagoricienilor le 
aparţine prima încercare de a edifica o tabla a categoriilor. Ei grupează categoriile 
două câte două, fiecare pereche exprimând determinatii opuse. Aceste perechi sunt: 
Finit — Infinit, Impar — Par, Unitate — Pluralitate, Dreapta — Stânga, Masculin — 
Feminin, Repaos — Mişcare, Drept — Curb, Lumină — Întuneric, Bun — Rău, Pătrat — 
Dreptunghi. Se observă că există zece perechi de categorii (numărul perfect). [...] 
Observăm apoi [...] că în această listă se amestecă determinări esenţiale cu altele 
accidentale, fără «deducție», adică fără vreo legătură între perechile de categorii. 
Aceste obiecții nu pot anula însă marele merit al pitagoricienilor de a fi încercat, cei 
dintâi, să identifice determinatiile universale ale existenței.” 

În acelaşi mod, în cazul lui Heraclit din Efes, putem considera categorii 
filosofice în sens larg tema principiului, a devenirii sau a dinamismului universal, a 
opoziţiei şi armoniei şi chiar a /ogosului. În sens mai restrâns, dacă analizăm 
tematizarea heraclitiană a focului ca principiu al lumii, observăm că indirect sunt 
implicate în această tematizare şi alte categorii: astfel, focul reprezintă nu doar 
originea tuturor lucrurilor, ci şi esența şi cauza mişcării lor, aceasta din urmă 
înțeleasă într-o manieră hilozoistă: „Deşi categoria de esenţă nu este încă elaborată 
şi nu o întâlnim ca atare în fragmentele sale, Heraclit întrevede faptul că, dincolo 
de aspectele perceptibile ale lucrurilor, există ceva imperceptibil, care face lucrurile 
să fie ceea ce sunt şi care le leagă totodată între ele. Acest temei imperceptibil este 
tocmai focul. [...] focul este esența comună a lucrurilor, generalul subiacent 
particularului şi individualului. [...] alegerea focului ca principiu pare să fi fost 
determinată de aptitudinea sa de a explica mişcarea, el fiind elementul cel mai 
instabil, mai mobil şi mai dinamic al existenţei.”* 

O întrebuințare mult mai evidentă a categoriilor întâlnim însă la Parmenide 
în descrierea Unului sau a Fiintei. De altfel, în discursul poetico-filosofic parmenidian 


3 Viorel Colţescu, Istoria filosofiei. Filosofie veche, medie şi modernă, Timişoara, Editura 
Brumar, 2006, p. 76, 77. 
* Ibidem, p. 80. 

avem si prima tematizare a conceptului fundamental de „ființă”?. În fragmentele 


rămase din celebrul poem“, fiinţa este descrisă ca nenăscută şi nepieritoare, eternă, 
unică, omogenă, continuă, sferică, nemişcată, identică sieşi, finită, dar nelimitată 
nici spaţial nici temporal, iar pe lângă toate acestea, perfectă şi rațională, căci 
pentru Parmenide numai ceea ce există poate fi gândit şi rostit. Toate aceste 
determinatii ale ființei parmenidiene nu sunt altceva decât categorii prin care 
gândirea eleatului evaluează ființa, căci observăm trecerea acesteia prin filtrul unor 
concepte care anunţă viitoarele categorii platonico-aristotelice: esența, forma, 
calitatea, cantitatea, timpul, locul sau spaţiul, mişcarea, identitatea, diferenţa”. 

Aceste categorii nu vor fi tematizate ca atare, după cum am precizat, decât 
odată cu Platon, care de fapt doar pregăteşte terenul pentru teoria propriu-zisă a 
categoriilor prin problema predicatiei; dar o veritabilă teorie a categoriilor 
tematizate ca atare apare numai odată cu Aristotel. 


Cu toate că Platon nu este un logician în sensul în care este Aristotel, Sofistul 
face parte din categoria dialogurilor de maturitate, numite si dialoguri logice*. Aşa cum 
remarcă unii istorici ai logicii, Platon nu a manifestat niciodată un interes explicit 
pentru logică, ci, de regulă, problemele de logică sunt amestecate cu cele metafizice în 
țesătura dialogurilor. De aceea, despre categorii nu se va putea vorbi decât ca despre o 
eventuală prefigurare a unei viitoare teorii propriu-zise. Mai mult, se consideră uneori 
că Platon ar fi fost împotriva unei cercetări logice ,,pure”: ,,[...] căci Platon nutrea 
probabil aversiune pentru cercetarea logică pură, lipsită de scopul stabilirii adevărului 
moral sau metafizic. Desigur, el nu se opunea investigației logice ca atare, şi nici măcar 
utilizării unor exemple banale, după cum ne putem da seama din felul cum tratează 
procesul diviziunii in Sofistul sau Politicul. Dar, deşi dialogurile sale contin mult 
material logic, niciunul dintre ele nu este pur logic în conținut. Este semnificativ că în 
tradiţia peripatetică, ce păstrează de-a lungul istoriei sale urme ale originii platonice, 
logica nu a devenit niciodată o parte a filosofiei, un domeniu cu propriile sale drepturi, 
ci era tratată ca o capacitate (dynamis) care poate fi dobândită sau ca o arta (techné) ce 
poate fi învățată.” 


5 Ibidem, p. 83. 

° Despre natură în Filosofia greacă până la Platon, Vol. 1, Partea a 2-a, Bucureşti, Editura 
Ştiinţifică şi Enciclopedică, 1979. 

7 Felul în care descrie Parmenide ființa va avea ecou în filosofia lui Platon, atât în modul 
acestuia de a concepe ideile, ca fiinţe veritabile, eterne, imuabile, nenăscute etc., cât şi în dialogul 
Parmenide în care sunt studiate toate ipotezele cu privire la Unu, trecut în fiecare ipoteză prin aceleaşi 
filtre categoriale. 

8 În ce priveşte existența a două subtitluri la fiecare dialog platonician, trebuie spus că ediţiile 
alexandrine ale operelor lui Platon sunt cele care au consacrat existența a doua subtitluri. Primul 
dintre ele ar trebui să corespundă intenţiei (scopos) sau obiectului dialogului, al doilea, trăsăturii, 
mărcii sale exterioare (character), deci formei. La Sofistul, de pildă, primul subtitlul este „despre 
ființă”, al doilea, „dialog logic”. 

” William si Martha Kneale, cap. Platon şi filosofia logicii în Dezvoltarea logicii, trad. de 
Cornel Popa, vol. 1, Cluj-Napoca, Ed. Dacia, 1974, p. 23. 

Înainte de a trece la analiza efectivă a dialogului Sofistul, în care, prin 
problema predicatiei, se pregăteşte terenul pentru o viitoare teorie a categoriilor, ne 
putem pune întrebarea în ce sens se poate vorbi de categorii în alte dialoguri ale lui 
Platon. Noi credem că există o teorie a categoriilor (într-o formă latentă, ce-i 
drept), înţelese ca principii ale gândirii (sufletului) ce ordonează multiplul 
materialului sensibil, şi că ea este anterioară teoriei genurilor prime din dialogul 
Sofistul. După părerea unor exegeti, acesta din urmă reprezintă continuarea unui alt 
dialog, Theaitetos!0, în care filosoful încercase, fără succes, să dea o definiție 
adecvată cunoaşterii. În demersul dialogului se probează diferite modalităţi de 
aproximare a conceptului cunoaşterii: se caută o definiţie provizorie (cunoaşterea 
este senzaţie, cunoaşterea este opinie adevărată, cunoaşterea este opinie adevărată 
însoţită de înțeles — logos sau „raționament adevărat însoţit de motivul care-l 
justifică”, meta logou)'', care ulterior este supusă ,,deconstructiei socratice”, dacă 
ni se permite o astfel de exprimare. Aceasta constă în a găsi situaţii în care definiția 
respectivă nu este aplicabilă sau duce la consecințe absurde; până la urmă, în 
dialogul menţionat, nu se ajunge la o definiţie exactă şi incontestabilă a cunoaşterii. 
Totuşi, Theaitetos ne interesează în măsura în care Platon, cercetând ce este 
cunoaşterea, ajunge la o tematizare indirectă a categoriilor. Astfel, respingând 
teoria conform căreia cunoaşterea este identificabilă senzatiei, Platon remarcase că 
materialul pur senzorial este prelucrat într-un anume fel de gândire prin nişte 
procedee specifice, diferite de organele de simţ, care nu sunt decât receptoare şi 
furnizoare de material senzorial brut. Dar mai există ceva care remarcă şi compară 
însăşi existenţa lor, relațiile dintre ele; iată cum se exprimă Platon, atrăgând atenția 
asupra unor „categorii” care procesează datele senzoriale: „Socrate: Astfel, în ce 
priveşte sunetul şi culoarea, primul lucru pe care îl gândeşti despre amândouă nu 
este acesta că amândouă există? Theaitetos: Ba eu, da. Socrate: Prin urmare şi că 
fiecare este, pe de o parte, diferit de celălalt şi, pe de alta, identic sieşi? [...] Şi că 
împreună sunt două, dar fiecare este unu? [...] Or, toate acestea, prin ce gândeşti 
asupra lor? Căci nici prin auz, nici prin văz nu există putinţa de a extrage ceea ce le 
este comun.” (185a-c). Cu alte cuvinte, gândirea noastră acordă datelor sensibile, 
fiinţă, diferenţă, identitate, pluralitate, unitate. Platon afirmă existenţa şi diferența 
celor două facultăţi de cunoştere — „sufletul cercetează unele lucruri el însuşi prin 
sine (s. n.), iar altele prin capacităţile trupului” (185e). Sau, în alt pasaj (186b-c), 
arată că simţurile sunt specializate şi nu sunt interşanjabile, de pildă, tăria tarelui 
sau moliciunea moalelui se vor simţi doar prin pipăit, şi nu prin auz sau văz, în 
timp ce „existenţa acestor stări şi că există amândouă, ca şi opoziţia uneia fata de 
cealaltă şi, desigur, şi existența acestor opoziții, sufletul însuşi, întorcându-se 
asupra lor şi comparându-le între ele, încearcă să le discearnă pentru noi”. 


10 Platon, Theaitetos în Opere, trad. de Marian Ciucă, vol. VI, Bucureşti, Ed. Ştiinţifică şi 
Enciclopedică, 1989. 

!! Prima variantă aparţine traducătorului român Marian Ciucă, a doua lui L. Robin, cap. 2, Ce 
este cunoasterea?, în Platon, trad. de Lucia Magdalena Dumitru, p. 60. 

Noi vedem în aceste pasaje o pregătire implicită a terenului pentru o viitoare 
teorie a categoriilor aristotelice; am spus deja că o tematizare separată a lor, cu o 
eventuală listă, nu există la Platon, dar este evident că el aminteşte de categorii şi le 
aplică în difererite contexte. Am îndrăzni să spunem chiar că el are în permanență în 
vedere o listă sau o tabelă categorială mentală, pe care o aplică în multe dintre 
demersurile sale descriptiv-filosofice!?. La acestea se adaugă si presupozitia că putinţa 
de a extrage ce este comun diferitelor senzaţii tine de capacitatea limbajului (185c). 
Platon se apropie cel mai mult de teoria aristotelică a categoriilor prin problema 
predicatiei, prin analiza limbajului şi a genurilor prime. Vom vedea ulterior ce 
presupozitii asumă această analiză şi ce importanță au ele. Deocamdată, ne credem 
indreptatiti să spunem că problema categoriilor se află în stare latentă în dialogurile 
platonice, care oricum nu şi-au propus niciodată o teoretizare strict logică, în sensul că 
nu beneficiază de o tratare separată şi explicită ca la Aristotel; cu alte cuvinte, Platon 
nu a elaborat o tabelă categorială, dar a spus totuşi, în contextul analizei cunoaşterii, 
esentialul despre ele, adică: a remarcat că ele nu tin de simţuri, ci de activitatea gândirii 
sau a sufletului, că operează asupra datelor senzoriale sintetizându-le, că acţionează ca 
nişte principii de unitate asupra multiplului, că sunt manifeste la nivel de limbaj şi de 
predicatie şi că au un grad foarte mare de generalitate, după cum remarcă si Léon 
Robin, atunci când vorbeşte despre problema cunoaşterii în Theaitetos: „Ce sunt 
simţurile? Mecanisme savante aflate în interiorul nostru care percep realitatea în mod 
independent, cum ar fi ochiul care vede, sau urechea care aude? Sau, mai degrabă, toate 
acestea sunt nişte instrumente (organa), ori organe, cum li s-a spus mai târziu, prin 
intermediul cărora sufletul percepe aspectele realității? Ceea ce dovedeşte validitatea 
celei de-a doua ipoteze este faptul că percepția depăşeşte caracterul individual sau 
întâmplător al stării subiective: ea afirmă sau infirmă existenţa obiectelor, le numeşte, 
le numără, le identifică sau le deosebeşte. Tot astfel, am spune, există nişte «categorii» 
ale gândirii, în care actul de a percepe constă într-o comparaţie bine cumpănită 
(analogisma) de unde rezultă stabilirea anumitor relații. Or, acest proces nu este opera 
vreunuia din simţuri, căci relaţiile nu constituie obiectul lor; ele sunt, dimpotrivă, 
«obiecte comune», rezultat exclusiv al sufletului în şi prin sine însuşi.” 


Problema genurilor supreme în dialogul Sofistul 


Trecând acum la analiza propriu-zisă a dialogului Sofistul, să precizăm încă 
o dată de ce ne interesează acesta în studiul de fata: pentru că teoria genurilor prime 
este privită ca o primă teorie a predicatiei şi prin urmare a categoriilor, ea fiind 
preluată de logica aristotelică, după cum vom vedea, prin teoria predicabilelor. 


12 Suntem indreptatiti să afirmăm aceasta şi prin faptul că, de pildă, în dialogul Parmenide, 
atunci când analizează diferitele ipoteze asupra lui Unu, îl descrie pe acesta conform unor criterii pe 
care nu le-a anunţat niciodată ca atare, separat, dar ele se află deja „la lucru”, ocazionate de analiza 
respectivă; astfel, Unu este descris în fiecare ipoteză din punct de vedere cantitativ, calitativ, spaţial, 
temporal, etc. 

15 A arătat de fapt ceea ce va spune şi Kant mult mai tarziu. 

14 Leon Robin, Platon, ed. cit., p. 57. 

Problema genurilor prime (ființa, mişcarea, repausul, identitatea şi diferența) ia 
naştere în contextul în care se caută o definiţie adecvată sofistului prin celebra 
metodă a diviziunii, iar în această căutare aparent fără rezultat, datorită pluralitatii 
de definiţii ce se potrivesc sofistului, se ajunge, la un moment dat, la calitatea sa de 
imitator al lucrurilor sau de producător de imagini; aceasta prin faptul că el poate 
vorbi cu uşurinţă despre orice subiect, fără a fi şi specialist sau competent în 
subiectul respectiv. A imita presupune însă a părea să fii ceea ce nu eşti. lar 
problema aparentei ne transpune direct în problema nefiintei şi a falsului (237a), o 
mare provocare pentru filosofia greacă, în general, şi pentru Platon, în special. 
Acesta, fie că doreşte să-şi reevalueze forma anterioară a teoriei Ideilor, fie că 
intenționează să critice o formă a acesteia prezentă la unii discipoli ai săi, propune, 
prin dialectica celor cinci genuri supreme, o soluţie de mare interes pentru filosofia 
limbajului şi pentru ontologie. 

Criticând atât teza parmenidiană care excludea posibilitatea nefiintei tematizand 
o Fiinţă rigidă, încremenită şi pe deasupra descrisă într-un mod contradictoriu (244e- 
245b), Platon propune o regândire a fiinţei care să îi redea ceea ce îi este mai specific, 
adică viata, mişcarea şi intelectia. Dar acest fapt nu este posibil, vom vedea, în afara 
unei comunicări a ființei cu alte aspecte ontologice diferite de ea şi totuşi prezente în 
natura sa. Între fiinţa ca nemişcare şi devenirea ca mişcare sau curgere absolute, ambele 
teorii propunând viziuni „extremiste” asupra ființei, Platon caută calea de mijloc, 
rezonabilă şi cât mai puţin pasibilă de obiecţii: „Pentru iubitorul de înţelepciune, atunci, 
ca şi pentru cel ce pretuieste toate acestea mai mult decât orice, este de aceea necesar, 
după câte se pare, să nu accepte nici pe cei ce, afirmând Unul sau chiar o pluralitate de 
Idei, susţin că totul este stabil, nici să dea defel ascultare celor care în schimb mişcă în 
tot felul fiinţa lucrurilor (to on), ci [...] să spună că atât fiinţa lucrurilor, cât şi întregul 
lumii sunt de amândouă felurile.”!5 

Însă din punctul de vedere al falsului, pentru ca el să fie considerat trăsătura 
esențială a activităţii sofistului, trebuie să admitem, alături de existenţă, şi non- 
existența. Altfel spus, teoria predicatiei, implicit prezentă în teza parmenidiană a 
fiinţei, trebuie reevaluată şi ea. Să vedem cum se prezintă lucrurile din perspectiva 
aceastei teorii, pentru a înţelege dificultățile care au stat la baza „elaborării” unei 
noi teorii a predicatiei, care să împace fiinţa şi nefiinta într-o filosofie coerentă. 

La 237c, Platon se întreabă la ce domeniu s-ar aplica o expresie de genul „ce 
nu este”, cu alte cuvinte, el consideră pe moment nefiinta un fel de predicat si 
încearcă să afle cui şi cum se poate el aplica. Mai întâi, Platon observă că 


'S Platon, Sofistul 249d, în Opere, vol. 6, pag. 358. 

1 În logica modernă, relaţiile dintre subiectul şi predicatul logic se pot exprima în diferite 
forme: ori ca relaţii între clase de obiecte sau mulțimi, şi atunci se merge pe o logică a sferei 
noțiunilor, acest lucru reprezentându-se grafic prin diagramele Euler sau Venn, ori predicatul este 
tratat intensiv ca o calitate care se afirmă despre unul sau mai mulţi subiecți, acest predicat putându-se 
exprima într-o formă existenţială, de felul Există P(x, y, z), - unde P reprezintă o proprietate care 
aparține unor indivizi - totul depinzând de tipul de logică în care vrem să ne situăm. Platon pare să 
pună problema mai aproape de acest ultim mod, fiind un precursor al logicii predicatelor, după cum 
arată unii exegeti. 

predicatul „neființă”, sub aspectul conţinutului, nu se poate, evident, aplica celor ce 
există. Apoi, în ce priveşte predicate de felul lui „ceva” sau „ceva” şi „altceva” sau 
„nişte”, ele se aplică mereu doar celor care există. Aşadar, când vorbim despre ceva 
existent, noi vorbim ca despre o unitate sau ca despre o multiplicitate, neexistând altă 
posibilitate în discursul uman. Afirmarea a ceva existent vine întotdeauna împreună 
cu afirmarea unităţii sau pluralitatii sale. Dar, la nivel discursiv, noi tratăm şi ceea ce 
nu există ca pe o unitate sau pe cele care nu există ca pe o pluralitate. Discursul 
nostru funcționează în aşa fel încât determină orice, chiar şi neexistentul. Dar dacă 
nonexistentul nu există, cum de putem vorbi despre el? Dacă este într-adevăr 
inexistent în sens autentic, el ar trebui să scape şi discursului, şi tuturor categoriilor 
sale, fiind complet nedeterminabil, nici prin gând, nici prin cuvânt, nici prin altceva. 
Dar discursul uman nu poate funcționa în afara unor categorii şi de aceea el le va 
aplica şi celor despre care nu se poate vorbi, iar Platon pare să fi înțeles acest aspect. 
Falsul, în sensul de inexistent ontologic, este în realitate irațional şi inexprimabil, 
Parmenide susținând că nefiinta nu poate fi nici gândită, nici rostită. Falsul care ia 
naştere la nivel de limbaj nu este același lucru cu non-existentul ontologic!”. Însă 
pentru gânditorii antici greci există o legătură între domeniul realităţii şi cel al 
limbajului sau al gândirii, în sensul in care limbajul este „instrumentul” prin care ni 
se arată realitatea. Iar atunci când aceste planuri nu se mai suprapun, apar numeroase 
dificultăți. Soluţia parmenidiană a ființei este inacceptabilă pentru Platon ca filosof 
matur, întrucât ea restrânge posibilitatea discursului doar la cele ce există într-un mod 
absolut. Teza heraclitiană a ființei, în schimb, pune din nou discursul în dificultate, 
dar în alt sens, prin aceea că nu admite nimic stabil, or discursul tocmai aceasta face: 
fixează realităţile prin concepte şi cuvinte. Cele două mari filosofii care l-au precedat 
„Schingiuiesc” discursul fiecare în felul său — una îl restrânge, cealaltă îl face 
imposibil. În orice caz, în opinia lui Platon, ambele fac nedreptate „uneltei” fără de 
care filosofia nu ar fi posibilă - discursul. 

Platon va chestiona din nou posibilitatea predicatiei, după ce analizase 
consecințele unei teorii a predicatiei rezultată din teza eleată; pentru actul 
predicatiei el foloseşte termenul de „legătură”, „punere în atingere”, „îmbinare”, 
„împărtăşire”, „punere laolaltă”: „Să ne întrebăm acum în ce fel denumim noi peste 
tot cu mai multe nume un acelaşi lucru. [...] Noi vorbim despre om dându-i multe 
calificative (s.n.), adăugându-i de pildă culoare, atitudine, mărime, defecte, calităţi, 
datorită cărora, laolaltă cu multe altele, nu spunem doar că omul ca atare există, dar 
şi că este bun şi oricâte altele. La fel de bună seamă facem şi cu celelalte lucruri, 
după aceeaşi rațiune: căci presupunându-le a fi unu fiecare, le acordăm 
pluralitatea!€ şi le calificăm prin mai multe nume.”” Dacă predicatia categorială nu 


17 Platon va vorbi totuşi despre neființă şi ontologic, ea fiind totuna cu genul alteritatii. 


Reproşul lui Platon rămâne ontologic, doar că, pentru el, ontologia e dialectică (ființa admite nefiinta 
şi invers), iar nu rigidă, ca la Parmenide. 

15 Pentru Platon, aşadar, predicatia categorială poate fi interpretată ca afirmare a pluralitatii 
despre unitate. Nu acelaşi lucru, ne putem întreba, face şi Aristotel atribuind substanţei (unitate) 
pluralitatea celorlalte categorii? 

19 Sofistul 251a-b, în op. cit., pag. 360. 


238 Anca-Gabriela Ghimpu 


ar fi posibilă, afirmă Platon, nu am putea spune nimic nou despre ceva”, ci am 
avea doar o predicatie tautologică, cum fac uneori tinerii şi bătrânii fără minte doar 
pentru a se distra: astfel ei nu admit „că se poate spune despre om cum că e bun, ci 
doar bun despre bun şi om despre om.””! 

lată, aşadar, premisele care l-au determinat pe Platon să reformuleze teoria 
predicatiei şi apoi să elaboreze o teorie a primelor genuri care fac posibilă atât 
predicatia, cât şi structura realului. Dar, dincolo de confruntarea celor două teorii 
fundamentale ale predecesorilor, eleatii şi heraclitienii, mai există şi teoriile despre 
ființă ale contemporanilor lui Platon, care obligă la alegerea între un model 
incorporal al realităţii, la care aderase şi Platon, şi unul exclusiv corporal, al 
materialiştilor. Ambele opţiuni filosofice dau naştere la numeroase obiecții şi se 
înscriu în critica ce pregăteşte terenul pentru teoria genurilor prime. 

Revenind acum la ceea ce spuneam mai devreme, şi anume că Platon redă fiinţei 
ceea ce îi este propriu, admiterea mişcării în rândul realitatilor inteligibile nu reprezintă 
numai o răsturnare a tezei parmenidiene, ci şi o posibilă reformulare a teoriei Ideilor”, 
care erau concepute după modelul rigid al fiinţei eleate. Argumentul lui Platon porneşte 
de la aceea că faptul de a cunoaşte şi de a fi cunoscut reprezintă două forme de acţiune, 
respectiv pasiune, care inițial nu erau acceptate decât în cazul celor sensibile; dar 
capacitatea de a acţiona sau de a suferi o acțiune sunt forme ale mişcării”. Astfel, dacă 
noi cunoaştem Ideile şi deci actionam în acest sens asupra lor, ele la rândul lor trebuie 
să admită posibilitatea de a suferi acțiunea respectivă, cu alte cuvinte, să fie „mişcate” 
de cunoaşterea noastră; Ideea, aşadar, trebuie să admită în sânul ei măcar acest tip de 
mişcare pentru ca să existe cunoaştere. Prin urmare, criticându-i pe adepții teoriei 
Ideilor pentru faptul că aceştia considerau că avem acces la Idei numai prin rațiune, iar 
prin corp numai la devenirea sensibilă, netinand cont de faptul că, fiind cunoscute, 
Ideile suportă o anume pasivitate, adică mişcare exercitată asupra obiectului cunoscut, 
Platon ajunge să tematizeze felul în care ar trebui să se prezinte ființa veritabilă: „Dar, 
pe Zeus, faptul că aceea ce fiinteaza în chip desăvârşit n-ar avea parte, la drept vorbind, 
nici de mişcare, nici de viaţă, nici de suflet, nici de inteligență, de acest lucru oare să ne 
lăsăm noi aşa de simplu incredintati, susținând că e vorba de ceva inert şi fără de 
gândire că stă aşa, în chip sacral, lipsit de intelect, grav şi nemișcat?” Așadar, ființa 


°° Platon ne apare din nou un precursor al lui Kant, amintind de teoria sa a judecății prin aceea 
că tratează predicatia ca pe legătura a două concepte, iar prin faptul că este reafirmată posibilitatea 
predicatiei non-tautologice (cea care aduce ceva „nou”), aminteşte de faimoasa distincţie dintre 
judecatile analitice şi cele sintetice. 

2! Ibidem, 251c, p. 361. 

2 Această reformulare se pare că îi are în vedere pe ,,prietenii’’ Ideilor, şi nu propria sa teorie, 
după cum arată A. Dies (La definition de l'être et la nature des idées dans le Sophiste de Platon, 
Vrin, 1932). 

3 Plotin, mai târziu, reduce categoria aristotelică a acţiunii şi a pasiunii, pe care o consideră 
derivată, la categoria plotiniană elementară a mişcării. 

” Ibidem, 249a, p. 357. Aceea ce fiinteazi în chip desăvârşit este traducerea pentru to 
pantelos on care, în opinia lui A. Diès, op. cit., reprezintă universul sau lumea sensibilă. Noi credem 
că Platon se referă la lumea Ideilor în care filosoful se vede nevoit să admită mişcarea, atât din punct 
de vedere logic, cât şi ontologic, din motivele pe care le-am arătat deja. 

veritabilă ar trebui să beneficieze de inteligență, viata şi cu acestea două de suflet, care 
toate presupun mişcarea. Platon deduce astfel mişcarea din însăşi „desăvârşirea” fiinţei, 
în legătură cu care ar fi fost absurd să se admită repausul absolut, în ontologia 
„reformată” a lui Platon, fiinţa trebuie să beneficieze atât de mişcare, cât şi de repaus, 
pentru a nu cădea în aporiile predecesorilor. Prin afirmarea mişcării şi repausului în 
legătură cu ființa, Platon îşi pregăteşte „ipoteza de lucru” pentru deductia genurilor 
prime. 

Analiza relaţiilor ce se nasc între anumite genuri debutează prin alegerea 
liberă a lui Platon a unora care 1 se par de mai mare însemnătate. El precizează la 
254c că o asemenea alegere este necesară, deşi acelaşi demers este posibil în rândul 
tuturor Ideilor, tocmai „spre a nu ne rătăci printre prea multe”. Presupozitia 
filosofiei lui Platon este că structura predicatiei ne arată de fapt structura realului. 
Problematica predicatiei ne va transpune atunci direct în problematica ontologică, 
relațiile dintre genuri făcând posibile nu doar limbajul, ci şi realitatea, aşa cum este 
ea. Pornind de la această „legătură” între lucruri pe care o realizează limbajul, 
avem de studiat felul în care se pot „lega” genurile (symploke eid6n) şi, în acest 
caz, avem trei posibilități: ori nu se pot lega deloc unele cu altele, altfel spus, nu e 
posibil sa legăm „ceva” de „altceva” nici lingvistic, nici în alt fel, ori toate genurile 
se pot combina cu toate celelalte, ori numai unele cu altele: ,,[...] nu este defel cazul 
să punem în atingere ființa cu mişcarea şi starea pe loc, nici în general ceva cu 
altceva, ci să le punem oare în argumentările noastre, drept neîmbinate şi 
incapabile de a se împărtăşi unele de la altele? Sau să le punem pe toate laolaltă, ca 
putând să se împărtăşească între ele? Sau unele da, altele nu?””° 

Platon începe cu analiza presupozitiei că nimic nu se poate lega de nimic şi o 
aplică celor trei genuri deja menţionate ca alese pentru acest exerciţiu, ființa, 
mişcarea şi repausul (starea). Aceasta duce la consecința absurdă că mişcarea şi 
repausul, neparticipând la ființă, nici nu ar putea exista. Pe de altă parte, dacă, pe 
lângă mişcare şi repaus, ar exista şi ființa, ea ar trebui să fie ceva diferit de ele 
două, ceea ce ar însemna că ființa nici nu s-ar mişca, nici nu ar sta pe loc. În 
concluzie, între aceste trei „genuri” trebuie să existe o legătură, o participare”. 
Rămâne de văzut în detaliu cum are loc această „comunicare”. 


?5 Relaţia dintre ființă, mişcare şi stare mai fusese analizată înainte, de pildă la 250a-c, în 
contextul în care Platon încerca să respingă atât ipoteza eleată a imobilitatii ființei, cât şi pe aceea 
heraclitiană a devenirii permanente sau a altor filosofii presocratice, dar şi platonismul însuşi, 
reprezentat de „susţinătorii Ideilor”, cum îi numeşte la 248a, pentru care mişcarea aparținea în 
exclusivitate devenirii sensibile, în timp ce era exclusă din domeniul ființei veritabile. Privitor la 
această poziţie a lui Platon, putem să o interpretăm ori ca pe o autocritică vizavi de o etapă anterioară 
a gândirii sale, ori ca pe o critică adresată discipolilor săi din Megara, exegetii aducând argumente 
puternice în fiecare caz în parte. 

% Platon, Sofistul 251 d-e, în op. cit., p. 361. 

°7 Necesitatea de a gândi amestecul în ultimă instanță este intrinsecă filosofiilor din toate 
timpurile: „Şi deopotrivă toți cei ce uneori reunesc lucrurile, alteori le divid, fie că le reduc la Unu şi 
scot din Unu nesfârşit de multe, fie că divid în elemente limitate ca număr şi apoi fac reunificări din 
ele, indiferent dacă ei stabilesc că e vorba de procese ce se iscă rând pe rând sau de o situaţie 
statornică, ei nu ar putea spune nimic, în cazul că nu ar exista nici un amestec.” (Sofistul, 252b, în 
op. cit., p. 362). 

Fiind stabilit că prima variantă, cea în care ființa, mişcarea şi repausul nu 
comunică este absurdă, Platon interoghează a doua posibilitate, conform căreia 
toate s-ar amesteca nediferentiat. In această ipoteză, dacă mișcarea s-ar împărtăşi 
de la repaus şi invers, am ajunge din nou la consecinţa absurdă că „atât mişcarea 
însăşi ar sfârşi prin a fi întru totul stare pe loc, cât şi invers, starea însăşi s-ar mişca, 
dacă într-adevăr ele s-ar îmbina una cu alta” (252d). Astfel, rămâne valabilă numai 
a treia posibilitate, aceea în care unele „consimt” la a se asocia, în timp ce altele nu. 
Odată ajuns la acest rezultat şi folosindu-se de analogia cu ştiinţele care studiază 
diferitele posibilităţi de combinare a literelor, ca în cazul gramaticii”, sau a 
sunetelor, ca în cazul muzicii, Platon tematizează o ştiinţă care studiază relațiile 
dintre genuri: „În măsura în care am admis că şi genurile luate ca atare au parte 
între ele de îmbinare, oare nu e necesar să se înainteze în argumentări cu ajutorul 
unei ştiinţe, dacă vrea cineva să arate în chip corect care dintre genuri se 
armonizează între ele şi care nu? [...] A divide după genuri si a nu privi drept 
diferită o specie identică sieşi, niciuna diferită drept aceeaşi, oare nu va tine, dupa 
noi, de arta dialecticii?”(253 b-d)”. 

Din acest moment putem vorbi în termeni de dialectica genurilor prime“, 
odată ce s-a stabilit caracterul ştiinţific al demersului. Am văzut deja de ce 
mişcarea este admisă în legătură cu ființa; astfel, dacă admitem mişcarea în sânul 
ființei, trebuie să admitem şi pe opusul său, repausul. Avem astfel trei genuri între 
care există următoarele relații: mişcarea şi repausul participă ambele la ființă, deşi 
nu sunt ființa, dar nu participă unul la celălalt. Întrucât fiecare este altul decât 
celelalte două şi acelaşi fata de sine, apar două noi tipuri de relaţii între ele — 
identitatea şi diferenţa. Cercetarea se extinde astfel asupra a cinci genuri. Totuşi, 
trebuie văzut dacă ultimele genuri care ni s-au arătat sunt de sine stătătoare; astfel, 
nu cumva fiinţa este totuna cu identicul? Dacă ar fi, atunci mişcarea şi repausul, 
întrucât ambele participă la ființă, ar fi şi identice, ceea ce este inacceptabil. 
Rezultă că fiinţa este diferită de identic. Ea este diferită şi de Diferit sau Altul, 
pentru că, dacă ar fi acelaşi lucru cu diferitul, tot ce ar exista ar fi diferit fata de 
sine, şi nu fata de altceva. Dacă nu punem separat şi un gen al diferenţei de la care să se 
împărtăşească toate celelalte fără să fie Diferitul în sine, s-ar surpa însăşi relaţia de 


% Platon, tot în cazul analogiei cu gramatica, spune că aşa cum vocalele sunt indispensabile in 
structura oricărui cuvânt, la fel vom întâlni genuri sau Idei prezente în toate celelalte, şi de asemenea, 
după cum combinaţia literelor în cuvinte nu este arbitrară, ci are un sens, la fel se va întâmpla şi cu 
genurile. 

Astfel discuţia despre genuri capătă un caracter ştiinţific şi prin aceasta nobil, căci Platon 
afirmă cât se poate de clar că acest tip de discuţie este numai de competenţa filosofului care se ocupă 
de domeniul ființei, spre deosebire de sofist care, prin opinie şi falsa cunoaştere, se situează in 
domeniul ,,intunecat” al nefiintei. 

30 Nu vom insista asupra diferitelor sensuri in care se poate vorbi despre dialectică la Platon; 
deocamdată să reținem că dialectica din Sofistul, în calitatea ei de ştiinţă, ne arată felurile în care se 
combină genurile supreme, aceste relaţii supunându-se unui alt tip de logică, după cum vom arăta în 
concluziile acestui capitol. 

diferenţă care nu are sens decât prin raportare la altceva. De fapt, relația intimă dintre 
aceste genuri este evidentă prin modul paradoxal prin care o exprimăm; identitatea în 
sine este diferită de celelalte genuri, după cum diferenţa este identică cu sine sau 
mişcarea este identică într-un anume sens (este identică cu sine prin participare la 
identitate) şi totodată nu este identică prin aceea că nu este identicul în sine, ci este 
diferită şi de identitate, şi de restul genurilor, la fel, mişcarea este diferită de diferitul în 
sine şi de restul genurilor, dar nu este diferită fata de sine. 

Rezumând cele spuse mai sus, putem afirma că Platon face o deducție a 
genurilor prime, prin deducție înțelegând un procedeu logic prin care un termen 
rezultă în mod necesar din alt termen, urmând un raționament sau un principiu. În 
cazul de față, deductia genurilor are loc în felul acesta: mai întâi se aleg din 
multitudinea de idei unele reprezentative*', fiinţa, mişcarea, repausul (care, după 
cum am arătat mai sus, sunt la rândul lor deduse din ființa desăvârşită). Mişcarea şi 
repausul sunt distincte una de celălalt, dar ființa este amestecată cu ele, din moment 
ce ambele sunt. De aici, rezultă trei termeni distincti, dintre care fiecare este identic 
cu sine şi totdată diferit de ceilalţi. Trebuie văzut dacă identicul (acelaşi) şi diferitul 
(altul) fac parte tot din aceşti trei termeni sau trebuie trataţi ca genuri diferite, în 
felul acesta obţinând cinci genuri în loc de trei. Vom afla acest lucru prin reducere 
la absurd; astfel, să presupunem că mişcarea este diferitul şi că şi repausul este 
diferitul. Ambele fiind diferitul, ajung să se confunde între ele. Acelaşi raționament 
se face şi în cazul identicului, ajungându-se tot la confundarea absurdă a mişcării 
cu repausul. Ipoteza asumată este aşadar falsă, nici mişcarea, nici repausul nefiind 
altul sau diferitul în sine şi nici acelaşi sau identicul în sine. În ce priveşte fiinţa, 
nici ea nu e totuna cu identicul (caz în care tot ce ar exista ar fi identic, deci şi 
mişcarea şi repausul, la limită) şi nici cu diferitul, acesta din urmă neputând avea 
decât un sens relativ; dacă fiinţa şi diferitul ar fi totuna, atunci un lucru oarecare ar 
fi şi ar fi diferit în acelaşi timp, dar fără a fi diferit de altceva. Din comparatia 
ființei, mişcării şi a repausului a rezultat eterogenitatea diferitului (a nefiinfei în 
ultimă instanță) şi traversarea sa prin toate genurile. 

În ce priveşte diferitul, Platon îi acordă o atenţie deosebită întrucât, punându-l în 
lumină ca al cincilea gen suprem, el găseşte o soluţie la problema nefiintei. Astfel, 
prin faptul că fiecare gen în parte este diferit fata de celelalte, înseamnă că ele nu 
sunt celelalte, deci au tot atâta parte de neființă, pe câtă ființă. Cu alte cuvinte, şi 
ființa este neființă în măsura în care nu este mişcare sau repaus, ci este altceva — 
este non-miscare, non-repaus, non-identitate, non-diferenţă. Dar şi nefiinta, ca 
alteritate, există. Fiinţa este neființă, iar nefiinta ființă, într-o filosofie dialectică ce 
ar putea părea un sacrilegiu marelui Parmenide. Problema atât de incomodă a 
statutului nefiintei este rezolvată astfel prin tematizarea alteritatii: „Căci potrivit 
tuturor, natura alteritatii, făcând pe fiecare altul decât fiinţa lucrurilor, aduce nefiinta. 
[...] Prin urmare, cu privire la orice Idee, există multă ființă, dar şi nesfârşit de multă 


3! De ce le-a ales pe acestea, şi nu altele încearcă să răspundă A. Diès în op. cit., cap 1, Le rôle 
du mouvement dans le Sophiste, pp. 12-16. 

neființă.” Cu această teză revoluţionară, Platon modifică şi statutul negatiei: ea nu 
mai este „contrariul” ființei, adică neantul în ultimă instanță, ci poate reprezenta o clasă 
de ființe care sunt diferite de o realitate anume. O formulă lingvistică negativă poate 
constitui la fel de bine numele unei clase de ființe, iar această clasă nu este vida: 
„Aşadar, nu vom fi de acord să spunem că negația înseamnă contrariul, ci doar că «ne» 
ori «nu» indică un lucru dintre cele diferite, când sunt puse înaintea numelor respective, 
sau mai degrabă înaintea lucrurilor asupra cărora sunt instituite numele pronunțate 
după negatie.”** De exemplu, în cazul domeniului de lucruri ce se subscrie unei Idei 
oarecare, există şi un domeniu complementar, iar Platon dă ca exemple ne-frumosul, 
ne-justul, ne-marele, care sunt şi ele genuri distincte printre realităţi în aceeaşi măsură 
ca frumosul, justul sau marele, apoi generalizează afirmând că „ceea ce nu este a fost si 
rămâne ceea ce nu este, o Idee determinată în sânul numeroaselor realităţi ce sunt". 

În afara acestor „genuri” noi de realități admise după reevaluarea statutului 
negatiei, Platon admite şi vorbirea ca gen: „vorbirea este, pentru noi, un gen al 
celor reale” (260b), nu întâmplător, ci datorită faptului că ea este posibilă prin 
această comunicare a genurilor. Fără ea, nu ar exista nici predicatie, nici discurs, 
nici filosofie în ultimă instanţă. De asemenea, fără îmbinarea genurilor, nu ar putea 
exista decât păreri şi discursuri adevărate, căci falsul în gândire sau vorbire nu este 
altceva decât „a da expresie celor ce nu sunt”. lar dacă există fals, există şi imagini 
înşelătoare sau plăsmuiri, iar sofistul poate fi denunțat atâta vreme cât el nu 
contestă existența falsitatii; însă mai mult ca sigur, pentru a nu recunoaşte acest 
lucru, sofistul ar susține că opinia şi vorbirea sunt în permanență adevărate, 
deoarece nu participă defel la neființă. In acest caz, lui Platon nu îi rămâne decât să 
arate cum opinia, vorbirea şi plăsmuirile sunt în relație cu non-existenta, lucru pe 
care îl face în finalul dialogului, ajungând şi la o definiție a sofistului din 
perspectiva falsitatii care constituie esenţa activităţii sale. 


În concluzie, trebuie să vedem care este semnificaţia teoriei genurilor prime 
şi de ce este ea integrată într-o sinteză neoplatonică a categoriilor ființei. Teoria 
genurilor supreme ne arată legăturile intrinseci ce se manifestă la nivelul fiinţei, 
înțeleasă în cel mai general şi abstract mod. Ea ne prezintă acele relaţii care fac 
realitatea să fie ceea ce este. Indiferent ce realități vom studia, le vom putea atribui 
întotdeauna ființă, identitate, diferență sau neființă, mişcare sau repaus. Nicio 
realitatea conceptibilă nu se poate sustrage acestor genuri supreme şi relațiilor pe 
care le aduc ele cu sine. Dar ea este şi o teorie a categoriilor, în sensul în care 
studiază modul de îmbinare a unora dintre cele mai generale concepte care 
constituie modelul după care are loc orice act de predicatie. Aceste genuri sau idei 
sau realități, indiferent cum alegem să le numim, toate aceste nume fiind autorizate 


32 Sofistul 256 e-d, în op. cit., p. 369. 
33 Ibidem, p. 370. 
* Ibidem, p. 371. 


Prefigurarea unei teorii a categoriilor în filosofia lui Platon 243 


din perspectiva filosofiei platonice, prin legătura care există între ele, fac posibilă, 
cum am văzut deja, predicatia categorială; dacă ele ar fi într-o separație totală, 
adică nu ar comunica deloc, am fi condamnaţi într-adevăr a nu spune niciodată 
nimic nou. Putem avea un concept şi un nume al unui lucru oarecare pentru că 
există identitate, iar lucrul respectiv rămâne ceea ce este în esenţa sa, căci el nu 
devine în mod absolut. Putem spune ceva despre lucrul respectiv, pentru că există 
diferenţă. El poate fi pus în legătură cu alte lucruri, pentru că există pluralitate şi 
alteritate, şi lucrul acesta se poate face prin vorbire, inlantuind nume şi verbe, dar 
nu întamplător, ci numai în anumite combinaţii care dau sens. 

În ce priveşte domeniul de aplicabilitate a genurilor maxime ale lui Platon 
(megista gené), cu toate că străbat toate predicatele posibile, ele sunt numite 
„supreme” fiindcă nu desemnează, din punct de vedere strict logic, clase de 
obiecte, dar fără ele nu putem concepe nicio clasă de obiecte, sunt „deasupra” 
acestora; cu alte cuvinte, ele nu funcționează ca noțiunile obişnuite, dar sunt 
condiţia lor de posibilitate”. Deşi numite genuri de către Platon, statutul lor special 
constă în faptul că, spre deosebire de genurile obişnuite sau clasele de obiecte 
determinate, separate ontic şi între care nu există comunicare, ele sunt corelative şi 
nedeterminate*’, fără acest caracter nedeterminat ele neputând avea caracterul de 
aplicabilitate universală. 

Pe de altă parte, Platon propune o teorie asupra ființei mult mai complexă, 
rezolvând dificultăţile teoriilor predecesorilor, dar şi o reevaluare a propriei teorii, 
pe care o face mai flexibilă admițând mişcarea la nivelul sau, mai bine zis, în 
rândul Ideilor” şi comunicarea între genuri. Totodată înțelege că relaţiile dintre 
realităţile supreme nu pot fi prezentate decât într-o manieră paradoxală, de aceea 
spune în Philebos despre Unu că este plural“, în Parmenide analizează toate 
ipotezele posibile cu privire la Unu, iar în Sofistul atribuie nefiinta fiinţei. Negatia 
nu mai este semnul a ceva stânjenitor, aneantizant, ci dobândeşte o nouă funcţie: ea 
poate denumi clase de obiecte reale, complementare celor numite prin afirmaţie; 
nefiinta, la fel, are un nou statut ontologic, Ideea de neființă fiind identificată cu 
alteritatea — nu mai semnifică neantul, ci îşi găseşte locul în sânul ființei, 
justificandu-i diversitatea. 


35 Sunt mai degrabă relaţii care se manifestă între noţiuni şi obiectele desemnate de acestea. 

36 „Aceşti termeni sunt, într-un anumit sens, corelativi şi nu servesc ca substantivele şi 
adjectivele obişnuite, de exemplu «roşu» sau «cangur», pentru a distinge clase de obiecte. Nu există 
clase de obiecte date, alte obiecte sau aceleaşi obiecte.” (s. n.) (W. şi M. Kneale, op. cit., p. 30). 

37 După cum arată A. Diès, în La définiton de l'être et la nature des idées dans le Sophiste de 
Platon, ed. cit., mişcarea este admisă printre genurile supreme ca termen mediu în cadrul argumentării 
privind realitatea nefiintei, contrar părerii altor exegeti, după care scopul dialogului ar fi să pună in 
prim-plan mişcarea pentru a conferi o concepție dinamică asupra ființei. 

8 Aceasta o spune, evident, şi în Sofistul, căci am văzut că pentru Platon, predicatia, în esenţă, 
repezintă atribuirea pluralitatii unului. 

